
Prefaţă 


Încadrîndu-se prin mass media în întregul sistem de 
comunicare umană, problematica lucrării are o vastă 
anvergură social-istorică, psihologică şi social-politică. 
"Audio-vizualul nu ni se înfăţişează - după expresia 
autorului ca o simplă comunicare, ci este o expresie a 
comportamentului uman". lată de ce efortul omului de 
ştiinţă de azi nu se poate limita la aflarea răspunsului la 
întrebarea "Ce se transmite?", ci implică elaborarea unei 
strategii de mare importanţă practică cu scopul de a 
contura modelul răspunsului la întrebarea: "Cum se 
transmite?" Aceasta este întrebarea de bază a lucrării 
orientată îndeosebi spre emisiunile radio şi televiziune. 
Precizarea înţelesului de retorică audio-vizuală grupează - 
cu drept cuvînt - "cele mai valoroase achiziţii din istoria sa: 
logica şi psihologia, dialectica şi poetica”. 

Bogăția de informaţii, interpretări şi argumente depă- 
à şeşie posibilitatea de a justifica, aici, întreaga noastră ade- 
ziune la- modul autorului de a rezolva problema pusă - a 
structurii şi dinamicii retoricii audio-vizuale şi, mai ales, la 
' modul de restructurare a întregii strategii actuale, a 
mijloacelor audio-vizuale în procesul de "globalizare a 
„fenomenului comunicării concentrind cu o extremă rapidi- 
tate datele informative şi difuzindu-le la nivelul întregului 
glob, favorizind pătrunderea ideilor în cele mai mici sfere 
ale socialului". 

Subliniem şi una din ideile. psihologice de bază ale 
autorului: "Teoria argumentării şi convingerii, cum am 
numit retorica îşi propune a realiza unitatea dintre înţele- 
gere şi simţire. Aceste funcţii concurente ale limbajului se 
găsesc în acelaşi mesaj în proporţii diferite, avind de fiecare 
dată prioritate cea favorizată de context sau impusă de 
scopul urmărit”. "aa 

Autorul nu uită să accentueze importanţa contextului 
Social-istoric în configuraţia retoricii respective. Analiza 
autorului se face în lumina “principiului semiotic". Cu 
multă artă ni se dezvăluie şi “legile povestirii”. De altfel, 
referinţele la arta literară, dramatică şi la exemple suges- 
tive din viaţa cotidiană, clarifică numeroase abstracţiuni 
logice, întreţinînd viu interesul pentru problemă. 

Este o expunere care îmbogăţeşte stocul informaţional 
al cititorului, stimulind reflecţia şi mobilizînd efortul de a 
participa prin mijloace audio-vizuale la făurirea culturii şi 
la ridicarea nivelului condiţiei umane. 


25.04.1982" 


Acad. Vasile Pavelcu 


. . 


j Datarea aminteşte de momentul in care academicianul Vasile 
Pavelcu aprecia utilă o asemenea apariție editorială. 
Tipărirea, acum, după mai bine de un deceniu, ne-a oferit prilejul 
unor revederi ale textului ce se prezenta sub forma unei teze de doctorat. 
Atitudinea Editurii Cronica este însoțită de mulţumirile noastre 
pentru şansa de a putea împlini o promisiune. | 
(Autorul) 

CAPITOLUL I 


RETORICA ŞI RETORICA AUDIO-VIZUALĂ 


Apariţia retoricii 


Legenda spune că prin anii 485 î.e.n. doi tirani sici- 
lieni Gelon şi Hieron făceau deportări şi transferări din 
populaţia Siracuzei aducînd în loc mercenari. Cînd aceştia 
au fost răsturnaţi şi cînd se dorea revenirea populaţiei pe 
locurile avute anterior procesele pentru reciştigarea drep- 
à turilor de proprietate se desfăşurau cu o mare frecvenţă. 
„Aceste procese, stimulate şi de dezvoltarea democraţiei, 
erau de un tip nou. Mobilizau numeroşi juri populari în 
faţa cărora, pentru a convinge, trebuia să fii "elocvent". 
Această elocvenţă a democraţiei dar şi a demagogiei 
juridică şi politică - această elocvenţă deliberativă va deveni 
curînd obiect de învăţămînt. 

Primii profesori au fost Humpedocle, Corax şi Tisiss. 
Apoi, Atena, prin disputele comerciale apărate de siracuzi, 
a preluat şi forma de instruire încît la mijlocul secolului V 
retorica devine a atenienilor. 

Aceasta a fost concepţia despre originea greacă a 
retoricii şi care a dominat pînă la sfirşitul secolului trecut. 

Numai în urma unor cercetări mai largi izvorite din 
dorinţa de a evidenția unitatea legilor de dezvoltare a 
societăţii omeneşti s-a putut constata că retorica era 
cunoscută şi practicată atît de vechile culturi chineze cit şi 
de cele indiene, chiar dacă, după unii autori, acesiea nu au 
depăşit stadiul eristicii. 

Este motivul pentru care Roland Barthes într-un 
studiu privind vechea retorică nu face nici-o trimitere la 
filosofia chineză şi indiană [11: 1970]. 

În ce priveşte originea retoricii, Vasile Florescu în 
ampla şi valoroasa lucrare "Retorica şi neoretorica” ne 
prilejuiaşte cunoaşterea mai multor opinii a căror prezen- 
tare n-o vom relua [106: 1973]. 

Referiri privind locul retoricii în cultura chineză vom 
găsi la A. Forkem Geschichte der alter chinesischen Phi- 
losophie, Hamburg, 1927, unde vom întilni referiri la 
Sofistica secolelor III, IV, îe.n.; Marcel Grenet, Le pense 
chinoise, Paris, La renaisence du livre, 1934, aflind despre 
o puternică atitudine antiretorică la Confucius, deşi 
retorica nominalistă o vom găsi afirmată şi în gîndirea sa 
ca şi la soliştii Helladei. Despre acelaşi autor chinez, despre 
preocupările sale de retorică nominalistă aflăm din studiul 
lui Sanh Ta5, La pensee humaniste chez les lettres con- 
fuces, în revista Diogene nr. 13, 1956. Alte referinţe: I. Kon 
Pao Deux sophistes chinois, Paris, P.U.F., 1953, autorul 
urmărind, în paralel, preocupările, metodele şi orientările 
din solistica chineză şi cea greacă. 

Retorica sanscrită îşi găseşte elemente de referință 
mai întîi, într-o lucrare de la sfirşitul secolului XIX semnată 
de L. Refort La rhetorique sanscrite, Paris, 1884, iar cea 
arabă în Grammaire et theologie chez Ibn Hazm de Cordue, 
Paris, Vrin, 1955; Essai sur la classification de sciences, 
Damasc, 1953, precura şi în lucrarea de sinteză a lui 
Garcin de Tassy Rhetorique de lorient musulman, Paris, 
1873 (o lucrare importantă numai pentru valoarea sa de a 
fi atras atenţia asupra acestei culturi), la care se adaugă 
relativ recenta lucrare a lui G. Quadri La philosophie arabe 
dans l'Europe medievale des origines a Averroes, Paria, 
Payot, 1960, în care găsim aprecieri privind rolul gîndirii 

arabe în orientarea antiretorică a medievalilor occidentali}. 

Născută în condițiile demosului antic - R. Barthes 
vorbeşte despre retorică şi proprietate [11: 1970] - retorica 
apare mai întîi ca o sintagmă a desfăşurării pledoariei 
judiciare, lărgindu-şi apoi sfera. Elocvenţa devenea, în 
democraţie, o armă absolut necesară. La Corax găsim deja 
conturate distinct cinci mari părţi pentru oraţio, devenite 
plan de desfăşurare a discursului retoric: 1/ exordul, 2/ 
naraţiunea sau acţiunea, 3/ argumentarea, 4/ digresiunea, 
5/ epilogul. Această primă retorică va spune R. Barthes, 
este "o mare sintagmatică". | 

Necesitatea a determinat, mutarea atenţiei spre 
învăţarea regulilor discursului şi spre unităţile sale, spre 
à cuvinte şi modul de folosire a lor. Deci, retorica se impune 

jca o tehnică de folosire a elementelor discursului, cu 
scopul de a convinge interlocutorul de justeţea cauzei pe 
„care o apără. Aşa se ajunge la ideea că a realiza un discurs 
eficace înseamnă a cunoaşte proprietăţile acestuia. Gorgias 
a fost acela care îi va anexa retoricii şi dimensiunea para- 
digmatică a figurilor. 

De la practică, retorica va atinge momentul său filo- 
sofic prin contribuţia lui Platon şi Aristotel. Cu el dobin- 
deşte conştiinţa vie a limbajului. Toate dialogurile lui 
Platon o dovedesc. Fapt de necontestat, retorica devine un 
ideal formativ moral şi politic, o adevărată teorie a comuni- 
cării şi argumentării, o ştiinţă a persuasiunii şi convingerii, 
o ştiinţă care viza omul în marea sa complexitate socială. 

Platon va aduce retoricii acea dimensiune morală, 
acea responsabilitate ce o incumbă actul vorbirii. El va 
cere, în opoziţie cu sofiştii, ca discursul să aibă finalitate 


Maa 


1 Trimiterile au fost făcute ţinindu-se seama de lucrările prezentate 
şi de Vasile Florescu în volumul "Retorica şi neoretorica . 


9 


CE Scanned with OKEN Scanner 


obligatorie şi ca această finalitate să fie demonstrarea 
adevărului. Retorica lui este, prin excelenţă, una a dialogu- 
lui între maestru şi discipol în care arta de a ajunge la 
adevăr este rodul "gîndirii în comun" a subiectului. Se 
poate spune că la el întîlnim două retorici deoarece atenţia 
se îndreaptă şi spre mijloacele folosite de opoziţie. Este, pe 
de o parte, retorica "rea", a sofiştilor al căror obiect era 
iluzie, dar există, pe de altă parte, retorica "bună", de drept 
şi adevărată, care nu e alta decît cea filosofică, dialectică. 
Pornind de la această diviziune R. Barthes realizează 
schema "retoricii divizionale” în opoziţie cu aceea silogistică 
a lui Aristotel. SHE E 


La Aristotel vom găsi preocuparea pentru o "Retorică" 
şi o 'Poetică' definind punctul de vedere al antichităţii 
greceşti în aceste două domenii. "Retorica" vizează arta 
vorbirii cotidiene dar şi a discursului în public, fapt pentru 
care multe dintre observaţiile stagiritului rămîn valabile, 
inclusiv, într-o semiotică a culturii de masă. Aflăm la el nu 
o retorică ultra specializată, ci una în care cel persuadat 
este masa, publicul de ascultători, nu doar discipolul. 
Psihologia interlocutorului care îşi are originile la Platon, 
devine la Aristotel psihologia masei, faţă de care psihologia 
oratorului, emiţătorului se conturează prin elaborarea 
strategiilor. pă 

"Poetica" este arta evocării imaginare şi a trecerii de 
la o imagine la alta. În prima lucrare urmăreşte trecerea de 
la o.idee la alta bazîndu-se pe demonstraţie şi argumen- 
taţie, pe raţionamentul silogistic. Retorica devine facultatea 
de a descoperi ceea ce, în fiecare caz în parte, poate deveni 
folositor pentru a persuada. Vom observa deci că această 
“tehnică” nu este dată drept general valabilă, ci argumen- 
tele depind de orator, de capacitatea sa, dar şi de nevoia de 
a se adapta la public, Este ceea ce se subliniază, cu 
deosebire, în Cartea I. Cartea II, putem spune că esie 

consacrată receptorului de mesaj, publicului, urmărindu-i- 
se emoţiile - funcţie de care vor fi aduse noi argumente - şi 
modul cum este primit mesajul. Cartea III, analizează 
mesajul - păstrind termenul modern folosit mai sus - Şi 
ordinea părţilor discursului. 

Argumentul lui Aristotel este acela al silogismului, al 
entimemei ceea ce presupune că autorul a dorit a propune 
o logică mai puţin riguroasă, mereu gata a suferi noi 
adaptări la publicul căruia îi este adresată. Este raţiona- 
mentul bazat pe sensul comun al termenilor şi pe opiniile 
curente. Este un raţionament al posibilului clădit pe opinie. 

Epoca lui Aristotel şi a retoricii sale a conturat - cum 
s-a văzut - un adevărat corp de ştiinţe sociale şi mai ales 
categorii şi reguli pe care le putem uşor integra şi astăzi 
teoriei moderne a argumentării, teoriei comunicării, 
lingvisticii, ori semioticii. În epoca imediat următoare o 
retorică presupune ca părţi componente: 
1/ inventio - subiectele, argumentele, locul, tehnica 
» persuadării şi amplificării; 
2/ dispoziţio - organizarea părţilor discursului (exor- 
dul, naraţiunea, peroraţia); 

3/ elocutio - alegerea şi dispunerea cuvintelor în fraza; 

4/ pronunţiaţio - enunţarea discursului; 

5/ memoria - memorizarea. 

Pe de altă parte, vom observa că în retorica antică în 
principal, găsim trei tipuri de discursuri - diferite după 
imprejurările în care acestea sînt rostite: 

a) judiciar - care fie acuză, fie apără; 

b) epidictic - unde se face elogiul sau se blamează 
actele contemporanilor: 

c) deliberativ - care într-o oarecare măsură corespunde 
discursului politic de mai tirziu, adresat mereu mulţimii cu 
scopul de a se consfătui sau de a exprima o anumită opinie 
cu intenţia însuşirii acesteia de către ascultători, 

Retoricile de după Aristotel se vor structura funcţie de 
poziţia pe care autorii o vor avea faţă de cele două lucrări 
ale stagiritului: Retorica şi Poetica. Pe de o parte, ele vor fi 
considerate ca făcînd corp comun, pe de alta, vor fi tratate 
separat. Astfel, Ovidiu şi Horaţiu apropie elocinţa de poezie. 
Pentru Cicero! elocuţio va pune accent pe părţile retoricii. 
Quintilian micşorează distanţa dintre poetică şi retorică, 
atenţia îndreptindu-se spre cuvintul scris, spre bene 
dicendi | 

Dezechilibrul, lovitura hotăritoare dată unităţii reto- 
ricii, va veni de la alexandrinismul antichităţii tîrzii prin 
accentul pus pe elocuţio, prin stilul exuberant, prin glorifi- 
carea figurilor de către Dionisos şi Halicarnas. 

După ce antichitatea a cunoscut-o şi cultivat-o în 
învăţămînt ca dialectică şi logică, iar prin elocuţio ca 
poetică şi gramatică, retorica îşi începe etapa decăderii 
reducîndu-se, în cel mai fericit caz, la simple imitații ale 
manualului clasic. Pentru o vreme părea să triumfe pătrun- 
zind în învățămîntul din ţările Europei dar, restrinsă la atit, 
îşi pierde încet şi sigur autoritatea. Rămine doar bene 
dicendi, ars ornandi, aşa încît retorica se transformă într-o 
teorie a poeziei, iar poetica într-o teorie a versificaţiei. 
Dialectica, logica, gramatica, se despart de ştiinţa ce le 
cultivase unitar pentru a se constitui ele însele în ştiinţe. 
Dintr-o ştiinţă de argumentare şi persuasiune rămîne o 
simplă tehnică a discursului ca expresie literară. Se degajă 
citeva reguli pe care scriitorul le va învăţa la fel de bine şi 


l Vorbind de romani vom aminti că Cicero a fost acela care a con- 
testat originea greacă a retoricii. El o recunoaşte ca şcoală, nu şi ca artă. 
Avansează ideea originii homerice a retoricii. La Xenofon vom întilni afir- 
matia că elocvenţa lui Socrate este una de tip "Ulise". Evident, avem de a 
face cu o confuzie între elocvenţă şi tehnica ei, care este retorica [106: 


1973:23]. 

de sirguincios, precum legile armoniei. Discursul devine o 
sumă de figuri fără a se mai interesa de unitatea Şi in- 
tegritatea enunţului. 

Isnorarea contextului, a funcţiei de comunicare şi 
folosirea automată a figurilor, gata pregătite şi cunoscute, 
duc la ceea ce R. Barthes a numit "moartea retoricii". 
Efectul imediat generat de această stare a fost mişcarea 
antiretorică. l 

După B. Croce antiretorica izvorăşte din lectura lui 
Platon acesta reluînd ideile pe care se baza retorica subor- 
donatā neverosimilului, acea retorică "rea". Platon este 
acela care voia să salveze retorica prin retorică, fiindcă voia 
să o ferească de pericolul de a deveni simplu exercițiu 
poetic, rupt de filosofie. 

Accentul se mută pe o nouă valoare, pe evidența 
faptelor, ideilor, sentimentelor, care erau suficiente fără a 
se mai folosi de un instrument anume, de expresie. Impera- 
_tivul evidenţei se impune în secolul XVI prin: evidenţa 
personală - a protestanților, evidenţa raţională - a car- 
tesianismului şi evidenţă sensibilă - a empirismului. În 
aceste condiţii retorica nu mai rămîne decit pentru "culoa- 
re", ca ornament. Elocvenţa nu constă în a aplica discur- 
sului un cod exterior, ci în a lua cunoştinţă de gîndirea 
care se naşte în noi, în a stăpini modul în care se produc 
aceste mişcări despre care vorbim, prezentind astfel 
adevărul ca şi cum el (interlocutorul) l-ar fi descoperit. 
Ordinea discursului nu mai este o caracteristică intrinsecă, 


ci depinde de natura gîndirii care impune şi forma lim- 
bajului. 


Demonstraţie sau argument 


Ajunşi la acest punct simţim nevoia -să subliniem 
Citeva elemente pro şi contra argumentării pe care o 

incumbă retorica. Cum se va observa nu ne vom ocupa de 
istoria unui secol al acestei ştiinţe cunoscut fiind şi faptul 


că în intervalul pe care-l omitem - se impune tot mai mult 


formalizarea ştiinţei. Aceasta va deveni principalul obstacol 
în calea revenirii retoricii în actualitate. 


Aşadar demonstraţie sau argument ? Logică formală 


sau neformală ? Vom prezenta, cum spuneam, elementele 
ce pledează pentru una sau alta dintre aceste două forme 
de impunere a adevărului. 
Demonstrația 
l - Indispensabilă ştiinţelor matematice 
2 - Fundamentată de Thales din Milet 
3- Aristotel - "Respingerile sofistice" 
4 - Nu se aplică opiniei 
5 - În demonstrație primează evidența 
6 - Sînt necesare probe materiale 
7 i Raport de E pina ota a între premize 
8 - Raţionament în fa concluzia urmează cu necesitate 
9 - Este impersonală şi atemporală 


10 - Poate fi formalizată 


11 - Este filosofia "fără aderenţi" 

Argumentarea 
l - Specifică ştiinţelor umaniste 
2 - Creată de sofişti (cei care au creat şi psihologia). 


3 - Platon - argumentul este al opinabilului 
- Socrate - opinia rezonabilă 


4 - Vizează consensul 


5 - Este o "tactică". Tehnici de argumentare 


- Raţionament de probabilitate. Logică a judecății de valoa- 
„re. Gîndire flexibilă - | 


6 - Opinia studiată prin sondaje 


7 - Folosită în relaţiile interpersonale. Bazată pe: legea sim- 
` patiei imediate şi exemplul contagios 


8 - Utilizează metode retorice; apelează la imaginaţie, emo- 
tie, sugestie. Lasă deliberat loc erorii. Implică adeziunea, 
“adeziunea liberă" (Perelman). Poate viza şi binele nu numai 


adevărul. Tezele pot fi: mai echitabile, mai utile, mai 
convenabile etapei 


9 - Recurge la persuasiune (aceasta are influenţă hotări- 
toare, dar nu constriînge) 

Persuasiunea înseamnă: mai mult decit a convinge. Dă 
sentimentul că a aderat singur, din proprie iniţiativă 
(Ciudăţenia" legii ateniene care condamna aspru violul 
prin persuadare) 

Logică formală 
Care este conţinutul verificabil al expresiei ? 


Ignorează datele psihosociale 
Are contextualitate neorganică: fiecare verigă poate fi 
înlocuită 


Adevărul e comunicat şi trebuie acceptat 


Teoria descripţiilor (Russel): un enunţ cu fraze descriptive 
are sens şi cînd nu desemnează nimic 


Logică neformală 
Care este utilitatea expresiei ? 
Limbajul comun are resurse pentru a înlătura piedicile 


Argumentul, are două puncte: contextualitate organică şi 
se substituie reciproc 


Argumentarea e dialectică. "Logica argumentării filosofice 
a discursului dialectic” (P. Botezatu) 


Se poate aşadar observa uşor că în timp ce demon- 
straţia va rămine instruinentul ştiinţelor matematice, teoria 
argumentării se va transforma într-un ajutor de bază al for- 
malizării, care însă devine prea îngustă faţă de realitate. Ce 
cîştigă logica pierde realismul. 

Încercările de formalizare despre care vom vorbi nu le- 
au mai încăput în formulă tocmai ceea ce este reprezentativ 
pentru un anume context, pentru un anume "actant', O 
anume operă. 

A realiza un sistem ştiinţific al comuni 
o psihologie a întenţionalităţii (97: 1972]. 

Teoria argumentării şi convingerii,cum am numit 
retorica, îşi propune a realiza unitatea dintre înţelegere şi 
simţire. Aceste funcţii concurente ale limbajului se găsesc 
în acelaşi mesaj în proporţii diferite, avind de fiecare dată 
prioritate cea favorizată de context sau impusă de scopul 
urmărit. 

Funcţia referenţială (obiectivă, cognitivă) şi cea emotivă 
(subiectivă, expresivă) sînt cele două modalităţi principale 
de manifestare a expresiei semiologice. Această funcţie 
dublă a limbajului se poate extinde la toate modurile 
à semnificării deoarece înţelegerea şi simţirea sînt cei doi poli 
principali ai experienţei noastre. Mintea şi sufletul “împart 
"posibilităţile de percepţie, posibilităţi ce nu sînt numai 
opuse ca modalitate de înfăptuire, ci şi invers propor- 
` tionale. Aceasta se manifestă în aşa fel încît am putea numi 
emoția drept o incapacitate de a înțelege. Dragostea, 
emoția, suferinţa, frica, inhibă dar toate în faţa rigorii sînt 
mult mai elastice, ştiu a sparge graniţele. Vorbelor "dulci" 
ori privirilor pe măsură, "limbajului" îndrăgostiţilor, care se 
simte şi dincolo de obstacole, acestora nu le pot rezista 
formulele. 

Condiţia ideală pentru înţelegere este ca ea să se exer- 
cite asupra unui obiect pe cînd emoția se exercită asupra 
unui subiect (Asupra a ceea ce este viu dacă luăm în 
seamă şi acele experienţe de dată relativ recentă, ce vor a 
spune că şi plantele din jurul nostru au această proprietate 
de a trăi stările emotive ale celor din jur). 

Deci, atit de diferite aceste moduri de percepţie şi 
înțelegere fac mereu unitate. Pornind de la această idee Pie- 
rre Guiraud (Semiology, Routlege and Kegan, London and 
Boston, în 1975), realizează două coloane de termeni repre- 
zentativi pentru înţelegere şi emotie. 


cãrii mai cere şi 

înţelegere Emoţie 

Semn logic Semn expresiv 
Convenţional Natural 

Obiectiv Subiectiv 
Arbitrar Motivat 
Omologic îi Analogic 
Raţional Afectiv 
Abstract „ Concret 
General ::--- 2 Singular 
Tranzitiv Ă E ete SE Imanent 


Selectiv fag e à Total 


Parcurgerea acestor coloane - ce ar corespunde una 
ştiinţei alta artei - aduce în prim plan rolul ce-l are retorica 
care pe lîngă aceste două funcții are menirea de a dobîndi, 
de a determina şi participarea. 

Se pare că am ajuns însă la una dintre noțiunile care 
se regăsesc în ambele coloane - interesul = rreren ia şi 
afectiv). 


„Retorica rediviva 


“Spune-mi care ţi-e poziţia faţă de retorică şi-ţi voi 
spune cine eşti" [10: 1979: 26]. 

De la început vom accepta opinia că retorica a fost 
întotdeauna o noţiune de mare supleţe ceea ce a permis 
retorilor să participe la toate marile dezbateri de idei, să 
ţină pas cu epocile, să evoluieze cu naţiunile şi secolele, să 
fie o existenţă, altfel spus o prezenţă, în şi prin istorie [231: 
1976: 6]. 

Se poate spune că retorica nu a fost, în adevăratul ei 
sens, niciodată o simplă culegere de reguli şi precepte, ci 
conţinutul acestora. Întotdeauna a fost racordată marilor 

interese, tendinței şi aspiraţiei fiecărei generaţii, ale fiecărui 
popor, naţiuni. Obiectul ei nu a fost doar cuvîntul, discur- 
sul şi literatura, ci egal, sau poate în primul rînd, omul cu 
permanenta sa autocunoaştere şi cunoaştere a universului, 
a lumii. "Acordările" la epocă pledează, şi au pledat întot- ` 
deauna, pentru capacitatea de a surprinde dialectica 
vechiului şi a noului, mobilitatea relativă a conceptelor în 
timp şi spaţiu. 

Descoperim aici ideea exprimată de Aurel Sasu 291: 
1976] că retorica nu a fost nici în evul mediu dispărută. 
Ruptura, spune autorul, este mai curînd o reorganizare a 
vieţii spirituale care mută accentele şi direcționează spre noi 
aspecte. Nu se poate vorbi de acel "grad zero" în retorică 
deoarece dacă persuasiunea a fost şi a rămas idealul 
acesteia, atunci nu putem uita efectele uriaşe ale predicilor, 
“tulburările” pe care le produceau şi nici "ardoarea 
b oratorică” a înverşunaţilor vorbitori, predicatori ai bisericii. 

Noii retori ştiau cuceri mulțimile, dar dialectica devine 
o dialectică a formelor ornamentale. Moartea retoricii a 
„însemnat doar dispariţia idealului său de a cultiva adevărul 
social. "Iluzia" sofistică ia o nouă înfăţişare. Dar, scrie 
Pereman: "scopul artei oratoiice, adeziunea spiritelor, este 
acelaşi al oricărei argumentări", nu însă şi mijloacele. În 
1428 un orator la Paris a vorbit zece zile între orele 9-23, 
iar cînd a anunţat că a zecea predică va fi şi ultima, toată 
lumea plingea. | 

Condiţiile sociale politice dau o direcţie teologală 
retoricii care se va regăsi într-o artă a poeziei. Observăm 
deci că ideea de persuasiune nu dispare, ci cade pe tehnica 
discuţiei şi pe mijloacele comunicării. 

În evul mediu şi Renaştere retorica rămîne un ideal 
formativ, dar într-un alt sens decit cel din antichitate. 
Talentul oratoric nu mai înseamnă erudiție - ceea ce 
presupune univers larg, cultură - ci se rezumă la cel literar. . 

Teoria argumentării se reduce la o structură a limbajului, 
apoi a limbajelor care vizau mijloacele discursive, inclusiv 
cele filosofice, jurnalistice, publicitare etc. Retorica se 
dezvoltă ca parte a logicii, arta pentru exprimarea adevăru- 
lui teologiei, ca simplă artă a cuvîntului. 

lată de ce, reabilitarea retoricii şi fixarea sa în locul ce 
i se cuvine nu mai poate surprinde cînd această muncă a 
fost făcută nu doar de un om, era o modă. Interesul 
acordat de filosofie limbii privită ca "o forţă vie, activă” 
(Humboldt), ca rezultat al unor cauze izvorite din viaţa 
socială şi activitatea mentală, încrederea: dobindită, în 
capacitatea ei de a primi întrebuinţări nebănuite în calitate 
de "expresie generală a oricărei culturi umane" (Winde- 
Iband) precum şi promovarea lingvisticii ca ştiinţă globală 
(Russel, Carnap) au fost poate primii paşi, cărora li s-au 
adăugat eforturile întreprinse de mişcarea de reabilitare a 
sofiştilor începută cu Hegel şi Goethe, prin proclamarea 
neîncrederii în logica formală şi mai tirziu, dar poate 
hotăritor, avintul logicii neformale care, reabilitind teoria 
argumentării va da cîmp de afirmare retoricii. 

Retorica este acel mare cod al conotaţiei sau "produs 
de hipercodificare". Regulile sale şi practicile formale 
instituite au străbătut secolele prin capacitatea de adecvare 
la diverse conţinuturi. Studii ample consacrate retoricii au 
realizat nu doar o analiză a preceptelor acestei ştiinţe, ci 
mai ales capacitatea sa de a-şi adecva mereu instrumen- 
tarul de lucru, aşa încît se Do vorbi despre fenomenul 

"retorica rediviva". 

Maria Corti consideră că este cazul să ne întrebăm 
dacă în realitatea lingvistică contemporană se regăseşte un 
corespondent al acestei reînnoiri a interesului pentru 
retorică în plan teoretic şi critic. Concluzia este că modelele 
retorice şi-au extins cel mai simţitor influenţa asupra 
teoriilor comunicărilor speciale "în aşa măsură încît studiul 


20 


CE Scanned with OKEN Scanner 


anumitor limbaje sectoriale, ca cel al politicii publicităţii, 
sportului etc se realizează în bună parte printr-o cercetare 
asupra aplicării unor astfel de modele [70: 1971: 93]. 

Explicaţia mutării retoricii spre pragmatic se găseşte 
în posibilităţile pe care regulile retorice le oferă traducerii 
în fapt a funcției conotative a limbii, adică a tuturor forme- 
lor de persuasiune subtilă. Este pe de altă parte - şi feno- 
menul nu ni se pare deloc nou aşa cum ne sugera Umberto 
Eco vorbind despre limbajul politicienilor - preocuparea 
pentru realizarea unor "îngrădituri retorice în jurul enun- 
ţurilor despre lucruri ... adică înţelegem să le ascundem". 

Ceea ce ne pune la dispoziţie noua retorică este, con- 
siderăm cea mai de preţ achiziţie, căci în planul comunică- 
rii, de orice gen, se găsesc transmise modelele tradiţionale 
păstrate prin intermediul figurilor de gîndire şi de cuvint 
(limbaj), ca adevărate mărci retorice cu putere semnică 
autonomă şi care oferă destinatarului alături de noutatea 
mesajului şi ceva deja cunoscut. În acest sens Cohen 
vorbeşte despre figuri uzuale unde, formă şi distanţă, 
raporturi şi termeni sînt elemente scontate dinainte cu 
rolul de a asigura inteligibilitatea. Genette face însă o 
distincţie între figuri uzuale şi figuri de invenţie întrucit 
abaterea se defineşte prin opoziţia faţă de semnificaţia 
literară, nu din opoziţia faţă de uzanţă [115: 1978]. 

În 1896 prin "Retorica speculativă" Peirce caută "O 
Şliinţă care ar trebui să studieze legile gîndirii şi condiţiile 
necesare transmiterii, prin semne, a unui sens sau a unui 
fel de a gîndi de la o minte la alta, de la un anumit fel de a 
gindi la altul. I. A. Richards, la rindul său, întrevede 
utilitatea unei teorii a comunicării, preocupat fiind de 
"comunicarea inteligibilă” şi de a preveni anumite pierderi 
ce se înregistrează în comunicare. El este cel care, în 1936, 
va defini într-o nouă formulă retorica, aceea de "studiu al 
neînțelegerilor şi remedierilor sale". 

Dacă exegeţii au stabilit că titlul lucrării lui Richards 
“The Philosophy of Rhetoric" nu este nou, ci e preluat de la 
George Campbell - sub semnătura căruia pină atunci titlui 
apăruse în şapte ediţii, tot ei nu au trecut cu vederea nici 
faptul că grecii antici ştiau de limitele demonstraţiei şi 
logicii matematice pentru remedierea cărora născocise ca 
metodă argumentaţia. 


Persuasiunea este acum acceptată ca act raţional, | 


menit a emoţiona. Elocvenţa se impunea nu doar pentru a 
comunica idei, ci mai ales pentru a trezi pasiuni, dispoziţii 
şi țeluri, scopul principal fiind grija pentru exprimare şi 
expunere. 

Noul criticism (Anglia şi U.S.A.), va analiza pierderile 
în comunicare, cele "Şapte tipuri de ambiguitate" [94: 1981] 
însemniînd tocmai o asemenea analiză a "dezordinii logice". 
Dar ambiguitatea nu este un accident, ci o condiţie a 
limbii, cea care o face să fie vie. Pentru Empson - ca elev al 
lui Richards - sarcina consta în comunicarea experienţelor 
şi opiniilor prin intermediul limbii în care folosirea practică 
a fiecărui cuvînt se află într-o relaţie complementară cu 
încercarea de a defini în mod strict. 

Pentru a-i fixa locul teoriei argumentării şi astfel 
retoricii în istoria ştiinţei şi între ştiinţele logice, să reținem 
că între logicile care provin direct din teoria gîndirii "în 
primul rînd se situează logica L care este teoria argumen- 
tării", care păstrează gîndirea, dar cuprinsă în situaţia 
concretă a subiectului care gîndeşte şi a obiectului gîndit. 
Aceasta este gîndirea care luptă pentru a învinge, aceea 
care trebuie să ţină seama de adversar şi de teza în 
„discuţie [32: 1973: 191]. | 

Ch. Perelman pornind de la tradiţia europeană - şi 
anume a grecilor - redescoperă logica aristotelică chemînd 
filosofia să urmărească elaborarea principiilor ce călăuzesc 
cugetarea, dar şi acţiunea. j 

Căutind căile de legare a gîndirii valide de gindirea 
reală, drumul său spre teoria argumentării porneşte astfel 
nu de la retorică, ci de la analiza procesului de cunoaştere, 
de la logică, în general. Demonstrația însă apare şi pentru 
Ch. Perelman ca impersonală, atemporală, ca act ce ignoră 
determinantele psihologice, istorice, sociologice sau, într-o 
altă exprimare, "ignoră contextul de utilizare” [152: 1973]. 
Or, adevărul nu trebuie doar demonstrat, ci comunicat şi 
mai ales acceptat. Formularea şi enunţarea lui este o 
comunicare făcută nu doar unui public de specialişti, unui 
public ideal, dispus să cedeze în faţa demonstraţiei. Mai 
mult, acceptarea nu înseamnă şi declanşarea automată a 
acţiunii spontane. lată deci motivaţia pentru efortul de a 
găsi acel "instrument capabil să obţină în domeniul valorii 
rezultate întrutotul asemănătoare rezultatelor ştiinţelor 
exacte”. Acest instrument nu era altul decît teoria ar- 
gumentării, completare necesară demonstraţiei bazate pe 
raţionamentul formal. 

În timp ce retoricile clasice vizau în primul rind acea 
parte a artei de a vorbi şi de a scrie frumos, numită 
elocuţio, noua retorică pune accent pe celelalte două mari 
părţi: dispoziţio - arta de a combina marele părţi ale 
discursului (retorică a compoziţiei) şi inventio - arta de a 
găsi argumente. Noua retorică în formula lui Ch. Perelman 
este 'o teorie a structurilor argumentative, care sînt 
identificate şi analizate pe baza textului scris”. Nu este o 
teorie literară deoarece eleganța în vorbire, diferenţele pur 
stilistice, nu ţin de o teorie a argumentaţiei. De altfel chiar 
Quintilian, remarcînd diferenţa dintre discursurile orale şi 
cele scrise de către Cicero se oprise numai la liantul, la 
inseparabilul lor, la argumente, la structura acestora. 
Retorica, în noua sa formulă, este chemată să exploreze 
raţiunea "concretă şi situată". Nu este atemporală şi imper- 
sonală precum logica formală. Devine o logică a totalizării 

care-şi propune să restructureze unitatea şi continuitatea 
realului, cu scopul de a obţine adeziunea (altcuiva). În 
acest scop teza poate fi mai echilibrată, mai utilă, mai 
rezonabilă, mai convenabilă etapei. Ca urmare pentru 
obţinerea scopului dorit putem accepta şi Binele nu numai 
Adevărul. 

Regulile mai elastice, mai puţin riguroase sînt dictate 
de condiţia dialogului, ne interesează permanent reacţia 
partenerului. Nu se poate, nici o clipă, neglija destinatarul, 
interlocutorul, ascultătorul, spectatorul, vizitatorul. Acesta 
este cineva anume, personalizat, uşor identificabil. Nu se 
operează ca în logica formală, cînd destinatarul rămîne 
necunoscut, 

Tehnicile argumentative vor deveni de „egătură, ori de 
disociaţie. Argumentele vor fi cvasilogice, construite pe 
structura realului, ori care întemeiază structura realului. 

Sub incidenţa acestor preocupări de teorie a argu- 
mentaţiei şi adeziunii îşi găseşte loc şi efortul de a deter- 
mina structura, economia, coerenţa şi integritatea funcţio- 
nală a elementelor unui discurs, a unei opere literare. 
“Retorica romanului" semnată de Wayne C. Booth este un 
exemplu pentru o astfel de analiză. 

Retorica este universală şi pentru faptul că ea repre- 
zintă însuşi modul de a exista şi de a coexista în lumea 
contemporană. "Credem în persuasiunea raţională ca mod 
de existenţă. Triim de fapt de la o consfătuire la alta" [28: 
1976: 7]. 

Persuasiunea rămîne acea constantă a retoricii care-i 
străbate istoria existenţei şi dezvoltării oricît de sinuoasă a 
fost ea. Astfel, pentru Keneth Burke funcţia de bază a 
retoricii devine "folosirea cuvintelor de către actanţii umani 
în scopul formării de atitudini sau încitări la acţiune a altor 
actanţi umani”. Obiectul său în esenţă, nu s-a schimbat. 
S-au schimbat doar mijloacele. Succesul e acordat de 

consensul unor discipline apropiate sau, într-o exprimare 
mai nouă, a fost dat de buna cooperare a Ştiinţe .or interdis- 
ciplinare cărora le-a cerut ori s-au oferit a-i da ajutor, 
Teoria argumentării face parte dintre acele teorii logice 
care, rezistă procesului de familiarizare, dar să nu uităm: 
“savantul vizează certitudia, filosoful aspiră la inte- 
ligibilitate. Fireşte, cele două cercetări se pot întîlni, se pot 
fecunda reciproc" [32: 1973: 243]. Această interdisciplinari- 
tate în noua retorică este şi mai prezentă în ciuda faptului 
că stilistica, estetica, ies din preocupările ei deşi aceste 
laturi tradiţionale rețin atenţia pentru a afla "prin ce’ şi 
“cum anumite figuri servesc argumentării. Acceptarea este 
concepută ca participare emotivă, ca o implicare în sub- 


stanţa conflictuală a operei şi o aderare la sistemul ei de 
valori. 


Retorică sau neoretorică ? 


Retorică şi nu neoretorică deoarece nu este vorba de 
a scrie în întregime o nouă retorică. Teama de a nu rămîne 
dominați de principiile retoricii antice ori ale altei riguroase 
perioade se pare că nu mai are acoperire deoarece nici 
noua critică nici noile ştiinţe ale literaturii şi artei, în 
general, nu sînt deloc mai puţin tiranice. De altfel, "impo- 
rtante în retorică nu sînt atît preceptele cît reflecţiile care 
le însoțesc" [231: 1976: 283|. 

Cunoaşterea părţilor discursului, a teoriei figurilor, a 
scheletului, a părţilor externe, nu înseamnă a şti suficient 
de mult pentru reuşita unei întreprinderi în domeniu. Dacă 
răminem la acestea însă, vom observa că ele ca principiu, 
rămîn încă valabile, asistăm însă la alt fenomen, pe care şi 
epocile anterioare l-au cunoscut, publicul căruia se 
adresează oratorul este mereu altul şi ca urmare, altele vor 

fi mijloacele de care ne folosim. Mai mult, ajungem să 
asistăm la apariţia retoricilor specializate. 

Unde este publicul acela ascultător care se aşează 
cuminte la locul său cînd cineva se duce la tribună ? Unde 
sînt pieţile acelea în care totdeauna vorbeau numai cei 
veniţi direct de la "sursă" Cine mai poate azi conta pe faptul 
că ceea ce spune nu este ştiut de public ? Cine poate crede 
că el, oratorul, a ajuns primul la sursă ? Există aşadar un 
anume context social istoric bine determinat care-şi 
impune pînă şi retoricile sale. lată de ce, nu putem vorbi de 
o retorică pur taxonomică. A face acest lucru înseamnă a 
uita că multe dintre elementele ce vor modifica căile de 
comunicare în masă sînt conturate de pe acum. Înseamnă 
a accepta că tot ceea ce spunem azi mîine nu va mai fi 
valabil. Aşadar se poate vorbi, credem, de o retorică ce 
există ca "stare retorică", precum este aceea a poeziei. 
Înţelegem prin aceasta ceea ce Aurel Sasu în studiul 
amintit numea "un mod de a fi al subiectivităţii”. Aşa se 
explică de ce în unele perioade accentul se mută cînd pe 
una, cînd pe alta din anticele părţi ale discursului. Pe prim 
plan a rămas însă mereu căutarea căilor de echilibrare 
între rațiune şi inimă. Epoca, funcţie de interese, a optat, 
uneori fără milă, pentru unul sau altul din momentele 
discursului. Un lucru însă este sigur: întotdeauna retorica 
- înţeleasă ca ştiinţă ce sondează raţiunea, imaginaţia şi 
inima proprie dar şi sentimentele altora - s-a afirmat numai 
în perioadele în care a existat libertatea de gîndire. Este 
condiţia sa de a fi. S-a născut din dorinţa de a convinge că 
oratorul are dreptate în dialogul deschis din dorinţa de a 
persuada şi nu a constriînge. A persuada înseamnă totuşi 
a adera singur. 

Integrată în epocă, retorica nu se preocupă doar de o 
teorie a figurilor de limbaj, ori de gindire, sau de un anume 
set de reguli abstracte, ci înainte de orice ea este expresia 

unei culturi, se manifestă ca fenomen de cultură. Spunem 
aceste lucruri fie şi numai pentru a atrage atenţia că 
lucrarea noastră în loc de reguli vrea să ofere imagini, 
"cadre", mai mult sau mai puţin montajate, pentru a folosi 
un termen din arta filmului. Funcție de aceste "imagini", 
vom putea vorbi despre o "galerie" ori alta, căreia îi vom 
găsi anume trăsături caracteristice. Vom căuta a descoperi 
ce este specific unei culturi în care mass media - a impus 
regulile sale. Descoperindu-le pe acestea'vom şti poate mai 
bine a le folosi. 

Dacă unitatea şi puterea unei culturi este dată de 
unitatea limbajului, fie-ne îngăduit să subordonăm acestei 
idei şi unitatea limbajelor, (noilor limbaje). Aceasta cu atit 
mai mult, acum, cînd observăm cum vechea artă a con- 
vingerii şi persuasiunii devine o acţiune directă asupra 
auditorului. Dacă "actul planetar” poate deveni atit de 
terorizant precum îl văd specialiştii că s-ar manifesta azi în 
„Occident, dacă galaxia Marconi a devenit atotputernică, noi 
„nu vom putea uita însă că toate acestea nu sînt decit 
instrumente în utilizarea cărora "ucenicul vrăjitor" poate fi 
„şi iresponsabil. Nu însă cu necesitate iresponsabil. 

Mai există apoi o sarcină a acestor lucrări de retorică 
în actuala etapă - căreia sperăm să-i fie şi a noastră de 
folos - de a "deschide perspective noi pentru sincronizarea 
cu ritmurile culturii universale într-un context mai larg al 
efortului de a transforma vechea disciplină într-o veritabilă 
ştiinţă a generalului cu toate implicaţiile gnoseologice pe 
care le presupune o astfel de deschidere" (232: 1979: 290]. 


Retorica mesajului narativ 


Interesul semioticienilor pentru narativitate este deter- 
minat de speranţa şi proiectele lor pentru o semiotică 
generală. Au fost întîi cercetările lui Vladimir Propp despre 

semiotica folclorului - folosite şi de autorii studiului 
"Semiotica folclorului" apărut sub conducerea profesorului 
Solomon Marcus [170: 1975] - cele ale lui Claude - Levi 
Strauss privind structura mitului şi cele despre teatru 
datorate lui Etienne Souriau. Cu aceste preocupări se 
conturează şi un nou domeniu aprofundat metodologic de 
Claude Bremond şi de Alan Dundes, care vor să dea 
organizării povestirii forma unei gramatici narative. Urmînd 
exemplul înaintaşilor A. J. Greimas îşi propune extinderea 
cimpului de aplicare a analizei narative prin formalizarea 
riguroasă a metodelor parţiale descoperite în conturarea 
proiectului semiotic. O primă observaţie pe care o face este 
aceea că structurile narative se dovedesc determinante 
pentru manifestarea sensului în limbile naturale, în 
limbajul cinematografic - asemuit de unii limbajului oniric - 
şi în pictura figurativă. Faptul impune lui Greimas dis- 
tincția între două nivele de reprezentare şi analiză: nivelul 
"aparent" (al naraţiunii) la care domină exigenţele lingvis- 
tice şi nivelul "imanent" (nivelul semiotic) comun tuturor 
narativităţilor şi anterior nivelului lingvistic. De aici apar 
„Noi precizări: structurile narative sînt anterioare manifes- 
tărilor, dar pentru a se manifesta apelează la unităţi 
lingvistice, care au însă dimensiuni mai mari decât ale 
enunţurilor [172: 1975]. Abia aceste unităţi vor constitui "o 
mare sintagmatică" cum le numea Ch. Metz în semiotica 
cinematografului. Astfel, analiza narativă înseamnă, în 
final, analiza discursului deoarece structurilor narative le 
corespund structuri lingvistice ale povestirii. 

Ca prim pas, absolut necesar, se impune instalarea 
structurilor narative ca instanțe autonome în cadrul 
economiei generale a semioticii. Pentru aceasta între 
instanţele generale unde substanţa semiotică îşi are 
primele sale articulări, pentru a se prezenta în formă 
semnificantă şi instanţele ultime - cînd semnificaţia se 

manifestă prin multiple limbaje - trebuie să fie un spaţiu 
larg destinat instanţelor de mediaţie. În acest spaţiu vor fi 
necesare acele structuri semiotice cu statut autonom, între 
care se allă şi structurile narative. Numai în structura 
acestor instanţe, de mediaţie, va trebui să se schiţeze.cons- 
truirea modelelor articulării conţinuturilor şi modelele for- 
male apte să manipuleze aceste conţinuturi, astfel ca în 
final, de la acest nivel să se poată "dicta" producerea şi seg- 
mentarea discursurilor şi să se dicteze totodată, manifestă- 
rii narativizităţii. Teoria semiotică are deci nevoie, în struc- 
tura sa de o semiotică şi de o gramatică fundamentală. 

În gramatica fundamentală structurile elementare vor 
constitui model pentru articularea conţinuturilor, a 
substanţelor semantice. Ele vor fi şi acel "principiu semio- 
tic" care instituie şi organizează orice limbaj. Categoriile de 
formalizare pentru structurile elementare vor fi aceleaşi 
care servesc la construirea oricărei teorii semiotice. Este 
aşadar fixată metodologia de lucru încît, după definirea 
elementelor unei gramatici fundamentale, se va putea 
construi o gramatică narativă. 

Conceptul de gramatică este folosit în accepțiunea sa 
cea mai răspîndită ca număr restriîns de legi ale organizării 
structurale proprii unităţilor narative la care se adaugă 
regulile de combinare şi funcţionare a acestor unităţi în 
vederea producerii de "obiecte narative". Structurile 
narative vor fi asociate numai acestor obiecte narative 
generate de o gramatică narativă. Obiectele narative sînt 
diferite de semnele narative care nu reprezintă decit forma 
de existenţă a acestora, adică discursul în care ele se 
manifestă în cadrul limbilor naturale. 

În elaborarea gramaticii narative Greimas apelează la 
demersul generativ, dar şi la alte metode printre care cea 
funcţională a dublei articulaţii, recunoscută uşor în 
operaţia de izolare a unităţilor minimale la diverse nivele de 

analiză. Această metodă i-a permis să explice, manifestarea 
lingvistică (structura de suprafaţă) cu ajutorul demersurilor 
logice statuate ca instanţe şi nivele de articulare deter- 
minate de structura prolundă. Aceste elemente îi vor 
îngădui autorului a spune că o gramatică narativă realizată 
atît deductiv, cît şi inductiv, este chemată “a trasa un 
ansamblu de căi pentru manifestarea sensului”. Cînd vor 
exista schiţate şi definite acele secvenţe de enunţuri 
narative care sînt legate între ele ca nişte verigi ale acelu- 
iaşi lanţ, printr-o serie de implicaţii logice, atunci se va 
putea imagina manifestarea lingvistică a semnificației 
narativizate. Dar aceasta mai cere o retorică, o stilistică Şi 
o gramatică lingvistică. 

Citeva dintre principiile retorice care ar determina 
structura mesajului narativ le găsim în mai multe studii ale 
lui A. J. Greimas grupate în volumul de eseuri semiotice 
Despre sens. Profesorul de semiotică generală pornind de 
la progresele înregistrate de cercetările mitologice, dintre 
care cu deosebire cele ale lucrărilor lui Claude-Levi Stra- 
uss, se simie încurajat să stabilească un inventar de 
procedee în vederea descrierii structurii discursului şi a 
mesajului. O face convins că această muncă nu ar fi doar 
spre binele "lizibilităţii" textelor mitice, ci va permite a se 
opera cu secvenţe de enunţuri articulate în povestiri. 

Mitul de referinţă Broro - folosit de Levi Strauss - este 
considerat de A. J. Greimas ca o unitate narativă căreia îi 
va prezenta proceduril= de descriere necesare. Dar, orice 
descriere a mitului conform tradiţiei, porneşte de la cele 
trei elemente fundamentale: armătura, codul şi mesajul. 


Actanţii povestirii 


Modelul sintactic fundamental stabilit de A. J. Greimas 
prin împărţirea semnelor frazei în "actanţi" şi “predicaţi" 

pentru definirea izotopilor va servi şi analizei structurale a 
povestirii. 

Schema actanţială folosită are caracterul unei adevă- 

rate "tipologii a personajului”. Personajul prin definiţie este 
participant la acţiune. Propp, Souriau şi Greimas au 
efectuat reducerea multiplelor combinaţii pe care le poate 
cunoaşte povestirea la un număr de funcțiuni bine definite. 
După Souriau şi Greimas şase ar fi la număr aceste 
funcțiuni. La Souriau dintingem: 1/ Forţa care orientează 
tematica povestirii; 2/ Reprezentantul binelui dorit, al 
valorii care orientează acţiunea; 3/ Cel care obţine virtual 
această valoare; 4/ Cel care se opune (opozantul); 5/ 
Arbitrul care atribuie binele; 6/ Sprijinul, susţinerea uneia 
dintre părţi. 
Tabloul lui Souriau la Greimas va fi articulat în 
categorii opuse: emițătorul (remitent) vs destinatar, su- 
"biect-erou vs obiect-valoare, adjuvant (susţinător) vs 
' opozant - trădător. Acum orice abatere devine dublare. 
Retorica actanţială se va orienta mai ales prin relaţiile 
personajelor cu actanţii pe care-i materializează. Aşa fiind 
nu lipseşte punctulde vedere, dar nu va fi uşor a întrevedea 
evoluţia personajelor structurate, precum poveştile ce i-au 
sugerat lui Propp ideea schematizării. Totul depinde de 
transformările pe care le vor suferi raporturile dintre 
actanţi. 

Pornind de la studiul lui Vladimir Propp şi cel al lui 
Etienne Souriau despre "funcţiile dramatice", A. J. Greimas 
îşi clădeşte propriul model actanţial, ţinînd seama de 
relaţiile dintre personaje, susceptibile de variaţii. Aceste 
modele actanţiale sînt deci subordonate complexei proble- 
me a narativităţii căreia, după ce autorul i-a proiectat o 
gramatică, îi caută şi elemente de retorică şi de 'semiotică 
poetică”. 

Revenind la elementele fundamentale vom reţine că 

armătura este statutul structural al mitului, al naraţiunii 
în care povestirea apare ca un algoritm, ca o succesiune de 
enunţuri. Primele constatări au darul de a trece şi la prima 
procedură a descrierii şi anume la descompunerea povesti- 
rii în secvenţe. Acestei descompuneri va trebui să-i cores- 
pundă "o articulare previzibvilă” a conţinuturilor. Astfel 
privită armătura se poate prevedea că mesajul - sem- 
nificaţia particulară a mitului - se va situa pe două izotopii 
determiniînd şi două lecturi deosebite, una pe plan struc- 
tural şi alta pe plan narativ. "Prin izotopie înţelegem un 
ansamblu redundant de categorii semantice care face 
posibilă lectura uniformă a povestirii aşa cum rezultă ea 
din lecturile parţiale ale enunţurilor şi din rezolvarea am- 
biguităţilor, dictată de căutarea lecturii unice" [122:1975, 
200]. 

În izotopia narativă, dintr-o perspectivă antropocen- 
tristă, povestirea apare ca o succesiune de evenimente ai 
căror actori sînt fiinţe însufleţite care acţionează sau sînt 
acţionate. Pe acest nivel se distinge eroul social, care în 
cazul poveştilor desprinse de comunitate, apare ca agent 
= răspunzător de viitoarele răsturnări de situaţie. Analogia 
Sa funcţionează şi aici aşa încît această primă izotopie (cea 
narativă) se apropie din punct de vedere lingvistic de 
analiza semnelor: actorii şi evenimentele narative fiind 
“lexeme analizabile în semne organizate în enunţuri uni- 
voce, 

Cea de a doua izotepie este situată la nivelul structurii 
conţinutului. Descrierea trebuie să stabilească echivalenţe 
între lexemele şi enuţurile constitutive ale secvenţelor 
narative, precum şi articulările structurale ale con- 
ținuturilor care le corespund. O asemenea transpunere 
presupune la rîndul său o analiză în seme (trăsături 
pertinente ale semnificației). Faptele eroului vor corespunde 
operaţiilor lingvistice de transformare, ele explicînd inver- 

sările conţinuturilor. 

Această concepţie despre un mesaj lizibil; e cele două 
izotopii distincte "imbogăţeşte cunoştinţele despre modelul 
narativ şi poate servi drept criteriu de clasificare a poves- 
tirilor” [122:975, 291] şi chiar la elaborarea tehnicilor de 
interpretare. Biizotopia naraţiunii îşi pune amprenta şi pe 
transcrierea formală în care povestirea manifestă, rind pe 
rind, în partea sa utopică, două izotopii în acelaşi timp. 
Cele două izotopii relevă şi două codificări diferite ale 
povestirii. 

În definirea unităţilor narative A. J. Greimas constată 
că transformarea unui element are drept consecinţă 
provocarea unor transformări în lanţ de-a lungul întregii 
secvenţe avute în vedere. Există anumite raporturi nece- 
sare între elemente, se pot delimita sintagme narative ale 
povestirii şi se pot defini elementele narative nu numai prin 
corelarea lor paradigmatică, ci şi prin instalarea şi funcţia 
lor în cadrul unităţii sintagmatice din care fac parte. 

Am reţinut această definiţie cu privire la transformarea 
unităţilor narative tocmai pentru posibilele sale contrapo- 
lări, fapt sesizat şi de autor. . 


Sintagme narative 


j Pornind de la ideea că definirea elementelor şi sintag- 
melor narative nu ţine de cunoaşterea contextului, ci de 
„ metodologia generală a stabilirii unităţilor lingvistice ni se 
= propun trei tipuri de sintagme narative: sintagme perfor- 
manţiale (încercări), sintagme contractuale (stabiliri şi ru- 
peri ale contractului) şi sintagme disjunționale (plecări şi 
intoarceri). Stabilirea unităţilor narative este făcută cu sco- 
pul de a servi cunoaşterii procedurilor de la nivelul descrie- 
rii. Vom mai reţine şi o altă sesizare făcută de autor şi anu- 
me că: între exploatarea contextului şi exploatarea cunoş- 

tinţelor privitoare la modul narativ" se află o distincţie netă, 
deoarece contextul se prezintă sub formă de conţinuturi in- 
vestite, independente de povestirea însăşi şi care vor fi pre- 
luate ulterior, de către modelul narativ [122:1975, 205|.. 
Sint evidenţiate totodată principalele categorii seman- 
tice care dau structurii narative cadrul ei formal. Dintre 
acestea amintim: remitentul (autoritatea socială care îi 
încredinţează eroului o misiune de salvare), contractul (care 
instituie axa căutării, manifestare narativă a dorinţei 
subiectului de a junge la obiect şi care explică prezenţa 
întregii povestiri), eroul (care poate acţiona de bună voie ori 
este "delegat"), naratorul (care se desfăşoară pe axa subiect 
vs obiect), încercarea (sintagmă narativă fundamentală), 
disjuncția spaţială (dată de situarea povestirii pe două 
izotopii diferite de disjuncţie, locul unde este "stabilită 
societatea" şi locul unde eorul îşi "realizează misiunea" (şi 
secvenţa ca unitate lingvistică a discursului). 
Recunoscînd caracterul algoritmic al naraţiunii şi 
definind povestirea ca pe un discurs închis cu o finalitate 
internă şi în acelaşi timp cu un punct final, trebuie să 
admitem, spune autorul, că naratorul nu este liber să 
dispună de actorii introduşi în faza iniţială, ci de la început 
trebuie să gindească şi soluţia ce o va da în final, Acum, 
încep să apară regulile jocului, condiţiile de structurare şi 
dezvoltare a mesajului narativ şi aceasta numai şi numai 
pentru că: "cunoaşterea prealabilă a proprietăţilor naturale 
ale modului narativ este din ce în ce mai necesară şi nu 
poate fi obţinută decit prin procedeele interpretative ale 

E Observațiile lui A. J. Greimas pornesc de la cele trei zeci şi trei de 
variante ale basmului popular lituanian, avind ca temă isprăvile "eroului 
fără-frică” şi au ca suport concluziile lui V, Propp despre basmele genului 


"miraculos", incluzind, însă, toate poveştirile mitice. literare sau pur şi 
simplu povestite pe care omul şi le opune lui însuşi [122:1975, 246]. 


34 


CE Scanned with OKEN Scanner 


descrierii" [122:1975, 273]. 

Naratorul înainte de a povesti ceva trebuie să deţină 
acea facultate narativă, adică trebuie să cunoască modelul 
narativ ales. Aceasta înseamnă dealtfel o bună cunoaştere 
a regulilor specifice modelului. Aşa bunăoară stabilirea 

contractului - introducerea remitentului care-l transformă 
„pe erou în destinatar - trebuie să fie urmată de Incercare 
(sintagma narativă protocolară). Drumul străbătut de actori 
este, cum s-a văzut, subordonat perspectivei finale, aşa 
încît pentru narator apare o nouă sarcină: dea prevedea în 
ce fel va efectua înfruntarea dintre ei pentru "a produce 
transformarea finală a dorinţei". Aceste reguli cerute de 
incercare şi de consecinţele sale, aduc în atenţie actorii din 
prima generaţie care vor trebui să apară şi la sfirşitul 
povestirii. "Trădătorul" fie îşi va asuma ambele roluri şi se 
va prezenta ca un "trădator integral”, fie sub formă de actor 
opozant. Dacă vom aminti şi faptul că într-o naraţiune 
compozită se disting două moduri narative - modul deceptiv 
şi modul vediric - şi că din aceste motive în cadrul poves- 
tirii se crează straturi ierarhice de decepţie stilistică (în 
principiu nelimitate ca număr), atunci putem spune că 
deceptorul are menirea de a salva, prin natura sa ambiguă, 
o situaţie narativă grea. În cazul acestui joc al adevărului 
Şi decepţiei, poate apărea dublarea încercării, adică 

„ varianta stlistică. Aceasta se desfăşoară după principiul: 
variantele stilistice sînt determinate de non-pertinenţa 
structurală a sintagmei narative. 

Scopul povestirii este atins în măsura în care secvenţa 
poate fi considerată ca o povestire autonomă avînd propria 
sa finalitate. Urmarea, continuarea povestirii este hotărită 
de alegerea iniţială a formei sub care se va prezenta 
remitentul (structură elementară şi doi actori, sau struc- 
tură complexă Şi un singur actor). Cele două căi ale 
povestirii apar paralel şi, practic, liniare. Fiecare secvenţă 

narativă poate însă constitui singură, o povestire autono- 
mă, avînd propria sa finalitate aşa cum ea se poate situa şi 
în cadrul unei povestiri mai vaste pentru a îndeplini, aici, 
o funcție specială. Astfel, orice secvenţă narativă, în 
măsura în care comportă o încercare, va fi susceptibilă să 
primească o a doua semnificaţie, o semnificaţie funcţională 
determinată de rolul secvenţei într-un complex narativ 
anterior. Ideea că mesajul se prezintă ca o ierarhie de 
comunicări parţiale, relativ independente, o întîlnim şi la 
Abraham A. Moles [184:1974]. Într-o asemenea înşiruire 
apar şi secvențele narative grupate de exemplu într-un 
roman foileton, într-un serial de televiziune, ca şi într-o 
povestire de mare întindere, de orice gen. 

Pornind de la modelul proppian, A. J. Greimas oferă şi 
o tipologie a încercărilor potrivit funcţiei pe care o au în 
economia generală a povestirii, acestea fiind: calificante, 
hotăritoare sau glorifiante. Locul lor este bine definit 
deoarece proba glorifiantă în basm (şi credem că numai aici 
mai există o asemenea rigoare) se situează la sfirşitul 
povestirii creînd dezvăluirea eroului, Varianta a cărei 
încercare este hotăritoare nu comportă decît doi actori 
sintetizind povestirea la maximum şi oferindu-i o autono- 
mie aproape totală. La rîndul său varianta a cărei încercare 
este calificantă cere trei actori, fapt ce se traduce într-o mai 
mare deschidere a povestirii. Eroul, o dată calificat - 
dobindind acele calităţi care-i conferă puterea de a afirma 
Şi a nega - devenind metasubiect al transformărilor dialec- 
tice - este socotit capabil şi de noi fapte aşa încît secvenţa 
este presupozantă nu însă presupusă. 

În desfăşurarea povestirii pot interveni şi permutări 
sintagmatice ale structurilor narative plasind, de exemplu, 
contractul după încercare şi nu înaintea ei. Aceasta are 
drept rezultat naşterea contradicţiilor structurale, ceea ce 
duce şi la eşecul povestirii (considerat desigur din punct de 

vedere al statutului său formal). 

Varianta a cărei încercare se termină într-un eşec 
cuprinde patru actori, iar eşecul ei, în viitor, duce la 
reînceperea povestirii. În asemenea condiţii secvenţa nu are 
decit funcția de a prelungi şi a complica povestirea, de a 
îngădui apariţia de noi actori şi noi încercări. De altfel, A. 
J. Greimas referindu-se la secvențele adăugate ale unor 
variante ale basmului analizat va sugera două atitudini 
posibile faţă de un epilog: fie îl luăm drept o raţionalizare 
umoristică, fie putem spune că "reprezintă rămăşiţele unui 
al doilea volei al povestirii care, dacă ar fi reconstituit, 
poate să ne dea cheia unei epopei..." [122:1975, 58]. Să 
adăugăm că "reconstituirea" ar putea fi opera aceluiaşi 
autor sau - poate fi lăsată pe seama destinatarului în 
diversele sale posturi (cititor, spectator, ascultător etc.). 

Ne vom îngădui să mai facem o trimitere la observaţiile 
profesorului A. J. Greimas şi anume: în multe din varian- 
tele basmului analizat "se uită situaţia iniţială” dînd 
"povestirii alt final. Această părăsire a obiectivului propus 
„ îşi poate găsi uşor loc printre "figurile de gîndire", printre 
tehnicile, mai mult ori mai puţin moderne, de structurare, 
de gradare a desfăşurării povestirii. Dar şi aceasta ţine, în 
ultimă instanţă, tot de relaţia între situaţia iniţială şi cea 
finală, între numărul de actori şi tipul de încercări de care 
este legată povestirea. Din analiza acestui raport apare şi 
densitatea povestirii, dată de numărul mai mare sau mai 
mic al situaţiilor conflictuale şi de prezenţa adjuvanţilor ce 
pot crea noi secvenţe narative. Şi nu numai în basm. 


Legile povestirii 


Revenim la ideea că actul narativ, cît ar fi el de 
incorsetat de tehnici de formalizare îşi apără demnitatea de 
limbaj propriu. Gestul narativ rămîne chiar dacă şi-ar 

modifica ordinea înlănţuirii deoarece "formalizarea nu este 
decit un moment auxiliar, valorificat de etapa ulterioară” 
(142: 1975]. Tz. Todorov structurează legile povestirii 
pornind de la "Odiseea" operă care ar trebui, după autor, 


să corespundă povestirii pure, povestirii primitive. Intre 


legile acestei povestiri distinge: l 

l. Legea verosimulului, conform căreia cuvintele şi 
acţiunile unui personaj trebuie să aibă verosimilitate 
psihologică; 

2. Legea unităţii stilurilor: josnicul şi sublimul nu pot 
să se amestece; 

3. Legea priorităţii seriosului după care versiunea 
comică trebuie să urmeze numai după cea serioasă, iar 
ceea ce-i bun are mereu prioritate; | 

4. Legea non-contradicţiei care funcţionează în cazul 
oricărei incompatibilităţi (dintre două juxtapuneri de 
pasaje, unul cel puţin este neautentic); 

5. Legea non-repetiţiei conform căreia într-un text 
autentic nu există repetiţii; 

6. Legea anti-digresivă după care orice digresiune a 
acţiunii principale este adăugată ulterior. 

Desigur, toate acestea au la origine intenţia de a găsi 
scheletul ce. se pretează cel mai bine la o analiză struc- 
turală, dar imaginindu-se respectarea acestor legi, este 
greu de spus ce ar mai rămîne din intriga naraţiunii şi din 
naraţiune în ansamblu. Aşadar, conchide Todorov, nici-o 

„povestire nu e naturală pentru că "este vorba de un discurs 
şi nu de o serie de evenimente”. 

Pornind de la analiza povestirii din "Odiseea", Todorov 
distinge două tipuri de vorbire: vorbirea acţiune şi vorbirea 
povestire. Vorbirea acţiune presupune mereu nu doar a 
enunţa acele cuvinte. Actul presupune un "risc" pentru cel 
care vorbeşte. Tăcerile şi cuvintele lui Ulise sînt impuse de 
rațiune şi sentimente. Tăcerile dictează raţiunea, pe cînd 

sentimentele izbucnesc din vorbe. Aşadar reacţionăm la 
aspectul referenţial al momentului. Vorbirea acţiune este 
percepută ca o informație. Este mereu un performativ. 
Enunţarea cîştigă o importanţă primordială şi devine factor 
esenţial. Vorbirea povestire este o artă a locutorului şi o 
plăcere pentru cei doi. La "Odiseea" autorul nu comentează 
cîntul, ci numai arta aedului şi vocea sa. Dar dacă nu-l vor 
părăsi pe acesta cînd cîntă, sirenele însă îl întrec în 
măiestrie. Este vorbirea pe lingă care nu se poate trece fără 
s-o auzi. . 

în actul de comunicare mass media se poate sesiza 
direct lupta dintre emitent şi destinatar, actul acesta fiind 
cu scopul persuadării. Este precum lupia lui Ulise cu 
sirenele. Asocierile şi disocierile surprind înrudirile ş 
diferenţele, iar "procesul exprimării în limbă are caracteru 
„operei de artă care se finisează chiar în cursul înfăpturirii” 

 [32: 1973, 94]. 

Este o înfăptuire care atunci cînd va fi terminată poate 
f fi numită egal artă dar şi ştiinţă. Căci nimic nu e mai 
plăcut decit să constaţi că fascinația naraţiunii rezistă 
timpului şi se întilneşte în zone diferite, precum în emisiu- 
nile ştiinţifico-educative de televiziune şi radio, ori în filmul 
documentar; că dobindeşte sens în contextul ecranului 
multicolor, al schimbărilor istorice şi în diversitatea artei 
moderne. 

O întrebare s-ar putea naşie: ce a determinat o aşa 
lungă existenţă a acestei fascinaţii însoţită încă de nume- 
roase dovezi de robusteţe ? Spre un răspuns, am văzut, se 
poate porni de la o schemă generală pentru a-i arăta apoi 
valabilitate, capacitatea sa de a îngloba toate tipurile, 
genurile, modurile narative. În acest caz riscul uniformizării 
unui material aşa de neuniform este de necontestat. Este 
suficient, ne atrage atenţia Silvian losifescu, să ne gîndim 
la calităţile pe care acelaşi enunţ, precum: "Trube Wolken, 

Herbsteluft" le dobîndeşte într-un buletin meteorologic şi 
într-un poem de Lenau. 

Mai e necesar să spunem că o asemenea schemă, dacă 
ar [i existat, trebuia modificată de cîteva ori: atunci cînd a 
apărut radioul, cinematograful, televiziunea deoarece ele au 
transformat necontestabil scriitura, adaptind-o mijloacelor 
proprii de transmitere. Scriitorul nu poate ignora noile 
deprinderi ale cititorului, după cum nu se poate nici el feri 
de asemenea influenţe (să ne gîndim la colajele cinemato- 
grafice întilnite în roman). Rezultatul uneori este de-a 
dreptul impresionant: asistăm la translaţia textului între 
mijloacele de comunicare, fapt ce nu presupune nici un 
efort, ori un efort minim. Textul astfel scris. poate fi uşor 
adapiat oricărui mijloc de comunicare mass media. 

Mass media a determinat prezenţa unor figuri în afara 
locului lor de naştere. Revirimentul retoricii, scrie Maria 
Corti, constă în faptul că "un anumit număr de figuri, 
sintagme şi stileme, adevărate mărci retorice, au dobindit 
o putere semică autonomă atît de mare, încît să circule în 
spaţii şi timpuri diferite, independent de registrul sau 
cadrul stilistic, sau simplul text în care s-au născut" 
[70:1981, 94]. | 


Punctul de vedere sau mobilitatea privirii 


Pentru a sirăbate acest univers al naraţiunii Silvian 
Iosifescu în lucrarea citată işi concentrează atenţia în jurul 
"punctelor de vedere" narative. Dorind a ilustra poziţia 
centrală a "punctului de vedere" în povestire se adoptă 
formula simplificată a procesului de comunicare ca formulă 
de exprimare a actului narativ. Acum, vom avea de operat 
cu raporturile dintre narator - receptor - conţinutul 
naraţiunii (numit şi narratum). Din acest moment este uşor 
de dovedit că orice modilicare de unghi care ar afecta pe 

unul din termeni, va modilica întregul sistera, iar un- 
ghiurile pot fi modificate aproape nelimitat. 

Asistăm cum s-a exprimat Tudor Olteanu [194:1977] - 
la o triplă bătălie, astfel încît victoria într-unul din cele trei 
elemente decide postura adoptată în celelalte. Putem vorbi 
şi de modalităţi specifice impuse de unghiul de abordare a 
autorului, indiferent de genul căruia îi va aparţine poves- 
lirea. 

Dacă ne-am gîndi la autorul de roman poliţit, vom 
remarca uşor reconstituirea personală, devenind montaj de 
mărturii. Tehnica e mult înrudită cu aceea a reporterului 
care, în reportajul său, de oricare gen (politic, istoric), 
indiferent de mijloacele de transmitere cărora le va fi 
încredinţat (radio, televiziune, ziar, revistă), investighează 
şi alătură mărturii. Supus rigorilor naraţiunii - per- 
sonalizare, prezenţa gradaţiilor în construcţie şi a momen- 
telor cu "suspence", - reportajul nu este doar o sumă de 
mărturii, ci urmăreşte destine, derulează "povestea lor'. 

Mărturia, documentarul uman nud, atunci cînd nu 
este destinat operatorului de sociologie şi antropologie, ci 
a ajuns în "mina" ziaristului îşi schimbă destinul. Amatorul 
Robert Flaherty întră în cinematografie cu un film despre 

viaţa echimoşilor, filmează fără echipă, fără scenariu, fără 
studii de specialitate. Rezultatul s-a dovedit neperisabil, 
mereu viu. E documentarul (mărturia) care trece dincolo de 
actualitate spre locul de întîlnire a artei cu viaţa. Meritul 
lui este în faptul că nu crează, ci caută [230: 1977]. Şi incă 
un loc la care se dă întîlnire, cel mai adesea, graniţa dintre 
realitate şi ficţiune. Aici, după succesul scrierilor “fluviu”, 
serialele radiofonice şi de televiziune şi-au cucerit repede 
teren mulţi autori apelind la toate modalităţile, de la cele în 
care naratorul intervine direct, pînă la cele unde povestirea 
eate lăsată, aparent, în seama altora. Receptorul (cititor, 
spectator, ascultător, telespectator) este (poate fi) chemat 

să opteze, să aprecieze sau să aşeze piesele unui "puzzle", 
este activizat dar, să nu uităm: "implicarea cititorului prin 
simularea conversaţiei rămîne însă adesea un gest retoric 
asemănător celui făcut de poet în epistolă cînd se adresea- 
ză unui interlocutor mut" [142:1976, 221]. 

Ceea ce a însoţit întotdeauna naraţiunea au fost actorii 
care au dat viaţă anumitor roluri (ce s-ar întîmpla să 
auzim la radio aceeaşi voce, să vedem la televizor mereu 
aceeaşi figură ?). Mobilitatea unghiurilor de vedere (a 
punctelor de vedere) a fost permanentă. Aceasta ţine şi de 
reala mobilitate a privirii (dacă avem în vedere opiniile 
behavioriste privind mişcarea ochilor şi atunci cînd ascul- 
tăm, fără să-l vedem pe cel ce vorbeşte). Locul central între 
cele trei elemente ale schemei este al naratorului şi mai 
ales al naratorilor. Metamorfozele lor, funcţie de nenu- 
măratele schimburi, confruntări, alternări, se vor resimţi în 
modilicări ale cîmpului de percepţie, ale "perspectivei". 
Perspectiva, alegerea unghiului narativ şi modificarea 
acestuia îl implică pe cititor. 

Trecerea de la o optică la alta se poate produce şi la 
nivelul unui singur aliniat, aşa încît ne-am putea întreba 
ce rămine comun ? Răspunsul este acelaşi: mobilitatea. 
Singură, mobilitatea opticii, mobilitatea privirii şi deci 
mobilitatea modurilor narative înseamnă mai mult decît 
revalorificarea cotidianului, ci plenitudinea şi adîncimea 
fiecãrei clipe, trecerea ei spre ceea ce are esențial. Putem 
conchide că punctul de vedere este conceptul ce a fost 
discutat şi apoi acceptat ca acea perspectivă ce o dă 
discursului narativ autorul (asemeni pictorului) şi căreia 
trebuie să-i subordoneze mijloacele sale retorice. Este ceea 
ce Todorov numeşte "modul în care evenimentele povestite 
sint percepute de narator şi în consecinţă de cititorul 
virtual" [86:1974, 282]. Pornind de aici vom distinge o 
implicare, mai mult sau mai puţin directă, a naratorului în 

discurs şi o regăsire, mai mult sau mai puţin directă, mai 
mult sau mai puţin acceptată, în faptele de ccaştiinţă ale 
eroilor. Cum am declarat că nu sîntem de acord cu prezen- 
ţa unui grad zero privind discursul, vom spune că prin 
judecăţile emise de-a lungul povestirii, găsim propriul 
discurs al autorului. Aceasta izbucnește din transparenţa 
punctului de vedere. El poate fi mai mult sau mai puţin 
direct, dar nu absent. El poate apare neutru sau dispus să 
accepte orice, dar dincolo de aceste aparenţe îşi va trăda 
gîndurile, convingerile, cu atît mai mult în cazul discur- 
sului de radio sau televiziune ori film, unde cuvintul (cu 
___Titmul, timbrul, tonul), imaginea, mimica şi detaliile 
= trădează. 

E De reţinut însă că într-o naraţiune nu poate să existe 
„0 singură voce care să impună un punct de vedere Şi nici 
„0 coerenţă nu este în măsură a-l susţine. Printr-o nara- 
țiune (prezentare) obiectivă, putem lăsa personajele să 
evolueze singure. Rol precumpănitor au însă accentele, 
gesturile, atitudinile oamenilor, modul în care ei singuri îşi 
cxprimă gîndurile prin reacţiile lor. Este ceea ce poate 
realiza, spre exemplu, o anchetă radio sau de televiziune. 
Abaterile de la regulile “obiectivităţii” pot dejuca planul. 
Trebuie lăsate personajele să-şi definească punctul de 
vedere. Rolul comentatorului este de a interveni cu discrete 
sublinieri, uneori nearticulate şi monosilabice, sau de 
mimică, integrindu-se "jocului" celorlalţi. A reuşi să nu te 
distanţezi, ci să fii unul dintre ei înseamnă a da cistig 
obiectivităţii şi reuşitei intenţiei. | 

Adăugirile cele mai potrivite sînt acelea cu efecte 
umoristice, ori de "plasare" exactă a personajelor. Modelul 
de "omniscienţă” este greu de acceptat - ca să nu spunem 
de neacceptat - în cazul discursului audio-vizual. Se fac 
concesii pentru a te putea "arăta" la momentul potrivit, 
legat de acei oameni, de acele principii care definindu-le te 

definesc, dezvăluindu-le îţi dezvăluie identitatea. În ce 
priveşte personajele, vom sublinia că numai prin ele se 
prezintă povestirea, numai prin ele ne afirmăm punctul de 
vedere, chiar dacă în imagine nu ne vedem sau numărul 
cuvintelor rostite de noi este minim. "Eleganţa supremă, 
scria logicianul Petre Botezatu, se înscrie în limbajul 
simplităţii... Ai grijă să pui undeva, un nimic de asimetrie, 
o picătură a dezordinei care să-ţi divulge personalitatea” 
[36:1979, 175]. 

Personajele le definim cu ajutorul propriilor vorbe, ori 
cu faptele lor. Le definim implicit, dar şi explicit. Definirea 
poate fi externă sau internă, văzînd nu doar legăturile cu 
alţii, ci şi cu propria conştiinţă. 

După ce am fixat cine ocupă locul central în naraţiune 
vom urmări alte elemente care condiţionează mesajul, în 
general, şi, cu deosebire, pe cel narativ. Abraham A. Moles 
în 'Sociodinamica culturii” se opreşte la analiza unor 
modalităţi tehnice de condiţionare a mesajului avînd în 
vedere, pe cele transmise de mass media. Scopul fiecărui 
mesaj rămîne, în esenţă, acelaşi, "randamentul" sporit. lată 
de ce, modul de condiţionare sau de "ambalare" devine un 
factor supra-adăugat şi independent. Exagerind, cu bună 
Ştiinţă, autorul studiului consideră că naratorul (scriitorul) 
nu este altceva decit "furnizor" de idei şi de concepte care 
vor lua o anumită formă (a tiparului, a discului imprimat, 
a benzii magnetice etc.). Indiferent de forma ce o va lua o 
anume teorie a "redactării" se cere avută în vedere pentru 
elementele sale cu rol fundamental, izvorite din teoria 
informaţiei şi anume: redacta. un mesaj accesibil unui 
anumit public; a stirni interesul publicului faţă de mesaj 
(atracţie), acţiune independentă de factorul accesibilitate: 
a depune eforturi ca publicul să deţină maximum din 
mesaj [184:1974]. Să vedem, aşadar, o "operă deschisă" 
cum o numeşte Umberto Eco [91: 1969). Indiferent de 

forma sa de manifestare, indiferent de genul ei, arta fie ea 
vizuală, auditivă, sau audio-vizuală, are a-şi păstra acea 
dialectică inevitabilă dintre operă şi deschiderea sa fără de 
care opera devine "zgomot". În acest caz receptarea nu va 
avea loc fiind înlocuită cu un "delir solipsisist”. 


Interesul uman 


Trecînd peste elementele tehnice care vizează lungimea 
mesajului în cuvinte, cantitatea de imprevizibil în biţi, vom 
reține şi un factor "integrant" subliniat de fostul colaborator 
ştiinţific al O. R. T. F., Abraham A. Moles şi anume acel 
“interes uman", căci "masa se interesează mai mult de 
oameni decit de lucruri” [91:1969, 208]. . 

Vom vedea că nimeni nu a găsit acea formulă sigură 
şi garantată, acel tipar după care se pot soluţiona proble- 
mele dialecticii dintre operă şi deschidere. Se vorbeşte mai 
ales despre felul cum sînt puse aceste probleme - sînt folo- 
” site acele categorii ce au găsit suport de elaborare în urma 
unor repere stabilite de diverse opere ce au o asemenea în- 
suşire. Criticul, ne spune Evrin Panolschy [198:1977,cap.2] 
va observa doar cum sînt rezolvate aceste probleme într-un 
anume caz, dar principiul depăşeşte constatarea lui. 

Marilor prozatori le-a fost întotdeauna specilic echili- 
brul între tehnică şi conţinutul comunicării, formele au fost 
selectate, favorizate şi diferenţiate, deci, subordonate unui 
anume conţinut. Normele rigide sînt refuzate. Flaubert 
vorbind de realism îl recunoaşte ca "sistem", dar îi refuză 
atributul "de norme". lată de ce pentru noua etapă retorică 
figurile de stil şi ele se explică numai prin nevoia de 
argumentare. Între acestea un loc aparte ocupă acele liguri 
"care nu ţin decit de gindire”, de gindirea considerată 
abstract, fără referire la forma pe care limbajul i-o poate 
împrumuta [109:1977, 367]. 

Cum s-a observat, mai sus, Tz. Todorov distinge între 
vorbirea acțiune şi vorbirea povestire. Din analiza vorbirii 
acţiune şi vorbirii povestire se observă cum “tranparenţa 
merge mină în mînă cu performativul”. Dar în "Odiseea" 
mai descoperă şi alt element care "tulbură configuraţia”, 
vorbirea prefăcută. Ni se atrage atenţia că minciunea e 
dintr-un cadru mai general al vorbirii neadecvate şi alături 
de minciună se pot găsi erorile, dar şi fantasma, miraculo- 
sul. Dar cui aparţine vorbirea prefăcută: povestirii sau 
acţiunii ? lată concluzia: "pe de o parte ea nu poate 
aparţine decît constatativului: numai vorbirea constatativă 
poate fi adevărată sau falsă, performativul scapă acestei 
categorii. pe de altă parte, a vorbi pentru a minţi nu este 
acelaşi lucru cu a vorbi pentru a constata şi pentru a 
acţiona. Orice minciună este în mod necesar performativă. 
Vorbirea prefăcută este în acelaşi timp povestire şi acţiune" 
[325: 1980]. Mergînd pe această linie se poate uşor des- 
coperi în invocarea adevărului acel "semn al minciunii". 
Eumen, porcarul promite căva spune adevărul, însă numai 
despre Ulise că trăieşte nu va aminti. Ulise pe de altă parte 
este o "încarnare vie a vorbirii prefăcute”. Orice spune este 
pentru a-şi justifica situația prezentă, aceea cînd e în 
zdrenţe ca şi pe aceea din momentul cînd este bine îmbră- 
cat. Această dublare este pînă la a descoperi un Ulise care 
povesteşte şi altul ce acţionează. Care din cei doi e eroul 
principal, se va întreba Todorov. Care este tema din 
"Odiseea" deoarece întoarcerea lui Ulise în Itaca este tocmai 
"moartea Odiseei, sfirşitul său". Deci, tema este "Odiseea 
însăşi, căci Ulise gîndeşte Odiseea", 

Rod al imaginaţiei, raţionamentului sau dezvoltării, 
figurile de gîndire şi chiar "pretinsele figuri de gîndire", cum 
le numeşte Pierre Fontainer, au darul de a introduce noi 
actori povestitori, de a facilita apariţia a noi situaţii conflic- 
tuale (prozopopeea), de a anticipa (ocupaţia sau preocupa- 

ţia), dea introduce noi "povestiri în povestire” (comunicaţia) 
ş.a.m.d. In loc să continuăm enumerarea lor, să încercăm 
a le găsi un rol de împlinit în narațiune ori în schema ei, 
preferāĀm a spune că ori de cite ori împrejurările au cerut 
asemenea "figuri" ele au fost găsite de narator. Esie 
suficient a aminti că o figură de stil avea să revoluţioneze 
cea de a şaptea artă. Faptele: vremea rea nu-i ingăduiau lui 
Einsenstein filmările, la "Crucişătorul Potiomkin". Filmul 
trebuia redus la momentul pe crucişător. Se apelează la 
sinecdocă (reducînd ansamblul la o parte). Sinecdoca îşi 
găşeşte loc în subiect şi în gross-planurile realizate. Pină 
atunci epopeea istorică era o traducere cronologică a 
faptelor. | 
Este aceasta doar o revelaţie a Contextului, sau o 
ştiinţă ? Jocul de întrebări şi răspunsuri poate continua 
căci "argumentul merge ca o suveică înainte şi inapoi, iar 
înţelepciunea prinde formă în mişcarea unui joc- nobil" 
[135:1977, 238]. i 
| Dacă s-ar cere o primă concluzie se poate spune că 
producţia artistică asemeni oricărui act de comunicare - 
inclusiv audio-vizuală - este creată pentru a fi interpretată. 


f Aceste interpretări posibile date de multiplele fluctuatii 


emoţionale, sau senzoriale vor determina constituirea unui 
al doilea mesaj. În acest caz vom putea vorbi nu doar de 
implicarea imaginii, ci de implicarea celor două elemente 
esenţiale în circuitul imaginii: Emiţătorul şi Receptorul. 
Aceştia sînt cei care se vor găsi în imagine, aşa cum se vor 
găsi în toate mesajele produse cu scopul de a comunica. 
Dacă ne-ar fi îngăduit să transformăm spusele lui Mon- 
taigne despre cuvinte, atunci am putea spune că în 
comunicare jumătate depinde de cel care emite, iar cealaltă 
jumătate de cel care primeşte. 

Redind citeva dintre elementele retoricii mesajului 
narativ am redat şi o parte dintre acele elemente care au 

intrat direct într-o nouă retorică a audio-vizualului, De 
altfel, este tocmai ceea ce am dorit să motivăm în ideea 
expusă încă din titlul lucrării noastre, că putem vorbi de o 
retorică audio-vizuală. 


Retorica audio-vizuală 


Réné Berger în lucrarea sa "Artă şi comunicare" 
propune următoarea experienţă ce se află la îndemina 
oricui: să imprimăm conversaţia obişnuită a doi prieteni. 
Ascultînd apoi banda ne vom mira de incoerenţa convorbirii 
şi uneori a gîndirii, de slaba coordonare a ideilor. Reacţia 
trăită în timpul ascultării nu se poate compara cu bucuria 
din timpul convorbirii propriu-zise. Am putea spune că, 
redus numai la transmiterea simbolurilor verbale, mesajul 
nu este decît o caricatură. Lipsesc celelalte elemente care 
au valoare de suport, care umplu, completează, întregesc, 
subliniază mesajul verbal. Lipseşte mişcarea, jocul fizono- 
miilor - manifestat în cele mai diferite moduri - de la 
roşeaţa feţei emoţionate pînă la desfăşurarea gesturilor. 
Lipseşte acea manifestare a prezenței în comun ce are loc 
atunci cînd oamenii comunică ori se simt pe punctul de a 
comunica fiindcă mesajul este fie un dat, fie este pe cale de 
constituire. În momentul emisiei, mesajul este întotdeauna 
o acţiune personală, individualizată dramatică. trăită de o 
fiinţă care-i conferă un moment unic în istoria sa. În fapt, 
dacă acceptăm ideea cå mesajul audio-vizual are caracter 
de proces, atunci vom spune că la fel ca la orice fenomen 
şi acesta este o irăsătură de relaţii. În comunicarea audio- 
vizuală mai mult ca-n orice comunicare se transmit idei, iar 
ideile, remarca Duprèel, trebuie să fie înserate, pentru a fi 
înțelese, într-un sistem complex de ginduri şi experienţe 
care se pot exprima prin măiestria de a folosi şi coordona 
multitudinea de elemente ce favorizează comunicarea. 

“Pentru H. Marcuse fraza vorbită (la radio şi la televi- 
ziune) este "o expresie nu doar a individului cre vorbeşte 
ci şi a celor care îl lac să vorbească şi pentru care vorbeşte 
purtiînd în ea toată tensiunea aflată în raporturile lor. Ceea 
ce ei exprimă nu e numai expresia lor însăși, a cunoaşterii 
sentimentelor şi aspirațiilor lor, ci şi altceva ..." [citat după 
20:1976, 123]. 

Hjemslev face distincţia între substanţă şi materie 
adică între suportul fizic şi cel psihic, de natură nelingvis- 
tică în comunicare. Substanţa lingvistică, cimpul fonic se 
manifestă în diferite modalităţi aşa încît un text poate fi 
spus dar şi cîntat. A-l spune înseamnă fie a o face expresiv, 
fie monocord. Textul cîntat nu-şi schimbă substanţa, ci 
este modificată doar o normă a sa deoarece, obişnuit, el 
este spus. Grupul de la Liege asemuieşte aceste modificări 
cu cele produse de scrisul într-un anume caracter al literei 
şi într-un anume format din filmul de 8, 16, 35 şi 70 mm. 
în care intervine şi imaginea care la rindul său poate fi 
desen, fotografie sau o combinaţie între acestea. 

Teatrul va grupa alte două substanţe diferite una 
fonică şi alta vizuală. Vom găsi şi aici diferențieri între 
reprezentarea vizuală manifestată prin mişcarea umbrelor 
chinezeşti sau a celor din peştera lui Platon, cea a mario- 
netelor ori a actorilor. În ce priveşte substanţa fonică se 
poate distinge între aceea absentă - ca în cazul pantonimei 
şi multiplele sale prezenţe. Cinematograful îşi construieşie 
suportul, povestea - ceea ce prezintă pe ecran - dintr-o 
serie de imagini din desene direct pe peliculă, înregistrări 
fotogramă cu fotogramă sau înregistrare continuă. De 
observat că atunci cînd se face apel la două substanţe 
inserţiile pot fi considerate ca “adjoncții”, dacă imaginea 
conţine informații ca şi textul, fiind deci o repetiţie. Ima- 
ginea poate şi anticipa textul şi se poate lua exemplul 
imaginilor din cărţile de poveşti ori de aventuri pentru 

copii. Alteori întîlnim suprimarea adjocţiei. Cinematograful 
mut aduce regula intertitlului ce anunţă imaginea. În 
cinematograful sonor creşte substanţial numărul canalelor: 
zgomot, dialog, comentarii, muzică. Intervenţia dialogului 
devine o figură (o abatere) la fel cum tot abatere va fi şi 
suprimarea sa ori a muzicii. Pe aceeaşi linie a figurilor se 
vor înscrie şi subtitlurile muzicii cu zgomote naturale ori cu 
dialogurile. 

În ceea ce priveşte substanţa iconică, picturală, figurile 
poi proveni din folosirea a două sau mai multe modalităţi 
ale sale. De la suprapuneri de imagini (Kelly dansează cu 
un şoricel fugit dintr-un desen animat) la vitezele de filmare 
şi cele de proiecţie (accelerate sau ralenti), la utilizarea 
unor efecte speciale pentru lărgirea sau îngustarea cimpu- 
lui vizual şi pînă la utilizarea supraimpresiunii, a negativu- 
lui şi a culorii. Toate aceste modalităţi vor aduce, după 
interese, modificări substanţei iconice. Aceste opţiuni în 
distribuirea şi ordonarea modalităţilor folosite vor apărea 
ca suprimări - adjoncţii. | 

Ca modalităţi de enunţare, filmele TV şi de cinema au 
trei posibilităţi: montajul, mişcarea aparatului, intertitlul 
sau în cazul filmului sonor banda sonoră. Montajul are rol 
de a impune spectatorului, privirii sale ordine, durată şi 
ritm al succesiunii. Vom întîlni astfel omisiuni ori adăugiri 
pentru metaforele lui Eisenstein. Autorul se face apoi 
prezent prin mişcările impuse aparatului, anticipări ale 
acțiunii, abandonării de acţiune etc. Banda sonoră este, 
cum spuneam, în termenii grupului de la Liege o adjoncţie, 
căci ea se suprapune discursului vizual introducînd în 
simultaneitate două temporalităţi, sunetul perceput apare 
ca venind dintr-un trecut mai recent, dintr-un prezent mai 
apropiat decit imaginea [86:1974, 264]. 

Va trebui să recunoaştem că în toate împrejurările 
efectul fundamental al functiei retorice este concentrarea 

atenţiei asupra mesajului. Ca normă rămîne "prezenţa 
reziduală a discursului care face posibilă urmărirea poves- 
tirii”. Abaterile, metabolele, cum le numesc autorii şcolii 
retorice de la Liege, vor interveni în relaţiile de durată, de 
direcţie cronologică, de determinism cauzal, de localizare 
“spaţială şi ale punctului de vedere. Luate pe rind aceste 
relaţii dau imaginea că povestirea, ca durată, este in- 
ferioară evenimentului după cum poate şi coincide aces- 
tuia. In teatru suprimarea este evidentă în jocul dialoguri- 
lor în vestimentația actorilor, în pauzele dintre acte. 
Unificările sînt pentru claritatea de expresie a gîndirii 
` eliminînd tărăgănelile şi revenirile, oricît ar fi ele de 
| realiste. În film imaginea integrează durata fragmentului de 

povestire, durata fiind dată de montajul imaginilor. Trece- 
rile de la o imagine la alta înseamnă comprimare de timp. 
Apar însă şi adjoncţii cu rol de dilatare a duratei prin 
monologurile interioare şi reflecţii. Ca percepţie acest lucru 
„este mai greu deoarece avansind în imaginar timpul interior 
şi timpul exterior se confundă. 

„În- teatru duratele se prelungesc spectatorul fiind 
introdus în intimitatea gîndurilor personajului. În "Cro- 
mwell', Hugo recurge la două registre ale vocii. Dacă am 
amintit aceste abateri prin adjoncţie descrierea şi digresiu- 
nea - prezente în literatură - am făcut-o şi pentru că 
acestea se găsesc şi în creaţia radio şi TV. Digresiunea 
pentru a orienta pe cel ce povesteşte spre ascultător, este 
adesea făcută şi cu intenţia de a păstra mereu legătura. 
Condiţia este ca digresiunea să nu întrerupă firul povestirii 
şi nici continuitatea duratei (cu atît mai mult atunci cînd 
e vorba de transmisie directă). Vom apela aşadar, la 
accelerări sau încetiniri, procedee intrate în cinema şi care 
deşi ţin de substanţă (de peliculă), pot deveni şi aici, ca şi 
la radio şi la TV, ale discursului. Putem înlocui o durată cu 
o alta. Este ceea ce se petrece de obicei în film cînd sînt 

introduse secvenţe trăite în vis sau în clipa de imaginaţie 
ce rupe personajul de realitatea sa. Rupindu-se prin 
montaj, distincţia dintre cele două temporalităţi, substituite 
este realizată de spectator abia cînd se revine la firul iniţial. 
In film şi în scenariile radio trecerea la timpul subiectiv 
este marcată prin disocieri între imagine şi sunet sau 
printr-o anume alterare a peliculei. 

Informanţii aşa cum sînt ei denumiți de autorii 
"Retoricii generale": locurile, obiectele, gesturile, ce nu pot 
fi nici ele neutre, participă la ceea ce se petrece în jur. Ei 
au funcţie culturală şi socială determinată. Afirmația este 
cu atît mai adevărată în cazul audio-vizualului. Deseori 
punctul de vedere este sugerat de contrastul dintre infor- 
maţii, oricine acordă valoare aparte deschiderilor de spaţiu 
sau locurilor închise, ori simultaneităţii acestora. Există 
mereu acea secretă corespondenţă între acţiunea povestirii 
şi spaţii (dimensiunile acestora, unghiurile lor). Obiectele 
la rîndul lor, nu sînt doar utilizate, ci şi ele pot dobindi atit 
funcţii decorative cît mai ales dramatice prin calitatea lor 
de "agenţi" ai povestirii. Pentru această distincţie se va 
acţiona dînd obiectelor funcţii diferite, metamorfozindu-le. 
Gesturile incluse între informanţii povestirii vor fi interpre- 


tate ţinînd seama de statutul lor ambiguu. Ele pot fi indici 


pentru a caracteriza personajul dar pot fi legate şi de 
obiecte, suprapunerea lor indicînd nu doar absenţa trăirii, 
ci şi profunzimea ei. 

CAPITOLUL II 


SEMIOTICA LUMII NATURALE 


Ferdinand de Saussure în Europa şi Peirce în Ame- 
rica, observau aproape simultan că limba constituie un 
sistem de semne comparabil cu alte sisteme de comunicare 
şi nicidecum unul care le-ar subordona. Acesta fiind 
adevăratul lor statut, sistemele de comunicare formează 
obiectul de studiu al semioticii sau cum i se mai spune, al 
semiologiei. Locul central - prin raportare şi nu prin 
subordonare - îl ocupă limba ca cel mai important sistem 
de semne. Urmaşii lui Saussure vor lărgi conţinutul 


„| conceptului de semn atribuindu-l la tot ceea ce aduce o 


© arumită informaţie fie şi dincolo de graniţele comunicării 
propriu zise. 

Amintind de vechea distincţie dintre signa naturalia 
şi signa data vom reţine că semnele stabilite în mod 
intenţionat se pot şi ele împărţi între semne propriu zise şi 
simboluri. În concepţia lui F. de Saussure, cuvintele sînt 
semne şi nu simboluri deoarece simbolul presupune o 
anume legătură cu obiectul simbolizat (exemplu: balanţa ca 
simbol al justiţiei). 

Un loc aparte în comunicare ocupă şi semnalul care, 
după H. Wallon, diferă de semn pentru că este un fenomen 
cu existenţă imediată. Este, cum spunea A. Schaff [236: 
1966] "un semn care provoacă, modifică sau sintetizează o 
activitate” aşa cum sînt semnele luminoase ale stopului, ori 
cele sonore de avertizare. | 

Reţinînd că diferitele tipuri de semne (sonore, motorii, 
grafice) au în comun o serie de trăsături funcţionale şi 
structurale care fac obiectul de studiu al aceleeaşi ştiinţe, 
semiotica, vom sublinia că principala lor funcţie este de a 
servi ca elemente componente ale procesului de comunica- 


re. Din această perspectivă, semiotica lumii naturale poate 


fi privită ca raportul dintre semnele şi sistemele lingvistice 
în care semnele şi sistemele de semnificaţie ale lumii 
naturale sînt concepute ca o reţea de corelaţii între două 
nivele de realitate semnificantă. Întrebarea ce apare, acum 
şi care îşi va găsi răspunsul: Ce cantitate de informaţie şi 
de ce calitate este această informaţie dată de corelaţiile 
specifice semioticii lumii naturale ? Vom încerca deci, o 
analiză a limbajului neverbal ca instrument de exprimare 
şi cunoaştere fără a ambiţiona dispute ori revoluţionări în 
domeniu. 


Diversitatea lumii naturale 


Semiotica aşa cum a fost concepută de C. S. Peirce şi 
F. de Saussure, este sistemul semnelor neligvistice. Dacă 
pentru F.de Saussure această ştiinţă trebuie să studieze 
funcţia socială a semnelor, la Peirce accentul cade pe 
funcţia logică a acesteia. A vorbi astăzi de semiotică 
înseamnă a avea în vedere ambele aspecte. Într-o comuni- 
care neligvistică pot fi cuprinse mult mai multe tipuri 
distincte de la cea umană prin toate formele sale: audio, 
vizuale, tactile, olfactive, gustative, pînă la cele artificale 
(comunicarea cu ajutcrul maşinilor) sau la zoosemioiică, 
ori, mai departe, la biosemiotică, în general. Aşa fiind, 
lingvistul a fost silit să se întrebe care sînt posibilităţile 
unei teorii semiotice generalizate, răspunzătoare de toate 
formele şi de toate manifestările semnificației [122:1975, 
63]. Este suficient credem să amintim preocuparea lui Ch. 

Morris pentru construirea unei semiotici universale în care 
nu sînt relevate diferențele calitative dintre semne. Sem- 
nificaţia este prezentă numai prin "substanţa care îl 
înglobează pe om. Aşa fiind devine obiect de studiu întrea- 
ga lume sensibilă, lume în care semnificaţia se va putea 
alla în spatele semnelor, fie a imaginilor, fie a mirosurilor. 

Corado Mattese [168:1976] se întreba dacă: 1/ Ne 
este îngăduit să includem fenomene ce le numim de regulă 


artistice în sfera celor lingvistice ? Dacă da, atunci 2/ Ce 


deosebeşte limbajele graficii, picturii, sculpturii, reprezen- 
tările plane şi tridimensionale de limbajul cuvintelor scrise 
sau rostite ? şi 3/ Dacă ar fi o graniţă precisă între cele 
două limbaje li se pot găsi reprezentări plane şi tridimen- 
sionale caracteristice lor ? Răspunsul este afirmativ. 


à Autorul consideră că este firesc un asemenea răspuns 


deoarece prin "expresie" se poate acoperi orice fenomen al 
comunicării, iar distincţia între expresie verbală şi expresie 
figurativă nu ar fi justificată şi relevantă. Pe noi nu ne 
interesează punctul de vedere lingvistic, ci al semioticii şi, 
ca urmare, vom opta pentru această accepţiune cu atit mai 
mai mult pentru o analiză ce urmăreşte măsura în care se 
realizează o comunicare semnificativă. 

Ferdinand de Saussure în al său "Cours de lingvisti- 
que generale” a indicat diferenţa dintre semnifcaţiile vizuale 
şi semnificaţiile acustice deoarece "'semnificantul fiind de 
natură auditivă se desfăşoară numai în timp şi are carac- 
teristicile diferite de timp: a) reprezintă o extensiune şi b) 
această extensiune poate fi măsurată printr-o singură 
dimensiune: o linie". 

Semnificaţia acustică nu dispune decit de linia 
timpului. Elementele acustice se prezintă unul după altul, 
formează un lanţ. Desigur vom reţine observaţia filosofului 
şi muzicologului Petre Botezatu: unitatea compoziţiei nu se 
limitează la aspectul sonor al piesei. "Din perspectiva unei 

exigenţe superioare ne aşteptăm ca piesa muzicală să 
degajeze un înţeles, să ne introducă în universul spirituali- 
tăţii” [36:1979, 115). | 

Putem deci spune că sunetul muzicii - diferit de 
zgomot - presupune un proces specilic de înţelegere în care 
este implicat egal şi creatorul şi ascultătorul. Intră "în 
relaţie” ambele părţi cu temperamentul, personalitatea şi 
gradul de cultură. Aparenţa, liniaritatea, scurgerea pe o 
anume coordonată a timpului presupusă de extensiunea 
auditivului poate determina trăiri interioare, evocări, 
amintiri, şi numai în această măsură ea dobindeşte 
semnificaţie. Afirmația este valabilă şi pentru zgomote 
credem, căderea unei ape sau vuietul sau loviturile cren- 
silor, a frunzelor de copaci, toate pot - uneori - determina 
avangarda de reacţii. Zgomotul apei, pocnetul trunchiurilor 
de copaci pot fi semnale la fel de puternice precum soarele 
cind anunţă ziua bună. Credem că este deci firesc a aminti 
şi despre aceste semne naturale, căci ele au valoare 
emoţională, evocatoare şi de cunoaştere chiar. De acest 
lucru, de capacitatea de a declanşa evocări şi stări emoţio- 
nale, se foloseşte atît radioul şi televiziunea, cît şi cinema- 
tograful. aitai 


Limbajul imaginii 


Georges Mounin analizînd cartea lui Albert Plecy se 
întreba dacă putem vorbi de o semiologie a imaginii, a 
fotografiei jurnalistice. Faptul că imaginile au un rol de a 
comunica, fiind emise şi recepționate, faptul că vorbim 
deci, de un limbaj al imaginilor şi de o gramatică şi o 
sintaxă a lor, se poate vorbi şi de o semiologie ? Putem să 
stabilim exact un izomorlism global între funcţionarea 
imaginii şi cea a limbajului aşa cum este descrisă de 
lingvistică, de legile fundamentale ale limbajului natural ? 

La toate acestea G. Mounin răspunde: nu. Pen! ru că după 
părerea sa, nu orice sistem de comunicare este Şi limbaj. 

Pe de altă parte vom găsi opinia că se poate vorbi 
despre limbajul imaginii, dar nu şi despre faptul că imagi- 
nea este un limbaj, afirmație ce ar îngădui a spune mai 
departe că imaginea este limbaj universal. 

În argumentarea lui Mounin regăsim şi ideea lui Renè 
Borderie [97:1972], care consideră mesajul audio-vizual 
codificat numai în cazul comunicãrii de masă. Argumentul 
lui Renè Borderie este bazat pe faptul că în emisiunile de 
radio şi televiziune pentru elevi se prezintă pseudo-prezenţe 
ale realităţii. Aşa fiind, pentru aceasta nu mai sînt necesare 
coduri speciale, căci o asemenea "citire" este identică 
perceperii realului. Redactorul de imagini P. Almasy ale 
cărui opinii sînt analizate de Georges Mounin, consideră de 
„ data aceasta că nici imaginea din ziar nu are nevoie de cod 


deoarece ea "precede cu multe milenii scrierile codificate" 


prin acele pictografii străvechi. Concluzia: "omul ştie să 
citească această scriere înainte de a fi învățat să o aplice”, 
lucrul acesta este de mare folos pentru mass media căci ele 
se pot adresa şi celor ce știu citi, ca şi celor ce nu pot citi, 
fie aflaţi şi numai în condiţii speciale (lipsa ochelarilor, a 
luminii suficiente, a unei derulări prea rapide etc.), sau 
copiilor preşcolari ori din primele clase. Acestui avaniaj 
autorul îi opune nevoia de a surmonta greutăţile impuse de 
faptul că toate "componentele iconice sînt necodificabile". 

Desigur observaţiile vizează - cu deosebire - imaginile 
separate prezente în pagină şi în acest loc se întilneşte 
renumitul semiolog Georges Mounin cu Paul Almasy. Este 
punctul de vedere al abordării fotografiei ca obiect de 
contemplat, de privit, situaţie în care aceasta rămîne 
pasivă. Nu vom putea să uităm insă că această imagine a 
fost produsă nu pentru a comunica oricum, ci într-un 
anume context, într-o anume unitate de timp şi pentru 


57 


CE Scanned with OKEN Scanner 


anume interlocutori. Ea se defineşte deci ca limbaj numai 
în timpul producerii sale pentru destinatar. Este, credem, 
diferența dintre imaginea produsă pentru a fi contemplată 
întîmplător şi cea realizată special pentru aceasta, contînd 
însă şi pe interesul ce va fi manifestat de către destinatar 
față de ea. 

Aşadar parafrazind ceea ce afirma Montaigne despre 
cuvînt putem spune că şi imaginea este jumătate a celui 
care o produce şi jumătate a celui care o priveşte. Pentru 
a putea completa cealaltă jumătate, aceasta trebuie să 
decidă legile ce stau la baza construcţiei dar ca să poată fi 
continuată această construcţie este nevoie de la inceput să 
fie concepută într-un anume limbaj ştiut de cel puţin o 
parte dintre cei puşi în situaţia de a o întregi. Este nevoie 
de a găsi şi aplica anumite reguli de construcţie după cum 
nu putem vorbi nici de o construcţie oarecare, brută. Chiar 
în procesul edificării sale, pe parcursul său, este nevoie de 
a interveni pentru "acordări", pentru îmbunătăţirea puterii 
de exprimare. 

Există imagini "sălbatice" şi lecturi naturale, există 
lecturi sălbatice şi lecturi cultivate prin educaţie, există 
imagini tratate şi lecturi dirijate, impuse de un sistem 
semiologic devenit conştient - va spune Georges Mounin 
[183a:1974]. Aşadar putem vorbi de o semiologie a imaginii, 

“singura problemă ce se mai pune fiind aceea de a-l deter- 
mina pe destinatar, pe receptor să o "citească" precum 
producătorul, realizatorul ei. 

Negarea valorii de limbaj a imaginii se datoreşte şi 
ideii vechi că între aspectul operaţional şi cel figurativ 
există o subordonare, fapt pentru care figurativul ar ţine 
de limbaj ca sistem lingvistic şi nu s-ar putea atribui 
acestuia o independenţă. Experientele, însă, au arătat că 
figurativul şi operaţionalul nu sînt două stadii succesive, 
ci mai curind două aspecie complementare ale gîndirii 

[155:1971, 16]. 

Orice limbaj se manifestă sub forma liniară a enun- 
tului, liniaritate ce o vom găsi după Mc Luhan Şi în scriere, 
Este liniaritatea dată de înşiruirea cuvintelor în propoziţie, 
în frază şi în discurs. Alta este însă situaţia în cazul 
comunicării vizuale de tip pictural, cînd tabloul, imaginea 
este percepută în întregul său. Liniaritatea nu mai este 
posibilă în cazul unui asemenea limbaj vizual deoarece aici 
avem două dimensiuni cărora li se adaugă şi faptul că 
imaginea picturală este prospectivă. 

Este aşadar, vorba de un limbaj nelingvistic, un 
limbaj analogic. Într-un asemenea caz va spune Francois 
Bresson: "a des signifies voisins corespondent des sig- 
nifiants voisins; la structure de voisinage (topologie) des 
signifies est la même que celle des signifiante: il ny a pas 
à arbitraire du signe". ` 

i Situaţia este însă diferită în cazul cinematografiei, în 
domeniul său există semnificanţi vizuali proprii care nu 
sint de nimeni, sau aproape de nimeni contestaţi, cei ai 
mişcării camerei, ai efectelor optice, pentru înţelegerea 
cărora nu e necesar un efort deosebit cum ar fi cel al 
învăţării unor limbi străine. Sînt elemente comparabile cu 
ceea ce A.J.Greimas numea "figuri semnificante transpu- 
se". Sensul aparţine imaginii confundindu-se. cu însăşi 
forma. 


Lumea naturală şi gestualitatea naturală 


În cadrul unei asemenea semiotici a lumii naturale 
consideraţiile despre vizual presupun a urmări modalităţile 
de manifestare a vizibilului. O primă observaţie va fi 
prezenţa mai multor straturi de semnificaţii care se pot găsi 
suprapuse. La primul nivel se află echivalenţele dintre 
cuvinte şi lucruri, şi în egală măsură, echivalenţele dintre 

procese şi funcții. Mai mult, procesele Şi lucrurile devin 
semne care - avind statutul lor semiotic - pot fi numite 
“semne naturale". Aceste semne la fel ca toate semnele 
trimit la altceva decit la ele însele. Apar astfel relaţii 
relerenţiale, variabile, funcţie de comunităţile culturale 
cărora le aparţin. Dar lumea naturală nu este singurul 
nivel de realitate organizat după logica sintactică a discur- 
sului, fapt pentru care I. Lotman sugerează posibilitatea 
realizării unei tipologii a culturii care să aibă ca bază de 
pornire tipologia relaţiilor structurale specifice semnelor 
naturale. Acesta este punctul de pornire al lui A. J. Gre- 
imas pentru a-şi demonstra ipoteza că lumea naturală se 
supune unei analize ca obiect semiotic. De altfel, autorul 
studiului "Despre sens” nu urmăreşte organizarea internă 
a semnelor, ci o "interpretare a relaţiei semiotice”. O 
interpretare a acestei variabile este însă "o reflecţie metase- 
miotică despre aceste semne, o conotaţie semiotică ce 
transformă, pe diverse căi, semnele naturale în semne 
culturale” [122:1975, 68]. | 

La rindul lor semnele naturale sînt supuse unei duble 
reduceri extrăgîndu-se mai întîi cazurile în care apare 
semnul ca figură geometrică, apoi inventariindu-se toate 
exemplele identice, ori echivalente cu figura. În felul acesta 
nivelul evenimenţional este redus la un nivel de "figuri ale 
lumii”. Omul apare şi el ca o figură oarecare după ce i s-a 
aplicat dubla reducere. 

Acestui "corpus de figuri statice şi dinamice" i se 
poate construi un cod semiotic al expresiei vizuale. Atenţia 
va fi, acum, reţinută de gestualitatea mimetică (comunica- 
tivā, expresivă sau ludică), care derivă din corpul omenesc 
considerat ca obiect de perceput. Deşi Bachelard propune 
un repertoriu al formelor, se observă însă că acesta nu-şi 
poate incă dovedi caracterul său universal şi că anumite 
figuri nu trimit la semnificaţi constanţi. De aceea, va fi 

nevoie de referință la context ori de descompunerea 
figurilor în elementele constitutive. Această a doua cale 
înseamnă a recunoaşte existenţa unei viziuni categoriale a 
lumii naturale. Ne apar, acum, separate de nivelele vizuali- 
tăţii şi anume nivelul figurilor şi-al elementelor. Această 
distincţie se va regăsi şi folosi la studiul gestualităţii 
permiţind definirea statutului anumitor limbaje artificiale 
derivate din limbajele naturale. Distincția va permite o 
explicare a tipului de relaţii existente între semiotica 
naturală şi lingvistică. 


Cadrul de manifestare gestuală 


Lumea naturală este privită de A. J. Greimas numai 
ca "obiect global dat", în care omul este integrat doar ca 
fiinţă corporală alături de alte figuri ale lumii. Corpul 
„omenesc se află şi se mişcă într-un context spaţial, existent 
anterior şi care va fi clasificat după criterii de orientare, 
deplasare şi de sprijin. Este de fapt cadrul de manifestare 
gestuală a figurii (a omului ca figură), definită prin spaţiul 
tridimensional înglobat: greutatea corpului faţă de axa 
verticală şi orizontală şi prin poziţia categorială dintre 
imobilitate şi mobilitate. Astfel definit contextul spaţial în 
care se mişcă forma umană presupune ca inseparabile 
categoriile tactilităţii şi pe cele vizind problematica dinamis- 
mului formelor percepute. A. J. Greimas consideră necesar 
pentru o semiotică a lumii naturale o anumită catesorizare 
a ceea ce este perceput şi chiar axiomatizarea sa aproxima- 
tivă. Va urmări nu doar descrierea corpului în calitate de 


corp perceput, ci şi evidenţierea deosebirii dintre spațiul 


nonuman, conceput ca un "alt loc" în care omul se face 
prezent prin gest ori unelte şi spaţiul uman redus, con- 
ceput ca un "aici" în care se exercită gesticulaţia lui. In 

felul acesta cîmpul de investigaţie se identifică cu cel de 
percepţie al obiectului uman, iar corpul omenesc nu mai 
este obiect de perceput, ci poate apare cu ajutorul propriei 
sale motricităţi. Corpul omenesc nu mai apare deci ca o 
formă globală, ci ca o organizare de actori metonimici (braţ, 
picior, cap, trup etc.), care acţionează fiecare în perimetrul 
său în numele acelui "actant unic". Jean Belanger [16: 
1969, cap.6], vorbeşte despre "expresia corporală" analizînd 
şi ilustrînd cu numeroase fotografii poziţiile corpului într-o 
comunicare. Vom distinge astfel între poziţiile corpului în 
cazul intervenţiei, precum şi funcţie de ceea ce determină 
această intervenţie: o remarcă, pentru a conchide, pentru 
a sublinia ori a propune. Gestul şi mimica indicînd sau 
Sugerind îndoială sau fermitate, exprimind ironia sau 
bucuria de a consemna ori afirma poate fi astfel analizat. 

Funcție de împrejurările în care oratorul se manifestă 
şi funcţie de rolul pe care îl are de îndeplinit (conducător de 
reuniune sau participant al sesiunii ştiinţifice de comuni- 
cări, dezbateri, discursuri, conferinţe, expuneri), autorul va 
distinge alte poziţii ale corpului, altă mimică Şi gesturi, 
adecvate momentului, conţinutului de idei şi publicului 
prezent. De aceea se vor distinge gesturi eficace şi gesturi 
nedorite. Sia 

In acest context A. J. Greimas vorbeşte de dezar- 

ticularizarea morfologică a corpului omenesc folosită 
pentru a descrie gesticulaţia şi pentru a semnaliza dezvol- 
tarea membrelor cu funcţii gesticulatorii. Se observă că 
această metodă a dezarticularii permite studii menite a 
servi șarjărilor, caricaturii, benzilor desenate, limbajului de 
teatru şi, am adăuga, chiar limbajului de televiziune. 
Această operaţie e posibilă pentru că orice diviziune a 
corpului în organele lui componente este în acelaşi timp şi 


naturală şi culturală, adică supusă unor variaţiuni antro- 


pologice. 


62 


CE Scanned with OKEN Scanner 


Caracterul finit al posibilităţilor gesticulatorii cere 
reducerea gesticulaţiei umane la un model general de 
virtualităţi privind gesticulaţiile şi posturile. Într-un 
asemenea model se ivesc, se conturează şi limitele dintre 
gestualitatea normală şi anormală. Abaterea poate fi dată 
fie de o deviaţie stilistică, fie de apariţia unui limbaj gestual 
secund. Această posibilitate de invocare a normalului de 
gestualitate îl determină pe A. J. Greimas să fie de acord cu 
B. Kocchlin că motricitatea umană nu poate fi un fenomen 
natural, ci este un fenomen social deoarece gesticulaţia, 
oricit de limitată ar fi în posibilităţi, este învățată, tran- 
smisă ca şi celelalte sisteme semiotice. În această interpre- 
tare gesticulaţia naturală devine gesticulaţia culturală iar 
gestul natural trebuie înţeles şi definit ca semn natural 
prin 'virtualitatea lui semiotică”. Termenul gest pare a 
" implica excluderea atitudinilor. Faptul este, însă neînte- 
meiat deoarece aşa cum sublinia R. Jakobson limbajul are 
originea în viaţa afectivă a oamenilor exprimată îndeosebi 
prin interjecţii. Or, interjecţia - echivalent al frazei ca şi 
imperativul - este mai ales expresia unei atitudini. Ele şi 
cel puţin în aceeaşi măsură gesturile, trădează o par- 
ticipare emoţională. Gesturile sînt asemeni copilului care 
se manifestă în semnificaţia bruscă, în dorinţa clipei, sub 
imperiul simţurilor sale. În gest întotdeauna domină 
emoţionalul, conativul sau imperativul şi referenţialul. 

Ce unitate a textului gesticulatoriu este însă gest ? 
Spre răspuns ne orientează studiul lui Coechlin inspirat de 
analogia găsită de Haudricot între procesele de articulare 
ale fenomenelor şi programarea gestuală. O asemenea 
analogie ne va duce la răspuns iar pentru aceasta semioti- 
cienii spun: "dacă în templul semanticii am vrea să punem 
o statuie, aceasta ar trebui să fie statuia analogiei, deoa- 
rece ea este cea care conferă ordine împletirii complexe a 
fenomenelor semiotice ale unei limbi" [177:1978, 192]. 

Gesticulaţia este o "întreprindere globală” a corpului 
omenesc în care gesturile particulare ale agenţilor corpului 
sint coordonate şi/sau subordonate unui proiect de 
ansamblu ce se desfăşoară simultan. Asistăm însă la o 
distribuire de roluri principale şi secundare diferiților 
“actori ai jocului gesticular”. Vom asista astfel la construi- 
rea de foneme gestuale emise de actantul somatic. Să nu 
uităm că 'gestualitatea rămîne o dimensiune semiotică a 
culturii”. Ca urmare şi amploarea, deschiderea discursului 
în ansamblul lui, funcţie de deschiderea culturii. 


Praxisul gestual 


Aşa cum a fost denumit, pînă în prezent, omul a fost 
privit doar corp, apoi ca figură oarecare a lumii, în al treilea 
rind ca mecanism complex ce poate produce deviații 
diferenţiale ale semnificantului şi numai pasul următor va 
consta în introducerea dimensiunii propriu-zis umane în 
cadrul lumii naturale. O asemenea încadrare înseamnă 
înţelegerea faptului că mîinile şi corpul, în general, împart 
cu mintea capacitatea de a comunica idei intelectuale pure, 
că 'actanţii semiotici" semnalizează, evidenţiază un lucru 
sau altul modelează şi controlează lucrurile din mediul am- 
biant. Cit despre rolul miinilor Quintilian avea să spună că 
"acestea aproape vorbesc”. Dar semnul înseamnă direcţie 
Şi trimitere a ur.ui cod [cel al expresiei) la un alt cod (cel al 
conţinutului). Este astfel necesară recunoaşterea existenţei 
anterioare a axei comunicării şi a faptului că la un capăt al 
comunicării se află întotdeauna emițătorul codificator, iar 
la celălalt destinatarul interpret. Desigur nu trebuie 
pierdută din vedere nici o anume rezonanţă pe care, 
asemeni cuvintelor, o au şi gesturile în dialogul realizat cu 
ajutorul lor. Rezonanţa lor merge dincolo de corespondenţa 
cu un anume lucru indicat. Se vorbeşte chiar de un 

oarecare "nimb" ce însoţeşte unele gesturi. Pre enţa unui 
asemenea element îl va fi determinat pe Bloomfield să 
reintroducă noţiunea de "conotaţie" ca “ansamblu de factori 
emotivi şi subiectivi insensibili ce inţosesc denotaţia”. 
Aceasta înseamnă că, în sine, gestul este inert. Are sens de 
obicei în combinaţii cu alte semne. M. Lucidi propune să se 
atribuie termenul de semn doar frazei, pe cînd cuvintul, la 
fel ca şi gestul, să fie numit subsemn sau 'hiposemn", în 
terminologia sa. Sensul hiposemnului rezultă din confluen- 
ţa seriei de întrebuinţări ale formei în frază cu seria de 
întrebuințare a cuvintelor în cadrul unei comunităţi. De 
aceea, apar diferenţe de la o comunitate la alta şi chiar de 
la un individ la altul fiind vizată şi raţiunea, răspunsul 
ascultătorului (interlocutorului). Acum, sensul unui enunţ 
este situaţia în care locutorul emite enunţul dar şi compor- 
tamentul de răspuns pe care acest enunţ îl solicită de la 
_ ascultător. 

Sintagmele gestuale (gesturile luate separat) vor fi 
deci enunţuri parţiale care în momentul integrării sintag- 
mei mai mari sînt desemnalizate. Ele au statut de foneme, 
fiind cu rol de unităţi minimale în planul expresiei. Sintag- 
ma gestuală apare cînd subprogram (ca o silabă fără sens) 
cind program (ca un cuvint morfem). Sensul este şi el 
fluctuant putînd apare sau disprare în procesul observaţiei. 
Din aceste considerente semioticienii americani elimină 
comportamentul practic din preocupările lor şi definesc 
doar "comportamentul semnificativ" ce e opus celui practic. 

Problema sensului apare şi mai greu de rezolvat a- 
vind în vedere imposibilitatea de a segmenta gestul în sin- 
tagme cu semnificație proprie. Dificultatea este evidentă ți- 
nindu-se seama de faptul că rămînem în perspectiva spec- 
tatorului destinatar, deoarece semnificaţia este un orizont 
ce se constituie în fața noastră, căci ea este pentru om iar 
omul este în acelaşi timp subiectul ei, fiind în stare să pro- 

ducă pentru sine şi pentru lumea umană [122:1975, 80]. 
Pornind de la dihotomia înfăptuire vs dorinţă, A. J, 
Greimas distinge între gestualitatea practică şi gestualitatea 
mitică semnalînd că acelaşi gest poate avea semnificaţie 
diferită în cele două planuri. Planul mitic şi planul practic 
au prioritate în funcție de culturile avute în vedere, chiar 
dacă există o universalitate recunoscută. F. Rastier remar- 
că chiar influenţa exercitată de prezenţa supra adăugată a 
unui plan asupra celuilalt. De exemplu, prezenţa miticului 
modifică, fără a deforma, programele de comportamente 
practice. Autorul are în vedere încetineala cu care mănîncă 
ori îşi pleacă ochii comunitatea clericală a lui Stendhal, 
expresie a cucerniei. De remarcat însă, chiar ca o primă 
subliniere pentru cele prezentate pînă acum, că universul 
semiotic al praxisului gestual total este mult mai amplu 
decît cel ce ar putea fi acoperit de comunicarea gestuală. 


Comunicarea gestuală 


Puţine sînt unităţile gestuale destinate efectiv comu- 
nicării. Această situaţie se datorează mai ales imposibilității 
subiectului enunţării de a fi şi subiect al enunţului în 
acelaşi timp. Cu toate acestea există un "cîmp de sem- 
nificație" al cărui conţinut poate fi comunicat în virtutea 
codului existent pentru expresia manifestărilor mobile ale 
corpului omenesc. Cîmpul de semnificaţie acoperă atitudi- 
nile şi stările interioare fundamentale (teama, furia, 
bucuria, tristeţea). A. J. Greimas pornind de la ideea 
regăsirii în limbă a lumii sensibile emite ipoteza că inven- 
tarul comportamentelor naturale simple corespunde unui 
număr egal de locuri în textul gestual şi "combinatorica" 
acestor unităţi minimale produce enunţurile gestuale şi 
discursul gestual în ansamblul lui. Astfel, semioza ges- 
tualităţii comunicative constă în stabilirea unei corelaţii 

între o categorie femică a planului expresiei şi o categorie 
semică din planul conţinutului. Deoarece corp al omenesc, 
în calitatea lui de semnificant, este t 


ratat ca o configuraţie, 
mobilitatea sa va fi considerată derivație poziţională,. 


Conținuturile apar numai sub formă de cuvinte, fraze sau 
interjecţii. În comunicarea gestuală verbul este implicit, 
este de natura lui "a fi" nu "a face". Enunţul apare ca un 
enunţ atributiv, calificativ şi nu predicativ. Asistăm deci la 
incapacitatea gestualităţii comunicative de a produce prin 
esenţa sa enunţuri despre lume sau despre oameni şi 
faptele lor. 3 
Ţinind seama că în cadrul unui context cultural 
determinat corelaţia dintre categoriile expresiei şi cele ale 
conţinutului este o constantă, A. J. Greimas îşi prezintă 
į observaţiile pornind nu de la planul expresiei, ci de la cel 
"al conţinutului. Numitorul comun. al tuturor studiilor 
"privind gestualitatea comunicativă s-ar afla în jurul 
siatutului comunicării şi al enunţului. 
| Statutul comunicării este dat de acea structură 
E- specifică a conținutului manifestată prin comportări 
gestuale care aduce pe prim plan cînd motricitatea cor- 
pului, cînd spaţiul înglobant. Ţinînd seama de aceste 
accente cercetătorul T. Tsivjan în studiile consacrate 
comunicării neverbale a ceremonialelor evidenţiază core- 
laţia conţinutului social - vîrstnic vs tinăr, bărbat vs femeie 
- cu categorii ale expresiei, - aşezat vs în picioare, suris vs 
fără suris. De asemeni, cercetătorii americani în studiile 
despre proxemică (P. Fabbri) analizind spaţiul interuman 
apropiat vs depărtat, poziţia relativă a corpului - faţă în 
faţă vs spate în spate - va corela aceste categorii cu altele 
ale conţinutului cum sînt: acceptare vs refuz, euforie vs 
disforie, în care comunicarea ori începe ori se termină. 
Aceste corelaţii dovedesc că participarea şi încetarea 
participării la dialogul gestual se manifestă mai întîi prin 

poziţia (iniţială) luată pentru startul ori pentru oprirea 
dialogului (comunicării). 

A. J. Greimas aminteşte de existenţa unor categorii 
ale expresiei - prospectivitatea vs retrospectivitatea mişcarii 
corpului, deschiderea vs închiderea gesturilor braţelor în 
corelarea conţinutului, dorinţa vs refuz de comunicare sau 
înţelegere. Aceste corelaţii apar şi mai evidente pentru 
implicaţiile pozitive ori negative ale "aluziilor neverbale”. Un 
asemenea studiu a fost realizat în 1977 de Johnatonn C. 
Firkelstein [102:1977). Pornind de ia ideea că procesul de 
corelare al datelor ar putea altera, schimba fenomenele 
studiate. Aceasta fiindcă cercetătorul, şi nu doar cel 
neexperimentat, ar putea afecta (şi fără intenţie) răspunsul 
unui subiect. Este ceea ce autorul numeşte "efectul 
confirmării experimentale”. Efectele acestea apar deoarece 
experimentatorul aşteaptă un răspuns, timp în care se va 
comporta, vrind nevriînd, cu ştiinţă ori fără, diferit cînd 
doreşte răspunsuri afirmative faţă de situaţii în care 
cercetarea ar dori să cunoască răspunsuri negative. El va 
participa aprobiînd prin sublinieri (dînd din cap, zimbind) 
ori încurajind din privire, fie îşi va exprima dezaprobarea 
prin tot atitea mişcări ale feţei şi privirii. De reţinut că 
asemenea cercetări în care locutorii se văd - condiţie a 
limbajului gestual - sînt întodeauna însoţite de prezenţa 
aluziilor experimentatorului, ale stării acestuia, stare 
capabilă a influenţa comportamentul participanţilor. Aceste 
"trădări" există, însoțesc întotdeauna mediile de comuni- 
care neverbală. 

În ce priveşte statutul enunţului, A. J. Greimas îsi 
exprimă acordul cu R. Jacobson spre a-l defini ca 'an- 
samblul modalităţilor de judecată ce poate fi făcut despre 
un enunţ fără a ţine seama de manifestarea lor la nivelul 
gramatical în semioticile lingvistice”. Se remarcă faptul câ 
microcoduri gestuale autonome pot constitui numai 

categoriile modale. Aceasta pentru că ele funcţionează fără 
ajutorul vorbirii sau al enunţărilor gestuale de ordin 
mimetic (aşa de exemplu microcodurile negaţie vs afirmaţie 
sau al agenţilor de circulaţie bazate pe interdicţie vs 
autorizare). 

Statutul unor asemenea categorii modale privilegiate 
este dat de faptul că aceste coduri presupun comunicarea 
dar şi posibilitatea de schimbare reciprocă a interlocutori- 
lor, aşa încît unul neagă sau afirmă (nu doar primeşte) 
enunţul formulat de celălalt. 

Capacitatea gestualităţii de a se constitui în cod de 
comunicare semiotică complet şi în acelaşi timp şi autonom 
este regăsită şi la gestualizarea mimetică. Aceasta ur- 
măreşte transmiterea conţinuturilor spre spectatorul 
destinatar printr-o anume manifestare gestuală a lor. 
Conținuturile, obiectele de comunicare au dimensiunea 
semnelor care, pentru a putea fi transmise într-un cod 
gestual, sînt preluate la nivelul expresiei lor. Transmiterea 
presupune existenţa anterioară a unei semiotici articulată 
_în semne şi reducînd semnificantul la o figură elementară 
„(de exemplu degetul arătător pentru pistol). 

Gestualitatea mimetică va însoţi mereu limbajul 
natural, ori se va integra în codurile de comunicare 
-artificale (exemplu codul actorilor de pantonimă). Este, cum 


| observa A. J. Greimas, "transpunerea unei semiotici vizuale 


într-o altă semiotică vizuală [122:1975, 91]. Mima moder- 
nă, spune Edmond Radar [219:1978], aduce în spectatol 
omul în luptă cu destinul. Mima introduce "libertăţile 
native ale gestului" fără a fi un simulacru magic, şi mai 
este cea care ne duce spre sursele cele mai active ale 
condiţiei umane, spre cele fizice. 

Un al doilea tip de gestualitate care poate deveni 
comunicativă numai după ce a fost supus unor proceduri 
de transpunere de semnificanţi este gestualitatea ludică. 

Deosebirea dintre gestualitatea iudică şi cea mimetică este 
dată de dimensiunile unităţilor transpozabile, la primele 
fiind semne, pe cînd la al doilea tip sînt enunţuri. 

A. J. Greimas subliniază că atit categoriile, cît şi 
unităţile gestuale, deşi pot fi recunoscute, nu sint totuşi 
autonome, ele pot să semnifice atributiv sau modal, dar nu 
pot să transmită conţinuturi obiective. Pot duce la constru- 
irea de coduri artificiale (mimetice şi ludice), fapt pentru 
care sînt şi folosite drept coduri de comunicare practică, 
deci datorită sărăciei lor nu sînt decît reflexe palide ale 
comunicării lingvistice. Numai în măsura in care se 
constituie în coduri de comunicare cu conţinuturi mitice, 
formele gestuale se îndepărtează de comunicarea lingvistică 
dobîndind o nouă consistenţă. 


Mişcări cu înţelesuri precise 


j Gestul şi cuvintele au întotdeauna înglobat mediul 
comunicării. Cînd cuvintele sînt ermetice ori nu se pot face 
auzite, gesturile vin să le ia locul, fie să le ajute. Între 
aceste gesturi menite să determine ori să faciliteze accesi- 
bilitatea, se află "emblemele", cum le numeşte Paul Ekman, 
care au proprietatea de a deţine înţelesuri precise (constan- 
te). Aceste embleme nu sînt decit gesturi simbolice care 
diferă de celelalte gesturi realizate cu faţa şi corpul, avînd 
o traducere verbală directă, un înţeles precis cunoscut de 
tot grupul şi folosite adesea cu intenţia de a transmite un 
mesaj particular altei persoane care ştie a-l "citi". Implică 
totodată şi o anume răspundere din partea celui care-l 
emite. De exemplu gestul O.K. este recunoscut, oricînd fără 
a fi necesar un anumit context, dar folosirea lui presupune 
responsabilitate faţă de concordanța cu realitatea. 

Există însă şi factori contextuali care pot să influen- 
teze recepţionarea mesajului. Este vorba de acei ilustratori 

care ar putea indica dacă afirmația făcută este în serios, ori 
nu, tot aşa cum ritmul şi tonul vorbirii pot avea un aseme- 
nea rol într-un mesaj sonor. 

llustratorii pun accentul Şi sint totodată diferiţi 
funcţie de grupurile etnice şi culturale care le folosesc. Sint 
însă întotdeauna în creştere atunci cînd este implicată 
partea afectivă sau cînd mesajul este greu de descris în 
cuvinte (de exemplu în exprimarea noţiunii zig-zag) şi 
atunci cînd cineva este prins într-o greşeală de exprimare 
datorită unui lapsus, sau unui dezacord gramatical inter- 
venii. Se poate spune că uneori calitatea vorbirii fără glas 


Ga E 


. Un astfel de dicţionar pentru gesturi a fost realizat încă la sfirşitul 
mileniului I "Notaţia signorum" descriind 296 de semne iar în secolul al 
XVII-lea i se adaugă cel mai bogat discţionar de gesturi avind 472 de 
semne [263:1973], 

Lucica Wald citează pe G. von Rijnbeck care stabileşte un inventar 
de 1300 de semne gestuale, cu semnificaţie gramaticală şi lexicală. 
Inventarul este depăşit, se pare, doar de un dicţionar al surdo-muţilor 
care cuprinde 1700 de semne. 

A fost iniţiat de către Paul Ekman şi un studiu-test 
de recunoaştere a emblemelor descoperindu-se existenţa 
unor "sinonimi emblematici" şi anumite "invenții" pentru 
situaţiile cînd nu erau cunoscute emblemele consacrate. 
Testul a evidenţiat şi faptul că emblemele, oricît de mult s- 
ar deosebi de la grup la grup, vor ţine mereu seama de 
structura anatomică. De exemplu mina şi nu alt organ va 
schiţa actul de a minca. De asemeni, s-au remarcat 
emblemele pentru acţiuni impersonale: pleacă, vino, stai; 
pentru replici: da vs nu; pentru stări fizice şi emoţii. Mai 
mult, Paul Ekman distinge între expresii universale ale 
emoţiei (pentru minie, frică, bucurie etc.) şi emblema 
despre emoție, acestea fiind mai scurte ori mai lungi în 
timp ori utilizate printr-o contracție a mușchilor feţii mai 
mică decit obişnuit. Diferenţele se adincesc cînd se au în 
vedere culturi diferite. Se pot întilni localizări consacrate 
alegînd între partea de jos a feţei, ori cea de sus şi între 
anumiţi actori ai ei (sprîncene, buze, nas, bărbie). 

Desigur se poate întreba: sînt emblemele un limbaj? 
Vom folosi prilejul pentru a răspunde şi într-un paragraf 
următor cînd vom pleda pentru cunoaşterea şi chiar 
învăţarea lor. Acum vom face precizarea că în măsura în 
care emblemele, ca parte a limbajului gestual, nu au, 
deocamdată, elaborată o sintaxă, nu putem vorbi despre un 
limbaj al lor. Nu putem însă pierde din vedere că ele apar 
şi în absenţa limbajului. Atunci secvenţa temporală de 
emitere a emblemei îşi procură sintaxa. Aceasta poate îi 
paralelă cu ordinea cuvintelor sau poate avea o topică a sa, 
precum limbajul surdc-muţilor. Am restrîns, deocamdată, 
aceste observaţii la embleme, la gesturi cu semnificație 
precisă bazaţi pe consideraţiile profesoarei Lucica Wald 
privind sistemul de semne gestuale şi anume că gesturile 
pot constitui o limbă (un cod), un sistem de comunicare 
prin funcție şi prin structuri. Aceste consideraţii sperăm să 

ne servească pentru a întemeia, mai tirziu, opi iile despre 
cîteva aplicaţii practice ale unei asemenea lucrări. 


Semioza 


Analiza textului gestual Coechlin o face luînd ca 
model analogic programele de fonație ce duc la realizarea 
fonemelor. Aceasta permite interpretarea opraţiilor com- 
plexe ale corpului producător de gesturi - foneme şi recu- 
noaşterea prin retro-analiză a structurii lor fonemice. A. J. 
Greimas este de acord cu raţionamentul propus, însă, com- 
parînd rezultate observă că drumul nu este acelaşi deoa- 
rece secvenţa gestuală nu este decit programul de manifes- 
tare lipsit de proiect fonologic. Transpunerile dintr-un ordin 
senzorial în altul creează condiţiile suficiente pentru o 
à articulare autonomă a semnificantului, figurile acestuia 
fiind distanţate de figurile conţinutului [122:1975, 98]. 

Echivalenţa stabilită între figurile lumii naturale şi 
figurile conţinutului limbii naturale permite folosirea ana- 
logică şi raţională a modelelor semioticii. Dar precum figu- 
rile conţinutului nu reuşesc să stabilească singure textul 
lingvistic fiind necesare anumite categorii spre a le orienta 
la fel şi praxisul gestual nu constă numai în desfăşurarea 
figurilor gestuale, ci şi el implică prezenţa unor categorii 
semiotice. Amintim, dihotomia practic vs mitic folosită de 
„A.J.Greimas drept criteriu al clasificării sale. Pornind de la 
descompunerea figurilor nucleare ale conţinutului în semne 
şi de la alcătuirea de categorii semice se poate concepe 
existenţa unui inventar de categorii gestuale a căror struc- 
tură combinatorie ar explica formarea figurilor gestuale sau 
posibilitatea de a păstra într-un cuplu de figuri numai pe 
acele trăsături gestuale de care avem nevoie spre a forma 
o anume categorie.Aceste adevărate radiografii ar putea ex- 
plica şi constituirea microcodurilor gestuale de comunicare. 

Revenind la analogia dintre motricitatea programată 

a organelor de fonație şi gesticularea programată a organis- 

mului omenesc A. J. Greimas admite că alături de o activi- 

tate gesticulatorie dezordonată şi lipsită de sens există şi o 

activitate ordonată, programată. Pentru a o înţelege şi a o 

delini e nevoie de proiectul ei care, în acest caz, devine 

semnificatul, iar secvenţa gestuală care corespunde acestui 

proiect este semnificantul, iată de ce "semioza unui pro- 

gram gestual va fi relația dintre o secvență de figuri 

gestuale luate ca semnificant şi proiectul gestual considerat 
ca semnificat" [122:1975, 101]. Aceasta este posibil deoa- 

rece: 1/ În deplasarea relației semiotice chiar dacă se plea- 

că de la semnificat constant se ajunge ca acesta să fie legat 

de semnilicanţi, cu dimensiuni variabile; 2/ Extinderea 

progresivă a semnificantului este însoţită de fenomenul de 

semantizare (mişcările unui muncitor din faţa unei maşini 

care-i vor desemantiza activitatea gestuală faţă de cea a 
unui artizan); 3/ Semioza nu este o relaţie simplă, ci o 
structură raţională numită de A. J. Greimas morfematică. 
Este o relaţie a semnificantului (proiectului gestual) cu 
semnificatul, luat în totalitatea sa şi în egală măsură o re- 
tea de relaţii ce merg de la semnificat la fiecare figură în 
parie; 4/ Programul, la rîndul său, presupune pe lingă 
existenţa unui proiect şi conceptul de economie (orice pro- 
gram poate fi mai mult sau mai puţin economic). Aceasta 
se impune cu atit mai mult în cadrul limbajului gestual ca- 
re are ca o neîmplinire a sa imposibilitatea de a transmite 
un volum cit mai mare de informaţie pe unitatea de timp. 
Într-o asemenea caracterizare analiza gestualităţii nu 

mai evidenţiază doar simple unităţi de bază, ci funcţii de 
bază: semioză, program, proiect, economie, funcţii care se 
regăsesc (în ciuda specilicităţii lor gestuale) la nivelul 
conţinuturilor limbajelor naturale. Se poate vorbi de natura 
funcţională a semioticii gestuale înţelegînd prin funcţie nu 

o simplă relaţie formală, ci tocmai acel paralelism impresio- 
nant dintre emergenţa funcției matematice şi deschiderea 
psihologică a conceptului de realitate [259:1972]. Acestea 
sînt elementele care vor susține apelul lansat de A. J. 
Greimas pentru o semiotică funcţională, ea fiind singura în 
stare a facilita abordarea semioticii naturale ca o dimen- 
siune inseparabilă semanticii limbilor naturale. 
Praxisul gestual este socotit drept predicaţie tran- 
zitivă ce are ca funcţie generală executarea de proiecte 
' culturale. Aceste proiecte culturale, la rindul lor, duc la 
crearea de obiecte culturale pentru care unicul subiect este 
omul. lată de ce analiza praxisului gestual evidenţiază 
programele gestuale, privite ca proiecte culturale, apar ca 
nişte discursuri închise al căror conţinut are structuri 
narative de tipul îndemînărilor practice ori mitice, şi că 
obiectele culturale, deci sub aspectul rezultatelor, progra- 
© mele gestuale apar ca definiţii genetice ale lucrurilor şi 
„ evenimentelor aşa cum în cadrul limbilor naturale progra- 
mele semioticii ar putea defini obiectele literare (romane, 
„sau poeme). Obiectele culturale se prezintă ca nişte struc- 
turi morfematice. Un automobil se descompune în părţi şi 
subpărţi. Fiecare element presupune un subprogram 
gestual care-l defineşte din punct de vedere genetic. 
Obiectul cultural poate fi determinat şi prin modul lui 
de întrebuințare, adică prin funcţia sa de instrument sau 
de substitut al subiectului, funcţie ce şi-o poate asuma 
într-un program gestual. Din acest unghi pot apare ierarhii 
de programe gestuale şi de îndeminări şi pot fi apreciate di- 
mensiunile culturale ale unei societăţi. Absența însă a unui 
cod de transpunere grafică satisfăcător împiedică paşii 
următori ai cercetării semiotice în domeniul gestualităţii. 
Notaţia simbolică a lui C. Coechlin, la fel ca şi notația 
propusă de "Kinezica" americană, nu satisface proiectele lui 
A. J. Greimas. Se va pleda pentru intervertirea termenilor 

procesului de invenţie acordind prioritate reflecţiei metodo- 
logice asupra notării [122:1975, 104]. Aceasta ar fi singura 
cale de formalizare funcţionind însă Şi în acest caz "strate- 
gia ignoranței maximale” [32:1975, 185]. 

Privind gesturile genetic, vom semnala că Paul 
Ekman în studiul consacrat emblemelor vorbeşte şi de 
fazele de definire a acestora. El caută mai întii performan- 
tele de recunoaştere, inclusiv de descoperire a "sinonimilor 
emblematici" apoi se apelează la invenție ca, în final, să se 
compare emblemele cu invențiile. 

Este puțin cunoscută ontogeneza emblemelor, ca de 
altfel a gesturilor în general. Pentru aceasta se apelează la 
alfabetul de învățare a lor. O sursă de informare o poate 
constitui calea de transmitere între mamă şi fiu. În acest 
dialog preverbal apare egal posibilitatea de a inventa şi de 
a adecva la puterea de înțelegere. 

Desigur este vorba de un procedeu de analiză bazat 
pe elemente de psihologie socială care ar impune des- 
coperirea - pentru notarea adecvată a acelor funcții de bază 
ale gestualității. Studiul "Despre sens" îşi îndreaptă atenţia 
şi efortul asupra recunoaşterii unităţilor şi statutului lor 
semiotic. Reţine cu deosebire atenţia remarcarea faptului 
că filmul, ca procedeu tehnic de imprimare al gestualităţii, 
nu serveşte şi nevoile semioticii, chiar dacă în el sînt 
reunite două mari dimensiuni ale lumii sensibile - audio şi 
vizual. Cauza se află în simpla înregistrare a gestualităţii 
fără o analiză prealabilă a textului deoarece "această 
gestualitate nu poate fi reprodusă", adică manipulată cum 
vrem noi, ca limbaj ştiinţific. Ca urmare, autorul optează 
pentru o notație nu doar de folos exigenţelor practice, ci în 
mare măsură cercetării ştiinţifice. 

O fotografiere a gestului e greu de realizat deoarece în 
fapt, nu putem vorbi de un limbaj al gestului (la singular), 
ci întotdeauna de un limbaj al gesturilor. Simultan reac- 

ționâm ori dialogăm, mai mult sau mai 
privirea şi cu muşchii feţei şi cu ceilalţi 
uman’. Gestul este înainte de toate, atit 
o reacţie a "figurii umane" privită în spa 
inglobant pentru că "gestualitatea es 
globală”, pentru a folosi doar citeva ex 
aceste pagini?. 

Poate tocmai la asemenea "complicare" sau şi la o 
asemenea situaţie se gîndea A. J. Greimas cînd spunea că 


puţin egal, şi cu 
actori ai corpului 
udinea izvorită ca 
tiul tridimensional 
te o întreprindere 
presii deja citate în 


LE de menţionat, de pe acum, că acest dialog are loc şi în cazul cînd 
cei doi parteneri nu se văd direct, ci actul e mijlocit de canalele audio- 


vizual. Sublinierea are valoare de a sugera viitoarea deschidere ce o vom 
imprima lucrării noastre. 


5 Jaques Cosnier [71] vorbind despre gestualitatea interacțiunii 
distinge patru mari categorii întilnite în cadrul comunicării, 

a) Gestualitatea quasilingvistică: gesturile convenţionale capabile 
a funcţiona în absenţa cuvintelor între care se află cele fonogene: mişcările 
necesare rostirii cuvintelor şi paraverbale; gesturile cu rol de intonaţie 
executate cu mina şi capul şi care însoțesc vorbirea avind funcţia de ritm 
sau cele care preced ori însoțesc sublinierile structurii logice ale discur- 
sului. AE 

b) Gestualitatea co-verbală: ilustrativă - "deictică şi spațială" ce 
desemnează referentul sau structura sa spirituală; Kinemică - ilustrarea 
motrică a acțiunii descrise; pictomimică - prezentarea gestuală a calităților 
formale a referentului; expresivă folosită pentru conotarea sau exprimarea 
sentimentelor, vorbitorului. | 

c) Gestualitatea sincronizatoare fatică cea care menţine şi reglează 
funcţionarea canalului de emisie; regulatoare - menţine şi reglează 
comunicarea (Feed-Back). 

d) Meta comunicativă: mişcările ce indică statutul mesajului în 
raport cu contextul acestuia, 

e) Gestualitatea extracomunicativă: de confort. autoconcentrare 
ludică, Acestea sint elementele ce stau la baza întregii strategii a 
comunicării gestuale. Elemente ce trebuie cunoscute - spune autorul - atit 
de vorbitor cit şi de interlocutor. 

"s-ar cădea să reluăm problema (notarea gestualităţii, s.n.) 
sub un alt unghi şi să începem printr-o notare simplă ale- 
gînd drept unităţi de descriere figuri gestuale elementare. 
În acest fel să încercăm să înlesnim mînuirea unei scrieri 
fonematice chiar de ar [i s-o complicăm mai tîrziu răspun- 
zind exigenţelor descrierii particulare” [122:1975, 105]. 
leşirea s-ar părea că autorul o întrevede în notarea 
gestualităţii fundamentale căreia i se adaugă trăsăturile ce 
ţin de substanţa gesticulatorie în calitate de variabile 
stilistice, deoarece dorind a nota totul, spunea autorul, e 
posibil să nu mai notăm nimic. Oricum, o notație simbolică 
adecvată va permite realizarea unei semiotici a lumii 
naturale, înţeleasă ca sistem semiotic al semioticii în 
ansamblu. | | | 


Cîteva aplicaţii 


Deşi de formaţie şi structură temperamentală diferită, 
atît Gorki cît şi Schopenhauer afirmau că prima impresie 


pe care o dobindeau despre cineva se adeverea întotdeauna 


ca fiind cea mai justă [158:1978]. La baza afirmației lor stă 
ideea că fizionomia este una din componentele psihognozei 
Şi, de ce nu, chiar nucleul ei. Ideea nu e nouă (să amintim 
de Cezar care văzuse în Casius, fără a avea însă atunci şi 
argumentele, un "om periculos", de ghicitorii chinezi 
"paznici la bancă", de Franz Gal descoperitorul, la prima 
vedere, a lingvistului genial Chapollion. Ideea se impune 
amintită într-un asernenea spaţiu consacrat limbajului 
nonverbal chiar dacă acest mod de a comunica se bazează 
pe elemente de suprafaţă; pe aspectul fizic şi pe conduită 
cu formele sale: mersul, mimica, gesturile etc. [63:1978]. 
Chiar dacă nu vom face trimiteri la "simptomatica 
stabilă" cum a fost definită de Valeriu Ceauşu în lucrarea 
citată, o parte din observaţiile privind "simptomatica labilă” 

(aspectele dinamice ale corpului, pantonima, ţinuta, 
mersul, gesturile, mimica trebuie înserate lucrării noastre 
pentru implicaţiile practice ale folosirii acestui limbaj. 
Înaintea posibilităţii de valorificare a oricărui alt element 
cunoaşterea se face într-un prim moment pe baza percep- 
tiei caracteristicilor exterioare. De aici, se naşte, "prima 
impresie”. Ea va avea rolul de a determina regula conduitei 
celor doi locutori. Capacitatea de a sesiza trăirea psihică 
din acel moment a partenerului de dialog, va fixa, uneori 
definitiv, tactica de lansare şi de întreţinere a dialogului. 
„ Momentul "descoperirii" poate fi anterior dialogului propriu- 
| zis deoarece aşa cum sublinia Balzac - cel care a consacrat 
un întreg studiu mersului - "fizionomia caracterului" alături 
de modificările poziţiei corpului, gesturile îşi au loc bine 
definit între cele mai vechi mijloace de exprimare a reac- 
ţiilor organismului. "Dacă gesturile instrumentale se pot 
desemantiza, cum am constatat în paragrafele anterioare, 
gesturile retorice, însoţind ori înlocuind vorbirea, au drept 
scop să convingă interlocutorul, provocîndu-i o anumită 
stare emoţională, afectivă" [63:1978, 149). | 
| Pentru a ilustra şi influenţa cadrul înglobant în care 
omul se mişcă, gesturile reactive sînt tocmai acele răspun- 


suri la diferite solicitări sau la situaţii neaşteptate avind rol . 


de apărare ori de încurajare (exemplu: mimica, mobilitatea 
privirii, modificările vegetative). Ştiind bunăoară, că privirea 
are nevoie de mobilitate, că deseori victoria boxerilor este 
hotărită doar de întîlnirea privirilor, că respiraţia, pulsul, 
culoarea feţei, poziţia generală a corpului "trădează" starea 
psihică, vom şti, aşa cum s-a mai amintit, cum trebuie 
intervenit pentru a da şi a obţine maximum de informaţie 
în dialogul la care sîntem chemaţi. | 

Acestui dialog în care vizăm egal operatorii mass 
media, ca şi alte categorii de subiecţi, i se pot aduce, 
desigur, caracterizări atunci cînd vrem să-l particularizâm. 

Vom aminti de studiul "Mişcările, gestica şi mimica profe- 
sorului" [121:1972] că fiind "o analiză a activităţii never- 
bale" are meritul de a sublinia: uneori actul de comunicare 
neverbală (care presupune mereu prezenţa "la vedere" a 
celor doi) este mai important decît cel verbal: în comuni- 
carea nuanţelor gestica şi mişcările dau semnificaţii supli- 
mentare, există şi comunicări numai neverbale: (un aseme- 
nea studiu este cel consacrat "accesibilitatea corpului 
revizuită” [223:1977], studiu realizat de Laurence B. 
Rozenfeld. Sallie Kartus şi Kett Ray!); modelul neverbal de 
comunicare ocupă locul imediat următor după cel verbal. 
Opţiunea procentuală pentru cele două limbaje depinde de: 
factori ce definesc personalitatea. Limbajul neverbal se 
învaţă, se cultivă dezvoltindu-se (exemplu limbajul surdo- 
muţilor şi al actorilor) deoarece frumuseţea mişcării nu 
doar comunică uşor o semnificaţie, ci inspiră şi înalţă pu- 
blicul spectator. Valenţele sale au fost verificate în prezen- 
tarea pur gestuală de către Telesis, un contemporan a lui 
Eschil, a piesei "Cei 7 contra Tebei" şi recent, a "Revizoru- 
lui" lui Gogol de către o echipă de actori surdo-muţi. 
Lingvistul francez J. Vendreyes consideră greşită 
părerea că gesturile sînt subordonate limbajului sonor 
deoarece, spune autorul, ele ar fi o asociere de două coduri 
strîns legate fiindcă gestul este şi limbaj şi participare la 
acţiune. G. M. Zilio sesizează şi un avantaj al limbajului 


! Partea corpului atinsii de către interlocutor (şi atingerea se poate 
face nu doar conştient) va afecta total interpretarea, Autorii studiului 
impart corpul în 14 zone fiecare dintre acestea avind consacrată o anume 
interpretare care însă poate diferi după grupul etnic şi cultural şi chiar de 
la o generaţie la alta. Studiul reţine atenţia şi pentru căile sugerate în a 
găsi elemente de cntogenie a gestului deoarece unele experimente au în 
vedere comunicarea gestuală la nivelul părinţi-copii, idee ce nu şi-a mai 
găsit prezenţa în paginile de față. 

gesturilor: dacă aparatul fonator nu poate p oduce mai 
mult de un sunet odată, gesturi pot fi emise mai multe, 
ochiul percepîndu-le uşor. 

Paul Ekman în stadiul amintit întrevede posibilitatea 
şi chiar necesitatea realizării unui limbaj gestual universal. 
Are în vedere, de fiecare dată, nevoia de comunicare ivită 
tot mai mult în epoca noastră. Un prim exemplu: autorul 
aduce nevoia de a dialoga în spitalul din San Francisco 


| unde vorbindu-se atît de multe limbi e greu ca cineva să le 


poată şti pe toate. Un al doilea exemplu este de asemeni 
fixat în spaţiu şi timp: vizita în Statele Unite a lui Leonid 
Ilici Brejnev. Şeful delegaţiei sovietice la întîlnirea cu Nexon 
dorind a-şi exprima speranţa de destindere foloseşte o 
emblemă, fără a şti că aceasta are cu totul altă semnificaţie 
pentru americani: în timp ce Nexon face cu mina către 
public în semn de salut, Brejnev împreunează mîinile, apoi 
le îndepărtează ridicîndu-le la nivelul feţei. Pentru spec- 
tatorii americani gestul înseamnă, prin consacrare, "eu sînt 
ciştigătorul" - emblemă folosită exclusiv la meciurile de box. 

Existenţa mai multor semnificaţii pentru aceeaşi 
emblemă, pentru acelaşi gest pledează pentru cunoaşterea 
înţelesului lor, a acelui model de virtualităţi privind ges- 
ticulaţiile şi posturile acestea favorizînd chiar înţelegerea 
mai profundă a altor culturi. 

CAPITOLUL III 


LIMBAJUL AUDIO-VIZUAL 


Studiul comunicării umane ca şi semiotica (teoria 
generală a semnelor şi limbajelor) se poate împărţi în trei 
domenii distincte (după Moris şi Carnap) în sintaxă, 
semantică şi pragmatică. În cazul comunicării umane, se 
poate spune că primul dintre aceste domenii, sintaxa se 
ocupă de problemele transmiterii informaţiei şi este prin 
excelenţă domeniul teoriei informaţiei ocupindu-se cu: 
probleme de codaje, canale de transmisie, capacitate de 
transmisie, redundanţă, zgomot şi alte proprietăţi statistice 
ale limbajului. Acestea sînt probleme ale sintaxei iar 
teoreticienii informaţiei nu se preocupă de sensul sim- 
bolurilor ce constituie mesajul. Problemele de sens fac 
obiectul semanticii. Într-o sintaxă perfectă şirurile rămîn 
vide de sens dacă emițătorul şi receptorul nu s-au pus de 
acord asupra semnificației lor. De aceea întregul drum al 
informaţiei presupune o convenţie semantică. 

În sfirşit, comunicarea afectează, influenţează, compor- 
tamentul şi acesta este aspectul său pragmatic. Dacă e po- 
sibil a stabili o separare între aceste trei domenii ale comu- 
nicării ele rămîn însă într-o neîndoielnică interdependenţă. 

Comunicarea şi comportamentul, după cum observăm, 
sint aproximativ sinonime, căci datele pragmaticii sînt 
simple cuvinte, configuraţia şi sensul lor sînt date de acelea 
ale sintaxei şi semanticii, fiind totodată neverbalul şi 
limbajul corpului. Mai mult, se vor integra comunicării 

actele care dezvăluie comportamentul (individului) cu 
valoare de semne şi care sînt inerente contextului în care 
se produce comunicarea. În această concepţie despre 
pragmatică întregul comportament, şi nu doar discursul 
este comunicare. In plus, noi nu avem ca obiect doar 
efectele unui segment al comunicării asupra receptorului. 
ceea ce e un mod general de a interpreta obiectul prag- 
malicii, Ci şi ceea ce este inseparabil, efectul pe care îl are 
asupra emiţătorului reacţia receptorului. Accentul cade pe 
relaţia care uneşte emițătorul şi receptorul, relaţie mediată 
de comunicare. De aceea, putem afirma preocuparea 
pentru o mai largă deschidere, pentru un anume caracter 
interdisciplinar al lucrării ce se vrea nu doar un studiu de 
logică ori de psihologie, ci ambele se vor însoţi permanent. 

Orice abordare a ştiinţei comunicaţiilor porneşte însă de 
la veriga de bază: emiţător, canal, receptor, discutînd, cu 
deosebire, avantajele posibile ale comunicării. Dintr-o astfel 
N de perspectivă Abraham Moles distinge mai multe tipuri de 
„ \ mesaje: 


I. Mesaje vizuale 


darea unui mesaj 


utilitar ordin 
Semiotic:limbaj decizie 
scris imaginar ficţiune 
Schematic: scheme fixe 
animate 
„morfologic - imaginea fixă realistă fotogragia 
imaginară pictura 


sculptura | 
imaginea animată cinema 
televiziune 

II. Mesaje sonore 
semiotic: limbaj vorbit 
morfologic (realist): zgomot 
imaginar: muzică 


III. Mesaje tactile 
continuu: presiune, şocuri, frecări, alunecări, etc. 
vibratoriu: frecvenţă, amplitudini, spectre 


IV. Mesaje olfactive 
‚semiotic: indici ai unor stări, situaţii sau fenomene 
morfologic: mirosuri ale fiinţelor şi ale lucrurilor 
simbolic: limbajul parfumurilor 


IV. Mesaje de echilibrare 
transferuri de informaţii cinetice, dinamice etc. 


Aşadar, cum s-a mai subliniat, comunicarea nu poate fi 
confundată cu limbajul lingvistic şi redusă la acesta. Sfera 
sa este mult mai largă şi de acest fapt se foloseşte din plin 
ziaristica modernă şi mass media, | 

Comunicarea ar fi "procesul transmiterii expresiilor 
semnificative între oameni" sau "conceptul care a inclus 
toate acele procese prin care oamenii s-au influenţat unii 
pe alții". După aceste opinii o comunicare există cînd o 
sursă de mesaje transmite semnale prin intemediul unui 
canal la receptor după cum o comunicare există atunci 
cind căutăm să trasmitem o informaţie, o idee, o atitudine. 
Se va putea observa şi existenţa unor diferenţe de definire 
datorate şi faptului că numai ultimele decenii au fost 
marcate de prezenţa unor studii asupra acestui proces atît 
de vechi. Este cauza reproşului pe care-l găsim prezent în 
lucrarea lui Jose Benitez: "trebuie să recunoaştem că nu 
am studiat ziaristica în aceeaşi măsură în care entomologii 

au studiat musca de măslin" [18:1976]. 

Condiţia fundamentală a unui act de comunicare este, 
cum s-a observat, existenţa unui emiţător, comunicator şi 
aunui receptor. Comunicatorul după definiţia lui Ch. Moris 
este un organism care produce un semn ce devine stimul 
pentru alte organisme (receptori) în comportamentul social. 
Semnul are un rol de a dirija comportamentul "în raport cu 

ceva, pentru moment, nu este un stimul”. Aşadar acesta nu 
face decit să trimită spre ceva care este absent în acel mo- 
ment, spre ceva ce nu este perceput direct. Este sem- 
nificantul unui semnificat făcînd în acelaşi timp aluzie atit 
la forma de organizare a fenomenului fizic, cît şi la con- 
ţinutul informaţional. 

În ce priveşte receptorul acesta este, "un organism care 
| interpretează un semn produs de un comunicator". Ţinind 
seama de această definiţie trebuie să înţelegem că recep- 
torul este acela care va atribui valoare de semn unui 
fenomen, el este cel care va da o semnificaţie semnului, 
acesta fiind într-o oarecare măsură creaţia sa. Pe de altă 
parte însă ca acest semn să dovedească atributul de a fi 
semnificant şi să aibă conţinutul informaţional, trebuie mai 
intii să solicite şi să stimuleze atenţia receptorului. Să fie 
deci, mai întîi, un semnal constituit dintr-un stimul real, 
actual (diferit de cei cunoscuţi). Într-o asemenea abordare 
nu putem să nu precizăm că se vor întîlni stimuli ce nu vor 


deveni semnale deoarece pentru aceasta se impune o 


diferenţiere de corpul omogen, se cere să aibă o anume 
intensitate, o anume calitate. (De exemplu nu toate lumi- 
nile roşii sau verzi dintr-un oraş sînt semnale, ele devin 
semnale atunci cînd se diferenţiază de altele). Sau au o 
formă ori intensitate stabilită convenţional. 

Cultura, va spune Abraham Moles "se reduce în ultimă 
instanţă la o cantitate enormă de mesaje”. La rîndul său 
mesajul este "un grup definit şi ordonat de elemente 

prelevate dintr-un repertoriu constituind o secvenţă de 
semne asamblate conform anumitor legi", acelea ale 
ortograliei, ale gramaticii, ale sintaxei, ale logicii. De 
semnalat că aceşti termeni se aplică tuturor mesajelor, 
indiferent de natura lor. 

Ţinînd seama de modul lor de comunicare "fizică" 
autorul "Sociodinamicii culturii" distinge: 

- mesaje sonore: - vorbirea: limbajul oamenilor 

- muzica: limbajul senzaţiilor 
- zgomotul: limbajul lucrurilor 
- mesaje vizuale: - mesajul simbolic al textului impri- 
| mat 
- mesajul formelor naturale sau 
artificiale 
- mesajele artistice. 

Nimic nu există în componentele lumii moderne, între 
sistemele culturale care să nu preocupe aceste canale. 
Ansamblul acestor legi ale transmiterii formează obiectul 
teoriei comunicării. Cercetarea canalelor de comunicare 
audio-vizuale ca mijloace de comunicare în masă face însă 
obiectul de studiu al mai multor ştiinţe. Am reţinut lucra- 
rea semnată de Jean Matras [155:1974] ca fiind o lucrare 
mai mult descriptivă vizînd ansamblul canalelor. Pe noi ne 
interesează însă capacitatea de transmisie a unui canal 
folosind limbaj propriu, relaţia mediu-mesaj, relaţie ce 
reţine cu deosebire atenţia lucrărilor profesorului canadian 
Mc Luhan. 

Revenind la procesul comunicării vom sublinia că 
intotdeauna comunicerea ideilor de la emiţător la receptor 
are loc în măsura în care cele două repertorii (sferele lor) se 
intersectează. Numai în măsura în care se întîlnesc 
elemente comune atit la emiţător, cît şi la receptor. Mesajul 
este însă structurat după receptor de care depinde per- 
ceperea, căci a percepe înseamnă a "percepe semnele 

asamblate". Nu este suficient a fi receptat mesajul. Numai 
în convorbirile interindividuale emițătorul şi receptorul îşi 
schimbă alternativ rolul. Difuzarea are ca specific unidirec- 
ționalitatea. Sursa de informație caută un mesaj dorit 
dintre cele mai posibile. Mesajul pentru care a optat va 
putea fi realizat din cuvinte scrise sau vorbite, din imagini 
vizuale sau muzicale etc. Aşadar emițătorul va schimba 
mesajul în semnal trimis printr-un canal de comunicare la 
receptor. 

În cazul culturii de masă emițătorul poate fi departe şi 
în timp. Poate fi un mesaj al secolelor trecute, transformat 
acum în semnal şi transmis. 

Elementele comune şi proprii oricăror mesaje sint: 
noutatea (care este opusă copiei), imprevizibilitatea (de care 
depinde însăşi informaţia). Cantitatea de imprevizibilitate 
este însăşi informaţia unui mesaj, noutatea adusă recepto- 
rului. 

Informaţia este distinctă de semnificație, cu care se 
confundă uneori. Ea este măsurabilă şi are ca unitate bitul 
stabilit pe logaritmul numărului de alegeri disponibile 
constituite. A. Moles consideră că orice comunicare se 
înscrie între două extreme: prima este aceea în care dintr- 
un număr de semne se alege mereu acelaşi semn şi atunci 
inteligibilitatea este egală cu banalitatea, iar a doua cînd - 
la cealaltă extremă - mesajul e total imprevizibil, adică se 
aleg numai simboluri fără legături între ele. 

- Tinînd seama că mesajul este alcătuit dintr-un an- 
samblu de elemente, de semne, se va putea vorbi şi de o 
"ierarhie a semnelor”. O informaţie este numai ceea ce vine 
din exterior şi "modifică" ambianța receptorului, deci numai 
dacă se produce o asemenea reorganizare în forma recep- 
tării se poate vorbi de o informaţie care în ultimă instanţă 
este dată de noul adus de mesaj, de cantitatea de imprevi- 
zibil. | 

Măsura influenței exercitată este dată de redondanţa 

mesajului: R = cr ul in care H este informaţia efec- 

) ic cai 

tivă iar Hg informația maximă. Deci, redondanţa este 
excesul relativ de semne faţă de acelea necesare pentru a 
transmite aceeaşi cantitate de informaţie, de originalitate, 
după formula lui Shanon. Într-o altă exprimare, redondan- 
ţa este ceea ce poate lipsi, numai că - aşa cum vom 
constata - ea este aceea care permite neutralizarea zgomo- 
tului de fond. Un mesaj însă are nevoie de acea legătură a 
"prezentului de viitor", de a se face astfel înţeles, avind 
nevoie de inteligibilitate, de comprehensiune. 

Revenind la formulă, se va observa că, pentru receptor, 
maximum de informaţie este la fel de inutilizabil ca şi 
banalitatea. Mesajele reale sînt acelea aflate între cei doi 
poli deoarece ele trebuie să fie, pe cît posibil, originale dar 
şi previzibile, inteligibile dar şi informative. Receptorul va 
fi acela care va decodifica mesajul, dar un asemenea efort 


trebuie pe de o parte să fie pregătit (să aibă obişnuinţa de 


a opera cu aceste elemente), iar pe de altă parte să aibă şi 
satisfacția de a descoperi ceva nou. Codul este acel element 
ştiut atît de receptor cît şi de emiţător şi de care va depinde 
restringerea ori extinderea repertoriului de semne. El 
implică un anumit joc căruia emițătorul şi receptorul au 
datoria de a-i cunoaşte regulile. Aceasta este conditia 
comunicării lingvistice şi culturale. Regulile codului vor da 
naştere la practici constituite. Coerenţa cere ca atît comu- 
nicarea, cit şi cultura să se desfăşoare în interiorul "situa- 
ţiilor”. Aşadar, putem vorbi de dobindirea unei anumite 
stabilităţi a celor ce folosesc codurile, după cum şi de o 
anume stabilitate a condiţiilor socotite comune. Codul 
înglobează toate regulile (de gramatică, de sintaxă, struc- 
tură) după care se va elabora mesajul. Deoarece nu ne 
propunem a lua în discuţie lormulele de măsurare a 

originalității informaţiei, vom aminti că vocat ularul este 
supus unor legi statistice precise, evidenţiate de Zipf, 
Mandelbrot, Guiraud; că frecvenţa cuvintelor se calculează 
după legea lui Zipf ţinindu-se seama de rangul lor; că tot 
de rang ţine şi lungimea cuvintelor (legea lui Yule) şi că 
informaţia este invers proporţională cu logaritmul previzibi- 
lităţii mesajului (după legea lui Weber Fechner). Am amintit 
că într-o serie de experienţe Flesch a urmărit cu deosebire 
lungimea cuvintelor şi a frazelor, pornind de la ideea că 
inteligibilitatea este dată de aşteptarea de către un ascul- 
tător a unei anumite lungimi (pentru cuvinte şi pentru 
fraze). Dacă acestea sînt mai lungi e necesar un efort 
suplimentar la care ascultătorul se va angaja ori nu. În 
urma experienţelor întreprinse, Flesch a sesizat şi un 
raport între lungimea cuvintelor şi cea a frazelor (la cuvinte 
„ lungi fraze scurte şi invers). 
Vom remarca şi un alt aspect şi anume rolul societăţii 
in ordonarea şi fixarea repertoriului folosit de emiţător şi 
receptor. Credem că nu mai sînt necesare exemple pentru 
a susţine această afirmaţie, de aceea vom spune doar că 
feed back-ul este tocmai informaţia revenită la sistem, 
funcţie de corelarea celor două repertorii. Mişcarea infor- 
maţiei nu cunoaşte repaus deoarece cantitatea de infor- 
maţii devine factorul preponderent. Nevoia de informaţie 
este o realitate ce a ţinut dintotdeauna de fiinţa umană, 
dar această nevoie a crescut simţitor cu dezvoltarea 
tehnicilor audio-vizuale. | 
Unghiul de cercetare a raportului între canal-mesaj 
propus de Mc. Luhan, se impune cu deosebire în "Galaxia 
Marconi" cînd aproape toate mijloacele de comunicare în 
masă presupun atit la emisie cît şi la recepţie un anumit 
tip de participare. Afirmarea mijloacelor audio-vizuale pe 
scara comunicărilor de masă a însemnat în primul rînd în- 
locuirea limbajelor tradiţionale cu cele ce folosesc codurile 

analogice, iconice. Banda desenată substituie comunicarea 
verbală cu cea iconică iar televiziunea, cinematograful, duc 
la vizualizarea verbalului. Audio-vizualul se impune mai 
ales prin caracteristicile date de universalitate, imediatitate, 
operalivitate. Apelind la ceea ce este comun cu sen- 
sibilitatea oamenilor, la analogia dintre reprezentare şi 
obiectul reprezentat, la capacitatea tehnică de a comunica 
un număr mare de mesaje într-un interval de timp scurt, 
audio-vizualul nu domină doar prin extindere, ci prin 
multiplicarea codificărilor consecutive. 

Codificările multiple şi consecutive permit totodată o 
libertate de interpretare la nivelul receptării şi deci o 
pluralitate a'receptărilor. Observăm totodată că specifici- 
tatea fiecărui canal manifestată, prin structura sa, la 
nivelul semantic şi sintactic determină o selecţie asupra 
receptorilor. Receptarea apare diversificată, specializată. 

Din punct de vedere sociologic se va remarca transfor- 
marea acestor mijloace în mijloace de propagandă şi 
control social. Ele au calitatea de a fi modalităţi indirecte 
de comunicare integrate marelui sistem social. Prezenţa şi 
funcţionarea lor este strîns legată de prezenţa industriei şi 
a instituţiilor unei structuri sociale date. Studiile dintr-o 
asemenea perspectivă se vor axa pe conţinutul mesajului. 


Apariţia unui nou limbaj 


Deşi tehnica cinematografică a fost aproape simultan 
cunoscută în Franţă, Anglia şi S.U.A. cei mai semnificativi 
paşi au fost făcuţi în Statele Unite. Imaginile mişcătoare ale 
cinematografului reflectau ceva fundamental din viaţa 
americană a acelei epoci aflată în continuă şi febrilă 
căutare. Cind graniţa Vestului dispărea, apărea cinemato- 
graful. Pe ecran se regăseau pasiunea de a explora, de a 
risca, de a fi activ. La început, cinematograful a atras 

muncitorii perileriei şi pe cei desrădăcinaţi. Însă şi alegerea 
Hollywod-ului ca loc de producţie a fost determinată de 
distanţa față de Est, unde producătorii independenţi erau 
urmăriţi de tribunale. Apropierea de graniţa mexicană 
constituia şi o garanţie de a fugi la nevoie. 

Gilbert Seldes, prin anii 20, spunea că, "oamenii care fac 
filmele trăiesc cu tărie în ele şi le gustă pe deplin". Nu erau 
experţi, ci mici oameni de afaceri cu oarecara cultură care 
se adresau altora pe măsura lor. Nu sondau opinia publi- 
cului, ci căutau pur şi simplu să placă. Apare, acum, prima 
excepţie în istoria artelor deoarece toate artele pînă în acest 
moment erau proprietatea unei aristocrații, pe cînd filmele 
apar ca o distracţie pentru masă. Drumul următor va tinde 
spre a satisface cele mai mari exigenţe şi prin ele artele 


© tradiționale îşi propun să ajungă spre a fi înţelese de cît 


„ mai mari categorii de oameni. | 

Cinematogralul apare ca vlăstar al automatelor de 
distracţii înfloritoare la începutul secolului XX - care erau 
promisiunea unor distracţii ieftine. Era totodată păstrată 
emoția plăcerii colective (la fel ca în teatru) şi sursa de 
informare ce acoperea ziarele necitite, cărţile necumpărate, 
sau necumpărate încă. 

Se impun apoi cîteva particularităţi: imaginile sonore şi 
„vizuale îşi comunică sensurile direct şi elocvent (comod, 
chiar prea comod); nu cere efort deosebit intelectual, încît 
filmul înlătură un sentiment dureros de ostracizare şi 
izolare, de inaccesibil. De aici, chiar mersul la cinema este 
total diferit de mersul la concert sau la o piesă de teatru 
deoarece dacă mergi, fie şi întimpător, într-o sală de spec- 
tacole eşti impresionat de cunoaşterea artistică moştenită 
de secole, de obişnuinţa discernămîntului impus de acest 
lăcaş. Cinematogralul oferă, pe de altă parte, ispita mai 
generalizată a unui realism magic, a unei capacităţi 
nemaipomenite de a face scenele vii, intime şi accesibile.. 

Au apărut şi criticii şi spectatorii care cereau temeinicia 
acţiunii şi interpretării. Toţi realizatorii, operatorii, regizorii, 
actorii, producătorii, au înțeles că cinematograful cere 
logică, un anume meşteşug, diferit de cel al scenei, mai 
apropiat de limbajul narativ împrumutînd totodată senzaţia 
de mişcare de la pantonimă şi balet. Astfel Griffith între 
1908-1918 crează, s-ar putea spune, limbajul ecranului 
care dă acţiunii logică şi vigoare. Dovedeşte că cinemato- 
graful poate fi o artă mai flexibilă decît teatrul şi mai 
capabilă a se apropia de marea literatură. Drumul spre 
această revoluţionare a fost pregătit de francezul Georges 
Melies, caricaturist, scamator profesionist şi actor ocazional 
care a descoperit că o poveste poate fi transpusă în film 
turnînd o serie de secvenţe aranjate în prealabil cu grijă şi 
care a înţeles posibilităţile inventive ale aparatului de 
filmat. El e cel care, intîmplător, filmînd pe străzile Parisu- 
lui a descoperit trucul dublei expuneri. Apoi a continuat 
imaginînd celelalte efecte "magice" folosite în "Călătorii în 
Lună” şi "Călătorii în imposibil" pornind de la povestirile lui 
Jules Vernes. Levis Jakobs în cartea sa "Rise of American 
Film" îl numeşte pe Melies "decanul regizorilor de film, 
„pionierul organizării filmului, primul artist al cinematogra- 
fului". | f i 

Edwin S. Porter, operator la Edison Company, din 1896 
preia de la Meliès transpunerea povestirii în film şi merge 
mai departe descoperind principiul montajului sau tăierilor, 
lucrînd astfel primul său film, "Viața unui pompier ameri- 
can" folosindu-se de secvențele existente în colecţia 
companiei. Se va descoperi, acum, că întreagă elocvenţă a 
cinematografului este "fabrica sa de' montăj'. "Măiestria 
„artistică a regizorului îşi va găsi afirmarea în montaj. 

Pelicula de celuloid devine "partitura" lăsată la dispoziţia 
regizorului de a o interpreta. În interpretare se află funcţia 
montajului. Imaginea rămîne simplă imagine fără de 

interpretare. Operaţiile de la masa de montaj sînt cele 
esenţiale. 

Următorul film al lui Porter, din 1903, va dovedi că 
aparatul de filmat ştie povesti cu vigoare o melodramă 
recurgînd la prim plan. | 

D. W. Griffith a realizat vocabularul cinematografic prin 
combinarea imginaţiei picturale a lui Meiies cu inovațiile 
dramatice ale lui Porter, obţinînd un film complet matu- 
rizat, "Naşterea unei naţiuni”. Acum, cinematogralul devine 
artă. Se dovedeşte fără putinţă de tăgadă că un roman 
întreg putea deveni film, film ce depăşea originalul prin 
vivacitate, subtilitate, şi mai ales prin varietatea stilului 
narativ. De altfel Griffith recunoaşte influenţa romanelor lui 
Dikens asupra concepţiei filmelor sale. De la Dikens el va 
“spune că a învăţat cum se ţin simultan în desfăşurare mai 
multe fire ale acţiunii. 

Accentul se mută spre a dezvălui personajul prin 
mişcarea şi expresia feţei şi nu atit prin vorbe deoarece 
cinematografia se bazează pe aparatul de filmat. Ţelul pe 
care îl declara Griffith cu fiecare film, cu fiecare secvenţă 
era: "de a vă face să vedeţi”. Or, pentru a-i face pe spec- 
tatori să vadă el a creat vocabularul aparatului de filmat şi 
al sălii de montaj: prim planul, cadrul panoramic, cadrul 
mijlociu, scena întreruptă, naraţiunea paralelă, întretăierea 
şi tăierea ritmică. Apoi a dat drumul afirmării forţei 
tehnice, flerului pentru cinema şi încrederii în sine. 
Construieşte efectul cadru cu cadru trecînd cu îndrăzneală 
de la o scenă la alta fără a lăsa pe vreuna să se termine 
trecînd de la un episod la altul, astfel încît firele sem- 
nificaţiei să fie întreţesute cu dibăcie dînd noi sensuri. 
Folosirea liberă sau aproape liberă a simbolismului, 
introducerea de obiecte sau gesturi speciale pentru a întări 
o stare sufletească sau a accentua o caracterizare şi acom- 
paniamentul acţiunii de pe ecran cu o partitură muzicală 


93 


CE Scanned with OKEN Scanner 


adecvată, devin elementele limbajului espresiv al cinemato- 
graului. Ochiul şi urechea sînt distributive. Pornind de la 
această afirmaţie asistăm la o mare compoziţie plastică şi 
sonoră. Ecranul ne oferă imagini care singure trebuie să 
reziste, ne aduce muzica ce oricind poate fi ascultată 
independent, ne dezvăluie arta scenică şi interpretativă, 
calităţile operatorului de film. Astfel arta punerii în scenă 
îl face pe americanul Cecil B. de Mille - urmaş al lui Griffith 
- unul din cei mai cunoscuţi în aria de a capta un public 
uriaş. Scenele sale, de obicei biblice, filmate pe vitralii 
medievale nu captează prin pietatea unor anumite epoci, ci 
prin acea uimitoare măreție descoperită. Se naşte grija 
pentru decor, maniere, îmbrăcăminte, machiaj, iluminat, 
recuzită, 

În lucrarea "De la scenă la ecran” profesorul american 
A. N. Vardac susţinea că nevoia de mai mult realism plastic 
atinsese în acea perioadă un punct pe care teatrul nu-l mai 
putea satisface şi a apărut cinematogralul. Desigur, trebuie 
adăugat însă că aceşti maeştri ai spectacolului cinemato- 
grafic foloseau un limbaj cu totul nou. Decorurile devin, din 
statice, cu ajutorul aparatului de filmat, variabile şi fluide. 

Aşadar limbajul ecranului este rodul cinematografului. 
Acesta va fi adaptat şi pentru ecranul mic al televizorului. 
Le este comun, în esenţă, faptul că ambele ecrane sînt 
bidimensionale. După ce televiziunea preia din experienţa 
radioului - de realizare a imaginilor sonore -, va prelua 
dialogul, acţiunea şi interpretarea de la teatru; ecranul de 
la cinema; capacitatea de a intra în casa oamenilor şi de a 
fi omniprezent la radio; regia, decorul, machiajul teatrului 
nereţinind însă ansamblul, lumea reală, ci imaginea 
bidimensională. De aceea e mai aproape de cinema, de la 
care va folosi mijloacele de expresie. Regizorul Rene Clair 
consideră că "în timp ce există o mare diferenţă între teatru 
şi cinematografie, nu există nici una, cum apreciez eu, 

între cinematografie şi televiziune. Din aceea că televiziu- 
nea ne-a arătat că poate nu era nimic care să nu poată fi 
proiectat pe un ecran de cinema”. 

Dacă vom recunoaşte existenţa aceloraşi legi estetice 
pentru ecran, ca mijloc de exprimare, vom distinge însă şi 
deosebiri între cinematogrfie şi televiziune. Cel mai impor- 
tant aspect al diferențierii este "efectul prezenței" la 
televiziune. Nu este mai puțin adevărat că acest efect prima 
dată a fost sesizat la filmul "Sosirea unui tren" a] fraţilor 
Lumière. Cînd a apărut pe ecran locomotiva în mers, cei 
dintii spectatori s-au ridicat de pe scaune de teamă că vor 
fi striviţi. Considerau locomotiva reală, materială. 

Acest efect a dispărut însă pentru cinematografie. Acum, 
numai prin puterea de imaginaţie a regizorului, spectatorul 
poate fi determinat să uite de caracterul convenţional al 
imaginilor de film. Oricine ştie că obiectele sau persoanele 
de la cinema s-au aflat în faţa camerei, în trecut, pe cînd 
televiziunea dă o imagine a prezentului. Este principala 
deosebire fizică şi naturală ce distinge televiziunea de 
cinematografie. Televiziunea la fel ca radioul recurge la 
formulele: acum, în acest moment; invită să "asistăm la” şi 
“să participăm la". 

Televiziunea are rolul unui mijloc de transmisie şi nu al 
unei arte independente cum este "Cea de a şaptea artă”. 
Desigur nu avem în vedere filmele de televiziune care sînt 
fie o variantă a celor de cinema, fie sînt chiar filme de 
cinema transmise pe această cale. Avem în vedere ceea ce 
este specific televiziunii, realizarea emisiunilor sale. 

„Condiţiile diferite de vizionare şi natura publicului 
constituie încă o sursă a dilerenţierilor, Inţelegem prin 
aceasta dimensiunile ecranului care niciodată - în ciuda 
unor optimişti - nu vor fi aproape de cele ale ecranului 
cinematografului. Ele vor rămîne, mereu, adecvate dimen- 
siunilor camerei. Pe de altă parte, este ştiut că dimen- 

siunile ecranului determină caracterul imaginii care va fi 
pentru televiziune mereu mai "săracă" în obiecte şi planuri 
îndepărtate. Viteza de derulare este mai mică decit la 
cinema. Prim planul este mai prezent fiind principalul 
mijloc de expresie. 

Intervin apoi condiţiile de percepere, apropiate de teatru, 
în cazul cinematografului, care apelează la sala de spec- 
tacole, la public, dobindind caracter de masă, unde 
contagiunea se manifestă lesne. La televizor niciodată 
spectacolele nu vor dobindi o asemenea dimensiune, de a 
deveni publice. | ai 

La rîndul lor aceste diferențieri dintre cinema şi televizi- 
une vor determina unghiuri diferite de concepere a progra- 
mului, forme de prezentare diferită şi chiar subiecte de o 
anumită factură care să se adreseze direct individului ori 
familiei sale, dar nu masei. Este necesară o mai mare 
atenţie la raportul dintre prezentarea implicită şi explicită. 
Funcție de aceasta se va obţine şi o mai mare participare 
şi mai ales o mai mare putere de convingere. Ca şi radioul 
televiziunea este omniprezentă şi are calitatea de simul- 
taneitate. Este, în esenţă, prezentarea unor imagini audio- 
vizuale în mişcare pe un ecran. Aşadar specificul televizi- 
unii constă în capacitatea de a prezenta simultan, în des- 
făşurarea lor, faptele transformate în imagini audio-vizuale, 
uşor de recepționat, pe distanţe aproape nelimitate (avînd 
în vedere puterea sateliților de telecomunicaţii). Specificul 
televiziunii este legat de: a/ caracteristica distinctivă a 
însuşirilor naturale; b/ rezultanta percepției şi c/ carac- 
teristica distinctivă de folosire a variatelor mijloace de 
exprimare., 


Caracteristica distinctivă naturală e dată de capacitatea 


de a folosi cuvîntul, montajul, efectele muzicale şi sonore. 
„Acesta este caracterul lui sintetic. Apoi, simultaneitatea 
manifestată atit audio cît şi video, precum şi penetraţia in 

casele a milioane de oameni, 
copiilor sale. 

Perceperea este o 
este o artă sintetică. 

In ceea ce priveşte folosirea mijloacelor de exprimare, 
aceasta este determinată de caracterul specific al per- 
ceperii. Programul trebuie să aibă în atenţie pe toţi membrii 
familiei, aşa încît cel puţin o emisiune să intereseze mai 
mult pe unii decît pe alţii. | 

La televiziune este greu de contat pe reacţiile în lanţ 
declanşate de o parte a spectatorilor aş 


a cum se petrece la 
teatru sau cinema. Telespectatorul are adeseori statutul 


unui cititor aflindu-se singur sau aproape singur în faţa 
ecranului. Spre deosebire de spectatorul de teatru ori de 
cinema cel de la televizor este pemanent - fără a înţelege 
© prin aceasta că vede toate emisiunile. Dar, va păstra 

| legătura permanentă cu unele emisiuni pe care le ştie că 
' sint - sau le aşteaptă a fi - interesante. Este deci firesc 
' pentru programator a căuta să fie întreţinut dialogul. 

Ca urmare, dacă la cinema eroii nu privesc direct spre 
obiectiv, la televizor aceasta este aproape o regulă. Tele- 
spectatorul este privit direct, nu i se evită privirea, nu-i 
este ignorată prezenţa. Atit televiziunea cît şi cinemato- 
grafia folosesc limbajul de ecran în mod specific. Ecranul, 
ca şi pictura şi desenul limitează cîmpul vizual chiar dacă 
din punct de vedere psihologic omul nu este conştient de 
acest lucru, căci orizontul pare mărginit datorită mobilităţii 
capului şi privirii. Inclusiv camera de luat vederi limitează, 
aşa incit imaginea de pe ecran este doar un cadru. Cadrul 
de film şi TV include durata timpului în care se află 
imaginea de pe ecran. O secvenţă e dată apoi de imaginea 
captată de o cameră cit se află în funcţiune. Ar trebui să 
mai spunem că nu există imagine audio-vizuală în mişcar 4 
fără noţiunile de cadru, secvenţă, plan şi unghi, aşa cun 


a aceleeaşi imagini şi nu a 


percepere sintetică căci, televiziunea 

nu se vor putea înlătura montajul (aranjarea secvenţelor . 


într-o anume succesiune) sau montajul tehnic (operaţia de 
tăiere şi lipire a secvenţelor), montajul creator care face 
legături semnificative. Se poate astfel vorbi despre arta 
montajului distingîndu-se montajul paralel cum este acela 
folosit de Eisenstein în filmul "Octombrie" pentru a eviden- 
tia o semnificaţie ideologică intercalînd harpe şi balalăici 
printre menşevici. Harpele simbolizau cuvintări mieroase, 
iar balalaicele pe acelea necinstite. 


Deoarece filmul audio-vizual implică spaţiul şi timpul şi 


nu vor lipsi montajului viteza şi ritmul ca mijloc de expre- 
sie, în cadrul ritmului se vor distinge: relaţiile geometrice, 
arhitectonice şi plastice, proporţiile, structurile interne 
după cum se vor distinge şi relaţiile de intensitate ale 
mişcării ori de tonalitate în raport cu celelalte. ; 

Montajul este folosit şi la radio unde, la fel ca în literatu- 
ră, se întilneşte schimbarea de planuri şi montajul paralel 
sau în Cruce. Ze 

Filmarea cu camera mobilă este un mod de exprimare. 
Acesta permite panoramarea, camera învîrtindu-se în jurul 
axei sale verticale sau orizontale, şi travelling-ul, deplasa- 
rea camerei fără a se modifica unghiul dintre axul optic al 
obiectivului şi suprafaţa obiectului. 

O altă formă specifică de exprimare este filmarea după 
o traiectorie grupînd atit traveling-ul, cît şi panoramarca 
contribuind la desfăşurarea neîntreruptă a naraţiunii. Intre 
procedeele folosite mai reținem: mixajul, atenuarea progre- 
sivă a imaginii (fondul), efectul special de cortină, dublă: 


expunere, generice în mişcare, de focalizare. Desigur toate - 


acestea se fac ţinîndu-se seama de specificul imaginii TV 
care reflectă obiecte şi fenomene ale realităţii înconjurătoa- 
re. Selectarea motivelor, detaliilor, modurilor de prezentare, 
precum şi aprecierile lămuririle suplimentare vor duce la 
înţelegerea esenţialului prin legarea logică a imaginilor în 

montaj. Toate însă sint subordonate scopului, concluziei 
generalizatoare pe care o avem în vedere încă din prima 
clipă a declanşării acestui proces de creaţie. 

La televiziune cuvîntul este cel care deschide perpectiva. 
Există un dinamism interior al emisiunii dat de mişcarea 
ideilor, emoţiilor şi caracterelor dobîndite prin arta cuvîntu- 
lui. Cuvintele nu mai au funcţie descriptivă ca la radio, ele 
sint rostite pentru a mijloci idei, judecăţi şi concluzii, 
despre obiectele şi fenomenele prezente în imagine, despre 
conexiunile sociale ce se pot descifra prin generalizarea 


operată de gazetari. Aşadar textul folosit poate avea rol de: 


a generaliza - se atrage atenţia asupra sensului general 
cuprins de imaginea particulară; a concretiza - prezentînd 
exact acel conţinut anonim al imaginii, numindu-l şi 
direcţionidu-l; a interpreta - în sensul dorit de autor pentru 
a se înlătura ambiguitatea; a contrasta - spre a contrazice 


-N imaginea aşa cum se întîmplă cu elementele folosite pentru 


umor; a explica - a aduce informații suplimentare la 
imagine pentru a înțelege mai temeinic conexiunile sociale. 

De obicei aceste funcţii sînt aproape toate prezente într-un 
text. Ponderea uneia sau alteia depinde de temă şi de 
obiectivele propuse. 

Emisiunea de televiziune este un flux de imagini 
îmbinate cu cuvinte. Cuvintele sînt vii, ale unui inter- 
locutor ce priveşte mereu în ochi, cu sinceritate. Privirea lui 
îl face mai apropiat decît pe cel de la radio. De aceea 
vorbirea se cere a fi cît mai apropiată de natural cu spon- 
taneitate şi improvizații. Intonaţia, gesturile, mimica feţii, 
mişcările privirii măresc impactul cuvîntului. Aşa putem 
convinge şi mesajul poate dobiîndi valoare civică. 

Fondul (fundalul) acustic este încă un element ce intră 
între componentele mesajului audio-vizual. Este unul 
dintre acele elemente suprapuse, cum le numeşte Abraham 
Moles. El redă proprietăţile acustice ale obiectelor şi 

fenomenelor arătate în imagine sau prezentate prin cuvînt 
la radio. Zgomotul maşinilor, de la locul unde ne aflăm, 
vintul, sunetul frunzelor etc. sint tot atitea elemente ce 
întregesc "cadrul". 

Pentru a defini atmosfera şi a spori emoţiile propuse de 
emisiune se foloseşte şi fondul muzical. Acesta se ar- 
monizează cu imaginea montată. Cuvintul şi fondul acustic 
sau numai cuvintul şi zgomotul de fond în cazul radioului, 
constituindu-se în componente percepute simultan de către 
spectatori ori ascultătători. De modul în care autorul 
reuşeşte să folosească unitar aceste elemente, subor- 
donîndu-le ideii centrale, depinde perceperea, fără efort, a 
mesajului de către telespectatori şi ascultători. 


Structura limbajului 

La modelarea mesajului audio-vizual vom distinge 
simultan două nivele de structurare derivate pe de o parte 
din faptul că va fi transmis de o tehnologie de comunicare 
în masă, iar pe de altă parte din supunerea sa unui cod 
anume conform canalului pe care-l va folosi. Avem deci în 
vedere că orice mesaj audio-vizual se va adresa unui mare 
public fapt ce solicită o primă adecvare a mesajului. În al 
doilea rînd canalul folosit de mesaj dispune de un anume 
limbaj drept care mesajul va suporta o nouă restructurare 
impusă de specificul medium-ului. Dacă avem în vedere 
paradigma Mc Luhan-istă "medium este mesaj“ am putea 
spune că structura senzorială a mesajului e determinată de 
structura tehnică a mijlocului folosit care are o influenţă 
formativă specifică asupra receptorului. Aceasta "în termeni 
semiotici, înseamnă că orice proces de comunicare mij- 
loceşte nu numai transmiterea unui mesaj semantic - la 
nivel ideatic - ci şi a unui co-mesaj sintactic la nivel 
senzorial" [173:1973, 15]. Aşadar orice tehnică de transmi- 

tere modifică mesajul conform condiţiilor de transmitere. 
Mc Luhan a arătat acest lucru spunînd că presa, radioul, 
televiziunea, telefonul nu numai că însoțesc un mesaj, ci îl 
şi structurează. 

Reportajul radio al unui meci de fotbal se rostogoleşte - 
expresia este folosită de Tudor Arghezi imediat după 
primele emisiuni de radio româneşti - se sparge ca valurile 
unei mări după care înotătorul îşi va sincroniza mişcările. 
Un asemenea reportaj are menirea de a pune în mişcare 
sincronă întregul auditoriu ce nu are în acel moment, decît 
urechi. Acelaşi meci transmis de către televiziune, de 
asemeni simultan cu desfăşurarea lui, are predominantă 
imaginea. Cuvintul devine acompaniament necesar pentru 
a sublinia unele faze cu intenţia de a spori reacţiile sau 
pentru a explica şi suplimenta informaţia. Desigur nu este 
locul de a ne ocupa de jurnalistul care se adresează unui 
cititor "orb şi surd" şi care va apela numai la cuvintul scris. 
Dacă ar fi posibilă o inversare a textelor transmise ar fi 
uşor de bănuit ce reacţie ar stîrni un comentariu TV 
transmis la radio ori invers, sau apariţia unui comentariu 
radio ori TV în pagina de ziar. 

Privite din punct de vedere structural mesajele audio- 
vizuale sint constituite dintr-un mesaj înglobant şi altele 
înglobate. De fiecare dată noi percepem structuri închegate, 
„asamblate, după anumite reguli. Asamblarea elementelor 
simple se realizează ţinîndu-se seama de regulile codului 
respectiv. Dintr-o asemenea abordare structuralistă va 
trebui să reținem că din punct de vedere psihologic capaci- 
tatea de a recepta semnificatii din mesajele primite este 
condiţionată de atenţie şi retenţie. Aşa se explică faptul că 
în comunicarea în masă numai oparte din mesaje ajung să 
fie selectate de către receptor. La acest nivel, sintactic, 
structurarea mesajului are loc pe un fond de zgomot faţă 
de care redundanţa va avea rol protector. 

Analizat din perspectiva teoriei informației mesajul sonor 
conține două tipuri principale de mesaje: discursul sau 
limbajul vorbit şi muzica. Discursul are valoare semantică 
deoarece foloseşte idei, pe cînd muzica are valoare estetică, 
emoţională, dispunînd şi de o mai largă posibilitate de 
structurare [184:197]. Mesajul sonor a fost cel mai mult 


studiat pentru apropierea sa de lingvistică - ştiinţa care şi- 


a reclamat cele mai multe drepturi interogatoare. Limitin- 
du-se la nivelul discursului vom reţine că acesta apelează 
la limba vorbită, avind dubla semnificaţie: semnificația 
reprezentativă, descriptivă cu funcţie cognitivă şi sem- 
nificaţia expresivă, estetică, cu valoare afectivă. In timp ce 
sub aspect semantic (cognitiv) limbajul presupune un gen 
de obiectivare şi abstractizare specific conceptelor, noțiuni- 


lor, sub aspectul expresiei limbajul înseamnă subiec- 


tivizare, manifestarea trăirilor interioare. ez 
Canalele mass media vor folosi, cum spuneam, mesaje 
multiple. Este trăsatura caracteristică a audio-vizualulului. 
Făcînd analiza mesajului cinematografic Gina Stoiciu 
distinge elementele de sintaxă şi semantică aflate în 
structura sa [245:1971|. | 
Ca model de mesaj multiplu, cinematograful oferă 
posibilitatea de a se remarca tendinţa de omogenizare a 
mesajelor simple constituente. Coerenţa semantică a 
mesajelor simple'este asigurată de montaj. În felul acesta 
spectatorul primeşte un singur mesaj obţinut din or- 
ganizarea tuturor celorlalte mesaje implicate. Funcţionind 
pe baza mesajelor vocale, muzicale, vizuale, şi de mişcare, 
- filmul cinematografic i de televiziune va prelua conţinutul 
semantic şi estetic al acestor mesaje reunite. Se poate deci 
sesiza că numai o "citire" analitică poate evidenția struc- 
turarea acestora ca semnale şi ca semnificaţii. Imaginea 
filmică, ca şi cea sonoră - mai simplă - are un statut 
ontologic unitar închegat. Vom sesiza însă, de pe acum, 

existenţa unor anumite legi de funcționare a acestor mesaje 
la nivelul ansamblului. Chiar dacă vom mai reveni în 
capitolul următor, dintr-o altă perspectivă, acum trebuie 
spus că mesajele parţiale trebuie să fie mai redondante 
decît în cazul funcţionării lor independente. Acţionează în 
acest caz o anume lege a compensaţiei sau o diviziune mai 
strictă a rolurilor. Dacă mesajul sonor ori de altă natură 
funcţionînd şi singur are ambiția de a transmite (şi o face) 
aceeaşi cantitate de informaţie, i se va cere o participare 
mai amplă decîţ în situaţia în care alte mesaje vin să facă 
împreună cu acesta acelaşi lucru. Într-o asemenea functio- 
nare reunită a mesajelor se va alterna informația conținută. 
Structurarea globală a mesajului are a realiza în fapt, o 
asemenea împărţire de "roluri". 

Dintr-o asemenea însumare a semnilicaţiilor parţiale 
aduse de fiecare mesaj, va rezulta semnificația mesajului 
multiplu. Corespunzător, în tehnica de realizare a filmului 
vom distinge patru etape: filmul la prima bandă - imaginea, 
ceea ce se vede; filmul la două benzi, ceea ce se vede şi se 
spune, mesajul vizual şi verbal; filmul la trei benzi - ceea ce 
se vede şi se aude, la care se adaugă deci şi mesajul sonor; 
filmul la patru benzi, completat şi de mesajul muzical. 
Desigur, există şi limite de percepere a acestor semnificaţii, 
ceea ce trebuie însă precizat este că structurarea sem- 
nificaţiilor se face funcţie de semnificaţia propusă mesaju- 
lui multiplu, precum şi de publicul avut în vedere. 

Am pornit în analiza structurală a limbajului audio- 
vizual de la arhitectura sa cea mai completă, aceea a 
filmului de cinema şi TV. Ni s-a părut firesc acest drum 
fiindu-ne mai uşor acum să realizăm sructuri mai simple, 
după posibilităţile canalelor de comunicare folosite. Vom 
trece la prezentarea structurii mesajelor componente aşa 
cum ni le prezintă Gina Stoiciu [244:1981]. Nivelele la care 

se va opera în cazul fiecăruia dintre cele patru mesaje com- 

ponente sînt nivelul semantic şi cel estetic. 

Mesajul vocal se desfăşoară mai întîi prin trama filmului 
care-i va asigura originalitatea semantică. Talentul ac- 
torului va instaura şi ordinul estetic al mesajului. Prin 
prisma unei analize informaţionale acest mesaj se prezintă 
astfel: 


Ordin Ob.sonore Cuvinte ale Fraze pauze Paragraf Scenariu 
semantic alfabet dicționa-  - care reglea- -~ literar 
fonetic rului fo-- ză inteligi- 
normalizat netic- bilitatea 
Ordin Elemente Rime - Ritm Replici - Decupaj 


estetic vocale iza i regizoral 


Structura mesajului muzical dintr-o aceeaşi perspec- 
tivă se prezintă: | zi 


Ordin Simboluri Acorduri Frazede Arii Partitură 
semantic (măsuri) partitură 
Ordin Timbru - - Microstruc- Fraze muzi- Teme muzi-Muzica 


estetic  -“turicu: .... caleor- .-- cale inter- filmului 
| muzicalitate chestrate pretate 


Originalitatea semantică a acestui mesaj este asigurată 

. de coerenţa logică a nuzicii. Forţa emotivă a imaginilor 
sonore va da originalitatea de ordin estetic. Prin reunirea 
acestor mesaje parţiale, vocal şi muzical, putem obţine 
mesajul înglobant de care se foloseşte radioul. Cum 
spuneam, rolurile acestora se dublează într-un asemenea 
context faţă de ceea ce au realizat la nivelul filmului unde 

li se alătură şi mesajul vizual şi cel de mişcare. Este uşor 
de observat în tabel că partitura va asigura ordinul seman- 
tic în timp ce muzica filmului ori a scenariului radiofonic, 
va putea realiza acel comentariu emoţional asigurind infor- 
maţia estetică. 

Mesajul vizual, din punct de vedere semantic, se 
prezintă prin coerenţa logică a imaginilor cu textul, cu 
mesajul verbal. Ordinul estetic este dat de" senzualitatea 
vizuală" a imaginii. Ca structură, numărul elementelor sale 
sporeşte faţă de cele două mesaje prezentate anterior. 
Notînd cu Hs ordinul semantic şi He ordinul estetic, se 
obţine: . 


Hs Elemente Forme Culoare şi Fotograme Coerenţă Dap 


fizice lumină logică a regio- 
fotogra- ral 
melor 
He Elemente Reprezen- Joc de umbre Imagini Secvențe Mmtħjj 
vizuale tare de şi lumini 
percep- forme 
tibile 


Mesajul de mişcare are următoarea reprezentare: 


Hs Simboluri perceptibile Gesturi şi semantica Ritmul mişcării în 
mimicii fotograme şi în 
secvenţe 
He Poziţia obiectelor Gesturi Semnificaţia este- 
şi actorilor în ” Semnificaţii tică a mişcărilor, 
planuri emoţionale paşilor, figurilor 

Vom urmări în acest caz coerenţa mişcărilor şi raportul 
acestora cu textul. Din acest raport vom dobîndi informaţia 
semantică. Gestica actorului, estetica corpului în mişcare, 
sporul de semnificație adus de acesta în desfăşurarea 
emoțională a acţiunii vor furniza noutatea estetică. 

Se va distinge astfel între semiologia comunicării şi cea 
a semnificării. Din perspectiva semiologiei comunicării 
mesajele apar, cum am văzut, ca o problemă de cod, de 
codificare. Din punct de vedere al semiologiei semnificării 
mesajele nu mai sînt o simplă problemă de comunicare, ci 
apare şi noţiunea de indiciu. 

Acum, filmul nu mai este decît "un indiciu al comuni- 
cării care asamblează şi instaurează semnale" [244:1981, 
168]. Gina Stoiciu, făcînd un studiu al mesajului cinemato- 
grafic, elaborează un model de analiză semiotică pentru 
comunicarea de masă. În timp ce pînă acum posibilitatea 
unei semiologii a cinematografului se întemeia pe o semio- 
logie a realităţii în care elementele analizabile erau 'cine- 
mele", obiecte ce compun un plan (P.P.Passolini) sau pe 
niveluri posibile de analiză (Ch. Metz) cum ar fi banda de 
magnetofon, banda de sunet, seria lingvistică, sau analiza 
pe genuri cinematografice, pe şcoli, Gina Stoiciu consideră 
drept unitate semnificativă semiotică a filmului - planul. 
Alegerea are în vedere specificul limbajului cinematografic 
de a se exprima nu prin cuvinte, ci prin fotograme care sint 
simple fracțiuni de imagini şi prin fraze deoarece, spune 
autoarea, filmul este un limbaj al imaginilor, nereducîndu- 
se însă la atit. Planul cuprinde în structura sa toate tipurile 
de mesaje simple, componente, este cel care păstrează ca 
ultimă unitate de structură acea specificitate a filmului şi, 
totodată oferă cel mai complet iluzia realităţii. 

Pornind de la aceste caracteristici ale canalelor de 
comunicare audio-vizuale şi de la corelaţia dintre mesaj şi 
canal se va putea distinge şi o sumă de principii specifice 

de structurare a mesajelor comunicării de masă. Este Ştiut 
că întotdeauna creşterea numărului de canale de comuni- 
care de masă se manifestă şi printr-o creştere a eficienţei 
şi ubicuităţii lor. Mijloacele audio-vizuale de transmitere fac 
posibilă răspîndirea informației simultan cu desfășurarea 
evenimentelor. Permit de asemeni transformarea operei de 
artă autentice în obiect al unei experienţe semidirecte prin 
reproducerea ei. 

La mesajele audio-vizuale, în accepțiunea pe care le-am 
dat-o - ca fiind în primul rînd acelea ce se adresează 
maselor - ţinînd seama de caracteristicile lor, vom distinge 
ca principii de structurare: standardizarea, uniformizarea, 
stereotipizarea, omogenizarea, simplificarea, evidenţierea 
sensului etc. Aceste principii asigură accesibilitatea, 
inteligibilitatea, fără de care nu poate funcţiona un mijloc 
de comunicare de masă. Acest obiectiv însă se realizează la 
nivelul structurii sintactice şi semantice a fiecărui limbaj 
prin care se propun anumite nivele de percepere. Vorbind 
despre accesibilitate şi inteligibilitate ca elemente esenţiale 
ale comunicării de masă, nu înţelegem ceea ce ar presu- 
pune vulgarizarea informaţiei. Accesibilizarea ţine de acel 
element specific comunicării audio-vizuale, de a se adresa 
maselor, fapt ce presupune restructurarea specifică, o nouă 
punere în formă. Aceasta nu înseamnă însă degradare, ci 
adaptare aşa cum simplificarea (ca principiu) nu înseamnă 
alterare. În modul de interpretare a acestor principii vom 
putea remarca acea extremă a snobismului ştiinţific de 
care vorbeşte academicianul Vasile Pavelcu [242 a:1973). 

Structurarea mesajelor audio-vizuale se realizează, cum 
am văzut, ţinîndu-se seama de nivelul de percepţie pe 
care-l va folosi receptorul şi funcţie de solicitarea compen- 
satorie a acestora, Prin însăşi structura lor mesajele pot 
propune nivele diferite de recepţie. Aceste nivele ţin de 
mijloace şi nu de conţinuturi. 

In film la nivelul structurii mesajului global funcţionează 
principiul structurii mesajelor simple constituente (vocal, 
sonor, vizual, mişcare). Mesajul vocal şi sonor subliniază 
semnificaţia trransmisă de mesajul vizual. Muzica va 
contrapuncta textul şi imaginea. Gestica va susţine şi va 
fi susţinută de mesajul auditiv şi vizual. 

Structura pe baza acestor mesaje simple nu degradează 
semnificaţia generală a mesajului multiplu, ci dimpotrivă 
limbajele mass media - chiar fiecare în parte luate - nu sînt 
limbaje minore. Prin intermediul lor sînt propuse genuri 
culturale noi al căror specific este strict legat de mijloacele 
de transmitere. La rîndul lor acestea sînt implicate în am- 
plul proces de creaţie al epocii. Tehnologiile utilizate nu fac 
numai o transmitere mai uşoară, ele aduc un nou mod de 
"prezentare" a valorilor preluate ori produse de ele. Este 
ceea ce am numit ca fiind specificul acestora în perspectiva 
Mc luhanistă. 

Acest specific contibuie la caracterul de masă al noii 
culturi. De aici îşi ia puterea accesibilităţii şi aici îşi află 
sporul de audientă. Se constituie, aşadar ca avind o 
relativă independenţă, un statut propriu şi în cadrul ei 
vom întilni ierarhizări valorice la fel ca-n oricare gen 
cultural. 

Marea audienţă şi accesibilitate nu înseamnă compromis 
calităţii. La fel cum între cărţi există diferenţe valorice, la 
fel între acestea vom găsi o emisiune, un film de valoare 
îndoielnică, dar nu va fi îndoielnică creaţia radio, de 
televiziune, sau cinematografică. 

Este, acum, firesc să amintim că în politica culturală se 
urmăreşte depăşirea nivelurilor culturale tocmai printr-o 
astfel de corelare. Cultura de masă, instituţiile create în 
acest scop au datoria de a răspîndi dar şi de a asigura un 
consum de cultură şi de a stimula interpretarea şi creaţia 


valorilor. 

Existenţa unor nivele inferioare de percepere a deter- 
minat considerarea mesajelor comunicării de masă ca 
aparţinînd unei culturi vulgarizată. În comunicarea de 
masă însă nu se poate uita faptul că intră în relaţie "ceea 
ce se comunică”, ceea ce presupune analiza conţinutului 
contextului social în care are loc comunicarea, precum şi 
personalitatea receptorului. Relaţia emiţător-receptor este 
dinamică, de continuă corelare a repertoriilor în care intră 
în relaţie însuşi receptorul. Receptorul poate influența prin 
interesele sale culturale nivelul de codificare şi acce- 
sibilitate. Dialogul larg cu masele de receptori este în 
măsură a asigura acele "potriviri de repertoriu". 

Comunicarea de masă este cea mai puternică sursă de 
"iradiere" a mesajelor. Mesajele vor fi codilicate adecvat 
_mijloacelor prin care se transmit. Fie formal, simbolic, ori 
) imaginativ, codul va înlesni receptarea indirectă a stărilor, 
emoţiilor, proceselor evocate. Aşadar mesajul, pe de o parte 
este produsul unei trăiri psihice, iar pe de alta are menirea 
"de a genera, pe cît posibil trăiri asemănătoare şi cel puţin 
la fel de intense. Acesta fiind rolul mesajului vom spune că 
întotdeauna comunicarea este: indirectă, însoţită de acele 
decalaje dintre momentul emisiei şi al recepţiei, fie tem- 
poral, fie spaţial, fie spaţio-temporal; unilaterală - avind 
numai sensul de la emiţător la receptor; publică, adresîn- 
du-se tuturor celor care dispun de posibilitatea de a 
recepționa şi care optează pentru asemenea recepţionare. 

Ţinind seama de aceste caracteristici, multiple sînt 
modalităţile de interpretare a raporturilor dintre emiţător 
Şi receptor. Cea mai rodnică s-a dovedit perspectiva 
antropologică, analizind fiecare element al procesului din 
acest unghi [221:1981]. Vom observa astfel, că emițătorul, 
producătorul mesajelor aparţine mai întîi unui anume 
sistem social ideologic şi ca urmare întreaga sa activitate 
este subordonată scopului, principiilor, exigenţelor acelui 

sistem. Conţinutul mesajelor este "modelat" funcţie de 
aceste condiţii specilice sistemului social politic şi econo- 
mic. În elaborarea mesajelor se porneşte însă şi de la o 
anumită imagine despre ascultător luîndu-se în con- 
siderare: nivelul de cunoştinţe şi de inteligibilitate, capaci- 
tatea de înţelegere a limbajelor, motivațiile, dorinţele, 
mecanismele emoţionale ale receptorului. 


Rolul imaginilor 


Imaginea este aceea care aduce în faţa ochilor mărturia 
lumii exterioare cu întreaga sa încărcătură emoţională. 
Devenită artă chiar şi în urma unor calităţi tehnice deose- 
bite, imaginea îşi sporeşte şi îşi prelungeşte farmecul. 
Plăcerea provocată abia se instalează că imediat curiozi- 
tatea va căuta noi imagini iar ochiul nu va părăsi ecranul. 

În timp ce radioul atrage în imaginar, televizorul face 
acest lucru folosindu-se de suportul realităţii exterioare, 
imaginea răminind o limitare a imaginarului. Televiziunii i 
se propune "o nouă formă sensibilă a realităţii" şi aceasta 
într-o manieră că nu-i lipseşte un anume farmec hipnotic. 

Comunicarea presupune însă intenţia de a formula 
mesajul cu scopul unor colaborări între emiţător şi recep- 
tor. De aceea nu este suficientă percepţia ori contemplarea, 
căci ele rămîn dincolo de gindirea formulată. Constituirea 
discursului este un proces în care se parcurge drumul 
sinuos al alegerilor succesive dintre cuvintele şi elementele 
posibile a indica percepţia, aşa încît în comunicarea 
verbală se procedează prin operaţii parţiale şi discontinui. 
în fiecare punct al discursului au loc "prime estimări, 
puneri la punct". Transmiterea verbală ascultă de legile 
tirului indirect. Mass media modilică situaţia deoarece 
intervine traducerea într-un nou limbaj. Traducerile însă 
trebuie să ţină seama de comportamentul, de condiţiile 


110 


CE Scanned with OKEN Scanner 


O 


naturale, sociale Şi politice. Prin urmare se cere un limbaj 


adecvat unui dialog mai larg, cît mai aproape de cel 
universal al oamenilor. În lingvistică traducerile sînt 
costisitoare, de aceea se apelează la cea mai bună formă şi 
uşor inteligibilă - fotografia. | 

Comunicarea fotografică este lipsită de concepte, 
propune o imagine globală dintr-o singură privire schim- 
bindu-se un mesaj încă difuz. Imaginea se oferă la prima 
vedere, nu ca limba, treptat si prin vizări succesive. Ea 
propune operaţii de asamblare şi de punere la punct 
aproape instantaneu. Nu poate fi lăsată însă niciodată, sau 
aproape niciodată, singură. Are nevoie de o explicaţie. 
Aşadar pe de o parte imaginea acţionează instantaneu 
asupra oricărui cititor al ei, indiferent de comunicarea 
lingvistică din care provine, iar pe de altă parte textul va 
aborda imaginea conform cu inteligibilitatea limbii des- 
tinatarului. Asadar asistăm la accelerare comunicării prin 
transpunerea ei din imprimat lingvistic în fotografie, dar şi 
la modificarea acelei comunicări. 

Comunicarea grafică şi verbală este diferită de suma 
celor două mijloace, ea este o comunicare de tip diferit de 
reviste, benzi desenate, afişe, insigne, prospecte. Totodată 
viteza de transmitere în cazul acestor comunicări este 
diferită de accelerarea traducerii. Cînd viteza de transmi- 
tere e mare aceasta face ca o comunicare verbală şi/sau 
iconică sa se transforme în imagine televizată. Asistăm prin 
urmare la o mutație. La transmiterea unui eveniment 
televizat, unul de importanţa mondială, spe exemplu, 
fiecare crainic cmentator se va exprima în sistemul lingvis- 
tic al ţării pentru care face transmisia. Dacă e numai 
verbal, tot ce are legătură cu acest eveniment e conceput, 
transmis şi difuzat, explicat şi comentat pe baza statutului 
fixat de această limbă. Evenimentul televizual face ca 
limbile receptorilor (din orice țară) să nu mai fie suficiente 

peniru a explica imaginile. Acestea au limbajul lor care 
depăşeşte comentariul. Apare un nou statut pentru 
mesajul de acest tip. Totul este conceput, transmis, difuzat 
şi explicat pornind de la imaginea în mişcare, devenită 
principiu de bază. 

Comentariul nu se face pe texte, ci pe imagini şi numai 
pe imgini, căci ele, de cele mai multe ori, sint numai 
arătate neputînd fi "verbalizate". A verbaliza o imagine în 
mişcare înseamnă a distruge mesajul, a-l transforma într- 
un limbaj. Imaginea are limbajul său, unul universal al 
comunicării. Asistăm la schimbarea locurilor între imagine 
şi sistemul fonetic deoarece spectatorul de film ori telespec- 
tatorul urmăreşte întîi imaginea, chiar dacă este de acord 
cu explicaţiile verbale ale comentariului. Întîi este fluxul 
continuu al imaginii la care se adaugă si cel sonor, care 
întreţine acţiunea şi numai apoi vin explicaţiile, atît cît pot 
ele verbaliza cele văzute. 

Să ne amintim spre exemplu de filmul ultimei olimpiade 
de la Moscova, în 1980, cîte imagini nu spuneau mai mult 
decit orice comentariu al crainicului aflat în sala în care 
evoluau gimnastele românce, mereu subnotate ? 

Neprezentul imaginii îngheaţă comentariul verbal. Este 
poate cel mai convingător argument că omul poate vedea şi 
auzi mai mult decit spune şi arată, după cum se poate zice 
că omul trebuie mai mult lăsat să vadă şi să audă decît 
să-i spunem noi ce să urmărească. Imaginea audio-vizuală 
are nu doar un efect global, ci şi calitatea spontaneităţii, 
funcţie de situaţia pe cale de a se constitui. Imaginea 
operînd "în clipă", prin contrastul dintre figură-fond, 
comportă imediatitatea care provine din disocierea timpului 
şi a spaţiului pe care o face limba prin liniaritatea descrierii 
sale. Imaginea ne dă impactul global. La cinema impresia 
de realitate este mult mai mare. Sala obscură te rupe de 
realitatea căreia îi aparţii, ecranul olerindu-ţi "realitatea" 

derulată pe el. Cinematograful, după expresia h i Ch. Metz, 
este singurul în stare "să injecteze în realita.ea imaginii 
realitatea mişcării realizind şi imaginarul pînă la un punct 
incă neatins". 

Incercînd a defini imaginea din punctul de vedere al 
psihologiei, al modului cum aceasta "trezeşte emoţii” Enrico 
Fulchignoni ne prezintă şase asemenea definiţii aflate în 
lucrările mai multor autori. Totodată profesorul italian 
remarcă faptul că există numeroşi psihologi care nu 
vorbesc despre imagine, ci despre "fantasme", "vestigii", 
"ecou mental", "intuiție sensibilă", "idee-imagine", "ideea- 
amintire", "amintire", "imagine mentală", "reprezentare" şi 
încă alți termeni de acest gen care desemnează teoriile 
generale ale vieții mentale în raport cu imaginea. În ce ne 
priveşte, pentru a ne putea explica imaginea filmică 
(cinematografică si de televiziune), vom distinge două nivele 
de realitate: a) imaginea este acel dat senzorial de organul 
vizual şi b) imaginea este reprezentarea subiectivă a lumii 
exterioare, produsă în afara oricăror componente sen- 
zoriale. Acest al doilea proces este legat de activitatea 
psihică particulară, de imaginaţie. 

Se poate aşadar vorbi de imagini obiective, obtinute la 
vederea celor percepute şi de imagini subiective provenite 
din imaginaţia creatoare. Avem prin urmare două aspecte 
psihologice complet diferite, după originea şi natura lor, dar 
care sînt foarte asemănatoare prin forţa de penetraţie în 
conştiinţa noastră afectivă. Ele pot trezi sentimente şi 
emoţii analoage pe care conştiinţa nu este mereu în 
măsură a le distinge. 

După o asemenea analiză întreprinsă asupra originii şi 
naturii imaginii se va putea uşor observa că filmul nu are 
imagini de gradul întîi, dar transformă ecranul într-o 
“imagine de imagini". Ecranul devine o succesiune de 
tablouri ale lumii obiective aşa cum sînt ele înfăţişate de 

ochiul nostru şi de creaţia imaginaţiei noastre. Avem acea 
"dublă claviatură" de care cinematogralul se foloseşte 
pentru a produce emoția. Filmul realizează în conştiinţa 
noasiră acel amestec al realităţii imediate cu reflexul 
amintirii. Este ceea ce se petrece în momentul în care nu 
putem urmări nici propriile noastre idei, deoarece o 


imagine sau un cuvînt declanşează activităti mentale care 


se direcţionează spontan. Pe această spontaneitate a 
imaginaţiei se clădesc constucţiile filmului. Important este 
acel element care devine punct de plecare pentru o serie de 
activităţi virtuale. Viaţa noastră psihică funcţionează 
simultan la "nivele diferite” spune Enrico Fulchignoni 
[101a:1969, 27]. În timp ce la nivelele superioare operăm 
cu imagini obiective oferite prin organul văzului ori cu 
imagini amintiri sau conceptuale, la nivelul inferior rămîne 
deschisă calea produselor imaginaţiei. Este suficient ca 
şirul ordonat al imaginilor obiective să slăbeasca puţin 
pentru ca imaginaţia să înceapă a-şi proiecta produsele 
sale. Distincția dintre acele două nivele este posibilă numai 
în urma efortului critic aşa cum este realizată deosebirea 
dintre vis şi realitate. 
Interesant de observat că, de obicei, calităţile senzoriale 
ale imaginilor: vioiciunea, limpezimea, bogăţia amănun- 
telor, nu creează o relaţie constantă cu efectele lor. Aşa se 
explică de ce imagini care din acest punct de vedere diferă 
între ele, pot să aibă consecinţe similare. Am putea crede 
prin urmare că, mai întotdeauna, s-a dat o prea mare 
importanţă calităţilor senzoriale ale imaginilor. Ceea ce 
conferă însă imaginii eficacitatea nu este pregnanta sa, cît 
faptul de a fi (de a deveni) un eveniment mental corelat de 
senzaţie într-un mod particular. Este modul pe care nu-l 
găsim încă explicat în profunzimea sa şi pe care I. A. 
Richards îl consideră "un fel de relicvă a senzaţiei". Asa se 
înţelege de ce relaţiile emoţionale şi intelectuale pot 

depinde de “un reprezentant” al senzaţiei. Imaginea poate 
să-şi piardă aproape în întregime natura senzorială pînă ce 
rămîne doar un schelet, dar acesta va trebui să străluceas- 
că "de o halucinantă pregnanţă”. 

În tabloul imaginilor prezentat de Richards întîlnim şi 
"imaginile libere", constituite de catre ochiul minţii şi care, 
uneori se afirmă, cum am văzut, în detrimentul altora. 
Fenomenul este prezent cu atît mai mult în cazul unei 
secvenţe TV sau cinematografice. Există detalii mai mult 
sau mai puţin studiate, care pot genera aceste imagini 
rebele. Mecanismul este acela despre care am vorbit. Sînt 
„suficiente cele mai nevinovate linii pentru ca într-un 
anume context şi pe fondul unei anume expierenţe a 
spectatorului să ia naştere asemenea imagini. Desigur nu 
înţelegem prin imăgine picturalul, tabloul. Dacă în privirea 
directă a picturii imaginile vizuale obţinute sînt înregistrări 
ale observaţiei, sînt stimuli direcţi ai emoţiei, în cazul 
imaginii despre care vorbim, rezultatele sînt obţinute pe 
calea introspecţiei. De altfel, de aici derivă acest ascendent 
al imaginii faţă de rațiune şi emoție creînd impresia că 
apreciem tabloul ce pluteşte în clipa aceea, în faţa ochilor 
minţii. Imaginile obţinute de la senzațiile vizuale produse 
de cuvinte, ori de ascultarea interioară, prin citirea sau 
chiar receptarea directă a sunetelor muzicale, sînt însoțite, 
sau poate urmate, de un gînd cu privire la lucrul prezentat. 


Acest gînd este sensul. 

CAPITOLUL IV 


PARTICULARITĂŢI SEMANTICE ALE 
LIMBAJULUI AUDIO-VIZUAL 


Căutînd explicaţia interesului deosebit manifestat 
pentru instrumentul de comunicare, academicianul Vasile 
Pavelcu consideră că şi în acest caz, "problema ca şi soluţia 
ei se naşte din conflict, dintr-o opoziţie" [206:1976, 41]. Aşa 
se întîmplă că abia cînd omul şi-a dat seama că termenii 
utilizaţi nu aduc clarificări, ci şi confuzie, atunci a înţeles 
cît de mare este puterea cuvîntului. Aşa s-a născut medi- 
taţia asupra răspunderii morale şi sociale a cuvîntului, mai 
întîi rostit, apoi scris, încît "omul s-a întrebat asupra natu- 
rii, valorii şi semnificației semnelor folosite, a instrumen- 
telor de comunicare întrebuințate de el". Este ceea ce se- 
mantica în trinitatea sa va examina pe larg căci primordială 
este nevoia de a se realiza eficient înţelegerea între oameni 
iar acesta presupune ca atît emițătorul cît şi receptorul să 
dea semnelor "aceeaşi semnificaţie” [236:1966, 170]. 

În "Sens şi semnificaţie”, eseu de o deosebită impor- 
tanţă pentru oricine caută descifrarea valorilor operatorii 


ale acestor concepte, academicianul Vasile Pavelcu se 


întreabă cui se datorează "identificarea acestor doi termeni" 
la A. Scaff, autorului ori traducătorului ? Pînă la aflarea 
unui răspuns reputatul filosof ne aminteşte distincţia 
sesizată încă din 1938 [202:1936], între aceşti doi termeni. 
Este deosebirea dintre "Înţelesul afectiv, timetic (valoric) 
nemijlocit şi cel intelectual, relaţional, mijlocit (simbolic)”, 

deosebire ce stă la baza întregului 
umană, precum şi la baza prin 
guvernează comunicar 


proces de comunicare 


s ea. Această distincție permite a se 
clarifica relațiile dintre afectivitate Şi operaţiile intelectuale. 
“Dacă sensul apare în relaţia directă a individului cu 
obiectele şi fenomenele lumii, reglind comportarea întregii 
lumi animale, semnificaţia, suprapunindu-se sensului şi 
integrindu-l, se impune în lumea umană pe măsura 
folosirii progresive a mijloacelor intermediare, printre care 
locul cel mai important îl ocupă cuvintul”, [206:1976, 41]. 

Consecvent distincţiei ce ne-a fost propusă, renumitul 
psiholog ne aminteşte că jocul nu este altceva, decât 
încercarea de a detaşa simbolul de realitate, lumea lui "ca 
şi cum", de lumea activităţilor practice. Se mai impune a 
„spune că întregul proces al comunicării de masă operează 

cu simboluri, că fiecare dintre aceste simboluri este trimis 

spre virtualul partener în dorinţa de a-l încărca de propria 
realitate. Însuşi procesul instructiv-educativ este bazat nu 
doar pe înţelesuri pur intelectuale, ci şi pe convingeri. 
"Dacă o convingere are nevoie de un fundament logic, de 
precizia şi claritatea semnificației, tăria ei rezultă din 
fondul afectiv pe care se ancorează din sensul în care se 
integrează. De aceea argumentarea logică se sprijină pe 
persuasiune, prin care înduplecăm subiectul spre o 
anumită conduită” [206:1976, 44]. 

Întregul proces de comunicare este o continuă dialec- 
tică a sensului şi semnificației dintre neverbal şi verbal. 
Sensul se tolerează cu atitudinea subiectului deoarece 
"prin sens, semnificaţiile dobîndesc şi temeinicia necesară . 
Aflăm apoi că orice semnificație are "nivel şi anvergură! 
deoarece "informaţia în sine, este neutră şi nu posedă nici 
o forţă explozivă". Anvergura sa va distruge cadrele în care 
este introdusă, acestea vor lua foc la "scînteia" informaţiei. 
Noua semnificaţie dată căderii mărului de către Newton, 

spre exemplu, a făcut să ia naştere explozia. Privind astfel 
“ informaţia apare evident că cel mai important moment 
devine acela "al descoperirii şi formării contextului din care 
răsare semnificația" şi nu acela al receptării. Receptorul ia 
cunoştinţă de ceea ce i se dă, înţelegînd acelaşi lucru ca şi 
emițătorul, sau chiar mai mult, dar de emiţător depinde 
dacă actul său are ori nu acel "exploziv" prin semnificaţia 
ce o va da noii creaţii, mesajului său. 

Aşadar, abordarea raportului dintre sens şi semnificaţie 
se realizeaă numai la nivelul dimensiunii semantice şi a 
celei pragmatice a semnificației, ţinînd seama de structura 
semnificației aşa cum este ea definită de loan Petru 
[139:1973, 201]. 


Raportarea la realitate - procesul de schematizare 


Ne vom opri în cele ce urmează la ceea ce poate să 
"ascundă o imagine”, la raportarea acestora la realitate. 
Vom relata de la început însă că este vorba de un anume 
gen de imagini la obţinerea cărora participă emoția, starea 
afectivă, provocată, întreţinută şi amplificată. Remarca 
vizează cu deosebire faptul că în comportamentele afective, 
relativitatea locurilor este cea mai caracteristică trăsătură 
a naturii umane. Imaginile audio-vizuale se bazează 
suficient de mult pe această manifestare tipic umană, 
folosindu-se de dinamismul extraordinar al factorilor ce le 
compun. Relativitatea acestor locuri trebuie însă înţeleasă 
sub aspectul determinant al elementelor ce compun 
personalitatea culturală a unui individ sau grupuri de 
indivizi ca şi factorilor subiectivi ce pot interveni dintr-o 
clipă într-alta. 

În acest context vom discuta despre ceea ce numeam 
"prezența" imaginilor filmice şi cu deosebire a celor de 
televiziune. 

Prezentul poate fi detaşat de alte mome 
timpului prin ceea ce facem în momentul 
acţiune reală desfăşurată şi prin capacitatea de a descrie 
această acţiune cu un grad de obiectivitate. Este, în fapt, 
ceea ce spun zilnic şi pe orice program de actualități 
reporterii prin exprimarea: "ne aflăm acum..." "la această 
oră, "unde tocmai participăm la". Este ceea ce fiecare 
dintre noi facem în momentele în care privim ceasul. Atunci 
ne spunem, ne facem o "relatare" despre acţiunile noastre 
reale, dacă condiţiile ne-o îngăduie. Acest "dacă" are în 
vedere imposibilitatea unor oameni de a discerne, de a 
separa segmentul dintre trecut şi viitor, dar şi faptul că 
această "relatare" presupune o anume detaşare, obiec- 
tivare, o izolare mentală care necesită un anume antrena- 
ment. Pentru indienii Hopi timpul este ceea ce se întîmplă 
„cînd "'cucuruza se coace şi turmele cresc". Prezentul 

acestora va fi pe măsură de larg. Acţiunile lor prezente şi 
nu numai ale lor, dacă ne gîndim la liberprofesionişti 
bunăoară, sînt vagi, rămîn în stadiul de dorinţă care nu 
mai înseamnă prezent. Prezentul ascunde intenţia materia- 
 lizind-o în ceva real, fapt ce îngăduie fragmentarea şi deci 

un capăt de început şi unul de sfirşit la care ne vom 
raporta. Acest segment trebuie să constituie o mărturie a 
ceea ce se execută sau a unei acţiuni consumate în rapori 
cu realitatea, în raport cu o realitate a muncii, cu u 
anume reper. | 

Se impune acum distincţia dintre "prezenţă" şi prezent. 
Dacă prezentul este, cum am văzut, destul de dificil de 
definit, în cazul prezenţei lucrurilor par a fi mai simple. De 
regulă sînt considerate prezenţe obiectele, persoanele, 
fenomenele, aflate în preajma noastră şi de care luăm 
cunoştinţă prin organele de simţ. Este într-un fel ceea ce 
spune Berkeley despre lucruri: ele există atît timp cît le 
percepem. Am pornit pe această cale pentru a fi şi mai 


nte ale scurgerii 
acesta, prin acea 

evident faptul că ne putem opri aici (critica idealismului 
subiectiv este mult mai tranşantă). Nu este mai puţin 
adevărat că la nivelul limbajului comun afirmaţia de mai 
sus este justă, deoarece nu vom putea mingiia pe cineva 
care nu este lingă noi. S-ar putea apoi ca persoana la care 
eventual ne-am gîndit să fie văzută într-o mare mulţime 
rămînînd însă nemîngiiată pentru că mîinile noastre nu 
ajung pînă la ea. Este atunci prezentă sau absentă ? Din 
punct de vedere al tactilului este absentă însă ochii ne-o 
reclamă ca prezentă. O asemenea virtute a privirii a fost 
multă vreme neglijată devenind însă dintr-o dată în lumea 
audio-vizualului unul dintre criteriile de bază ale prezenţei. 

Vorbirea a fost o condiţie esenţială pentru dovedirea 
prezenţei. Este ceea ce se întimplă şi azi în şcoală. Pentru 
unii profesori eşti prezent dacă spui "prezent" nu dacă eşti 
văzut. Vom observa, de pe acum că prezenţa în acest caz 
înseamnă reacţie de răspuns. Vorbirea presupune şi 
răspuns încît ea s-a înscris uşor unui spaţiu mult mai 
restrîns în care automat funcționau şi alte simţuri capabile 
să dea mărturie. La un moment dat vorbirea se poate 
petrece şi într-un întuneric absolut, fără a fi împietată, fără 
a pune la îndoială prezenţa partenerului. Ca urmare, cu 
apariţia telefonului a fost mult mai firesc de interpretat 
vocea celui de departe drept o prezenţă, chiar dacă alte 
mărturii nu avem în acest sens. A urmat radioul şi televizi- 
unea care au complicat şi mai mult statutul prezenţei care 
devine pseudo-prezenţă. Noi auzim, primim sugestii, dar - 
aflaţi în faţa radioului ori a televizorului - nu putem 
răspunde nici cît o facem la telefon. Acesta îngăduia a 
spune ce simţi, ce gîndeşti, acum nu rămîne decit rolul 
pasiv de a urmări şi a asculta. 

Deci, cei pe care-i vedem pe ecran ori îi auzim la radio 
sînt prezenţe şi de ce natură ? Mai mult, ne-am obişnuit să 
admitem realităţi unele mai puternice decit altele cum avea 

să sesizeze Pierre Janet. Facem aceste distinc'ii graduale 
şi cînd e vorba de dimensiunea timp - între prezent şi 
trecut - dar şi cînd e vorba de imagini ale realităţii. Se 
spune despre o fotografie că-i mai puţin reală decit un film, 
despre un film că are o prezenţă mai slabă decît emisiunea 
de televiziune. Pierre Janet justifică aceste ierarhii în 
funcţie de verilicarea promisiunii făcute de acea situaţie. La 
baza unei asemenea ierarhii, vom vedea, se va afla acea 
situaţie uşor de verificat. Realitatea iconografică a televiziu- 
nii a complicat însă prea mult situaţia. 

Tendinţa de a scăpa de aceste imagini ce ne-au pătruns 
în viaţa de fiecare clipă şi care diriguiesc acţiunile inclusiv 
trăirile, această tendinţă s-a mai făcut prezentă în istorie. 
Iconoclazia şi-a propus o asemenea acţiune în momentul 
cînd şi-a dat seama de prezenţa emoţinală a imaginii. 
| Acţiunea lor n-a fost limitată decît de interpretarea imaginii 
ca simplă şi inofensivă prezenţa rituală. Şi totuşi, nu a 
scăpat atenţiei capacitatea acestora de a-şi apropia enorm 
de mult şi chiar ameninţător, atribute ale realului. Cele 
două unghiuri de interpretare a imaginii vor determina 
reapariţiile iconoclaziei sub diferite forme. În loc de a 
parcurge interesanta istorie a mişcării iconoclazice, mani- 
festată vreme de secole, vom reţine două aspecte: pentru a 
exprima crucificarea perfectă, după Consiliul din Triente s- 
au ales numai trei personaje deoarece în fluxul acesta 
“nici-o altă imagine nu vine să distragă complementaritatea 
sa". Televiziunea va apela din aceleaşi motive la prim plan 
tocmai pentru a da iluzia prezenţei. Al doilea aspect este 
legat de perioada crizei din lumea creştinismului, cînd în 
secolul al XVI-lea a apărut opinia că Isus nu poate fi 
contemplat doar în spirit ci, poate dobindi şi alte sem- 
nificaţii deoarece, într-o examinare laică, nu este suficientă 
o asemenea contemplare fiindcă admiratorii sînt oameni. 
Ideea o găsim şi la contemporanul mişcării, la Canisio care 

scria: "dacă am fi îngeri n-am avea nevoie nici de biseică, 
nici de cult, nici de imagini, dar sintem oameni. Sufletul 
nostru legat de această grea povară, se lansează uneori 
spre înalt dar recade repede”. Intrerupem aici textul pentru 
a ne aminti însă ce se întîmplă după fiecare luminare a 
sălii de cinematograf, după fiecare emisiune radio sau TV 
care pentru o clipă ne-a luat spre înalt. Înaltul fiinţei 
noastre, al fiinţei Umane. 

Vorbind despre prezent spuneam că una din condiţiile 
principale pentru a-l "relata" constă în capacitatea noastră 
de a ne detaşa şi decupa acel segment. Pentru Durkheim 
ca şi pentru Levy-Bruhl omul civilizat se distinge de cel 
primitiv prin capacitatea de abstractizare şi prin elaborarea 
obiectivelor reflectării. Imaginea obţinută astfel, este, 
desigur, mult diferită de cea dobindită cu ajutorul sim- 
ţurilor, al percepţiei. Or, vor spune Enrico Fulchignoni şi 
Ren€ Berger, epoca noastră contrazice afirmaţia. Era 
Marconi - în termenii profesorului canadian Marshal Me 
Luhan - inversează total raporturile şi apelează numai la 
simţurile omului scutindu-l de operaţii suplimentare. Ca 
urmare, acuzate sint toate imaginile, fie ele şi cele muzi- 
cale, deoarece natura nu dă sunete, ci zgomot. Aşadar, sînt 
acestea mijloace de cunoaştere, de acces la realitate cînd 
ele însele nu-i aparţin ? 

Gîndirea primitivă avea o forţă conceptuală redusă, dar 
cra mai sintetică operînd cu simboluri dense în sem- 
nificaţii, dînd omului imaginea locului său în lume. Această 
gîndire era o gîndire mitică. Lumea televiziunii - scria 
Cazeneuve - este şi ea bogată în mituri, dar este vorba de 
mituri fără mitologie, şi mai ales fără filosofie mitică, adică 
în afara oricărei referinţe la arhietipuri, unde se recon- 
ciliază subiectul şi obiectul gîndirii. 

La primitivi imaginea avea semnificaţie eternă, de aici 


extrăgindu-şi valoarea sa de prezenţă. Ei nu separau 

conceptele de simboluri şi deci nici de imagini. Într-o 
perspectivă luhanistă vom spune. că abia civilizaţia cărţii a 
distrus complet acea prezenţă împrăştiind-o prin imaginile 
sale. Pe de altă parte, puritatea fenomenologică viza 
întoarcerea în experienţa "fabricată" cum este aceea a 
audio-vizualului. Ca urmare nu numai marea densitate a 
imaginilor, ci şi încărcătura intenţiilor implicite se vor 
opune dezideratului fenomenologic. 


Schematizarea 


Este ştiut că modul cel mai sigur de a cunoaşte un 
obiect este contactul direct cu acesta prin simţurile 
adecvate: văzindu-l, auzindu-l, mirosindu-l, gustindu-l, 
 pipăindu-l. În lipsă ne va fi prezentată o imagine a lui care 
îi seamănă într-atit încît să i se poată schiţa înfăţişarea. 
Prima etapă a fost imaginea iconică care e mai mult decît 
un indice, este "un model" al obiectului produs "de mîna 
omului". Vom reţine că asemănarea nu se realizează numai 
vizual, ci se va regăsi şi la nivelul celorlalte simţuri, putînd 
vorbi de iconic şi la nivelul sunetelor sau zgomotelor, ai 
mirosurilor (feromonii). O persoană, de exemplu poate fi 
recunoscută şi după voce, un piriu după zgomotul apei - 
putind uşor identifica dacă este de şes, de deal ori de 
munte. Extensia iconicului merge mult mai departe. 
Reţinem că se vorbeşte de gesturi iconice. O condiţie însă 
este esenţială: asemănarea la care apelează aceste imagini 
presupune recunoaşterea originalului de către cel căruia i 
se prezintă imaginea. Atunci cînd nu funcţionează asemă- 
narea se recurge la analogia cu ceva cunoscut, existind o 
asemănare parţială. "Imaginea nu este analogonul obiec- 
tului, dar nu este nici în întregime autonomă faţă de ea" 
[67:1979, 95]. Iconicitatea este deci gradul în care simbolul 


unui mesaj seamănă cu obiectul la care se referă. Un 

model tridimensional, în mărime naturală, colorat, va fi 
într-un grad ridicat iconic, O fotografie bidimensională este 
mai puțin iconică. Un desen este şi mai puţin iconic. Un 
nume nu este ciluşi de puţin iconic, ci el este de obicei un 
atribut arbitrar, va spune L. Altthusser. 

Există şi situații în care raportarea la realitate nu se 
mai realizează în această ordine. Se elaborează mai întii 
macheta obiectului, care este deci anterioară obiectului 
real. Macheta va fi un proiect, un model redus. Dacă 
iconicul se reduce la umbre proiectate pe o suprafaţă plană 
vom obține schema şi diagrama. Acestea presupun însă 
trăsături parţiale şi mai ales unghiul de vedere. Recons- 
trucţia după schemă va cere cunoaşterea anumitor reguli 
de asamblare. Nu este suficient să ni se prezinte schema 
unui aparat pentru a-l putea şi construi după cum nu este 
suficient să avem modelul pentru stofa cumpărată, ci ne 
mai trebuie şi priceperea de a-l execuia. 

Deosebirea esenţială între schema şi imaginea iconică 
este că schema prezintă pe verticală ceea ce în realitate 
este pe orizontală. Sînt admise ca iconice obiectele ce nu 
pot fi direct percepute, putînd doar să se releve. Este ceea 
ce face Peirce cînd dă diagramei sens iconic. Imaginea este 
sintaxă şi nu reflectarea realului. 

Desigur, prin imagine ne întrebăm: ce se reprezintă, ce 
se poate vedea, auzi, recunoaşte după perceperea ei ? 
Vizionarea TV devine, nu o percepere de fenomene, ci de 
reprezentări. Este o reprezentare de gradul doi deoarece 
este reprezentarea unor reprezentări străine. Pe de altă 
parte, din definiția lui L. Althusser s-a observat că inclusiv 
păpuşile, jucăriile pot fi considerate imagini iconice ale 
lumii pe care o reprezintă. Ele sînt date copiilor pentru a o 
cunoaşte pe această cale. Pericolul pe care-l prezintă aceste 
imagini însă este absenţa diferențelor dintre obiecte şi ființe 
sau faptul că pe o carle cu desene pentru copii iepurele 

ocupă o pagină la fel de mare ca şi aceea rezervată pentru 
cal ori elefant. Acest fapt îl va determina pe copil să fie în 
imposibilitatea de a spune, după desene, care dintre aceste 
animale e mai mare, mai puternic. "Substituţia este, scria 
logicianul Petre Botezatu, pentru sulletul omului un cuţit 
cu două tăişuri. Eşecurile repetate pot duce la dereglarea 
idealului iniţial" [36:1979, 103]. Cauza este producerea 
acestor imagini după reguli ale industriei şi care nu-şi 
propune respectarea trăsăturilor distincte. Ca urmare, 
iconicul "nu indică dar prezintă, nu relatează, ci participă, 
nu numeşte ci face să apară" [171a:1974, 69]. 


Simbolul 


În antichitate simbolul era un obiect rupt în două, 
fiecare jumătate avind rolul de a recunoaşte purtătorul şi 
de a restabili astfel relaţiile anterioare. Aşadar, simbolul se 
bazează pe corespondenţa ce se stabileşte între două 
obiecte. Pe de altă parte, simbolul desemnează şi mijloacele 
de recunoaştere. Simbolul a fost deci făcut pentru a depăşi 
sensibilul şi prezentul [72:1981]. Semnificantul său are 
rolul de a individualiza generalitatea unor idei, de a 
sensibiliza un înţeles şi, cum am văzut, de a reprezenta 
absentul. Se observă că simbolul a fost dintotdeauna atit 
verbal, cît şi neverbal, şi gestual şi fonetic, şi grafic şi 
auditiv. Multitudinea fenomenelor sub care se prezintă este 
rezultatul procesului de comunicare multiplă. Oamenii nu 
transmit doar cunoştinţe, ci şi atitudinile lor faţă de 
realitate, atit denotaţia, cît şi conotaţia semnificaţiilor 
verbale. 

Gestul şi mimica, spre exemplu, completează simbolis- 
mul fonetic. Simbolurile se realizează nu prin asemănare 
precum iconicul, ci printr-o sugestie dată de o anumită 
relaţie, fie şi convenţională. 

Valoarea de simbol a cuvintelor rostite, a vorbelor, este 
exprimată prin onomatopee, dar şi prin capacitatea acestor 
cuvinte care poartă în ele, în expresia lor sonoră, senzațiile 
trăite de om în contact cu natura, cu obiectele ce le 
definesc. "Pentru a arăta că arta simbolismului fonetic este 
mai intensă decit se recunoaşte îndeobşte, observăm că 
unele cuvinte precum: lin, dur, aspru, profund, zgrunţuros, 
zgilţiit, hurducat etc. redau înțelesurile respective prin 
simboluri auditive analogice. Sunetul cuvîntului "zgrun- 
turos" este zgrunţuros el însuşi, conştiinţa a sesizat aici că 
o analogie între o senzaţie tactilă şi una auditivă şi rezul- 
tatul acestei analogizări este cuvîntul respectiv. În "zgâlţiit”. 
conştiinţa a fixat analogia dintre o senzaţie musculară, şi 
una auditivă [266:1966, 136]. -. 

Mergînd pe urmele analizei făcute de Tudor Vianu vom 
observa că inclusiv onomatopeele au ascuns în ele un 
anume simbolism fonetic. La Eminescu vom găsi numeroa- 
se asemenea expresii: murmur, sușur, fişiii, şuerai. 
Neintrecuta măiestrie a poetului de a "picta" impresii 
sonore o vom exemplifica şi prin cunoscutul vers: "care 
vine, vine, vine, calcă totul în picioare”. 

Şi sunetele au valoare de simbol: cele înalte pentru ¿ a 
exprima depărtarea sau micimea, cele joase folosite pentru 
apropiere şi mărime; cele ascuţite exprimind şi repeziciu- 
nea, pe cînd cele grave încetineala. Sublinierile acestea le- 
am făcut, desigur, ţinînd seama de valoarea lor de expri- 
mare aflindu-ne la graniţa dintre simbolul lingvistic şi cel 
artistic. Simbolul lingvistic, indiferent de natura sa auditivă 
sau vizuală este constituant, pe cînd cel artistic este 
expresiv. Prin semnilicantul simbolului lingvistic mişcarea 
gîndirii este de la conotaţie la denotaţie, prin semniticantul 
simbolului artistic drumul este invers de la denotaţie la 
conotaţie. Revenind la aprecierile lui Tudor Vianu am 
spune că arta nu comunică emoția însăşi, ci idei emoţio- 

nale sau, în exprimarea unui mare estet filosof, Lucian 
Blaga, vom alla că în artă importantă este superioritatea 
reilectării esenţialului individualului, a conotaţiei asupra 
emoţiei, căci “dacă lirica sinceră, directă şi pasională ar fi 
adevărata poezie, atunci mugetul cerbilor în anumite 
ceasuri ale toamnei ar face de prisos toate antologiile” 
[24:1977, 34], 
Discursul iconic mai mult decît verbal, nu se poate 
limita la simpla prezentare a elementelor. Pe prim plan se 
va situa punerea în relaţii şi formularea acestor relaţii. 
Sintaxa unei propoziţii este una singură, aceea pe care o 
impune discursul respectiv. Structura sintactică este 
inclusă în mesaj, pe cînd planul în cazul discursului iconic 
„ Sintaxa solicitată de imagine nu este inclusă în mesaj 
, deoarece unei fotografii i se pot da mai multe interpretări. 
| O fotografie în care se află mama şi copilul relaţia se poate 
„exprima diferit: mama priveşte copilul, copilul se află în 
„ faţa mamei, mama este încîntată de copilul ei ş.a.m.d. 
=~ Acest mod de a interpreta discursul iconic presupune 
a accepta ambiguitatea generalizată pentru această 
exprimare, înlăturarea ambiguităţii este posibilă cu ajuto- 
rul prim-planului ori cu ajutorul altor elemente de context. 
Celelalte elemente prezente în imagine pot avea rol în 
dirijarea interpretării. Cel mai adesea însă se apelează la- 
tratamentul imaginii iconice ce are ca efect punerea în 
relief a anumitor trăsături necesare exprimării voite. Dintre 
modalităţile de tratare vom reţine: surprinderea sau 
adăugarea culorii, suprimarea sau adăugarea unor trăsă- 
turi, suprimări sau îngroşări ale conturului, distorsiuni la 
nivelul propoziţiilor, sarjările, sublinierea, schematizarea 
etc. Acest tratament face ca imaginea să nu mai semene cu 
obiectul reprezentat şi să reducă totodată polisemia 
mesajului. Un asemenea tratament se poate efectua şi 
asupra mişcării imaginii. Este tratamentul cinetic. Proce- 

deul este des întîlnit în filmele educative sau pentru efecte 
deosebite recurgindu-se la accelerări sau la încetiniri de 
derulare. În acest caz mişcarea poate fi numai sugerată sau 
suprimată ori simbolizată cum e cazul benzilor desenate. 

Tratamentul cinetic şi cel iconic adăugat celui diegetic 
dau mesajului vizual, distorsiunile dorite în raport cu 
reprezentarea exactă a realităţii, transformind reprezen- 
tările într-un sistem de semne. Se va putea uşor observa că 
această distincţie între limbajul verbal şi cel iconic nu 
înseamnă şi funcţionarea lor strict izolată. Deseori mesajul 
iconic va fi folosit în discursul verbal prin funcţiile comple- 
mentare, prin redondanţă sau prin contrapunct. Este în 
fapt asocierea unui sistem de semnificanţi slabi, cu un 
sistem de semnilicanţi puternici care va permite o mai 
mare posibilitate de folosire a sistemelor de integrare, de 
apel şi răspuns. 

În comparaţie cu limbajul verbal vom mai reţine că în 
timp ce acesta nu permite decit un număr restrins de 
interpretări, avînd tendinţa spre monosemie, mesajul iconic 
admite un număr foarte mare de interpretări. El tinde spre 
polisemie avînd un caracter "deschis" pe cînd cel verbal e 
în general "închis". Dintr-un alt punct de vedere mesajele 
verbale sînt deschise în cazul cînd ele sînt puţin struc- 
turatie cum e cazul poeziei, pe cînd mesajele iconice devin 
închise în urma tratamentelor aplicate. Reţinînd posibili- 
tatea interpretărilor multiple ce pot fi date mesajului audio- 
vizual René la Borderie propunea a se recurge la tratamen- 
tul stocastic al mesajului. Astfel vom avea într-un cadru 
atit elemente verbale, sonore, cît şi scrise, iar în altul 
zgomotul şi imaginea vizuală pe care le putem considera de 
natură iconică. Criteriile de clasificare sint arbitrare 
deoarece acţionează sunetul sau imaginea vizuală şi se va 
putea observa că uneori se află auditivul, cît şi vizualul. Se 
disting totodată patru combinaţii posibile pe care autorul 

le-a numit variabilele tratamentului stocastic” ale mesaju- 
lui. Ele reprezintă posibilităţile de receptare omogenă sau 
heterogenă într-un mediu determinat: a. o combinaţie 
închis-închis va determina un mesaj de tip monosemic şi 
care ar putea fi primit într-un mod identic de către toţi 
membrii din mediu omogen; b. o combinaţie deschis- 
deschis căreia îi poate corespunde un mesaj ce va deter- 
mina o receptare foarte prost semnalizată şi heterogenă 
într-un mediu omogen; c. o combinaţie deschis-închias 
specifică raporturilor dintre apel şi răspuns ştiut fiind că 
interogaţia constituită dintr-un mesaj deschis va aduce 
însă informaţii închise [97:1972]. Este combinaţia întilnită 
în cazul interviului şi a raporturilor dintre profesor-elev. Pe 
de altă parte, această combinaţie este specifică publicităţii 
prin utilizarea a ceea ce La Borderie numeşte relaţii ale 
informaţiei. Ni se dau exemple în care este folosită repre- 
zentarea Giocondei de către vinzătorul perucilor "Mona 
Lisa". Gioconda suscită numeroase semne culturale legate 
de o concepţie estetică aşa încît fiecare va găsi cel puţin 
unul dintre cele posibile, dar informaţia care urmează este 
exactă: 'perucile Mona Lisa”. Deci, mesajul deschis al 
Giocondei este urmat de mesajul închis al perucilor Mona 
Lisa. Funcţia relaţiei poate fi raportată la ceea ce Jakobson 
numea funcţia "fatică" sau funcţia de contact. Ea va 
permite realizarea funcţiei conotative sau de persuasiune. 
Elementul A din planul I, al mesajului, poate fi considerat 
ca semnificant al elementului A din planul II, planul 
receptorului. În acest caz receptorul va găsi în mesaj un 
semn al sistemului său de referinţă culturală. Se va putea 
spune aşadar că forma elementului A din planul I este o 
formă vidă care îşi asumă însă conţinutul elementului B 
din planul I. 

Analiza făcută astfel mesajelor îngăduie a distinge trei 
componente ale audio-vizualului: 1/ iconicitatea; 2/ 

tratamentul: 3/ combinaţia. Izolind mesajul de mijlocul de 
transmitere se pot separa factorii ce rămîn adesea neiden- 
tificaţi. Aceasta a permis sesizarea unor largi posibilităţi de 
combinare ce vor putea fi folosite atît de mijloace diferite, 
în general, cît şi de toate sistemele multimedia. 


Jean Blaise Grize de la Centrul de Cercetări Semiologice 


al Universităţii Neuchâtel consideră că întregul discurs 
construieşte un fel de micro-univers pe care îl numeşte 
"schematizare". Dar o schematizare de acest gen nu este 
independentă de cei cărora le este destinată. Schematizarea 
porneşte de la date, mai mult sau mai puţin reale, aşa cum 
o relatare a unui meci de fotbal schematizează o anume 
realitate sau o povestire ştiinţifico-fantastică oferă la rîn- 
du-i un alt gen de schematizare. Distincția ţine de ceea ce 
ne propunem a găsi în operaţiile logice discursive proprii 
neavînd importanţă dacă este vorba de vis sau de realitate. 
Un discurs se construieşte pe un text ce trebuie citit sau 
povestit. Deci nici formele lingvistice, nici cele imagistice nu 
vor putea fi independente. Mai precis, mijloacele lingvistice 
sau imagistice sînt necesare în două momente ale între- 
prinderii: pe de o parte, ele servesc drept instrumente 
euristice pentru a putea stabili existenţa anumitor operaţii 
de gîndire (dar în afara contextului), iar pe de altă parte, 
servesc la recunoaştere. Un discurs însă este mereu 
construit pentru un anume auditoriu, iar acel auditoriu 
aparţine unui anume cadru social cultural. Rezultă că o 
schematizare cere autorului să dispună de un număr de 
reprezentări ale situaţiei discursului şi auditoriului. 
Această condiţie este esenţială deoarece aceeaşi formă 
poate da naştere la sensuri diferite în contexte diferite. 
Imaginile sînt distincte faţă de reprezentări, deoarece 


reprezentările sînt ale locutorului, în timp ce imaginile sînt 


propuse prin discurs [123:1977, 48]. Imaginile sînt ceea ce 
schematizarea ne dă să vedem. | 

Reprezentările nu pot [i decît inferate de către indici, pe 
cînd imaginile pot fi descrise pe baza conliguraţiilor 
discursive. 

Distingem acum trei feluri de imagini: ale locutorului, 
ale destinatarului şi imaginile temei în discuţie. Vom reţine 
apoi că în argumentare un rol deosebit îl va avea punctul 
de vedere. Ţinînd seama de existenţa celor trei feluri de 
imagini diferite, relativ independente se poate vorbi de 
stereotipia imaginilor. Stereotipul, după opinia lui Walter 
Lippmann, îşi are originea în acele "pictures in our hedds". 
Semioticienii consideră că ar exista o analogie între ste- 
reotip şi termenul de hartă care reprezintă schematic o 
„realitate. Fără a fi realitatea însăşi harta ca schematizare 
„ trece printr-o serie de deformaţii. 

La Enrico Fulchignoni găsim definiţia stereoiipului 
național constituit de “ansamblul de opinii şi credinţe 
acumulate de un popor în raport cu alt popor” fără a 
- interesa dacă acestea corespund realităţii. Găsim apoi 
distincţia între stereotipuri. colective şi individuale. Dacă 
cele: dintîi corespund zonei de acţiune a mass media 
(cinema, presă, radiou, TV) în cea de a doua grupă sînt 
cuprinse numai acelea legate de cultura, de opinia, de 
judecata fiecărui individ. Conform definiţiei acceptată 
pentru stereotip acesta devine un sistem de reflexe con- 
diţionate interconectate şi care reprezintă o ordine de 
aplicare a stimulilor şi de apariţie a reacţiilor. Acest 
principiu de funcţionare este intens folosit de mesajele 
audio-vizuale. 

Cea mai simplă metodă de a pune în evidenţă stereo- 
tipurile este posbilitatea oferită indivizilor de a selecta 
dintr-o listă de adjective pe acelea care le consideră că 
definesc un anume grup, o anume naţiune. O asemenea 
experienţă a fost făcută în 1933 la Universitatea din Prin- 
ceton, dindu-li-se studenţilor asemenea liste. Ca urmare, 

dintr-o sută, şaptezeci şi opt de subiecţi au recunoscut 
germanilor "spiritul ştiinţilic”, şaptezeci pe cel artistic 
italienilor, optzeci şi patru au definit negrii drept "leneşi", 
pe chinezi "răbdători” ş.a.m.d. Aplicîndu-se mai multor 
generaţii multiple variante ale aceleaşi metode s-a putut 
constata existenţa acestor stereotipuri. Ceea ce reţine însă 
atenţia lui Enrico Fulchignoni este faptul că raţionamentul 
despre grupul care emite opinii este mai elocvent decît ar 
fi concluzia acestui grup despre grupul observat. Această 
constatare determină autorul să atragă atenţia asupra 
necesităţii de a se vedea cum ia naştere şi cum se dezvoltă 
stereotipul la copil şi la adult. 

Într-o cercetare realizată de Jean Piaget, la Geneva, îşi 
propunea să urmărească geneza conceptului de patrie la 
copil şi constată că pentru a se realiza acest lucru este 
necesară mai întîi operaţia de descentralizare în raport cu 
viaţa sa, cu regiunea în care trăieşte, după care se proce- 
dează la reunirea acestor elemente care vor îngădui 
distincţia de alte patrii. Este deci un proces complex ce se 
finalizează abia la virsta de 8-12 ani trecînd de la stadiul 
egocentric la cel de reciprocitate. 

Deosebit de interesantă pentru o temă ca a noastră 
apare problema duratei stereotipului. Dacă primele cercetări 
au condus la ideea că persistenţa acestuia depinde de 
"partea de adevăr” ce o conţine, studii mai recente, pornind 
de la reacţii la mijloacele mass media, audio-vizuale, au 
arătat că fenomenul de persistenţă este determinat de 
anumite condiţii istorice, social-politice fără a reprezenta 
realitatea, fără un suport în realitatea exprimată. Enrico 
Fulchignoni exemplilică ideea prin stereotipul chinezilor din 
S.U.A., California. În timp ce emigranții chinezi erau 
căutaţi pentru cele mai umile munci, ziarele vorbeau 
despre ei ca despre "cei mai demni cetăţeni ai noştri” 
atribuindu-le cele mai alese calificative. Îndată însă ce 

după 1860, pătrund şi alţi emigranţi - de regulă albi - 

stereotipul se transformă brusc, devenind du 

ziare şi reviste “criminali neasimilabili", "i 
i", "vicioși". 


pă aceleaşi 


gnoranţi', "min- 
CiNOŞI , 


Cînd din punct de vedere al forţei de muncă, statul 
Californian are şi mai mari probleme iscindu-se şi primele 
greve, sloganul devine şi mai ferm: "să apărăm California 
de barbaria Mongolă”. lată cum într-un interval de numai 
opt ani, caracteristicile chinezilor au putut să se schimbe, 
presa californiană generind noi stereotipuri. Noul stereotip 
apare din necesitatea de a justifica, psihologic, noul 
comportament. 

Procesul este mult mai prezent în cinema. Într-o 
anchetă întreprinsă pentru UNESCO, în 1949 Sigfried 
Kranauer, a urmărit prezenţa personajelor engleze şi 
germane în filmele de la Hollywood între 1933-1948. 
Concluzia: "Hollywood-ul este aşa de sensibil la riscurile 
economice, încît evită aproape instinctiv a arăta tot ceea ce 
poate da loc la controverse” (citat după E. Fulchignoni, 
[10la: 1969, 18]. Influenţa factorilor politici, economici şi 
istorici asupra stereotipului o vom găsi şi mai ferm expri- 
mată într-un experiment efectuat tot printre studenţii 
americani: 30 de fotografii ale unor tinere au fost prezen- 
tate acestora cerîndu-li-se să clasifice fotografiile după 
impresia generală produsă de frumuseţea, întelisenţa şi 
emotivitatea degajată de ele. Peste două luni aceloraşi 
studenţi li se arată aceleaşi fotografii însoţite însă de 
numele de familie: evreieşti, italiene, irlandeze şi america- 
ne. Li se Cere acelaşi lucru ca şi prima dată să claseze 
fotografiile. Rezultatele au fost total diferite. S-a putut 
constata şi demonstra influenţa stereotipului în limitele 
aceloraşi percepții. 

Fenomenul este şi mai evident în cercetarea psihologiei 
transmiterii orale. Doi profesori de la Universitatea din 

Havard - Allport şi Postman - au efectuat următorul ex- 
periment: între imaginile prezentate era una cu o scenă din 
metrou, în care lîngă cei aşezaţi se afla un alb şi un negru 
în picioare. Albul îmbrăcat în salopetă, poartă la centură 
un brici deschis. Întrebaţi ce au văzut în acea imagine, 
jumătate dintre cei chestionaţi au "văzut" briciul la negru, 
o parte au văzut cum negrul îl ameninţa pe alb cu acel 
brici ş.a.m.d. A fost suficient ca un singur subiect să facă 
o eroare pentru a se amplifica relatările pînă la absurd. 

Absurdul îşi face loc şi mai mult avind în vedere un alt 
mod de manifestare al unor studenţi chestionaţi de echipa 
lui Stanley Alhno. Acesta a cerut studenţilor să noteze 
gradul de simpatie sau antipatie resimţit faţă de mai multe 
populaţii înscrise pe o listă care conţine şi nume fictive. 
Rezultatul a fost că în timp ce faţă de populaţiile cunoscute 
aceştia se manifestau conform stereotipului lor, nu au 
ezitat să atribuie calităţi deosebite sau să declare antipatie 
acelor popoare imaginare. lată deci că stereotipul reprezintă 
"un comportament psiho-social fundamental vis a vis de 
alte grupuri" şi că acesta se manifestă atît la nivelul 
comunităţii, cît şi la nivelul individual. Vom constata apoi 
că auditoriul foloseşte aceste stereotipuri fie reflectîndu-se 
ca în cazul presei, fie opunîndu-li-se, cum se întîmplă în 
anumite cazuri la cinema. 


Cuvinte şi imagini 


Vorbele sint împărţite de J. Locke în trei categorii: 
complexe - care reunesc în ele elementele unei idei simple; 
abstracte simple - ce înfăţişează doar o idee simplă despre 
acele obiecte, care exprimă deci atribute; abstracte compuse 
care le reuneşte pe ambele şi exprimă relaţiile dintre ele. 

O asemenea clasificare este preluată de Edmond Burke 
tinînd seama de remarca lui J. Locke că omul învaţă 

cuvintele abstracte înainte de a avea vreo idee despre 
modul în care se manifestă acestea [45:1981]. Atunci cînd 
prin rostire cuvintele sînt recepționate "în toată puterea lor" 
se vor recunoaşte şi trei efecte: sunetul, imaginea şi 
impresia sufletească produsă de cel puţin unul din efectele 
anterioare. Aşa spre exemplu cuvintele abstracte complexe 
vor produce sunetul şi o anume impresie sufletească, dar 
nu şi imaginea; cele abstracte simple semnifică o noţiune 
simplă, pe cînd cele complexe produc imagini. Cel mai 
mare efect însă nu este acela de a produce imagini, există 
foarte multe situaţii în care oamenii pot să audă cuvinte 
fără să-şi formeze o idee despre ceea ce au auzit, despre 
imaginile la care s-au făcut referiri. Cu toate acestea el este 
insă în stare ă transmită cele auzite. E. Burke dă exemplul 
unui poet orb Thomas Black Lock, care deşi nu a văzut 
» niciodată imaginea reală a lumii înconjurătoare a descris-o, 
\ a prezentat-o a vorbit despre ea, după cum, un profesor de 
matematică de la Chicago, de asemeni orb fiind, ţinea lecţii 
depre lumină şi culori, predind noţiuni ale căror imagini el 
nu le avea [45:1981]. Vom observa că este vorba de a face 
raționamente cu ajutorul acestor cuvinte şi nu de a le folosi 
pentru diferite cercetări. Este ceea ce se petrece în mod 
curent în vorbirea obişnuită. Cele mai multe cuvinte nu 
„dau imagini, ci se constituie în sugestii pentru acestea. 
Poezia este o alăturare de asemenea cuvinte care impresio- 
nează prin sonoritate şi noutate. Să ne amintim de imagi- 
nile eminesciene ce nu au corespondenţă în realitate, 
cărora nu le pot fi alăturate imagini reale: "Fruntea albă-n 
părul galben/ Pe-al meu braţ încet s-o culci/ Lăsînd pradă 
gurii mele/ Ale tale buze dulci" [93:1971, 91]. Este im- 
posibil de realizat o asemenea poziţie, dar nimeni nu v-a 
contesta imaginea poetică. Observăm că într-un asemenea 
caz descrierea exactă are mai puţină importanţă. Aşa se 
explică faptul că poezia şi retorica au darul nu de a oferi 

descrieri minuţioase, fotografice, picturale, ci de a impre- 
siona printr-o descriere simpateticã, preferată uneia 
imitative., 

Cuvintele au şi puterea de a exprima situații care se 
produc reareori în realitate. Aşa spre exemplu, există ideile 
despre cataclismele naturale şi sociale a căror realitate este 
cunoscută numai de anumite generaţii, dar despre care 
orice generaţie vorbeşte. Mai mult, se ajunge la noţiuni şi 
descrieri rupte complet de realitate: infernul, raiul, care au 
însă o mare înrîurire asupra omului, simţămintelor sale. 
Este capacitatea cuvintelor de a da o descriere a lucrurilor 
nu numai aşa cum sint (ceea ce face ştiinţa), ci aşa cum le 
simţim. Alteori operăm cu noţiuni în care sînt proiectate 
ideile noastre despre anumite modele de organizare socială: 
comunismul. 

Asemeni gesturilor, expresiei impresionante a feţei care 
afectează, independent de vorbele rostite, la fel, cuvintele 
prin tonul şi ritmul lor, prin poziţia lor în propoziţii, prin 
asociaţiile cele mai neaşteptate au capacitatea de a genera 
efecte. BOA TES | 


Transmisia directă 


La baza procesului de receptare estetică izvorită din 
funcția comunicativă în viața culturală a omului se află 
"arta cuvîntului viu" [147:1979). În cuvîntul viu creaţia 
presupune şi interpretare, pe cînd în creaţia "secundară" 
rolurile se împart între scriitori şi declamatori. Specificul 
său constă în caracterul de improvizație sau semi-improvi- 
zaţie. Acestea nu-şi pot dobîndi independenţa de persoane 
creatoare, Inclusiv creaţia actorului presupune improviza- 
ție. Vom găsi că asemănarea dintre creaţia orală şi creaţia 
audio-vizuală nu este limitată numai la actul radiofonic, ci 

se manilestă cu deosebire în transmisia direc 
gen. Nu este pentru nimeni un secret că drumul spre 
canalul de transmisie trece şi prin etape de prelucrare. Aici 
„însă nu se poate decit tinde spre "cea mai înaltă măsură a 
maăiestriei constructive" pentru că rezultatul nu este numai 
opera autorului. Vom vedea care sînt, şi mai ales care pot 
deveni, factorii ce influenţează acest proces. Vom observa 
deocamdată că şi atunci cînd transmisia se face din studio 
Şi atunci cînd se face de la faţa locului, pe lîngă autorul de 
emisie există obligatoriu interlocutorul (unul sau mai 
mulţi). Acesta îşi va disputa în transmisia directă întiie- 
tatea cu realizatorul. De măsura în care cei doi vor face 
corp comun, de măsura în care reporterul va găsi la 
interlocutor şi un cadru de referinţă, elementele dinamice 
ale dialogului de situaţie şi de idei, precum şi de "farmecul 
personal" al acestora va depinde calitatea emisiunii. 
Dacă scriitorul poate relua şi prelucra ori de cîte ori 
vrea opera sa, dacă de fiecare dată noua formă depinde 
„exclusiv de imaginaţia sa, în mesajul audio-vizual, de cele 
mai multe ori, prima formă este şi definitivă. Dacă spunem 
că există şi o prelucrare a mesajului, atunci trebuie spus 
că în ambele situaţii totul va fi restructurat, montajat. 
Între scriitor şi ziaristul din presa scrisă pe de o parte 
şi cel de la radio şi televiziune distingem două tipuri diferite 
de talent creator, două tipuri de creaţie, de interacţiune 
între inspiraţie şi muncă, două tipuri semiotice diferite, în 
care este fixat şi consolidat procesul de creaţie. Intr-un caz 
cuvîntul oral este "sensul Primar”. El funcţionează în 
această calitate pentru a exprima simultan şi conţinutul 
intelectual şi emoţional, pe cînd cuvîntul scris este “semn 
secundar”, este "un semn al semnului" îndepărtîndu-se de 
conţinutul său, Cuvintul oral are un volum mai mare de 
informaţie emoţională, "Cită încercare emoţională, saturație 
sugestivă, tonuri şi semitonuri în exprimarea prin viu grai! 


tã de orice 

Oralitatea şi-a făurit textualitatea tocmai pentru a îngroşa 
aceste trăsături. Acest halo sufletesc ce se subţiază pînă la 
evanescenţă în actul lecturii..." [35:1978, 61]. 

Utilizind cuvintul rostit, de o potrivă accesibil, su- 
gestiv şi inspirat, radioul permite şi solicită o participare 
directă. Transmisia radio ireversibilă în timp, prin deose- 
bita sa ubicuitate realizează o informare rapidă şi o 
„pseudo-participare la evenimentele de pretutindeni, fără a 
presupune înlăturarea altor activităţi. Sunetul este acela 
care permite a transmite nemijlocit sentimente şi trăiri 
sufleteşti cu ajutorul intonaţiei la fel ca şi în muzică. Ceea 
ce în scriere sugerează punctuaţia, în vorbirea directă cu 
puteri înzecite o face intonaţia, timbrul, ritmul. Este ade- 
vărai că pentru cuvintul rostit, specifică devine ordonarea 
lui în formule scurte şi posibilităţile dobindite de a fi uşor 
urmărit. Aceste formule sînt mai apropiate de poezie unde 
cuvintul curge în cascade, se rostogoleşte. Versurile 
dobîndesc însă viaţă, pe deplin, numai atunci cînd sînt 
sonorizate prin intermediul vocii şi în acest sens ele se 
înrudesc cu operele muzicale. Pentru descrierea deosebită 
făcută puterii de sugestie a versului vom aminti ceea ce 
spunea Yeats: "toate sunetele evocă emoţii indefinibile şi 
totuşi precise...sau, aşa cum prefer eu să cred, aduc 
printre noi anume puteri fără trup, iar paşii lor pe inima 
noastră îi numim emoţii” [citat după M.S.Kagan, p. 454]. 

Să ne gindim apoi la diferenţele dintre povestirile 
umoristice care s-au transmis ori se transmit numai oral 
şi la eventuala transcriere a lor în tipar. Să luăm, spre 
exemplu, monologurile lui Nea Mărin de la televiziune şi să 
le transcriem ! 

Ceea ce este specific oralităţii este autoexprimarea 
autorului, el vine de fiecare dată să facă confesiuni, să-şi 
exprime o atitudine, o trăire prezentă sau anterioară. Chiar 
atunci cînd vorbeşte despre altul, o face în numele aceluia, 

realizează comunicarea într-un mod propriu. 

Un alt unghi din care poate fi privită valoarea cuvîn- 
tului viu poate viza influența acestuia asupra ascultătoru- 
lui ţinîndu-se seama de calea specifică de percepere, auzul. 
Este ştiut că auzul şi văzul se pot înlocui unul pe celălalt, 
dar numai în anumite limite, fapt ce le conferă capacitatea 
de a declanşa reacţii specifice. "Prin intermediul auzului 
primim o interpretare intenţional-imagistică a textului gata 
formulată" [147:1979, 456]. Nouă nu ne rămîne decit să o 


receptăm, să ne-o însuşim ori nu. Desigur nu vom fi de- 


acord cu M.S.Kagan care atribuie numai literaturii dreptul 
de a fi interpretată "conform cu bogăţia şi irepetabilitatea 
lumii noastre spirituale, a experienţei noastre de viaţă, a 
culturii noastre artistice", considerăm că aceleaşi criterii 
acţionează şi în cazul naraţiunii orale fie ea cu rol prepon- 
à derent informativ, ori imagistic. Orice comunicare presu- 
pune acel răspuns critic din partea ascultătorului, deose- 


birea este dată numai de gradul de elaborare a acestuia. - 


Fiecare ascultător primeşte mesajul şi-l interpretează 
- pornind de la experienţa sa culturală şi de viaţă. Pot exista 
„situaţii în care un mesaj să nu spună nimic pentru un 
individ, în timp ce pentru o altă categorie de ascultători, 
decodarea să fie foarte lesnicioasă. Să luăm exemplul 
cunoscutelor romanțe şi să urmărim trăirile ascultătorilor 
grupaţi după criteriul generaţiilor! 

Desigur nici nu s-ar fi vorbit poate despre această 
calitate a cuvîntului viu într-un asemenea cadru, consacrat 
mesajului audio-vizual, dacă nu ar exista şi altă caracteris- 
tică a sa care ţine de receptare. Aceasta poate îi mereu 
colectivă şi naraţiunea este construită pentru o asemenea 


structură conținînd un anume impuls psihoestetic spre 


colectivism. Dovada este întilnită ori de cîte ori un anume 
grup de familie sau de prieteni, aflat în preajma aparatului 
de radio întrerupe conversaţia pentru a asculta piesa, 

poezia, comentariul, melodia etc. Pornind de la acest 
considerent am putea spune că în absenţa unui asemenea 
impuls iniţial o operă literară nu poate deveni radiofonică. 
Fără această calitate nici nu ne-am putea explica marea 
penetraţie a mesajelor radio care nu pot funcţiona dacă ele 
nu sint trimise către oameni angajaţi într-un anume mod 
faţă de grupul cărora le aparţin, faţă de societatea în care 
trăiesc şi faţă de epoca lor. Meditaţia la radio este posibilă 
numai în cadrul acestei sfere de interese. Nu se poate opera 
cu nici un fel de construcţii formale, creta şi tabla, creionul 
şi hîrtia lipsesc. Rămîne cuvintul angajat şi angajant. 

O altă calitate a cuvîntului viu este aceea de a se 
transforma în veritabil instrument de unire a oamenilor. 
Face posibilă fuziunea lor prin realizarea unei stări sufle- 
teşti colective, prin direcționarea sentimentelor şi gîn- 
durilor, realizînd, cel puţin pentru o perioadă, depăşirea 


divergenţelor între indivizi. Toţi sînt sub starea dictată de - 


emoția transmisă. Ar mai trebui poate să spunem că orice 
cuvint are o anume putere "explozivă", folosirea cu price- 
pere a acesteea poate.da garanţia că truda nu va fi zadar- 
nică. Una din condiţiile necesare este adecvarea lui la 
limbajul receptorului. Atunci cînd limbajul îţi devine 
familiar, spunea Berkeley, receptarea sau cartea tipărită 
provoacă adesea atenţia pasională care la început nu putea 
fi ciştigată decît prin intervenţia ideilor”. Cuvintele, acum, 
nu mai au rol de semne, ci de sunete fiind puse complet în 
slujba afectivității. | 

Preocupat de subiectul de care este atras, emițătorul va 
fi tentat să folosească orice cuvint - şi cît mai multe - cu 
scopul de a reţine atenţia şi a trezi convingerea că subiec- 
tul propus ascultătorilor este de cea mai mare importanţă. 
În măsura în care reuşeşte, orice asemenea stare obținută 
la ascultător poate fi numită cunoaştere, va spune A. 1. 
Richards, pentru că "în psihologie nici un alt cuvînt nu are 

virtuţi mai creatoare decit cuvintul viu'. Succesul se 
datorează în întregime, precum în muzică, seriei armonice 
de ecouri alective care constituie reacţia de răspuns a unui 
anumit nivel al conştiinţei. | 

Pornind de la valoarea de simbol a cuvintelor şi de la 
necesitatea studierii "situaţiilor semn" Richards, pentru a 
ne feri atît de influenţele hipnotice, precum şi de tabăra 
scepticilor privind posibilităţile de înţelegere între oameni 
cu ajutorul cuvintelor, va elabora "teoria contextuală a 
semnelor". Dintr-o asemenea interpretare a cuvintelor vom 
sesiza distincţia între "uz simbolic" şi "uz emotiv". Uzul 
simbolic al cuvintelor constă în afirmaţie, realizind înregis- 
trarea, suportul, organizarea şi comunicarea referinţelor. 
Uzul emotiv vizează situaţiile, în care cuvintele exprimă sau 
trezesc sentimente şi atitudini. Important de reţinut este, 
credem, că aceste funcţii ale cuvintelor se întilnesc şi la 
vorbitor şi la ascultător. Cuvintele folosite în funcţia lor 
simbolică vor realiza transmiterea unei referinţe similare şi 
în mintea ascultătorului. În funcţia lor emotivă vor include 
şi exprimarea emoţiilor, atitudinilor, stărilor de spirit, 
intentiilor ascultătorului. Este ceea ce Richards înglobează 
în verbul "a evoca”. Autorul "teoriei contextuale a semnelor” 
va atrage atenţia şi asupra faptului că limbajul emoţional 
este folosit nu atît pentru exprimarea unei emoţii, ci doar 
pentru că vrea să găsească un cuvint care să-i evoce o 
emoție dorită fără ca vorbitorul să fie obligat să trăiască 
emoția pe care doreşte să o evoce [147:1979, 316]. 

Experienţa directă este aşadar întotdeauna mai comple- 
xă şi oarecum dezordonată gřupînd însă mai multe senzaţii 
suprapuse, impresii, sentimente, elemente afective la care 
se adaugă şi cunoştinţele dobindite prin lectură, ipotezele 
şi toate cele învăţate despre acel fenomen. Esie deseori un 
amalgam care încurcă, primează, dar şi încîntă. Din 
această experienţă se elaborează şi se desprinde sentimen- 

tul descoperirii. În faţa lui adesea se exclamă: "minunat", 
“formidabil”, "extraordinar" ! Sînt toate aceste cuvinte înde- 
ajuns ? Atunci cînd vrei, trebuie să-l faci părtaş la des- 
coperire şi pe ascultător ori telespectator ! 

Sarcinile se diferenţiază de retrăirea liniară a eveni- 
meniului în relatarea de ziar. Acolo, la ziar, e necesar bloc- 
„notesul. René Berger vorbind despre o excursie la Pirami- 
dele egiptene pune faţă în faţă un text cu descrierea 
acestora într-un "Dicţionar al civilizaţiei egiptene” şi 
experienţa directă a turistului. Articolul vorbeşte mai ales 
despre ce a fost şi textul nu mai corespunde realităţii trăite. 
Apelind la asemenea surse pentru a face prezentarea 
noasiră, vom avea clişee şterse ce pălesc în faţa realităţii. 
Dacă vom lua o pagină dintr-un tratat de istorie şi după ea 
vom prezenta un obiectiv arheologic sau medieval, vom da 
suficiente informaţii tehnice, dar nu vom spune nimic din 
ceea ce simţim în faţa acestuia, nimic despre lecţia de 
conştiinţă, despre ceea ce te învăluie în prezenţa sa. Or, 
sarcina noastră este de a ajuta pe cel de la capătul opus al 
canalului să perceapă evenimentul. Desigur ceea ce am 
spus nu înseamnă anularea nevoii de documentare, dar 
dacă mesajul audio-vizual are una dintre caracteristicile 
sale esenţiale spontaneitatea, improvizaţia, atunci mai 
putem spune că facem o predocumentare ? Aici este 
distincţia credem între documentare şi predocumentare 
(făcută special cu puţin înainte şi în vederea unui anume 
scop). Audio-vizualul angajează direct şi nemijlocit per- 
sonalitatea, cultura, capacitatea reporterului de a face uşor 
asociaţii, de a se adapta la situaţii neprevăzute. Nici 
"filmul" anterior elaborat, nici întrebările pregătite nu ajută. 
Spontaneitatea, improvizaţia, se elaborează şi ele, dar nu 
atunci şi nu cu o zi ori cu două înainte. Ele există sau nu, 
le găsim în "arta care se face", cum ar spune René Berger. 


Cerinţele ţin în ultimă instanţă de regulile artei obligînd a 

găsi modalităţile exacte de a asambla elementele ce procură 
individului o anume cantitate de noutate şi originalitate, 
Echilibrul dintre previzibilitate (redondanţă) şi originalitate, 
acest echilibru procură oricui regula fundamentală pentru 
succesul lui la public. 

Televiziunea şi radioul implică o participare de un înalt 
gen care aduce în prim-plan evenimentul spectacularizat 
prin care ne schimbă scara valorică şi cea a comportamen- 
telor. Televiziunea măreşte participarea senzorială (mai ales 
cînd e şi în culori), rămîne mereu nevoia de real, pe care o 
cultivă, de a "pipăi obiectele”, cultivă goana după obiectul 
autentic. Este reacţia generată de reclama ce rămîne şi 
atunci cînd obiectele nu mai sînt şi efortul de remediere a 
sentimentului de frustrare generat de viteza de mişcare. 
Aceasta explică, cum va spune Renée Berger, şi goana 
după antichităţi. Ele sînt cele care ar da anume consistenţă 
i timpului, deoarece circulaţia imaginilor şi a semnelor e 
prea accelerată. Li se dă obiectelor acea calitate monumen- 
_tală, le face "memorabile" deoarece ele păstrează un trecut 
- sesizabil. De aici şi acel neîntrerupt eveniment pentru că 
informaţia poate veni de oriunde ! Nevoia de autentic 
generează nevoia creaţiei autentice. 


Regia integratoare | 


Examinînd legităţile structurii sistemului artelor M. S. 
Kagan consideră că în orice clasificare trebuie pornit de la 
acea condiţie a sintezei, care reuneşte elementele artelor. 
După un asemenea criteriu, radiodifuziunii, televiziunii, 
cinematografului şi artei spectacolului le este indispen- 
sabilă creaţia regizorului. El este cel care coordonează 
eforturile tuturor participanţilor la realizarea spectacolului 
'asigurind unitatea şi coeziunea sa artistico-ideologică . 
Vom reţine şi ideea că arta regiei este cea mai puţin 

independentă, neputind exista în afara celor pe care le 
uneşte şi prin care-şi realizează intenţiile. Ea va contopi 
într-un singur tot arta cuvîntului cu mimesisul actoricesc, 
dansul, pictura, muzica. Folosind diferite tehnici cea a 
scenei, a turnării şi proiectării filmului, a înregistrării şi 
transmiterii sunetelor vom putea defini, funcţie de ele, şi 
artele în care este regizorul implicat. 

În cadrul audio-vizualului se poate vorbi şi de o artă a 
amenajării: arta amenajării expozițiilor, arta amenajării 
vitrinelor care fac parte tot din arta scenică. Dintre artele 
de sinteză care s-au format nu pe experienţa străvechii arte 
scenice, ci pe una cu totul nouă, a tehnicii, sînt: arta de 
televiziune, a radioului şi cinematografului. Aici rolul 
actorului este complet modificat deoarece pelicula face, la 
cinema, 'dintr-o acţiune ce se petrece sub ochii noştri o 
acţiune care a avut loc cîndva" [147:1979, 512]. Montarea 
în trecut a acţiunii crează apropierea dintre această artă şi 
artele plastice, fapt pentru care se vorbeşte de "tabloul 
cinematografic". După ce a apărut sonorul arta cinemato- 
grafică s-a ridicat la dimensiunile "literaturii condensate" 
[36:1979]. 

Televiziunea are posibilitatea de a valorifica acele arte 
"uitate", acele arte care au pierdut teren în competițiile 
iscate, care au fost lăsate pe plan secundar. Exemple oferă 
efectele speciale folosite şi în cinematografie şi tot mai mult 
în televiziune unde se realizează descompuneri şi recom- 
puneri ale imaginilor luate din scena de teatru şi balet, 
după imaginaţia şi ideea regizorului. Să ne amintim, 
bunăoară, de transmisiile de la concursurile internaţionale 
de patinaj artistic în care arta coregrafică, de obicei rămasă 
nevalorificată, a devenit sub teleobiectiv sursa unor 
nebănuite compoziţii prin care mişcarea depăşeşte limitele 
posibilităţilor sale scenice. La rîndul său, arta radioului 
este un nou tip de creaţie artistică, "de sinteză" a cărei bază 

este literatura. Este o sinteză a literaturii, m azicii, artei 
actorului "adică a tuturor artelor sonore şi auzibile” avind 
ca dominantă sonoră cuvintul, arta cuvîntului. Vom întilni 
însă un actor de un anume gen interpretativ care renunţă 
la mijloacele sale mimice şi clasice fiind "legat de mîini", 


avînd corpul şi privirea "îngheţate". Nu-i rămîne decit vocea . 


prin care va spune tot. Muzica intră în compoziţia radiofo- 
nică şi ea lipsită de volumul specific, fiind dirijată spre 
interesele ansamblului, transformată în fond al acţiunii ori, 
în cazul fericit, în interpret secundar. Singurul avantajat 
rămine cuvintul prezent atît sub aspectul său noţional 
intelectual, cît mai ales emoţional, intenţional, al expresivi- 
tăţii. 


Regia şi montajul 


Ne stăruie în minte o secvenţă din "Blow-up", acea sec- 
venţă în care Antonioni vine parcă să ni se explice, să-şi 
destăinuie rolul invidiat de spectatori. Eroul se întoarce 
acasă cu filmul din care vrea să stabilească, prin reconsti- 
tuiri de planuri lanţul exact al unei crime. Peluza verde, 
întreaga atmosferă vie, în care filmase, devine, în laborator, 
deodată, fără viaţă, fără culoare. Totul este altfel orinduit, 
supus unei logici demonstrative, nu şirului firesc, de acolo, 
unde era o unitate reală, tulburător de reală. Dintr-un or- 
ganism unitar pe care l-am avut înainte sub ochi ne trezim 
ținînd în mînă cîteva elemente trunchiate, fără de viaţă, 
doar cu mici puteri evocatoare, capabile să trezească uşoa- 
re zvicniri ale unor idei subordonate aceleia a reconsiruirii. 

Fotograful din film, este în fapt regizorul, autorul 
regizor care, intrat în studio, are a-şi struciura filmul, 
emisiunea. Decupajul şi montajul sînt fixările vieţii în alţi 
parametri decît aceia ce-i sînt specifici, parametri pe care-i 
vor stabili ei, creatorii. Aflat cu clişeele, benzile în mină, 

regizorul simte cît de formidabilă, irepetabilă şi de adevă- 
rată este mişcarea reală a vieţii şi cît de limitate îi sînt 
puterile de a o surprinde. Acolo, atunci, în timp ce filma, 
era altfel. Nici bilbele, nici umbrele nu erau, totul curgea 
perfect. Aici, în studio trebuie făcute concesii sau trebuie 
luat de la capăt. Oricum, se naşte dorinţa şi curajul de a 
construi o lume complexă aşa cum o face poetul cu cele 
cîteva cuvinte dintr-un dicţionar de dimensiuni reduse, dar 
cu o putere uimitoare. Ne putem întreba: e puterea cuvin- 
telor, e puterea poetului? Aici raportul este asemănător cu 
cel din limbajul audio-vizual. Decupajul şi montajul se face 
cu efort, dar şi cu talent. 

Cum vom constata în capitolele următoare, operaţia o 
facem cu toţii. Acasă sau oriunde ne aflăm, purtăm acele 
imagini livide pe care la un semnal vom încerca să le 
recunoaştem. Le vom purta de colo, colo, pînă ce vom găsi 
elementul care va stabili "lanţul cauzal" şi va determina 
montajul conform cu ideea ce ne domină. In fapt, viaţa este 
un flux continuu pe care noi încercăm să-l fixăm în form 
statornice, va spune Pirandelo ! 


Cînd tăcerea nu-i tăcere 


Cinematograful are la îndemină multiple mijloace, cu 
ajutorul lor putînd modifica timpul şi spaţiul, favorizind 
uşor trecerea din prezent în trecut ori spre viitor, dintr-un 
mediu într-altul. Limbajul specific al tehnologiilor folosite 
este cel ce îngăduie toate aceste treceri. Ele fac imposibilul 
posibil, astfel încît graniţele se dizolvă uşor şi imaginarul 
este la el acasă. Dar poate tocmai această calitate a sa de 
a dizolva limitele, în realitatea existentă, îl apropie de 
poezie, dindu-i o anume haină sărbătorească, izvorită din- 
tr-o libertate de zile mari. Finitul devine infinit nu într-un 
“tunel al timpului", ci într-o metamorfozare artistică a 

poeziei cinematografice, a cărei calitate depind : de autor; 
de autori. Ei sînt acei care se fac prezenți prin tot ceea ce 
ne prezintă. Filmul fără o prezență, mai mult sau mai pütin 
legată de clipa perceperii (ca în televiziune) sau situată în 
trecut, fārā acel ceva care sparge tiparele, desfiinţează 
curgerea lină (a lecturii), nu este film. In film, deplinul nu 
este deplin. Tăcerea nu este tăcere. Mereu se mai aude 
ceva sau şe "simte" încă ceva. Este în preajmă un nou 
element. Cînd nu se vorbeşte se aude muzică, cînd nu se 
aude un susur de izvor, cînd nu e nici acesta se aude sau 
sîntem lăsaţi să auzim bătăile inimii. Toate acestea vin 
parcă spre a confirma că mişcarea e continuă. Nu există 
tăcere pentru tăcere. Există o tăcere semnificantă. Huxley 
spune "şi restul e tăcere”. Noi vom spune că în audio- 
vizual nici tăcerea nu e tăcere. Ea are valoare retorică. Cit 
„tace sonorul vorbesc celelalte. Cel puţin unul dintre 
| limbajele limbajului global povesteşte sau arată. Tăcerea în 
'audio-vizual nu e nicodată singură, ea face o unică prezen- 
' tā împreună cu acel cadru de film sau cu momentul ce i-a 
precedat. Cînd tăcerea se instalează cu adevărat ceva nu e 
în regulă. In radio pauzele nu pot fi mai mari de 30 de 
secunde. In film, aparent tăcerea poate fi mai lungă, în 
realitate nici atît. 

In film personajele sînt văzute, nu se mai pat ascunde, 
frunzele din cadru se mişcă, şi ne dau o anume informaţie 
în context. Norii, soarele, umbrele, culorile, unghiurile, 
sensul mişcării, toate vorbesc şi cina s-au oprit unele 
vorbesc celelalte. 

Tăcerea uneori o vrem ocrotită. Am dori să țină mult 
pentru că ea poate însemna o împlinire a unui destin. Ea 
poate simboliza liniştea de pe un pisc al destinului, poate 
însă fi greoaie, apăsătoare, de ea depinzîind următorul pas. 
Aşadar capătă densitate, ritm dar şi culoare. Este ceea ce 
spunea Sartre despre cinematograf, o "suprarealitate ca 

oglindire, dar o corespondenţă ca gîndire, fapt ce-i va 
conferi şi puteri gnoseologice deosebite”. 


Audio-vizual şi cunoaştere 


Vom porni de la observaţia unanimă că filmul de tele 
viziune şi cinema, emisiunile radio ne fac a trăi experienţa 
cotidiană a propriei locâlităţi şi a etapei:mnăi intens decit o 
simţim în timpul zitei întregi. Găsim în limbajul filmelor şi 
emisiunilor oraşe despre care se vorbeşie, realităţi cu 
particularităţile lor. Acestea oferă o cantitate de informaţie 
pe care nici un alt mijloc de comunicare n-o poate acumu- 
la. Nici pictura, nici fotografia, nu pot oferi paleta completă 
a filmului de televiziune ori pe cea a cinematografului. 
Vorbind despre un oraş, spre exemplu, vom simţi imediat 
cum filmul ne va ajuta să intrăm în el, să ajungem la 
nivelul omului ce îl locuieşte, încît imaginea ne 'împru- 
mută" ochi de spectator şi beneficiar. Numai unitatea 

acestor elemente pot trezi şi păstra interesul faţă de aceste 
producţii audio-vizuale. Oraşul în ansamblu şi în com- 
ponentele sale este recuperat "trăind" în el, parcurgînd 
anume coordonate ale lui, cu anume variaţii de perspectivă, 
din care rezultă interpretările legate de fenomene psi- 
hologice şi sentimentale. Să ne amintim de New Yorkul din 
"Mulțimea" lui Vidor, în care dobindim imaginea individului 
strivit, imagine peste care mii şi mii de concetăţeni au tre- 
cut lăsînd-o neobservată, pentru care rămăsese efectiv ne- 
cunoscută. Să ne amintim de recuperarea memoriei în 
"Cetăţeanul Kane" al lui Orson Welles! In film nimic nu este 
stabil, nici edificiile, nici chiar oraşul însuşi. 

Obiectele devin "matrice ale unei dialectici a sentimen- 
telor” prin intermediul căreia se poate intra în contact cu 


lucrurile. - 

Montajul, această posibilitate de a descompune imagi- 
nile şi a le analiza, dă şansa distincţiei dintre două planuri: 
cel real, existent şi cel dorit, ideal, cel pentru care optează 
autorul şi îl propune. Aceste nivele diferite funcţionează în 
orice situaţie. Dacă rămînem la nivelul oraşului sau al unui 
aspect din viaţa sa, vom distinge, imediat, apariţia unei 
atitudini la spectatorul implicat, numit şi beneficiar. Cele 
două planuri diferite vor determina apariţia conştiinţei în 
stare a genera atitudini critice sau a asista la conturarea 
dreptului de a se forma o conştiinţă. 

Comparat cu celelalte mass media, cu pagina tipărită, 
vom observa cum filmul TV sau de cinema poate procura 
o cantitate mult mai mare de informaţii. Intr-o singură 
clipă se prezintă un peisaj pentru a cărui descriere s-ar 
à cere mai multe pagini de proză condensată. In acea clipă 
primim cele mai neaşteptate amănunte: ce se întîmplă cu 
frunzele copacilor în timp ce eroul trecea pe acolo, cît de 
"aranjat era părul său, ce croială avea costumul, din ce 
„epocă era pălăria...? | 
| Vom reţine aşadar un fapt: filmul, banda magnetică au 

posibilitatea de a oferi o cantitate mult mai mare de 
informaţie. Posibilitate este dată de modul specific de 
exprimare a imaginii audio-vizuale. Să nu uităm însă 
secvenţa eroului din "Blow-up”. Regizorul se afla în faţa 
unor fotografii dispersate, şterse, care nu mai puteau fi 
nicicum văzute ca realitate. El era acela care se va folosi 
însă de întregul instrumentar şi forţă de exprimare a 
imaginii, a fiecărui limbaj care intră în componenţa 
filmului, Concepţia regizorală şi nu numai regizorală, va 
fixa priorităţile, va orienta lumninile, va stabili ritmurile, va 
alege datele, va realiza anume "denunţări" şi va face 
propuneri. Viaţa apare ca un pretext de spectacol sau, cum 
va spune Munford, lumea noastră e o lume în care carnea 
şi sîngele oamenilor au mai puţină încărcătură de realitate 

decît celuloidul. 

Dincolo de posibilitatea manipulării, aceste :nijloace 
moderne de comunicare umană la nivelul maselor au 
posibilitatea de a pune în faţa spectatorului probleme ale 
omului ca fiinţă socială, politică şi ale epocii. Regizorii au 
posibilitatea de a determina pe spectator să gîndească la 
olul său, de a-l face conştient şi participant la realităţile de 
lincolo de ecran, din clipa în care locul semiobscurităţii 
sălii de cinema este luat de luminile şi umbrele oraşului, 
le vieţii. pese | i 


Emitent şi destinatar. Arii de competenţă 


Intr-un capitol al cărţii sale, Maria Corti [70:1981] face 
o interesantă subliniere privind autocomunicarea. Apre- 
ciind că emitentul "intră în anume fel în seria des- 
tinatarilor”, în momentul în care autorul descoperă des- 
prinderea textului de experienţa care i-a generat autocomu- 
nicarea, va spune că emitentul mesajului se prezintă într-o 
dublă calitate: aceea de om real aparţinind unei epoci şi 
unui grup, dar şi de constructor al operei sau "autor 
implicit", după terminologia lui Wayne Both. 

In cazul emitentului vizat de studiul nostru, în cazul 
autorului vizat de mesajele audio-vizuale nu considerăm 
necesar a lua în seamă cercetările de ordin biografic ştiind 
că, de fiecare dată, aceste mesaje sînt mai dense în ceea ce 
am numit "actualitate". Excepţie ar putea face mesajele 
artelor plastice (pentru că nu vom pierde din vedere 
expoziţiile) şi într-o mică măsură filmele de cinema. Există 
însă un alt aspect care reţine atenţia, acela al implicării 
emitentului în evenimentul prezentat. Recunoaşterea este 
„uşor de realizat chiar şi din faptul că situaţia circumscrie 
semantic enunţul. Aşadar putem vorbi de autorul implicit 
ca fiind acela care va transforma faptele, emoţiile şi 

inspiraţiile particulare în proces de comunicare. Implicarea 
este prezentă şi atunci cînd acesta este înlăţişat sub forma 
“"scribului oficial" şi cînd întîlnim un alter ego al autorului. 
Este observaţia ce o făcea Tz. Todorov în analiza literaturii 
ştiinţifico-fantastice [12:1980]. 

Trecerea faptelor prin intermediul autorului la realiza- 
rea mesajului, nu poate avea loc decît printr-un act critic 
care presupune discernere, combinare, construcție, 
ştergere, cercetare, verificare şi apoi construcţia finală. 
Toate etapele depind de autor, de capacitatea sa de a 
selecta esenţialui din numărul faptelor, de ingeniozitatea 
combinării în lumina unui scop, de noutate temeinică a 
_ construcției, de puterea de a renunţa la părţile "greoaie" ale 
„edificiului, de a şti exact unde poate găsi ceea ce-i trebuie, 
a simţi imediat dacă totul "e în ordine" şi a găsi satisfacția 
în lucrul terminat pentru a o putea lua mereu de la capăt. 
j Aceste etape înşiruite pe hirtie - şi nu ştim dacă-s toate 
 - par a da suficient timp autorului să-şi regrupeze mereu 
forţele, ori de cite ori este nevoie. Si totuşi autorul în mass 
media este de regulă cel care îşi înalţă construcţia sub 
ochii destinatarului sau, altfel spus, sub ochii "stăpinului'. 

Competenţei emiţătorului îi corespunde o competență 
a destinatarilor care vor aprecia mesajul, îi vor prevedea de 
la început structura şi, funcţie de aceasta, vor reacţiona. 
Reacţia, deci, trebuie prevăzută. Pentru aceasta emițătorul 
va fi mereu gata să ia locul unuia dintre destinatari. 

Robert Escarpit vorbeşte despre aşa zisul "joc în patru 
colţuri" între evenimentul psihologic, opera ca formă, 
conținut şi evenimentul sociologic. "Inainte de orice tentativă 
de expresie, opera şi coştiinţa scriitorului se înfruntă deja, 
adînc, una în alta. Proiectul este răspîntia conştientă şi 
sociologicul depăşeşte aici psihologicul, deoarece peniru a 
se realiza, se simte necesar ca scriitorul să structureze în 
mod dialectic la nivelul expresiei şi la nivelul conţinutului” 

[98:1984, 26]. 

După R. Barthes ţinta muncii literare este nu numai 
aceea de a face din cititor un consumator, ci un producător 
al textului. In această funcţie destinatarul acţionează 
pentru a disemina textul, a-l "dispersa în cîmpul diferenţei 
infinite". Julia Kristeva pornind de la conceptul de text 
deschis vede în destinatar pe acela care prin destructurări 
semiologice realizează expansiunea procesului de semioză 
al operei. Vom observa însă, imediat, că din ideea textului 
deschis decurge ideea destinatarului ca producător, pe cînd 
din ideea textului închis, dar nu definitiv, apare ideea 
destinatarului colaborator la viaţa polisemică a textului. 

In volumul său "Despre Principiile comunicării literare”, 
Maria Corti optează pentru această a doua perspectivă 
deoarece o consideră şi mai fecundă din punct de vedere 
semiologic. Este suficient să ne gîndim la faptul că orice 
comunicare, artistică ori nu, are nevoie de participare. 
Dinamica decodificării depinde însă nu atit de factori 
individuali, cît de sistemul cultural, căruia îi aparţine 
destinatarul. Destinatarii reprezintă un proces de cunoaş- 
tere personalizat şi se manifestă refuzînd toate lucrurile cu 
care ei nu pot să se identifice, ori să instaureze un dialog. 


Condiţionarea mesajelor 


Printre condițiile esenţiale cerute unui mesaj pentru ca 
acesta să fie reţinut, să determine atitudinea dorită, este ca 
„el să fie înţeles. A înţelege o anume expresie înseamnă a 
avea în minte reprezentare acelui obiect definit sau a 
înţelege ideea exprimată, a găsi deci cea mai bună des- 
cifrare a semnelor transmise. - 

Toate ideile exprimate într-o anume ordine trebuie să 
se regăsească la receptor, regăsindu-se astfel conținutul 
mesajelor. 

Textul gazetăresc se deosebeşte de cel ber tristic prin 
dorința expresă a ziaristului de a transmite conținutul, pe 
cînd opera scriitorului dacă s-ar reduce la atat ar pierde 
toate elementele delinitorii, irepetabile. Aceasta nu presu- 
pune ca reporterul nu poate da un anume caracter de 
unicat actului său. Gazetarul se adresează însă nu cîtorva 
sute de cititori, ci cîtorva sute de mii, milioane. De aici 
condiţia inteligibilităţii, una dintre cele esenţiale pentru 
mesajul ziaristic. 

Vom reţine în continuare cîteva aspecte specifice 
limbajului radio şi TV capabil să determine facilitarea 
înţelegerii şi adeziunea: 

a. Limbajul vorbit este în general o limbă a concretului, 
căci de fiecare dată se relatează despre lucruri, persoane, 
evenimente, folosindu-se mai rar noţiuni abstracte. Folo- 
sirea lor presupune a fi explicate imediat. 
= b. Este mai puţin adecvat neologismelor, ele cer acţiuni 
suplimentare pentru însuşirea sensului. Dacă ne-am gîndi 
„cit de mult trebuie transformate unele texte scrise pentru 
„a fi "vorbite", realizăm diferenţa. 

c. În limbajul vorbit nu e necesar a se apela la perifra- 
„Ze, ele au de cele mai multe ori rol de ornament. 

d. Este mai economic, fiind din acest punct de vedere 
mai apropiat, fără a-l atinge însă, pe cel ştiinţific. Multe 
cuvinte sînt eliminate prin ton, prin intonaţie, prin accentul 
din frază. 

e. Nu foloseşte decît în mică măsură limbajul specia- 
lizat ţinind seama de publicul căruia i se adresează şi 
numărul mare al acestuia. Limbajul specializat în aceste 
condiţii riscă fie sa nu spună nimic, fie să dea naştere la 
înţelegeri greşite. 

f. Îi este improprie folosirea vocabularului oficial, 
administrativ, cu trimiteri la paragrale, litere de lege eic. 

g. Vorbirea curentă are fraze scurte, de 8-10 cuvinte, 

h. Ca urmare, unui predicat îi revin 3-4 componente, 
pe cînd în presa scrisă vor fi de 2-3 ori mai multe. 

i. Cuvintele ce se leagă între ele, ca înţeles, se află 
unele lingă altele, rareori sînt despărțite. 

j. Dacă în limba vorbită folosim propoziţii compuse, în 
cea scrisă intilnim pe cele dublu compuse şi uneori 
“monstru compuse", cum le numeşte Valery Pisarek 

[212:1979]. 

Pornind de la observaţia lui R. Gunning despre "cea de 
a treia variantă" a textului, se va observa că întotdeauna 
trebuie găsită calea îmbinării limbajului vorbit, negazetă- 
resc, cu exigenţele de claritate şi concizie ale presei. Deose- 
birea, diferenţa dintre "cum vorbeşti" şi "cum prezinţi” (la 
radio şi televiziune) constă tocmai în concizia şi claritatea 
limbajului obţinute prin folosirea adecvată a limbii literare. 

Din aceste observaţii se degajă apoi ideea că limbajul 
în comunicarea de masă nu este cel pe care îl gîndeşte 
emițătorul, ci acela pe care îl gindesc. şi simt destinatarii 
mesajului. Nivelul mediu al acestora stabileşte limbajul 
comunicării. | i ă 

În orice condiţie însă indiferent. care este publicul 
căruia ne adresăm exprimarea gramaticală şi logică corectă 
sint cerinţe fără de care se produce o înţelegere dificilă sau 
chiar falsă, se poate chiar crea o atmosferă improprie 
ascultării şi o imagine defavorabilă autorului: se poate 
abate atenţia de la ceea ce se spune "la felul în care se 
spune", la "cum se spune". 

Recunoscînd valenţele silogisticii pentru argumentare 
vom recunoaşte însă şi faptul că drumurile spre convingere 
pot fi diverse cel mai sigur rămînînd acela al raţiunii, 
câruia trebuie să-i dăm deschiderea spre universal. Kant 
spunea: 'exprimă-te în aşa fel încît legile exprimării tale să 
poată fi erijate la rangul de reguli universale, ale totalităţii 
gindurilor omeneşti”. Teoria silogismului vrea să întroneze 

o asemenea regulă generală, dar oamenii rămîn aceia care 
reuşesc a fi numai în parte subordonați gir dirii logice 
universale. Dacă s-ar putea trece prin acele "lanţuri de 
raţionament" ale căror verigi ne-ar trimite de la una la alta 
pînă la parcurgerea completă, atunci am putea fi f ericiţi că 
nu s-ar pierde nimic din mesaj şi scopul emiţătorului ar fi 
uşor de atins. Aceste performanțe sînt greu de imaginat 
deoarece cititorul, ascultătorul, telespectatorul, acasă, în 
clipa cînd apelează la mijloacele de informare, vrea să fie 
liber să opteze. pentru anume mesaje. Aceasta presupune 
mai puţină rigoare, mai puţină exactitate. Dacă am accepta 
termenul de "cultură mozaicată" folosit de Abraham Moles 
şi ne-am gi îndi la sursele “sale de constituire, atunci va 
trebui să recunoaştem că noile : mijloace de comunicare în 
masă, dacă au succes, aceasta se datorește legării mij- 
loacelor de; convingere direct de modul de asociere a ideilor 
gîndirii. Aceste asocieri după William James ar fi: asocierea 
prin suprapunere, asocierea prin ciudăţenie, asocierea prin 
contiguitate, asocierea prin omofonie. 
= Aceste fapte ne dovedesc că gîndirea raţională nu 
intervine direct, ci o face cu precâuţia necesară, cu grijă 
faţă de. receptor, fără a brusca riscînd să-i piardă acceptul. 
“Din acest punct de vedere ar mai trebui spus că în raţiona- 
mentul ascultătorului, spectatorului, există încă o posibilă 
premiză: "s-a spus la: radio!" Dacă aceasta are dobindită 
greutatea de a se aşeza în şirul silogistic îi va urma, atunci, 
uşor, concluzia. O asemenea afirmaţie pare sentimentală, 
dar ce este argumentarea altceva decit un joc, o continuă 
alternare a raţionalului cu mijloacele estetice şi afective, de 
convingere? Specialiştii î în publicitate o ştiu prea bine, ştiu 
că dintr-un mare panou publicitar vom reţine mai întîi acea 
blondă agresiv de seducătoare şi abia apoi vom descoperi - 
la loc bine ales - reclama pentru marca "X", Dar numai ei 
o fac? Nu înseamnă acelaşi lucru marea preocupare a 

tehnoredactorilor pentru o literă frumoasă? Ce înseamnă o 
muzică bună - fie ea şi comercială - într-o emisiune care se 
vrea serioasă? 

Vom reţine şi o altă posibilă abordare a acestei îmbi- 
nări dintre argumentul semantic şi cel estetic: întrebu- 
inţarea sistematică a contra-punctului. Contra-punctul 
vine să-şi facă loc ieşind din graniţele ştiute ale muzicii şi 
intrind în cele ale radioului, televiziunii, cinematografului 
şi ale tuturor modalităţilor de exprimare audio-vizuală. Ne 
"Sîndim la banda desenată, la cartea ilustrată. Opera ca gen 
de spectacol muzical constituie şi va constitui sursă de 
inspiraţie pentru numeroase "arhitecturi" ale mesajului 
audio-vizual. Dacă am mai aminti contribuţia luminii şi a 
culorii în spectacol, sperăm să extindem şi mai mult aria 
elementelor ce contribuie la exprimarea mass media. (O 
remarcabilă pledoarie pentru lumină ca "stimul major al 
sensibilităţii umane" ne oferă volumul lui Virgil Petrovici 
“Lumină şi culoare în spectacol", precum şi prefața lucrării 
semnată de Liviu Ciulei) [211:1974]. 

Dintre elementele care condiţionează mesajul, care îi 
dau aşa numitul randament, vom reţine mai întîi pe acelea 
care ţin de teoria redactării. Împărtăşind opinia lui Alsle- 
ben, într-o relatare trebuie avute în vedere trei aspecte 
importante: a redacta un mesaj accesibil unui anumit 
public; a stîmi interesul publicului fată de acest mesaj prin 
a fi atractiv, aspect diferit de acela de a fi accesibil; publicul 
să reţină maximum din mesaj. Ni se pare că avem de 
rezolvat aceleaşi probleme pe care le întimpină orice 
conferenţiar cu sarcina cunoscută sub numele de popula- 
rizare ştiinţifică prezent în faţa unui public. Scăpat de 
sentimentul de inferioritate pe care l-ar avea pentru că în 
faţa sa nu sînt specialişti, va avea de întreprins o adaptare 
(a expunerii) şi nu o coborire, alterare [206: 1976]. Procesul 
este al traducerii înţelesurilor iar pentru aceasta trebuie 

apelat la limbajul conlerenţiarului şi auditoriului. De cele 
mai multe ori această traducere inseamnă o transpunere 
“într-un sistem de cod perceptual imagistic”. În cazul 
audio-vizualului ponderea între aceste două modalităţi va 
fi determinată şi de mijlocul prin care se transmite. Avem 
aşadar o operaţie de codificare a unor informații în sim- 
bolurile unui alt cod - decit acela în care le-am primit - pe 
care îl vom folosi şi la transmitere. Este o operaţie "înrudită 
cu cea artistică” va spune academicianul V. Pavelcu şi 
pentru care aptitudinea şi mai ales cunoaşterea exaciă a 
regulilor de transpunere sînt condiţii esenţiale, "necesare 
artei de a crea şi folosi codul adecvat modului şi capacității 
de înţelegere a auditoriului” [206:1976, 140]. 


rezolvate în timpul relatării, vom observa că apar şi cele 
legate de vocabular, de forma frazei, factorii de conţinut şi 
logica conţinutului. În urma experienţei întreprinse de 
Abraham Moles aflăm că niciodată cantitatea de imprevi- 
zibil nu poate depăşi 16 biţi/secundă dar că în practică ea 
trebuie să fie mult mai mică şi anume 1-2 biţi/secundă 
pentru literatura beletristică şi 3-4 biţi/secundă în litera- 
tura ştiinţifică. Dacă şi acestea sînt aprecieri generale vom 
sesiza că intervin factori ce ţin de conţinut şi care vor 
modifica sensibil cifrele. Ceea ce este de urmărit rămine 
respectarea gradului de inteligibilitate obținut prin asigura- 
rea unei redundante semantice cît mai ridicate. 

În ceea ce priveşte logica conţinutului aceasta este dată 
de regulile gramaticale, de cele logice şi de cele de natură 
socială. A. Moles ne avertizează însă că deşi destinatarul 
mesajului ține la "logică" vrea ca rationamentul să-i fie 
prezentat în minim de timp 4-8 secunde. Despre asemenea 
reguli H. Spencer vorbea încă din 1865 apreciind că “in 
fiecare moment, cititorul sau ascultătorul au disponibil un 


volum limitat de energie mentală". 


Tinîndu-se seama de aceste probleme care trebuie 

Emisiunea radio este mai greu de înțeles, spune 
R.Flesch, deoarece "informația fiind transmisă prin eter şi 
nu prin intermediul tiparului, subiectele uşoare devin mai 
uşoare şi subiectele dificile devin mai dificile”. Radioul va 
mări astfel diferenţele de dificultate în perceperea formulei 
reporterului. Anumite remedieri ţin de codificator încât vom 
reţine observaţia ca apel suplimentar la acel fapt esenţial: 
se vorbeşte şi nu se scrie, Aceasia presupune alte reguli, 
prin respectarea lor mesajul îşi sporeşte accesibilitatea, iar 
desiinatarul va fi mai dispus să asculte ştirile decit să le 


citească, [ie şi pentru faptul că ascultarea nu-l obligă să 


renunţe la alte activităţi. | 
Desigur, apare şi posibilitatea perceperii greşite atât la 

citire, cît şi la ascultare. Pericolul este cu atît mai mare în 

cadrul ascultării deoarece sărind un cuvint ori o propoziţie, 


ascultătorul, din segmentul auzit poate schimba complet 
sensul celor spuse neştiind despre ce era vorba în por- 
tiunea de frază neascultată, legîind sfîrşitul ei cu ceea ce se 


spune în continuare, lucru ce poate determina apariţia 
celor mai ciudate asocieri. Bush Chilton, în lucrarea citată 
de noi, ne dă un asemenea exemplu datorat unei ştiri 
„transmise la radio: "poliția din New Jersey tocmai a 
anunţat că nu este adevărat zvonul că trupul copilului 
Lindberg a fost găsit lingă Princenton”. Ascultătorii care au 
deschis aparatele mai tirziu au auzit numai ultima parte a 
ştirii (afirmaţia). Ca urmare au fost date numeroase 
telefoane la Associated Press din New York pentru a 
comunica o asemenea ştire şi ziarelor. Autorul ne sugerea- 
Ză, tinînd seama de asemenea situaţii posibile, ca într-o 
frază negația să nu fie la început, ci spre sfirşit. 

Atenţia ascultătorilor nu mai este dublată de mişcarea 
ochiului în decodificare, după cum este ştiut, ci operaţia de 
ascultare este, aproape de fiecare dată, însoţită şi de alte 
acţiuni. 

Credem că am extins, cel puțin aluziv, analiza spre acei 
"factori integranti" semantici şi estetici cum îi numeşte 
Abraham Moles. Din grupul celor semantici reținem acele 
cuvinte cheie care îngăduie o mulțime de asociaţii şi pe care 
le găsim prezente şi în limbajul obișnuit. Un al doilea factor 
integrant semantic este denumit de Flesch interes uman. 
Autorul consideră că nu există ceva care să preocupe mai 
mult pe fiecare dintre noi. Este acel interes aproape reflex 
deoarece nu a fost construit, imaginat, ori gîndit nimic în 
alara omului. Nici basmele, nici literatura ştiinţifico- 
fantastică şi nici chiar literatura Ştiinţifică nu ar fi citită 
dacă nu ar ascunde un asemenea factor. 

Cum nu ne-am propus o analiză de conţinut a mesaju- 
lui ne vom limita să mai adăugăm factorilor integranţi 
semantici aplicaţiile lor practice şi anume: repercusiunea 
asupra vieţii cotidiene, prognozele etc. 

Dintre factorii integranţi estetici, constituiți din E 
stilistice, asonanțele, metaforele, comparaţiile le vom săsi 
atit în literatură, cît şi în cinematografie. Ceea ce ne reţine 
„atenţia sint utilizările canalelor multiple acţionindu-se, 
„cum spuneam cu alt prilej, pe căi suprapuse. În aceste 
situaţii redondanţa se stabileşte la nivelul central al 
sistemului de integrare. Sistemele de atenţie periferice vin 
să se completeze căci vorbirea şi muzica se alătură imagi- 
nii, scrierea fotografiei. Fiecare canal prin mesajul său 
garantează unitatea susţinîndu-se unele pe altele, diminu- 
ind, în ansamblu, cantitatea de originalitate, sporind 
redondanţa şi deci accesibilitatea. Există însă şi aici limite 
de receptare, de aceea complemeniaritatea se va realiza de 
obicei grupîndu-se canalele, fără a putea stabili reguli 
exacte, ci numai contextul şi intenția autorului le va fixa 
folosindu-se de tehnica contrapunctului. 

Poate cea dintii condiţie a oricărei comunicări este 
coerenţa. Orice înşiruire de fapte presupune acel fir 

intelectual ce le ordonează, le stratilică şi în functie de care 
se constituie apoi prezentarea componentelor expunerii. 
Este ceea ce după o leciură sau o vizionare ori ascultare 
rămîne şi se translormă în scheletul ideatic al lucrării pri- 
mite. Aşadar coerenţa rezultă din reacţia de ansamblu a 
unui cititor. Este reacţia pe care acesta, în calitate de lector 
sau ascultător, o are la analiza părţilor componente. 

Vom considera că astfel pusă problema nu urmărim a 
vorbi despre acea structură clasică a compunerii în care 
erau vizate introducerea, conţinutul şi încheierea conclu- 
ziv, ci despre acele componente care indiferent de ordinea 
înşiruirii sînt în măsură să aducă lumină, să dezvăluie. 
Este vorba despre armonia contrastului şi interacțiunea efec- 
telor emoționale. Unica activitate intelectuală pretinsă este 
imaginarea fiecărui amănunt în parte, chiar dacă această 
imaginare va fi de fiecare dată astfel recepţionată de 
ascultător, funcţie de experienţa sa şi de contextul ascul- 
tării. De altfel aceasta este situaţia oricărei comunicări; nu 
tot ce spunem se aude, iar ceea ce se aude depinde de noi 
ce devine. Orice schemă logică se năruie în momentul 
recepţionării cînd ramilicaţiile devin mai bogate sau 
dimpotrivă mai restrinse. 

Pe de altă parte, vom reţine că nu toate enunţurile au 
acelaşi grad de a convinge. Toate pretind însă o anume 
manieră pentru a obţine adeziunea. Spunind simplu "mi-e 
foame", "mi-e frig", nu ss cere adeziunea decît în măsura în 
care şi interlocutorul simte ceea ce spune locutorul. Voința 
de a influenţa este însă dorinţa emitătorului de a imbogăţi 
cunoştinţele altora irfluenţindu-le acţiunea, provocind 
reacţii. Trebuie deci redat aserţiunii caracterul său "drama- 
tic" adică să i se recunoască drept valoare ilocutorie 
intentia. | 

Emiţătorul spune ce gîndeşte cu intenţia de a impune 
altuia aceste adevăruri, variabile după situaţie, cu efecte 

care pot antrena pe receptor să-şi modifice o anumită 
componentă a manilestărilor sale. Este acea »peraţie de 
tranzit a valorii de adevăr al unui enunţ de la emiţător spre 
receptor. 

După Urbino, factorii ce declanșează bunăoară apla- 
uzele la sfîrşitul unui colocviu, deci în măsură a determina 
o anume reacţie la ascultători sînt: 

- calitatea conţinutului (făcut clar şi capabil a se 
impune prin evidenţă şi originalitate); 

- calitatea spectacolului; 

- proveniența emiţătorului Sol aaa ori apartenenţa 
acestuia la un anume grup); 

- momentul în care se situează intervenţia (dacă nu 
cumva este sfirşitul reuniunii şi se simte "eliberarea" după 
` cum poate fi în raport cu probleme care se dezbat); 

- natura ultimei fraze (caracterul ei spiritual sau 
concluziv). | 

Factorii enunţiativi pot fi reprezentaţi în trei clase după 
cum ei se ataşează de emiţător (mai mult sau mai puţin 
credibil), de receptor (mai mult sau mai puţin credul), sau 
de situaţia enunţării (care favorizează sau nu acel enunţ). 

Între factorii "teroriști" care cer a-l crede pe emiţător se 
află: revendicarea ştiinţei emiţătorului "eu ştiu pentru voi” 
(omniscient) şi revendicarea puterii emiţătorului "eu pot 
pentru voi" (omnipotent). Aşadar, discursul este "maşină de 
producere a adeziunii” şi pentru ca ea să funcționeze 
eficace trebuie să fuzioneze dorinţele emiţătorului şi ale 
receptorului. Proiectul argumentativ al emiţătorului să 
umple aşteptările receptorului. Este luat adesea exemplul 
din 20 iulie 1969, data primei aselenizări, cînd nu aveau 
importanţă informaţiile ce se transmiteau deoarece totul 
era să producă la auditor, credinţa, convingerea că visul 
omenirii s-a împlinit. Era aşteptarea, mai puţin dorinţa de 
a înţelege, ci mai mult aceea de a ști. 

Încercările de a dobîndi credibilitate, exploatînd anume 
motivații pe care emițătorul le presupune ca fiind deter- 
minante pentru receptor, sint denumite "demagogice”. În 
acest caz opune valoarea ilocutorie a enunţului valorilor 
sale perlocutorii. Acum, "teroriştii” sînt enunţurile care 
alirmă despre emiţător "eu sînt cel mai puternic" (cel mai 
mare specialist). De cele mai multe ori în mass media acest 
lucru îl fac prezentatorii pentru invitaţii lor. 

Valoarea exactă a strategiei unui procedeu discursiv 
poate fi dată numai de o situaţie anume, dialogul într-o 
anume problemă. Sînt împrejurări în care competenţa, 
autoritatea nu sînt suficiente, este necesar şi darul de a 
convinge, acea calitate necesară tot mai mult omului de 
ştiinţă contemporan chemat a-şi face explicit scopul muncii 
şi credinţa sa în eficacitatea cercetării pe care o întreprin- 
de. Pentru aceasta trebuie nu atit talentul cercetătorului, 
ci mai ales interesul de a discuta cu marele public. Desigur 
în dialog cu cititorul, ascultătorul, telespectatorul, mare 
importanţă are natura conţinutului însuşi care poate fi mai 
mult sau mai puţin adecvat. Se poate constata că la fiecare 
nivel al mesajului se rețin suprasemnele şi acestea devin 
semne. dacă mesajul a. fost înţeles. Pe plan semantic 
această comunicare de la un individ la altul esu. o con- 
vingere dobindită prin elementele. primite si care vor 
determina viitoarea acţiune a receptorului. Este acea "idee 
dotată cu acţiune subiectivă” [213 a:1978] preluată de la 
emiţător. Aşadar, emițătorul de la început îşi propune să 
exercite o influenţă, să atragă de partea ideilor propuse, 
eventual îndepărtindu-l de altele prezente sau subînţelese. 
Acest şcop emițătorul şi-l poate realiza şi indirect propu- 
nind, bunăoară, formule pe care receptorul ar fi gata să le 
reproducă şi şă le folosească după ascultare. Abraham 
Moles consideră că drumul spre convingere presupune 
palru etape; 1/ receptarea; 2/ memorizarea pasivă; 3/ 

raţionalizarea, a fi constrinşi de către structuri de ar- 
gumente în lanţ; 4/ seducţia. Am putea spune ză procesul 
de convingere începe abia cu prima etapă. Dacă mesajul va 
fi şi memorizat va urma constîngerea raţională. 
Seducţia, la rindul său, se bazează pe forţa emoţională 

a mesajului, pe puterea de sugestie, pe capacitatea de a 
sesiza şi specula slăbiciunile adversarului. Important este, 
acum, dacă se seduce pentru a convinge sau se convinge 
pentru a seduce. Totul depinde de acea scară de valori care 
există la emiţător. Între regulile actului de a convinge V. 
Pisarek consideră necesar: 

„-1/ A prezenta de la incepiatial. a ena care este 
punctul de plecare: acesta putind fi argumental cel mai 
puternic; Jobi 


altul; = ; - 
- 3/ să esuate. preocupare penita moduk de o ee 
j astfel încît destinatarii să fie mereu incitaţi a urmări; 
- 4/. Arta convingerii să. constea ma repeta acelaşi 
| lucru, darnuînacelaşimod;  ž = 

=: 5/=8ă: apelam, la experiențe. personale ale des- 
tinatarilor; — 

- 6/ să. folosim. n T raționale bazindu- -ne 

permanent pe cele emoționale; | 

- 7/ Să nu uităm că argumentele emoţianale folosite 
singure pot duce la demagogie; 

-8/ Să existe logică între unităţile comunicării; 

- 9/ Claritate şi înţelegere; 

- 10/ Permanenta grijă pentru "încălzirea" dialcidutat. 
apelind, între paragrafele mari, la acele elemente cunoscute 
şi dragi tuturor (nume de oameni, membri de familie, autori 
celebri etc.). 

Tinind seama de aspectele pozitive şi negative ale 
fiecăreia dintre aceste etape, B. Russel scria: "Dacă în 

numele raţiunii somaţi pe un individ să-şi altereze scopu- 
rile sale fundamentale, să urmărească, să zicem, fericirea 
omenirii mai curînd decît propria sa voinţă de putere, veţi 
eşua şi e fatal să eşuaţi, căci raţiunea singură nu poate 
determina scopurile vieţii noastre... Dacă însă veţi putea 
dovedi, prin mărturii accesibile oricărui om rezonabil care 
îşi ia osteneala să le examineze, că dispuneţi de un mijloc 
pentru a uşura satisfacerea unor dorinţe existente, veţi 
putea spera, cu un oarecare grad de încredere, că oamenii 
vor siirşi prin a crede ceea ce se spune”. Aşadar, procesul 
de convingere trebuie să implice şi alte căi decât acelea pur 
raţionale. Să ne amintim definiţia dată retoricii de logicia- 
nul Petre Botezatu: "Retorica. Spre logică cu mijloace 
ilogice". [36:1979,. 101]. Oamenii au nevoie nu numai de 
cuvinte şi idei, ci şi de sentimente. Pe acestea le cunoaştem 
şi le descifrăm mult mai uşor. Seducţia apelează la acel 
mod estetic de comunicaţie în care tabelele de valori 
propuse se rețin printr-un. proces aproape mecanic. 
Reacţionăm ori nu la ele. Nu acelaşi lucru se poate spune 
despre mesajele ştiinţifice în care domină comunicaţia 
semantică, iar convingerea presupune argumentare. 
Aspectul este important de reţinut deoarece pe temeiul 
acestor teorii s-a revitalizat întreaga retorică. Este, apoi, un 
fenomen firesc, deoarece răspîndirea ştiinţei a determinat 
dobindirea de către cititori, ascultători şi spectatori, a 
acelui instrumentar deţinut, de obicei doar de Ştiinţă. 

La Aristotel substanţa persuasiunii retorice era en- 
timema care după definiţia stagiritului "pleacă de la 
probabilităţi ori semne". Vom reţine ca o trăsătură specifică 
acestui mod de argumentare faptul că premisele nu se 
referă la ceea ce este general, ci la ceea ce se petrece în 
"cele mai multe cazuri”. Pornind de la observaţiile lui 
Aristotel, vom reţine: că se poate exprima şi numai o 
singură premiză în cazul cînd cealaltă e bine cunoscută. 

Este deci "un silogism prescurtat" [33:1976]. 

Deşi aici ar începe drumul captivant al procesului de 
argumentare ne vom limita la aceste consideraţii avind în 
vedere larga şi valoroasa prezentare a argumentului în 
lucrarea monografică semnată de Eugen Năstăşel şi Ioana 
Ursu [189:1980]. 


Contagiunea 


Nu există lucrător mass media care să nu-şi fi pus 
întrebarea: ce rămîne din actul său? Este suficient să fie 
oferit "noianul de informaţii” sau să fie sporit "depozitul 
imaginar" de frumos al publicului ? Înainte de toate se are, 
credem, în vedere a transmite expresia emoţiei resimțite în 
faţa acelui eveniment relatat. Aşadar pentru a putea vorbi 
în aceşti termeni de corespondenţă între trăirile emitentului 
şi ale publicului vom apela la o nouă noţiune, la aceea de 
contagiune sau contaminare. Ne vom folosi de raţionamen- 
tul lui Roger Fry care consideră că: "arta este mai mult sau 
mai puţin contagioasă drept urmare a trei împrejurări: 

1/ a măsurii individualităţii sentimentului exprimat; 2/ a 
măsurii limpezimnii de exprimare a acestui sentiment; 3/ a 
sincerităţii artistului, adică a măsurii intensității cu care îşi 
trăieşte sentimentul exprimat”. Singurul criteriu valorizator 
rămîne în această viziune “intensitatea contagiunii . 
Expresia pare ambiguă pentru I. A. Richards şi ca urmare 
pe de o parte poate să însemne numărul celor atinşi de 
contagiune, iar pe de altă parte amploarea la care experien- 
ta este reprodusă. Mergind pe firul analizei lui Richards, 
vom găsi firesc a nu fi de acord că insolitul sentimentului 
exprimat ar fi în măsură să garanteze contagiunea. Multe 
pot fi situaţiile insolite dar puţine se vor putea transforma 
în subiecte de comunicat. Oamenii nu au nevoie să afle 
încă ceva, ci să participe într-un mod sau altul la acel ceva, 

să trăiască o nouă experienţă, să lie invitaţi la un dialog 
despre noul ce a fost comunicat ori să încerce trăiri 
asemănătoare. Nici cele mai conlidenţiale mărturisiri nu 
sînt ascultate decit prin prisma intereselor noastre mai 
generale. Nimic nu ascultăm pentru "a-i [ace plăcere" celui 
ce se destăinuie, ci pentru plăcerea noastră, exprimată ori 
nu. Ascultind ne simţim automat, implicaţi şi, totodată, 
răspunzători de transmiterea, mai departe - ori de cite ori 
va fi posibil - a învăţămintelor dobindite. Vorbind de 
confidente, oare dacă acestea sint prea "personale" ce 
realitate mai prezintă ele? Dacă e "prea curată” pe cine 
interesează? Interesează numai în măsura în care sen- 
timentele invocate sînt clare pentru povestitor. Nu este oare 
receptorul cel care îşi pune în undă tocmai aceste con- 
fesiuni ale sale? Deosebirea este că pentru gazetar "strict 
confidenţial' ascunde dorinţa de a se transmite mai 
deparie, pe cînd la prieteni sublinierea e aproape dublată 
de convingerea că aşa se întîmplă. 

Spuneam că în orice împrejurare limpezimea de 
exprimare a sentimentelor - cea de a doua condiţie a 
contagiunii - se obţine o dată cu dobîndirea capacităţii de 
a valorifica experienţele obişnuite scoţind la iveală esen- 
țialul, renunţind la tot ceea ce poate fi inadecvat, neintere- 
sant. Continuind analiza condiţiilor ce determină con- 
tagiunea vom găsi la I. A. Richards cea de a treia împreju- 
rare a contagiunii, şi anume, sinceritatea artistului. lată-ne 
în faţa nu a trăirii propriu-zise şi a unei experienţe, aşa 
cum este ea evocată în comunicare. Este emoția înrudită 
cu ceea ce a fost mai înainte momentul contemplării. Este 
“plenitudinea, echilibrul şi limpezimea cu care se dezvoltă 
experienţa de comunicat în conştiinţa celui care comunică 
în însuşi momentul expresiei". Acum, în acest moment al 
comunicării se petrece sau nu conlagiunca. Emiţătorul este 
acela care va da dovada că ceea ce spune îi aparţine 

aparținindu-ne, că trăirea sa s-a scuturat de povara 
individualului şi a trecut granița particularului îndrep- 
tindu-se curajos, spre ceilalţi. În drumul pe care a pornit 
se va întovărăşi cu judecata trează, cu tăria echilibrului şi 
puterea sentimentului. Aşadar, de acum, creaţia trebuie să 
lie "o treptă mai sus decît orizontul creatorului, rodul 
concentrării” [36:1979]. 


Psihologia imaginii 


În cel de al treilea deceniu al secolului nostru francezul 
Réné Ablendy manifesta deosebit interes pentru psihologia 
imaginii de film. Ţinind seama de puterea sa de influențare, 
de forţa de convingere, a ajuns la ipoteza că se poate 
reduce viziunea lilmică la seria proceselor obişnuite pe care 
, fiece creator le înserează filmului său. A fost astfel uşor de 
„sesizat că spectatorul de film are un statut particular fără 
„vreo legătură cu statutul său obişnuit. Atenţia manipulată 
de film este considerată ca un fenomen complex în care se 
desfăşoară egal analiza "profunzimilor”, "a nivelelor psiholo- 
gice cele mai obscure ca şi stadiul faptelor conştiinţei” 
[101a:1969, 22]. Analiza se petrece pentru mulţi dintre 
autori la nivelul concilierii dintre normal şi patologic 
deoarece, aşa cum aprecia Jung, "prin intervenţia în 
factorii de percepţie sint aduse în domeniul psihologiei 
normale numeroase fenomene ce treceau neobservate dacă 
erau studiate la nivelul simplelor fenomene de conştiinţă. 
Inconştientul, această problemă a psihanalizei nu s-a 
născut în sfera patologicului. Inconştientul este la tel de 
normal ca şi activitatea intelectuală şi senzorială. Mai 
trebuie remarcat că o stare deosebită se realizează numai 
“în condiţiile în care spectatorul se allă într-o situaţie 
psihică inedită, fără legătură cu statutul obişnuit per- 
sonalitătii sale intelectuale sau afective" [101a:1969, 22]. 

Michoite este cel dintii care într-o comunicare la 
Academia Regală a Belgiei face distincţia între faptul 
psihologic al convingerii şi caracterul intuitiv al realităţii. 
Chiar dacă mişcarea de pe ecran percepută de noi este 
“reală” ştim totuşi că aceasta nu este decit o succesiune 
rapidă de imagini imobile. Avem deci o contradicţie între 
realitatea aparentă şi conştiinţa noastră. De aici se naşte 
iluzia aparenţei ce va sta la baza divorțului dintre ceea ce 
ştim că este şi ceea ce apare ca realitate. Michotte a fost 
deci primul care a făcut distincţia între real şi imaginar pe 
planul psihologiei filmice. Vom reţine o primă observaţie şi 
anume că în cazul percepţiei filmice noi participăm cu 
întreaga experienţă ce ne defineşte constituită atit: din 
acumulările dobindite, precum şi din cunoştinţele uitate, 
care au lăsat urme în subconştient. Statutul perceptiv "în 
devenire" poartă amprenta întregului nostru. Urmele uitate 
dau naştere reacţiilor de surpriză, dau 'stringerile de 
inimă”, tulburările vegetative generate de acea mare 
diferenţă între ceea ce percepem şi experienţa trecută. Intră 
în reacţie atitudinea noastră definită de raporturile cu 
spectacolul oferit. Această atitudine se manifestă spontan 
şi vehement chiar dacă nu afectează construcţia internă a 
spectacolului. Există impresia perceperii fiinţelor şi eveni- 
mentelor reale, dar şi conştiinţa precisă că acest contact al 
nostru cu ele se află la o distanţă psihică total diferită de 
cea a existenţei realului. Emoţiile trăite de spectator în faţa 
ecranului sînt strîns legate de spectacolul văzut şi mai ales 
de realitatea sa aparentă. Intropatia va determina la 
spectator proiectarea emoţiilor. sale în persoanele care le 
vede pe scenă sau pe ecran, În toate lucrările care analizea- 
ză fenomenul găsim citat clasicul experiment al lui Pudov- 
kin. Acesta după o serie de fotograme ce reprezentau cînd 
o farfurie de supă, cînd o lată moartă în sicriu, cînd un 
copil ce se juca cu un urs de pluş, a proiectat în prim-plan 

şi fața unui actor cu o expresie impasibilă. Aproape toţi cei 
care au văzut iotogramele observau la actor fie zum "privea 
misterios” farfuria, fie durerea de pe faţa sa în preajma 
sicriului, fie surisul radios care urmărea copilul în joaca 
lui. Şi aceasta cu toate că, de fiecare dată, era prezentată 
aceeaşi inexpresivă figură. 

Putem aşadar vorbi despre emoţii şi atitudini. Afectele 
sint în mod obişnuit semne. Diferenţa dintre cei care "simt" 
lucrurile şi acei care le trec prin rațiune este de obicei 
asemănătoare aceleia în care unii utilizează semnele, iar 
alţii simbolurile. Atît semnele cît şi simbolurile sînt mijloace 
prin care experientele trecute ajută reacţiile prezente. 
Avantajate sint simbolurile deoarece ele sînt mai usor 
utilizabile în comunicare. Dar comparate cu acele semne pe 
care le numeam emoţii sau senzațiile organice, simbolurile 
vor fi dezavantajate caci utilizate doar simbolic cuvintele nu 
pot să orienteze gîndirea decît spre un numar relativ mic de 
trăsături, spre acelea ale situaţiilor mai obişnuite. 

Alectul este de cele mai multe ori un mod mai subtil de 
referinţă fapt pentru care este pîndit de confuzii. Tocmai de 
aceea nu putem vorbi de o superioritate inerentă a sen- 
timentului faţă de gîndire, ci doar de o diferenţă de aplica- 
bilitate. Emoţiile sînt în primul rînd semne ale atitudinilor. 
fapt ce explică întreaga luptă a mass media de a emoţiona. 
A emoţiona pentru a avea atitudini, acestea fiind con- 
siderate cele mai importante etape ale experienţei, ex- 
perienţa însăşi depinzind de textura şi de forma atitudinilor 
implicate. S-ar putea spune că nici intensitatea experienţei 
conştiente nici fiorul, nici plăcerea sau pregnanța ei nu 
conferă valoare. Aceasta depinde numai de organizarea 
impulsurilor ce o fac să fie trăită. Ele vor determina 
permanentele modificări ale structurii intelectuale ce sînt 
rezultatul artei. După o asemenea experiență nimeni nu 
mai este acelaşi om. Efectul se datorează însă interac- 

țiunilor şi nu însumării efectelor provocate. 
Rolul figurilor de stil 


R. Barthes consideră că liecare autor are nevoie de 
aprolundarea unor reguli ale limbii care-i fac introducerea 
într-o ştiinţă a discursului”, fără de care nu poate exista 
arta lui Dante, Shachespeare sau Racine. Această ştiinţă va 
avea două mari domenii în funcţie de semnele de care se va 
ocupa: primul va cuprinde semnele inferioare frazei cum 
sint vechile figuri, fenomenele de conotaţie, anomaliile 
semantice, etc. - pe scurt toate trăsăturile limbajului literar 
în ansamblul său - şi cel de al doilea care va cuprinde sem- 


nele superioare frazei, părţilor discursului din care se poate 


deduce o structură a povestirii, a mesajului poetic, a tex- 
tului discursiv [12:1980, 166]. Desigur, spune autorul, du- 
pă o asemenea analiză, în care părţile se dovedesc într-un 


raport de integrare ar mai rămîne un "reziduum" care este 


insă esenţial în operă fiind geniul personal, arta, umanita- 
tea. i 


„La rîndul său Granger face distinctie între codurile a 


priori, care ţin de limba de comunicare şi de limba literară 
şi codurile a posteriori care se produc odată cu mesajele. De 
remarcat este - şi am făcut-o şi cu alt prilej - că aliteraţiile, 
soluţiile ritmice, paralelismele etc. se întîlnesc şi în lim- 
bajul comun, obişnuit. Maria Corti atrage atenţia ca 
intotdeauna competenţa aşa ziselor reguli complementare 
“aparţine emitenţilor sau producătorilor de mesaje". 

Este o competenţă a sistemului opusă simplei "perfor- 
manţe' prin care "autorul produce devieri şi transformări 
individuale, a căror apariţie, după cum bine Ştim, îşi poate 
avea sursă în situaţii inconștiente sau conştiente Şi care 
cer investigări în interiorul unităţii textului" [70:1981, 82]. 
În ce priveşte limbajele mass media, autoarea spune că ele 

trăiesc din "deliciile" oferite de limbajele sectoriale, din 
diferitele 'găselniţe", "forme" care reuşesc s recupereze 
ceea ce există în tradiția literară. Este firesc, credem, să 
nu-i fie recomandabil acest limbaj scriitorului de profesie 
la fel cum nu putem accepta afirmația că mass media 
trăieşte numai din "găselniţe" ce recuperează tradiția 
literară. Pentru a fi de acord ar trebui să acceptăm existen- 
ţa unui singur limbaj, acela poetic, şi să negăm limbajul 
propriu canalelor. i | 

Vorbind despre o semiotică a lumii naturale, con- 
tinuind prezentarea particularităţilor de expresie și struc- 
tură a limbajului audio-vizual, putem spune că mass media 
are propria expresie izvorită din puterea de exprimare a 
mijloacelor folosite. Nu trebuie să fim adepţi ai lui Me 
Luhan pentru a recunoaşte limbajul televiziunii, cinemato- 
gralului, radioului şi pentru a le aprecia puterea de 
exprimare şi penetraţie. Mai mult, insăşi inovaţia acestor 
“limbaje este neîcetată, fenomenul aflindu-se fie la întîlnirea 
dintre emiţători - chiar dacă aceştia nu s-au văzut nicioda- 
tă - fie la întîlnirea dintre creatori şi publicul lor (publicul 
fiind receptor şi totodată sursă). Drumul de la emiţător la 
ascultător este dublat de acela invers (de la receptor, ca 
participant la crearea de valori, spre emiţător). Noile 
mijloace au diminuat gradul de abstractizare, dar au mers 
spre simboluri naturale. Termenii noi introduşi sînt 
termenii construcţiei umane într-un cadru construit de om. 
Cuvintele majore ale poeziei audio-vizuale sînt (trebuie să 
fie) şi cuvintele majore ale abecedarelor construcţiei 
obişnuite. De aceea ele sînt adesea şi ale prozei şi poeziei. 
Atit proza cît şi poezia fac parte dintr-un limbaj care 
funcționează ca o sursă de forţe din care se pot inspira dar 
care se cer adecvate, translormate. Fiecare poem e produ- 
sul unui autor, dar a crede în singularitatea autorului 
creaţiei audio-vizuale înseamnă a nega cea mai mare parie 

a producţiei în acest domeniu. Aici, resursele sînt per- 
sonale, culturale, dar şi tehnice, aşa încît găsim o valoare 
într-un cuvint nu numai pentru că îl iubim noi, ci mai ales 
pentru faptul că-l iubeşte şi-l înţelege semenul nostru, 
prietenii noştri care nu sint literaţii, ci neliteraţii care-l 
rostesc şi-l savurează prin sine şi mai ales pentru ceea ce 
reprezintă. Astfel limbajul audio-vizual nu are numai 
propria sa autonomie, ci participă ca o funcție a limbajului 
obişnuit şi la schimburile permanente de valori care au loc 
în cultură, în general. 

Cine ar fi bănuit că valorile noastre de azi se vor afla în 
termeni de construcţie? Aproape nici nu ştim ce am 
descoperit. Ştim însă că şi termenii abstracţi au ajuns să 
ni se pară "văzuți", că termenii naturali cosmici par mai 
uşor de explicat oricui. Ne întoarcem uşor spre un şir 
diferit de culturi din lumea modernă, dar şi spre "odăile şi 
ferestrele caselor, spre obiecte ce ne sînt familiare deoarece 
ele cuprind cuvinte, mai personale în jurul unui centru de 
uz personal". Aşadar limbajul audio-vizual este departe de 
termenul abstract, dar se îndreaptă şi spre acesta căutin- 
du-i analogii imagistice în viaţa de fiecare zi, în sufletul 
oamenilor, căci la început n-a fost cuvintul!! 


! Exprimarea este inspirată de acea splendidă pledoarie a lui Romul 
Rusan pentru puterea de transligurare a limbajului audio-vizual pentru 
figurile de stil ale acestuia [230:1977]. 

CAPITOLULV 


PRAGMATICA LIMBAJULUI AUDIO-VIZUAL 


Raportarea la persoane: cele trei situaţii afective 


S-a observat cu precădere că în dinamismul său 
fiecare imagine accentuează şi multiplică orice detaliu 
reuşind, totodată, a se îndepărta de altele, aşa încît "se 
poate alirma că în formarea unei imagini reapar toate 
metamorfozele vieţii noastre afective şi convingerile noastre 
profunde" [101a:1969, 27]. 

Această afirmație, pentru Enrico Fulchignoni, are 
caracter de lege, căci într-o asemenea succesiune orice 
element obiectiv poate deveni obscur apropiindu-se in- 
voluntar de altele pe care le poate aduce în prim plan cu 
toată prospeţimea lor. Este ceea ce se petrece şi în dome- 
niul percepţiei, unde asistăm la procesul continuu de 
uzură afectivă a imaginilor, transformînd pe unele în 
"scheme" neînsulleţite pe fundalul percepţiei şi dindu-le 
altora puterea, forţa de a deveni "figuri", făcîndu-le deter- 
minante în procesul perceptiv. De remarcat că acest joc al 
raporturilor perceptive între figuri şi fond nu este specific 
numai cîmpului vizual, ci este o condiţie a tuturor percep- 
țiilor. Fenomenul corespunde, la modul general, com- 
poziţiilor stabile picturale, dar nu numai lor, ci, vom vedea, 
aceloraşi legi li se vor supune şi imaginile sonore. 

În ambele cazuri, şi vizual şi auditiv, (se poate spune 
şi despre celelalte percepții tactile, olfactive, gustative, la 
fel) vom putea sesiza şi posibilitatea schimbării de poziţie 

între fond şi "figură". Practica utilizării acestor limbaje 
conţine frecvent asemenea permutări în care fondul devine 
figură şi invers. Este apoi acest schimb şi efectul obţinut 
prin căutarea acelei "figuri ascunse”, care şi într-o com- 
poziţie stabilă devine dominantă. 

Această selecţie între fond şi figuri prezintă importanţă 
deosebită deoarece "jocul imaginilor” se desfăşoară conform 
diferitelor situaţii afective. Aşa se explică de ce uneori s-ar 
părea că evoluţia comportamentului uman nu este determi- 
nată de realitatea ce se impune intuiţiei, ci de o altă 
realitate care ar fi din contra "obiectul credințelor noastre". 
Această situaţie este cu atît mai interesantă, cu cît - după 
observațiile lui Michotte - ea nu se rezumă la manifestarea 
pe plan percentiv, ci ţine şi de aceea, mai generală, a 
atitudinii subiectului; "Cazul cinematografului - scrie E. 
Fulchignoni - şi al imaginii filmice este caracteristic căci 

„atitudinea noastră globală vis a vis de film este atitudinea 
unei convingeri a irealului în detrimentul realităţii aparente 
a evenimentelor reprezentate” [101 a:1969,29]. 

- Pentru a ilustra această situaţie autorul porneşte de la 
"cele trei situaţii afective” considerate drept condiţii tipice 
în care se desfăşoară procesul de selecţie a imaginilor. 
Definirea acestor situaţii este făcută prin raportarea la 
persoană. Rolul deţinut de acestea în conştiinţa subiec- 
tului, gradul lor de prezenţă îl determină pe E. Fulchignoni 
să distingă cele trei situaţii afective şi mai apoi cele trei 
atitudini ale conştiinţei corespunzătoare. 

]. Atitudinea realistă: identificată cu situaţia în care 
mergem pe stradă preocupaţi de actul nostru astfel încît pe 
oricine am întîlni acesta rămîne pentru noi un om, un 
prieten, ocupînd deci locul pe care îl are în realitate. 

2. Situaţia spectaculară, opusă celei realiste. În acest 

“caz o parte importantă din actele secundare au fost 
abandonate. Dorinta principală este aceea de a participa la 

"sentimentele publicului" gata fiind a aplauda sau a suferi 
cu el. Acţiunea se reduce la cîteva dintre formele compor- 
tamentului social sau individual. Este exclusă identificarea 
celor pe care îi întîlnim. Funcţia realului se îmbogăţeşte, se 
complică, iar 'risul şi lacrimile teatrului tăgăduiesc iden- 
tificarea'. 

3. Cea de a treia împrejurare în care se desfăşoară 
procesul selecţiei imaginilor este aceea specifică imaginii 
fimice. Aceasta diferă complet de celelalte două situaţii 
anterioare. Avem o permanentă oscilație între predominan- 
ţa credinţei în irealitatea obiectelor percepute şi impresia 
realului. Se cunosc situaţii în care spectatorii se temeau că 
locomotiva din imagine trece peste ei sau că vor fi udaţi de 
furtunul de pe ecran. Este o continuă oscilație între 

"credinţă şi impresie” în conştiinţa spectatorului. Neîncre- 
derea este paralizată cînd se are conştiinţa artificialului. 
Este cu atît mai încrezător subiectul cu cît se află în stare 
spectaculară. Aşa se explică puterea contagiunii. Ecranul 
luminos şi obscuritaiea sălii îl HSPN pe spectator 
slăbindu-i simțul critic. 

A. Gemelli analizînd cauzele psihologice ale interesului 
proiecţiilor cinematografice, încă în anul 1928, îşi propu- 
nea, ori de cîte ori intra în sala de cinematograf, să reziste 
fenomenului exercitat de proiecţie şi să păstreze viu simţul 
critic şi controlul asupra sa o dată cu "întreaga per- 
sonalitate nealterată". De fiecare dată însă, spune autorul, 
"îşi pierde capul", fapt ce-l determină să tragă şi concluzia 
că "interesul trezit de filmul cinematografic este asemă- 
nător cu interesul viselor şi explicaţia psihologică a atitu- 
dinii noastre în faţa proiecției arată că noi ne comportăm 
ca în vise”. 

Subconştientul domină cu toată forţa sa fiind furaţi de 
un curent ce impune o atitudine pasivă şi necritică. 
Reînvierea nu se mai petrece decit prin subiectul imaginii 

dacă acela trimite spre realitate, dar tot pentru o singură 
clipă pentru că intervine din nou altă imagine de gradul doi 
şi deci intervine dubla influentă asupra noastră, a conştiin- 
tei şi a sferelor cele mai obscure ale personalităţii. La fel ca 
în vis şi în viziunea filmică domină determinantele afective. 
Imaginile tind mereu să se combine. Această combinare 
este după Freud regula proprie a visului. Este vorba însă 
de o asemenea combinare încît e greu a mai degaja elemen- 
tele constitutive. La fel personajele diferite se pot combina 
în urma unei impresii comune pe care fiecare o poate trezi 
in noi. Este ceea ce se întîmplă atunci cînd avem senzaţia 
că ştim foarte bine un personaj, deşi nu l-am văzut nicio- 
dată. Sînt legile introspecţiei. În acest moment putem 
semnala şi o distincţie între "condensarea" de tip filmic şi 
cea din vis. În timp ce o asemenea combinare a imaginilor, 
realizată în vis, este instantanee, în celălalt caz este de 
durată, căci acestea izvorăsc din viaţa obişnuită, reprezen- 
tind un anume "tip" specific unei anumite perioade. 

Vom observa însă că această "condensare" a imaginilor 
este impusă printr-o absenţă totală de logică: abstracţiile, 
concluziile şi deducţiile logice nu au nici o putere. Faptele 
se succed faptelor, scenele scenelor". Acest lucru se petrece 
numai la nivelul subiectului receptor nu şi la creator, alifel 
ar trebui să acceptăm că autenticului creator îi lipseşte 
conştiinţa lucidă a relaţiei dintre mijlocul expresiv şi 
valoarea emoţională a acestuia, precum şi scopul urmărit. 
Este adevărat însă că în cazul de faţă avem a vorbi despre 
creatorul înzestrat cu o deosebită putere de transpunere 
afectivă. El este cel care va intui, întrevedea, fiecare reacţie 
emoţională a spectatorului. Capacitatea de prospectare, 
anticipare şi obiectivare în analiza efectelor, mijloacelor 
folosite sînt tocmai acele calităţi care dau operei forţa de a-l 
sustrage pe partenerul de dialog şi a-l purta prin cele mai 


nebănuite unghere ale fiinţei sale, trezindu-i amintiri, 

reactualizîndu-i scene, după care credea că a scăpat. Dacă 
scopul urmărit este acela de a-l supune un ui "examen" 
acesta va continua dincolo de aprinderea luminii în sală, 
Dacă este orientat spre a-i "adormi" conştiinţa aflată în 
prag de "explozie", atunci şi starea aceasta va continua. Pe 
drept se spune că imaginea a devenit astăzi acel mijloc al 
reproducerii mecanice a viselor şi a “standardizării” lor. 
Ricciotio Canudo numea cinematografia "uzina de imăgini”, 
iar Hans Richter vorbea despre "visele pe care banii le pot 
cumpăra". 

Vom remarca cum întreaga desfăşurare a acțiunii se 
grupează în jurul unor persoane. Raportarea la persoane 
este legea actului artistic în general şi în special pentru 
mesajul audio-vizual, pentru construcția discursului filmic 
(cinematografic şi de televiziune) şi radiou. În timp ce în 
atitudinea realistă subiectul are capacitatea de a identifica 
pe fiecare în parte, în a doua situaţie şi mai ales în a treia, 
în situaţia afectivă filmică, identificarea este înlocuită cu 
"condensarea". Imaginea îşi păstrează însă spaţialitatea şi 
temporalitatea. Este ceea ce o apropie de fenomenul oniric, 
al visului, va spune Fulchignoni. 

Analogia între aceste două statute provine din fenome- 
nul de transfer care permite sentimentului sau emoţiei să 
se detaşeze de obiectul lor principal şi să se raporteze la 
imaginile accesorii. Este ceea ce se petrece la formarea 
simbolurilor. Or, este ştiut că gîndirea simbolică suferă 
complet de gindirea raţională pentru care semnele sînt 
instrumente, Limbajul simbolurilor devine astfel întot- 
deauna unul personal, tipic sentimentelor, dobiîndind rol 
deosebit în geneza imaginilor filmice. Astfel, în producerea 
filmului autorul realizează procesul emotiv al imaginilor 
simbolice prin selecţia materialului "plastic" - vizual, 
fotografic - care în desfăşurarea sa şi prin semnificaţiile lui 
constituie subiectul cinematografic. Pudovkin spunea că 

“un material plastic eficace nu necesită nici O explicaţie, 
trebuie să conţină în el o valoare aluzivă care-l depăşeşte" 
[101 a:1969, 34]. 

Cineaştii au făcut regulă din a acorda atenţie expresiei 
optice creatoare găsind pentru fiecare idee nenumărate 
posibilităţi de exprimare. Ţinind apoi seama de dubla 
valoare a imaginii au putut uşor simţi că alegerea elemen- 
telor simbolice se produce simultan cu desfăşurarea 
actiunii sau, altfel spus, desfăşurarea actiunii se produce 
simultan cu alegerea elementelor simbolice. Aceasta este 
urmare a faptului că în film imaginea este în acelaşi timp 
realitate estetică şi "emblemă psihologică", este rodul 
ficţiunii căci în cinema ea nu poate lipsi. Forţa ficţiunii 
rezidă în consistenţa planurilor şi în articularea acestora în 
efortul transformării şi nu în datele de la care s-a pornit. 

S-ar putea spune că un film are datoria numai de a 
pune problema sau că un film care pune problema este un 
film care nu tratează un subiect. Din acest unghi, a trata 
un subiect înseamnă a "detrona" problema, a o uita, a o 
neglija, a o rupe de statutul său de generalitate şi a o 
fărimiţa. 

Dacă a pune problema este o misiune a imaginii 
audio-vizuale, atunci totul se orientează spre "cum se 
pune" şi "ce se vrea" printr-o asemenea abordare. Implica- 
rea autorului dă valoarea. Nu e mai puţin adevărat că - aşa 
cum se va observa - o problemă bine formulată, e pe 
jumătate rezolvată. Cina va rezolva restul ? Pe seama cui 
se va lăsa şi mai ales spre cine ne va orienta filmul ? Sint 
răspunsuri pe care le găsim în gradul de implicare a 
autorului. | 

Interesant e că spectatorii urmăresc acţiunea şi nu 
analizează simbolurile. Aceasta pentru că limbajul analogiei 
reuşeşte să tulbure reprezeniarea propriu-zisă. Va trebui să 
mai spunem că analogiile între imaginea simbolică şi 

sentiment se realizează numai la nivelul inconştientului. 
Kant - cu prolunzimea-i caracteristică - rema. ca faptul că 
în conştiinţă imaginaţia este pusă în serviciul inteligenţei, 
în timp ce, în artă, inteligenţa este pusă în slujba imagina- 
Hei 


Piramida realului 


Pentru a contura un model cît mai fidel luptei ce o are 
de dat un realizator de film, E. Fulchignoni porneşte de la 
cruciade, găsind în ele, comparabil, entuziasmul, hotărîrea 
de a nu da înapoi în bătălie. Deosebirea este că în timp ce 
cruciații aveau arme concrete şi duşmani "în carne şi oase”, 
pe care-i vedeau, în film victoria nu depinde numai de pu- 
terea realizatorului, ci şi de voinţa adversarului, de fineţea 
lui, de dibăcia sa, de a se lăsa ori nu furat [101a:1969, 62]. 


Acesta este aspectul care nu mai îngăduie a calcula 


eficienţa prin amploarea şi intensitatea acţiunii des- 
făşurate.. Din acest punct încep să se distingă mai multe 
trepte ale realului. Pentru a ne sugera această ierarhizare 
profesorul italian se întreabă ce reprezenta delirul lui Don 
Quijote ? Ce însemna lupta sa cu biete oi luate drept ban- 
diti, ori cu aripile morilor de vînt considerate uriaşi. Era 
exprimată cu putere de convingere o credinţă pe care nu 
voia să o înţeleagă drept neverosimilă, era 'încăpăţinarea 
în eroare" ce nu poate fi arătată cu nici un argument raţio- 
nal. Cum este posibil acest lucru ? Răspunsul îl aflăm la 
psihologul Pierre Janet. Examinind credinţele, profesorul 
francez de psihologie a observat că acestea nu se aseamănă 
toate între ele şi ca urmare a început a căuta explicaţia 
acestui fapt. Ideea a izvorit din constatarea că sub acelaşi 
nume se ascund numeroase fenomene psihice, iar cel mai 
relevant dintre ele, cu valoare de certitudine, ia naştere 
prin reflecţie. "Multe fenomene psihice care par, astăzi, 

foarte misterioase ar putea fi uşor explicate dacă s-ar 
cunoaşte exact tendinţele unei acţiuni determinate care 
intră în joc, în grade diverse de dezvoltare în aceste feno- 
mene" [251:1972, 17]. 

Analizind procesul, Pierre Janet distinge mai întîi 
etapa afirmației. Afirmația pe această treaptă se face la 
întîmplare deoarece ea depinde de forţa momentană care 
întovărăşeşte o formulă sau alta, scrie, în valoroasa sa 
monografie consacrată filosofului francez, profesoara Stela 
Teodorescu. Dar pentru a afirma, spune Pierre Janet, este 
necesară o aşteptare, o oprire pentru o primă meditaţie 
după care urmează discuţia, sau cum se conchide în 
monografia amintită "deficienţele, defectele acestei conduite 
(e vorba de afirmaţia imediată s.n.) au fost remediate pe 
parcursul procesului evolutiv în credinţele reflexive prin 
dezvoltarea unui fenomen social, extrem de imporiant: 
operaţia discuţiei..." [251:1972, 147]. Discuţia se constituie 
ca o a doua operaţie mintală în care se întîlnesc atit 
obiecțiile aduse de interlocutor, cît şi propriile obiecţii din 
care se va degaja o opinie despre afirmaţia iniţială. 

După constituirea unei opinii, va urma o nouă operaţie 
a alegerii precedată de o altă "oprire". Opţiunea fiind 
făcută, acum se poate şti exact şi pentru care sens al 
afirmatiei iniţiale se va pronunţa. Este aici prefigurat, în 
fond, drumul străbătut în căutarea oricărui adevăr. Este 
acea dramă care se joacă între diverşi protagonişti. 

Există unele situaţii în care oprirea pentru discuţie 
este eliminată după cum pot fi eliminate şi ambele opriri 
nemairămiînînd decît afirmaţia sau negația, aşa cum se 
întîmplă cu eroul lui Cervantes. El nu ştie decît ceea ce 
"vede" el, nu ceea ce i-ar spune un anume Sancho. La cei 
bolnavi, aflăm urmărind concepţia lui P. Janei, afirmaţia 
nu este oprită de nici un control şi de aici contradicția cu 
principiile raţiunii. Sint idei pe care le vom găsi exprimate 

şi în numeroase lucrări de psihologie ale specialiştilor 
români [193; 196; 197]. 

Ajuns în acest stadiu, E. Fulchignoni ne atrage atenţia 
că fenomenul este identic şi în cazul spectatorilor de 
cinema. Dacă se mai acceptă şi distincţia dintre credinţă 
(ca act imediat) şi convingere (privită ca un "act reflectat") 
se pot face paşi spre înţelegerea delirului. Delirul în cazul 
acestei distincţii ar elimina convingerea, reflectarea - etapa 
ce presupune discuţia. Se pune întrebarea de ce o con- 
vingere reflectată ar fi mai bună decît una imediată, dacă 
în planul fericirii individuale - în mintea acelui Quijote, nu 
există diferenţă între delir şi certitudinea logică. 

Corijarea acestor credinţe imediate se face - scria psi- 
hologul Stela Teodorescu în monografia amintită - în sta- 
diul conduitelor mijlocii prin acte de voinţă şi credinţă de 
o structură diferită celei ale credinţei reflexive" [251:1972, 
176]. Aceasta este o conduită care reproduce în interiorul 
nostru "discuţia unei adunări", adică rellecţia oprind 
afirmaţia dă naştere deliberătii şi numai după aceea se 
ajunge la decizie. 

La psihologul francez găsim ipoteza tensiunii psihice 
ce are ca punct de plecare faptele valorii inegale a ac- 
țiunilor şi evidenta diferenţă a conduitelor. Odată cu 
definitivarea teoriei sale, după stabilirea ierarhiei tendin- 
telor şi a conduitelor psihice se vor putea face paşii ur- 
mători ai înţelegerii. "Urmărind tensiunea psihică, gradul 
ierarhic al unei acţiuni distinge iniţial - pe baza studiilor 
istoriei - două niveluri: al acţiunilor automate şi al ac- 
tivităţii sintetice. Ulterior studiile sale asupra psihasteniei 
îi permit să stabilească o ierarhie mai completă culminind 
cu funcţia realului" [251:1972, 19-20]. 

Ceea ce Pierre Janet observase la noţiunea de real era 
caracterul ei foarte vag. Pentru a analiza aceste stadii ale 
realului a fost trasată piramida ce-i poartă numele. 1) La 

primul nivel - cel mai elementar, se află corpurile, obiectele. 
Existenţa acestora nu este de nimeni negată, toţi oamenii 
cred în ele. 2) Următorul nivel este ocupat de credinţa în 
propriul psihism şi al altora. Eu cred că o idee este sau nu 
acceptată de alţii, ceea ce înseamnă mai puţin decit a crede 
în obiecte. Este acel nivel al spiritelor. 3) Al treilea loc din 
piramida realului este ocupat de evenimente şi mai ales de 
evenimentele prezente. 4) Acţiunile. 5) Senzaţiile, - ştiu 
dacă mi-e cald ori frig. Este locul faptelor psihice. 6) 
Viitorul mai puţin real decît prezentul chiar în cazul 
viitorului apropiat. 7) Trecutul apropiat (recent). 8) dealuri. 
9) Viitorul îndepărtat. 10) Trecutul îndepărtat şi mai palid. 
11) Imaginarul, realitatea imaginaţiei, a fantasmelor 
identică cu ceea ce s-ar numi realitatea viselor cu ochii 
deschişi. 12) Ideea. 13) Gindirea. | a asi 

Observăm că este vorba de o piramidă a realităţii 
trăite. "Precizăm, scrie profesoara Stela Teodorescu, nu-i 
vorba de realul absolut în sens filosofic, ci de reprezeniarea 
şi sentimentul realului, adică atitudini particulare care 
apar la un anumit grad al tensiunii şi dispar dedesuptul 
acestuia [251:1972,220]. = 

Orice noţiune şi cu atît mai mult orice propoziţie este 
în măsură să provoace căutarea de a se localiza pe unul 
dintre aceste nivele. Orice obiect ia formă, culoare şi îi 
asociem comportamente adecvate. E. Fulchignoni ia ca 
exemplu salutui care poate fi un asemenea comportament, 
dar foarte complex, căci nu este acelaşi lucru să saluţi o 
persoană simpatică, pe una de care nu ai fivrut să auzi, pe 
un mort, sau un drapel. Comportamentul adecvat se 
manifestă prin toate mijloacele noastre: de exprimare, 
mişcarea privirii, mobilitatea feţei, reacţiile musculare, căci 
de n-ar fi aşa ce s-ar întimpla dacă am fi observați salutind 
drapelul din 1870 al Papei sau am prezenta onorul la 
vederea, în muzeu, a unui sceptru. Adecvarea izbucneşie 

din permanenţa raportare la piramida realului trăit. 

Scara realului după Balthasar Gracian este scara 
inversă a timpului, aşa încît nimic nu e mai puţin real decât 
clipa prezentă căreia nu-i ştim totalitatea; nimic nu-i mai 
ireal decit viitorul pe care nu-l şiim şi mai real ca trecutul 
asupra căruia putem zăbovi exercitindu-ne capacitatea 
cognitivă. Deci, ne interesăm de trecut pentru a cunoaşte 
"realitatea". 


Evaziunea în imaginar 


Firesc ar fi deci ca odată cu situarea pe o treaptă mai 
îndepărtată a obiectelor pe această scară şi trăirea să fie 
mai puţin intensă, însă, observă E. Fulchignoni, lucrurile 
nu stau chiar aşa, ci uneori e tocmai invers. Ce este altceva 
cazul spectatorului de cinema pentru care "fantomele se 
încarnează ?" i 


Imaginarul devine real. P. Janet nu-şi punea o astfel 


de problemă deoarece abia mai apoi a apărut cinemato- 
graful sonor şi variantele sale mai moderne: panoramic şi 
în culori. În schimb, de două mii de ani există o altă 
"formă de reificare" prin care "persoanele trec de la starea 
lor de fantomă la starea coporală”. Aceasta se petrece în 
cazul teatrului. În sala de spectacol, special construită 
pentru aceasta, o parte din oameni "nu fac nimic” pe cînd 
altă parte sînt actorii. Aceştia se agită, sint cei care se 
manifestă numai în prezenţa publicului, mişcarea lor este 
pentru public, publicul venit special să-i urmărească. A 
fost astfel concepută şi sala, încît actorii stau pe scenă 
pentru a fi mai uşor văzuţi. În momentul cînd pleacă unii 
(publicul ori actorii) atunci pleacă şi ceilalţi. Prezenţa lor 
este condiţionată reciproc. Se realizează aici, în sală, şi o 
nouă treaptă a piramidei realului, aceea a "delirului 
voluntar". 

În spaţiul sălii de teatru se întilneşte acea "dublă 
realitate" găsită odată la ediliciu - sala şi scena - şi a doua 
oară în spaţiul uman - spectator şi actor. Faptul că se 
vorbeşte despre un delir voluntar este atestat de pasivitatea 
publicului şi de intensa activitate, special întreprinsă, a 
actorilor. De la aceştia, situaţi pe scenă, s-ar "scurge" parcă 
o anume cantitate de energie, precum în cazul vaselor 
comunicante spre cei din sală care au venit special să-i 
privească, fiind gata să plingă sau să ridă precum vor face 
actorii sau vor dicta ei. Este în fapt acelaşi lucru ascuns şi 
de formula lui Ortega y Gasset care consideră că teatrul 
"înainte de a fi literatură este comerţ de energie în neînţele- 
gere", Este acel invers decit cel al lui Don Quijote. Însăşi 
exprimarea noastră Sa ali spune acest lucru: "îl voi 
vedea pe Hamlet!". 

E. Fulchignoni, consecvent piramidei realului trăit, ne 
aminteşte că Don Quijote afirma: "văd uriaşii!”, pe cînd noi 
spunem "vom vedea". Face distincţie între "văd" şi "voi 
vedea". În timp ce "voi vedea" presupune o serie de acţiuni 
conştiente ce premerg actul: mersul pînă la teatru plus alte 
actiuni cărora ne supunem de voie, Cavalerul Tristei Figuri 
nu face nimic decit "vede" (este obligat să vadă). Noi ne 
luăm locul în sală, acolo mai jos, dispuşi a crede că actorii 
nu sînt simpli actori (fantome) - acceptind deci această 
"sclavie". 

Ceea ce vedem, în realitate este cu totul altceva. Este 
o pînză, carton, material plastic, eroul este actorul X, dar 
noi nu-l mai vedem pe actor, ci personajul, pe Hamlet, la 
fel cum acele bucăţi de carton se transformă în zid. Astfel, 
în acest spaţiu, dincolo de rampă, lucrurile şi personajele 
au calitatea, dobiîndesc acea calitate, de a fi altceva decît 
ceea ce sint. "Acest fapt care se produce în fiecare zi, timp 
de secole, în teatrele lumii întregi, este unul din cele mai 
stranii, din cele mai extraordinare aventuri a cărei ex- 

perienţă o poate face omul" [E. Fulchignoni, 1969, 69]. 

__Extraordinarul este dat de calitatea speci: colului de a 
ne întoarce cu multe secole în urmă - atitea cîte îşi pro- 
pune autorul - sau de a ne transporta în spaţii dintre cele 
mai diferite pe toți acei veniţi în sală. Este acel miracol care 
face ca realitatea actorului să constea în a-şi nega propria 
personalitate şi a o înlocui pe aceea a personajului pe care 
îl reprezintă. La fel ca acele bucăţi de carton ce trebuie să 
însemne zid, la fel ca acele linii ce vor a spune că sînt 
cărămizi, la fel actorul nu vine pe scenă pentru a se 
prezenta pe sine, ci pe un altul total diferit. Culorile, 
desenele, toate ne transportă spre o altă treaptă a realului 
deoarece ficţiunea trece pe prim plan. Teatrul, va spune 
Ortega y Gasset, este un fel de metaforă în care cele două 
realităţi angajate se anulează, se dematerializează făcînd 
loc irealului. "Prin şocul şi distrugerea realităţilor, obținem 
fantome extraordinare care nu există în nici un univers" 
[10la, 1969, 70]. Aşa se explică după Abraham Moles 
faptul că un mesaj poate fi înviorat apelîndu-se la feno- 
mene extrasemantice, aceasta se datorează faptului că 
nivelurile cele mai profunde ale ființei umane sînt acelea 
care interferează cu nivelurile cele mai explicite. 

Este meritul psihanalizei de. a fi scos de sub o inter- 
pretare mecanică âceste corelaţii. Cum se explică astfel 
efortul pe care îl face un cititor, ascultător, speciator şi 
telespectator de a descifra lanţul încilcit al poveştilor 
polițiste, efort pe care nu l-ar face pentru un alt subiect. 
Sînt elemente sesizate empiric şi neexplicaie încă suficient. 
Din această cauză aşa zisul "fler" nu ne poate îi mereu de 
folos, Extremele nu pot aduce cîştiguri. 

Spectatorul vine la teatru pentru a primi de pe scenă 
această "realitate metaforică” ce are proprietatea. de a fi 
făcută "din carne şi umbre". Un asemenea statut spec- 
tatorul dobiîndeşie nu dintr-o dată, ci treptat, dar întot- 

deauna voluntar. Işi va propune să vadă, va urma pără- 
sirea locuinţei cu lucrurile reale ce-l înconjoară şi abia apoi 
va intra în realitatea fantomelor, în spaţiul de întîlnire cu 
ele, în clădirea teatrului. Vom observa că există, în paralel, 
şi simultan cu aceste acţiuni pe plan psihologic o transpu- 
nere, o mişcare adecvată. Este acea "pregătire" pentru a 
părăsi starea furnizată de lumea obiectelor obişnuite, 
percepute ca realităţi de prim grad pentru a pătrunde, a 
păşi pe o altă treaptă de trăire, a unui real de alt nivel. 
Conştiinţa noastră de spectator, de public dobindeşte 
şi ea o nouă structură. Această metamorfoză nu este însă 
întimplătoare. Este izvorită dintr-o necesitate imperioasă a 
vieții umane, ştiută dintotdeauna, aceea de a conţine în ea 
o latură metaforică, aceea de a-şi păstra mereu viu unul 
dintre "organele sale esenţiale” - spectacolul. Spectacolul 
este acel element care întregeşte viaţa noastră spirituală. El 
vine ca o contra-greutate pusă primei trepte din piramida 
realului, la cealaltă- extremă a sa. La temelia acestei 


piramide se află cea mai vastă şi mai reală componentă a 


vieții. Aici totul este foarte exact, foarte "serios". Întreaga 
comportare de la acest nivel se supune acestor legi. Nu 
avem de ales căci pe această treaptă lumea este lumea 
prezentă funcţie de care trebuie să ne reglăm întregul 
comportament. De această capacitate va depinde existenţa 
noastră. Pe de altă parte, viaţa ce "ne-a fost dată" nu este 
decît în stadiul de "semielaborată", răminînd în seama noa- 
stră să continuăm procesul, să ne-o "facem", să ne-o "fini- 
săm", construindu-i celelalte componente. Aşadar, procesul 
nu se încheie cu simpla constatare că trăim, că avem o via- 
tă la dispoziţie, ci important e ce facem cu ea din acel mo- 
ment. "Viaţa nu este un infinitiv, spune E. Fulchignoni, ci 
mai curind un gerunziu, un "faciendum" [101 a:1969, 7 1]. 

Mereu ne vom afla sub imperiul lui "făcînd", fără a se 
indica ce, mereu facem ceva. Din această luptă continuă 

omul şi-a căutat un refugiu, o evadare absolnt necesară 
pentru a se feri de oboseala, seriozitatea, efortul şi respon- 
sabilitatea ce-l apasă acolo (sau mai exact aici) în lumea 
lucrurilor între care trăieşte, acţionează. 

S. Freud, psihanalist, a cărui valoare este tot mai mult 
evidenţiată de cele mai diferite ştiinţe sociale, a intuit 
strălucit existenţa mecanismelor de apărare a personalităţii 
prin instanţa numită 'super-ego'”. Acesta îl va ajuta pe om 
să se ferească de tentaţii şi impulsuri biologice inferioare 
izvorite din inconştient. Există însă situaţii în care aceste 
impulsuri primare nu pot fi dirijate, orientate spre formule 
superioare sau integrate normelor sociale. În această 
situaţie are loc "refularea", respingerea şi ignorarea lor. 
Odată săvirşit acest act mai pîndeşte un singur pericol - 
à reacția de protest, de apărare, izvorită din "complexele" 
provocate de acele refulări, reacţii ce au loc ori de cîte ori 
sînt evocate, sint atinse acele puncte. Este ceea ce va 
spune proverbul "adevărul supără”, proverb ce devine titlul 
unuia dintre eseurile academicianului Vasile Pavelcu 
[206:1976, 25]. Fiindcă cele spuse ating adincurile in- 
conştientului, readuc în conştiinţă realităţi pe care in- 
dividul le vrea dispărute, nimicite", spune autorul "Meta- 
morfozelor lumii interioare". 

Oare conştientul este însă alcătuit numai din aseme- 
nea acte ? Credem în adevărul afirmației că nu întotdeauna 
inconştientul se opune conştientului şi că "uneori este 
subiacent lui, este în sinergie cu conştientul" [213a:1978, 
346]. În acest cadru al înţelegerii, evadarea în imaginar 
dobîndeşte, sperăm, o altă viziune avînd mereu deschise 
graniţele dintre conştient şi inconştient. 

Desigur o evadare totală, absolută, este irealizabilă. 
Prin urmare oamenii vor căuta o formă care să nu înlocu- 
iască decit nivele realului, nu viaţa (unică şi ireversibilă). 
Evaziunea a fost găsită în real, în imaginar. A trăi însă în 

imaginar înseamnă a te converti pe tine în irealitate, spune 
E. Fulchignoni. A suspenda o clipă acţiunea vieţii (reale) şi 
a te lăsa pradă unei alte lumi, scăpind de oboseala şi 
povara acelor necruțătoare legi ale primei trepte a realului, 
manifestîndu-te iresponsabil ca şi cum această treaptă ar 
fi inexistentă, înseamnă a pătrunde în lumea spectacolului. 
Acestei nevoi esenţiale, mereu mai prezentă, îi corespunde 
dezvoltarea în paralel cu riguroasa organizatorică a vieţii 
cotidiene, a activităţilor recreative. Aceste activităţi vin a 
sta, cum spuneam, la celălalt capăt al scării realului, 
pentru a echilibra balanţa echilibrînd, în fapt, unitatea 
vieţii noastre psihice. Sub unul din cele mai inspirate tiiluri 
posibile în eseul amintit "Adevărul supără", academicianul 
Vasile Pavelcu ne spune că drumul spre evadarea din 
realitate se deschide "în abisurile lumii interioare" odată cu 
auto-iluzionările, fabulaţiile, visările şi delirurile (voite). 
"Acolo se naşte distanţa dintre obiectiv şi subiectiv, vis şi 
luciditate, minciună şi adevăr, ficţiune şi realitate, cuvînt 
şi acţiune" [206:1976, 205]. cz RE 

În lumea spectacolului renunţi la orice norme rigide, 
spui ce simţi atunci - ceea ce nicicînd altfel nu ai spune - 
te desfăşori, cum n-ai face-o nici sub ameninţarea pedep- 
sei. Aceste reacţii se petrec acolo, în acel spaţiu în care 
dubla dedublare de care vorbeam are loc căci există spaţiul 
spectatorului şi al scenei şi rolul pasiv al publicului şi cel 
generos al actorilor care dau din energia lor energii capabile 
să ducă, de bună voie, pe toţi cei veniţi, în lumea acţiunilor 
imaginare, a fantomelor. Pe de altă parte, nu vom pierde 
din vedere încă un fapt - care a fost subliniat ori de cîte ori 
s-a impus - acela că în noua lume nu întrăm singuri. Un 
spectacol nu se organizează pentru un om, nici pentru doi, 
deşi noţiunea de public o putem discuta precum pe aceea 
de "grămadă", Legea coniagiunii funcţionează în sala de 


spectacol. Apoi, fiecare ştie că toţi sînt veniţi acolo peniru 

a-şi împrumuta statul de spectator. să ne amintim de 
eforturile zadarnice ale lui A. Gamelli de a-şi păstra simţul 
critic în sălile de cinema! Să ne gindim la "microbiştii” care 
pornesc de acasă jurînd că pe stadion nu vor mai pune la 
inimă nimic din ceea ce vor vedea. Şi totuşi, ei vor uita de 
acest gînd şi vor deveni spectatori. De altfel un lucru este 
bine cunoscut, că în timpul spectacolului nimeni n-are 
"ochi" pentru altceva. Se poate spune deci, că a te distra, 
a te refugia din viaţa de fiecare zi este acel act compen- 
satoriu specific uman şi nu doar fiinţelor frivole. "Omul 
frivol, remarcă E. Fulchignoni, paradoxal este cel care nu 
reuşeşte să se distreze" [1Ola: 1969, 72]. 
| Spectacolul, distracţia, s-au instaurat de mult între 
à acele componente esenţiale ale vieţii căci dacă "viața este 
un joc”, după expresia lui Platon, poate că acest joc este 
tocmai al permanentei şi necesarei schimbări de decor, 
între regulile părţii "serioase" şi ale celei de balans, oferiie 
de odihnitoarea fugă de imaginar. "Există de altfel, subli- 
niază autoarea monografiei Pierre Janet, profesoara Stela 
Teodorescu, tendinţe bune şi puternice, a căror activizare 
se răsfringe favorabil asupra organismului şi care departe 
de a-l epuiza au mai degrabă un efect contrar" [251:1972, 
21]. Cum s-ar putea astfel explica permanenta alegere a 
lecturii, a spectacolului, a distracţiei înţeleasă ca act serios 
în continuarea orelor de muncă ? Leciura cere lectură, o- 
bişnuinţa de a merge la spectacol se instituie, şi nu dintr-o 
dată, ci vine în clipa în care individul recunoaşte că el 
execută uşor acţiuni care "sînt pe gustul său, care-i plac". 
Cea mai perfectă fugă în imaginar, după expresia lui 
E. Fulchignoni, este aceea oferită de cinematograf, căci 
acolo găsim în acelasi timp si joc şi vis. Totodata, cinemato- 
graful a adus nu doar perfecțiunea evadării, ci a adus şi 
maxima extensiune. El se adresează maselor şi le cuprinde. 
În spectacolul de cinema spectatorii găsesc eliberarea. 

Faptul determină analogia dintre cinematograf şi psihana- 
liza freudiană care compară medicina cu un ecran alb, pe 
care bolnavul să-şi poată proiecta propriile vise. Mergiînd pe 
această linie, se poate spune că "astăzi toate ecranele albe 
din lume trebuie să fie comparate cu nişte medici sau mai 
bine cu nişte centre secrete” [101a:1969, 73]. 

Ni se pare însă firesc a spune că nu vom fi de acord cu 
autorul să punem semnul egalitaţii între vis ca fenomen al 
psihismului uman şi visul cauzat de fenomenele psihice 
generate de cinematograf. Folosim termenul în accepțiunea 
dată mai sus de vis cu ochii deschişi. Inducţia hipnotică 
produsă de scurgerea imaginilor în semiobscuritatea sălii 
nu este încă starea de somn. Reamintind opiniile lui Pierre 
Janet, am spune, mai curînd, că spectacolul de orice 
natură trebuie să trezească tendinţe, dar nu de factura 
acelora provocate de prăjitură pentru copil, ci de cartea de 
lectura pentru acesta. 

Locul teatrului a fost deci luat de cinematograf chemat 
să ofere acele "rituri de compensare fabricate în imaginar". 
In aceasta accepţiune vom fi de acord cu E. Fulchignoni 
care spune ca cinematograful este cel care ne permite să 
regăsim puncte de reper în evoluţia societăţii şi să căutăm 
drumurile cele mai importante ale visului colectiv. Aşa se 
explică şi afluenţa de spectatori, ei vin să se regăsească. 
Măsura în care reuşesc este măsura succesului repurtat de 
film. Autorul va. deveni atunci un loc privilegiat, iar eroii, 
stelele ce se transforraă în mituri. Imaginarul îngăduie 
omului, indiferent de poziţia ocupată, dreptul de a se 
recunoaşte în oricare dintre eroi şi în oricare din actiuni. 


Psihanaliza a găsit explicaţii pentru stările trăite de - 


spectator. Să ne amintim de motivaţia lui Ch. Chaplin 
pentru fiecare din scenele sale. Cel mic îl bate pe cel voinic, 
cel prost îmbrăcat se răzbună pe eleganța opusului său 
ş.a.m.d. "Primele mele filme comice, spunea Ch. Chaplin, 

avură un succes imediat tocmai pentru că ele reprezentau 
în majoritatea lor agenţi de poliţie care cădeau pe gurile de 
canal, se împiedicau de găleți pline cu var, erau îngropaţi 
sub un munte de gunoaie, pe scurt, erau victimile a tot 
felul de nenorociri. lată oameni care reprezinta demnitatea 
puterii - şi care adesea sînt mindri şi pătrunşi de acest 
lucru - transformați în ridicol şi batjocoriţi. Vederea 
nenorocirilor lor provoacă publicului din lumea întreaga, 
din Statele Unite în Anglia, din Rusia în Spania, o plăcere 
mult mai mare decit dacă aceste nenorociri s-ar fi întîmplat 
unor simpli cetăţeni. În filmul "Evadatul" eu las să cadă de 
la un balcon o îngheţată pe o doamnă foarte distinsă şi 
elegantă, aşezată la o masă de cafenea. Un prim hohot de 


„Tis este provocat de neîndeminarea mea, un al doilea însă 


şi mai sonor este suscitat de îngheţata care cade pe giiul 
doamnei, care începe să zbiere şi face o criză de isterie. In 


f această scenă am ţinut seama de două trăsături diferite ale 
firii omeneşti. Prima este reprezentată de satisfacția pe care 


o dovedeşte publicul cînd vede că sînt ridiculizate bogăţia 
şi luxul, a doua de aspiraţia spectatorilor să dovedească 
aceleaşi senzatii pe care le resimt actorii pe scena. Nouă 
zecimi din spectatori sînt săraci şi în forul lor interior 
invidiază bogaţia zecimii favorizată de soartă. Dacă de 
exemplu, aş fi lăsat să cada îngheţata pe gitul unei femei 
sărmane, acest lucru n-ar provocat risul, ci simpatia 
pentru victimă. Dimpotriva, dacă îngheţata cade pe situl 
unei bogătaşe, publicul gîndeşte ca acest lucru este bine 
făcut, 

După ce am asistat la un meci de box mi-a venit 
imediat ideea unui Charlot boxer, în care eu, mic de 
statura cum sînt, scot din luptă un mare voinic, cu ajuto- 
rul unei potcoave de cal, pe care am ascuns-o în mănuşa. 
Publicul ştie foarte bine că este vorba de un act neloial din 
partea mea, dar este întotdeauna de partea mea, deoarece 

fiecare dintre noi doreşte în mod secret, să poată face rău 
unuia mai puternic decît el" (citat după E. Fuchignoni, 
p. 95-96). Am reţinut acest pasaj din amintirile marelui 
actor deoarece găsim în el o veritabilă analiză psihanalistă 
pornită de la un nespecialist. 

Există, spune I. Pascadi [201:1978] o mare deosebire 
între ceea ce reprezintă risul obişnuit al vieţii de fiecare zi 
şi cel propus de arta. Dacă cel dintîi este un act spontan, 
celălalt este rezultatul imaginarului care, aşa cum spu- 
neam, presupune decizia de a-l percepe şi bunăvoința de a 
te lăsa purtat. În cazul artei convenţia este aceea care 
introduce nu numai codul, ci şi plăceri suplimentare. Ne- 
am oprit la analiza hazului pornind de la Charlot pentru 
faptul că în acest caz nimeni nu va nega "construcţia, 
efortul de a combina astfel lucrurile încît să se realizeze 
acea descărcare spirituală propusă de autor şi - de ce nu? - 
aşteptată de spectator. Nu putem ignora, cu deosebire pe 
această treaptă, plăcerea, încîntarea spiritului pentru care 
am părăsit realul în favoarea imaginarului. În lucrarea sa 
"Artă şi comunicare" Rene Berger analizează funcţia artei 
în linia unei tradiţii umaniste începută de Aristotel, aceea 
de purificare asemănătoare stării provocate de "un medica- 
ment şi un katharsis". În această viziune contemplarea 
estetică are dubla virtute de a restabili armoniile si echili- 
brul cetăţii. Freud este cel care s-a folosit de această 
orientare şi verbalizind nevroza, pacientul se elibera de ea. 
În tratamentul său, marele psihanalist a scontat pe acea 
“primă seducţie", pe faptul că "adevărata plăcere a operei 
provine din aceea că sufletul se găsește eliberat prin ea de 
anumite tensiuni” [112:1980]. 
| Aşadar, pornind de la lunga tradiţie umanistă ce vine 
de la Aristotel şi Platon, trecînd prin Freud şi la aportul 
recent al psihanalizei se poate acorda artei o funcţie şi o 
schemă "katarsice", Astfel, încercînd a ne explica funcţiile 


192 


CE Scanned with OKEN Scanner 


artei, vom descoperi că întotdeauna emoţiile est -tice provin 
şi din nevoia pe care o are grupul de a se adapta la o 
situaţie printr-o acţiune întreprinsa în comun, ceea e 
favorizează funcția de contaminare, de contagiune,. Simţind 
aceleaşi lucruri în faţa aceloraşi obiecte, în aceleaşi 
circumstanţe membrii grupului fortifică legatura socială la 
fel cum o fortifică folosind aceleaşi cuvinte, după aceleaşi 
reguli. Vom remarca atît la Aristotel, cât şi la intemeietorul 
psihanalizei, că în artă nu sufletul vorbeşte, ci omul 
vorbeşte cu sufletul său. El îşi primeşte limbajul "gata 
alcătuit" efortul va fi doar acela de a "intra în el”, în 
interiorul limbajului şi pentru aceasta va lua nu numai 
sufletul ci şi instinctele sale al căror fond răsună în 
adîncuri pentru că "repercutează fondul semnificantului”. 
Observăm, aşadar, că nimic din planul real nu priveşte 
psihanaliza. Locul ei este aflat numai în imagine, care în 
' fapt semnifică numai măsura în care este subordonată 
simbolicului. Numai în această calitate de element depen- 
dent de lanţul simbolic poate dezvălui elemente ale in- 
conştientului. "Dacă omul ajunge să gindească ordinea 
simbolică, va spune Lacan, e pentru că el e dinainte prins 
în ea. Iluzia că el a format-o prin conştiinţă provine din 
faptul că a putut intra în această ordine, ca subiect, tocmai 
pe calea relaţiei sale imaginare cu semnul său". Se poate 
deci accepta. ideea că emoţiile, în general, sint mai puţin 
spontane, ele decurgînd dintr-o condiţionare socio-cul- 
turală. Vorbind de un alt aspect al condiţionării am aminti 
acum concluziile unei anchete privind statutul vizitatorului 
de muzeu de artă. Acesta este prefigurat de deprinderea 
fostului elev, student de a încerca asemenea experienţe. 
Schema psihanalitică şi a katharsisului rămine insuficientă 
pentru că arta vorbeşte celui care "învaţă să o asculte, 
emoțiile depind uneori de pseudovalorile instaurate. Arta 
este în mai mică putere terapeutică şi e mai semnilicativă 

funcția de comunicare. 

Capacitatea artei şi cinematografului de a ne scoate de 
sub imperiul imediatului, din ritmul obositor şi respon- 
sabilităţile cotidiene este o permanentă pendulare între di- 
ferite stări ale fanteziei. Acum, după ce am pâtruns în inti- 
mităţile de manifestare a imaginarului ne vom îngâdui a 
spune că evadarea spre el nu este nici întimplătoare şi nici 
un act de dragul evadării. Atît producătorii de imaginar, cît 
şi cei ce-l caută ştiu că este o necesitate. De ambele părți 
preocuparea este coordonată din nevoia de a fi realizată, 
procurată acea contra-greutate a unei vieţi psihice nor- 
male. În ce priveşte evadarea de dragul evadării, aceasta 
este exclusă atît pentru spectatori, cît şi pentru producăto- 
rul de bună credinţă. Dincolo de nevoia fiziologică a 
refugiului în imaginar simţim nevoia unui anume imaginar 
care la rîndul său va satisface o anume trebuinţă. Aceasta 
presupune existenţa scopului de destindere care determină 
decizia de a merge la spectacol, de a deschide televizorul, 
de a asculta radio, scop care este dictat de acea nevoie a 
vieţii spirituale, căci distracţia autentică este în fapi un 
lucru serios. Pe de altă parte vom recunoaşte prezenţa unui 
anume scop - recunoscut ori nu - şi la producător: scopul 
estetic şi formativ. Am putea în acest moment primi replica 
obişnuită: ce se mai întîmplă atunci cu acele sentimente vii 
ce trebuie să se manifeste liber ? Refugiul, ce fel de refugiu 
mai este dacă nici acolo nu scăpăm de acel "serios" invocat 
obsesiv ? Dispar sentimentele ? 

După ce ne-am ajutat pas cu pas de concepţia lui 
Pierre Janet n-am putea să nu recunoaştem că nici această 
idee nu este nouă. Filosoful francez afirma că într-o 
perspectivă genetică sentimentele vor dispare luîndu-le 
locul alte funcţii de reglare superioare. Stela Teodorescu ne 
ajută să vedem latura optimistă a problemei integrind-o 
concepţiei evoluționiste a lui Janet. Este vorba de "acea 

intelectualizare a sentimentelor, prin care viata psihică a 
omului nu sărăceşte, ci capălă noi dimensiuni, un conţinut 
mai bogat şi superior” [25:1972, 218]. 

Cum poate fi interpretat refuzul subiectelor "uşoare", 


superficiale, fără "substrat"? Cititorul, spectatorul, ascul- 


tătorul care nu ştie să discearnă între plăcut şi mai plăcut, 
între frumos şi mai frumos, nu va putea spune prea multe 
nici despre propriile sentimente. Sentimentele devenite 
sentimente prin cunoaştere - ne va spune într-o manieră 
janetistă - academicianul Vasile Pavelcu - cu cît sint mai 
conştiente, cu atît încetează de a fi sentimente, făcînd loc 
procesului reflexiv şi obiectiv [202:1936, 8]. 

Cînd imaginile dispar la orizont nu există siguranţă că 
ele vor fi redescoperite. Transmitem viitorimii ceea ce 
sîntem, ne putem identifica cu ceea ce ne hrănim spiritual, 
dar sîntem ceea ce ne închipuim a fi. Dacă ceea ce sintem 
'a fost diminuat prin imagini superficiale şi înjositoare, 
| această sărăcie va persista în lume mult după ce imaginile 
care i-au dat naştere vor fi dispărut. 

-Dacă ne întoarcem înapoi la Charlot, la criteriile după 
care-şi construia personajele, putem uşor observa că aceste 
personaje reprezintă opusul unor persoane. Niciodată, spu- 
ne E. Fulchignoni, nu ne vom distra văzindu-ne prietenul 
căzind decît dacă în căderea sa descoperim o anume ase- 
mănare sau facem o anume asociaţie cu un mod de com- 
portament al opusului său. Hazul este produc numai 
atunci cînd imaginea corespunde unui stereotip. Eroul este 
un tip de personaj. Puritatea comicului va sta în maxima 
schematizare, pînă la dezumanizare - chiar a unor părţi ale 
corpului (pumnul devine pipă, limba pamblică) sau a 
corpului întreg (Charlot devine pom, altădată lampadar). 

Această depersonalizare îngăduie o anume detaşare, o 
anume distanţare între cel care ride şi cel de care se ride. 
"Nu omul este acela care ride de propria sa cădere spune 

Baudelaire, ci un om care a acumulat, prin obişnuinţă, 
forţa de a se dedubla rapid şi de a asista ca spectator 
dezinteresat la fenomenele eului său” [101a:1968, 97], sau 
"rid pentru a semnifica ceva. În orice clipă îmi dovedesc 
astiel aptitudinea de a depăşi situaţiile obiective, transcen- 
denta mea în raport cu ele" [101la:1969, 98]. 

Vom spune însă că aceste depăşiri se realizează 
conform unor anumite criterii axiologice. Eroul devine erou 
numai în raport cu această lume. Opera nu este altceva - 
fie ea cinematografică, radiofonică, ori de altă natură - decît 
rezultatul acestei dinamici a raporturilor dintre personaj şi 
lumea noastră de valori. Din această ciocnire se iscă şi acel 
comic distructiv. Dar ce distruge ? Este oare succesul său 
numai rezultatul "tendințelor" profunde ale psihologiei 
umane ? A fi de acord cu asemenea opinie ar însemna a 
accepta distrugeri de orice fel. Or, aşa cum s-a:mai afirmat, 
aceste "tendinţe" sînt izvorite din confruntarea anumitor 
valori de pe poziţia acestora. Nu distrugerea « oricărui om ne 
face plăcere. Poziţia se schimbă cînd cele distruse sînt 
lucrurile. Cel mai eficace comic este acela produs de lumea 
lor. Acestea sînt acte pe care le-ar săvîrşi: oricare şiiindu-se 
robul lucrurilor pe care şi la agoniseşte. cu efort, dar pe 


care nimeni nu are curajul să le. distrugă. S-ar putea- 


spune, precum Ayfre, că actul comicului este punciul de 
plecare în costituirea unui univers în care imposibilul devi- 
ne posibil, căci legile logicii şi ale realităţii nu mai funcţio- 
nează. De altfel Freud mulțumea poeţilor şi filosofilor că au 
descoperit înaintea sa inconştientul putîndu-şi astfel însă- 


dui a spune liniştit că arta reprezintă acea “atingere în 


imaginar a dorinţei intangibile în real", [89:1972, 25]. Aici 
ia naştere comicul de fantezie produs prin încetiniri, 
accelerări, repetări, ce fac loc liber afirmării non sensului, 
suprarealismului, Există însă un singur risc, de a se 
transforma în tragedie, a intra în universul lui Kafka. 

Nu putem neglija desigur faptul că una dintre dimen- 
siunile realului - fie el şi numai trăit - este temporalitatea. 
Această dimensiune este regăsită în toate genurile artistice. 
Dacă însă în cazul tragicului vom distinge uşor prezenţa 
continuității, în cazul comicului caracteristică este discon- 
tinuitatea. De altfel, nici nu vom înregistra un progres ci 
avem o "succesiune" de fapte corespunzătoare unei suc- 
cesiuni de clipe izolate. Tema povestirii în cazul acesta nici 
nu prezintă importanţă căci, în ultimă instanţă, avem o 
suită de sketch-uri. Importante devin surpriza şi repetiţia. 

Dacă cele mai multe dintre observaţiile făcute au avut 
în vedere cinematograful vom putea distinge prezenţa unor 
studii consacrate producţiilor radiofonice şi de televiziune. 
Asemenea cercetări au în vedere mai întîi faptul că spec- 
tatorul de acest gen este de regulă, solitar, sau, în orice 
caz, redus la un număr mic de persoane. În acest caz 
valoarea de contagiune - pe care Bergson pune mare preţ - 
nu mai funcţionează. Faptul că vezi şi auzi pe alţii rizind 
este, de cele mai multe ori, în măsură să determine aceeaşi 
reacţie, este starea socială a trăirii declanşate. Cînd însă 
= publicul se rezumă la una sau cîteva persoane, cum mai 
| “funcţionează această lege a contagiunii ? 

Ţinîndu-se seama de caracterul "colectiv" al efectelor 
comice s-au putut distinge între emisiunile transmise 
direct din studio şi cele din sala de spectacole, unde există 
asigurată particparea publicului. În acest al doilea caz 
contaminarea, ca lege, funcţionează. Pentru cealaltă situa- 
ţie se va recurge la efectele de studio dozate în acelaşi scop. 

În urma unor cercetări întreprinse de către oficiul 
specializat al O. R. T. F. s-a constatat că publicul de radio 
şi televiziune se împarte în două categorii: cei care aprecia- 
ză comicul numai în starea de contagiune produsă de 
hohotele publicului invizibil şi cei care apreciază mai puţin 
efectele comice atunci cînd sînt întovărăşite de acest hohot, 

decit atunci cînd sînt prezente fără aceste efecte. Fenome- 
nul îi determină pe cercetători a spune că unii au o 
personalitate favorabilă risului social, pe cînd ceilalţi sint 
înclinați spre rîsul asocial şi numărul celor două categorii 
este aproximativ egal. Ca urmare atît radioul, cît şi televizi- 
unea face încercări de a satisface ambele preferinţe oferind 
emisiuni în care efectele se întîlnesc, precum şi altele în 
care asemenea efecte lipsesc. 

Ceea ce pare însă deosebit de interesant e faptul că 
autorii preferă mereu publicul microfonului, ori camerei de 
luat vederi. Contagiunea e mai favorabilă interpretului decit 
publicului. Este poate aici şi una din explicaţiile cunos- 
cutului fenomen care nu îngăduie marilor actori ai scenei 
să fie şi mari actori ai microfonului şi ai camerei de luai 
vederi. Despre Miluţă Gheorghiu se spune că-n fiecare 
seară, cu fiecare spectacol realiza o nouă "Chirită”, 


Scanned with OKEN Scanner 


CAPITOLUL VI 


VALORIZAREA LATURILOR POZITIVE ȘI 
CORECTAREA LATURILOR NEGATIVE 


Este civilizaţia noastră. se [e civilizaţie a imaginii? În 
măsura în care limba nu a fost pur şi simplu înlocuită 
înseamnă că este o civilizație a audio-vizualului, ba mai 
mult, avem de-a face nu numai cu audio-vizualul, la fel 
cum Nici cuvintul nu a fost decit preponderent, dar nu 
singur. Mai inspirat şi poate. mai atent la fenomen, Jean 
Grotier îl numeşte "audio- scripto-vizual”. Şi dacă vremea 
filmului mut a trecut, oricît de eliptice şi scurtcircuiiate ar 

fi anunţurile. publicitare, titrările, legendele, toate rămîn 
mesaje scrise care pe lingă cele ale ziarelor şi revistelor 
ocupă locul lor bine definit şi acesta î în paralel cu tradiţio- 
nala carte ce nu- Şi pierde tiraj ele, ci îşi adaptează formatui 
pentru "buzunar" şi face eforturi să reziste asaltului 
cititorilor. Este o singură fază ce a suferit cîteva omisiuni, 
în care am putea introduce exemple de media care ac- 
" ționează concomitent, căci ceea ce este specific civilizaţiei 
noastre este această "combinaţie de medii”. "Mijloacele de 
comunicare de masă acţionează o permanentă sintes- 
tezie..." [20:1978, 358]. Chiar imaginea publicitară este 
polisemnică, spune Roland Barthes, Este mai întîi lingvistică 
fiindcă are etichete ce trebuie citite, este iconică combinind 
o serie de semne discontinui şi este, în al treilea rînd, un 
mesaj iconic necodilical.ale cărui semnificații "sînt formate 
din obiectele reale ale scenei, iar semnilicanţii prin aceleaşi 

obiecte fotografiate" [20:1978, 359]. 

Într-un cuvînt introductiv la proiectul cu privire la în- 
văţare [38:1981], Aurelia Peccei, de acord cu autorii, consi- 
deră că la ora actuală supraviețuirea şi dezvoltarea omeni- 
rii depinde de modul în care oamenii vor şti să răspundă la 
marile probleme ale epocii. Dintre acestea, două sint între- 
bările pe care le pun cei trei autori (James W. Botkin, 
Mahdi Elmanjira şi Mircea Malița); "1. Dacă nu cumva ceea 
ce numim noi progres este atît de nesigur şi accidental încît 
populaţiile lumii sînt năucite de avalanşa de schimbări şi 
nu le pot ţine pasul şi 2. Dacă tendinţele actuale pot fi 
controlate şi decalajul eliminat înainte ca Homo Sapiens să 
fie victima unei sorţi tragice şi groteşti” [38:1981, 9]. 

După ce am văzut care sînt opiniile numeroşilor autori 
privind efectele tehnologiilor, ne propunem aşadar să 
vedem în ce măsură acestea pot fi folosite în interesul 
oamenilor şi mai ales pentru ieşirea din actuala situaţie, 
cînd, acceptate ori nu, se înregistrează efectele acestor 
stări. Proiectul privind "lichidarea decalajului uman” 
porneşte de la ideea că omenirea trebuie "să înveţe ce 
înseamnă a învăţa, ceea ce e de învăţat...şi să înveţe chiar”. 
Or, singura învăţare capabilă a da asemenea virtuţi este 
aceea care "este un mijloc necesar de a pregăti atit indivizii 
cît şi societăţile să acţioneze concertat în situaţii noi, mai 
ales în situaţii care au fost şi continuă să fie create de 
omenirea însăşi' [38:1981, 30]. 

Această învăţare inovatoare poate oferi soluţie deoarece 
este concepută ca anticipativă şi participativă. Dacă 
elementele sale nu sînt noi, noul constă în a le uni, a le 
lega între ele spre a facilita descoperirea valorilor. E vorba 
de realele valori gata să înlăture pe cele ce le-au substituit. 
Numai aceste valori autentice, nelegate de nici o modă, nici 
de interese particulare, nici de stereotipuri hipnotice, pot 
duce spre atingerea acelui scop esenţial - supraviețuirea 

omenirii şi a întregii sale culturi. Ele vor da gar anţia că nu 
e vorba de o supravieţuire de orice fel - prin coexistenţă de 
exemplu - ci de una a demnităţii umane care ne îngăduie 
a privi şi "dincolo de supravieţuire”. 

Perspectiva este mult mai largă însă în conceptul 
românesc de gindire inovatoare. Dacă anticii (Euripide) 
spuneau că a prevedea este un act de curaj, atunci trebuie 
să recunoaştem că acest curaj este specific gîndirii noastre. 
Este curajul care ţine seama de experienţa trecută, dar 
care ne cere a învăţa din viitor. Este o învăţare ce devine la 
fel de importantă, dar mai imperioasă decit cea din trecut, 
fie şi pentru faptul că - aşa cum o spun gazetarii inspirați, 
viitorul începe azi, începe cu planuri ce trec peste graniţa 
de mileniu. Este deci învăţarea anticipativă, una dintre 
metodele ce trebuie însuşite nu doar de şcoli, nu doar de 
indivizi, nu doar de anume instituţii, ci de întregul sistem 
planetar cum îl numea Mc Luhan. Aşa cum scrie academi- 
cianul Vasile Pavelcu în "Metamorfozele lumii interioare”: 
"dacă în trecut prevederea era înţeleasă mai mult ca un 
efect natural, spontan şi secundar al ştiinţei ("Savoir c'est 
prevoir"), astăzi ea se constituie ca finalitate principală şi 
obiect al unei ştiinţe noi, de sine stătătoare ("Savoir pour 
prevoir") [206:1976, 7]. 

Automatizarea, consideră autorii “Proiectului cu privire 
la învăţare", este un exemplu de sistem de învăţare de 
menţinere, de refacere a stabilităţii prin feed-back-ul 
introdus odată cu cibernetizarea, dar nevoii de retroacţie 
trebuie să-i adăugăm nevoia de anticipație. 

lată de ce ni s-a părut deosebit de sugestivă trimiterea 
la o asemenea lucrare consacrată învăţării. Ce sînt altceva 
mass media - decit un sistem în continuă modernizare 
menit să-l ajute pe om a rezista impactului cu noul. Dar 
este oare suficient, ştiind, totodată, că şi noul este duş- 
manul "mai noului” ? 

Democratizarea vieţii interne şi internaţionale nu 
înseamnă doar cadru democratic, ci şi prevenirea oricăror 
tendinţe de "îngustare”, de închistare. Marile probleme nu 
se cer doar rezolvate bine, ci mai întîi se cer definite şi 
formulele bine. Cine va face acest lucru dacă nu aceste 
reţele ultraspecializate de comunicare ce înconjoară 
Pămîntul şi care înainte să-l cuprindă pornesc din locuri 
anume şi pentru oameni anume ai Pămîntului. Precizarea 
este cu atît mai necesară dacă avem în vedere că se poate 
uşor observa cum mijloacele mass media fie că sînt 
neglijate - lăsate la dispoziţia fabricanţilor de dulciuri sau 
macaroane - fie se abuzează de ele folosindu-le fără nici un 
fel de limită nici ca timp de emisie, nici ca sferă specifică de 
abordare a unor teme ori domenii. Funcţionînd pe ideea 
profitului nu mai poate interesa, cu orice preţ, calitatea 
deoarece câlitatea culturii presupune realizarea gustului 
pentru valoare, ceea ce este un proces mai anevoios, de 


durată, care implică şi emițătorul şi receptorul. Efortul se 


lasă greu de întreprins şi de unii şi de alţii, încît pare mai 
simplu a număra pe cei ce urmăresc mesajele, decit pe cei 
ce au înţeles ceva. Capacitatea de a proiecta imagini şi de 
a stimula gîndirea novatoare, la nivelul maselor, este 
înlocuită, ori riscă să fie înlocuită, cu simpla speculație a 
virtuţilor hipnotice existente la aceste mijloace. Dacă în 
unele ţări începe să existe o preocupare pentru educaţia 
preşcolarilor prin televiziune (S.U.A.) şi a elevilor, coor- 
donind emisiunile funcţie de activitatea de la şcoală, 
problemele vizate de noi depăşesc cadrul educaţiei de vîrstă 
şcolară, ţintesc nevoia de însușire a proceselor învăţării 
inovatoare, la nivelul întregii societăţi. 

La ora aceasta, spun autorii Proiectului amintit, 
domină învăţarea de menţinere, recurgerea la stereotipuri. 
Mesajele audio-vizuale sînt produse pasive, nestimulatoare. 


Ceea ce este însă şi mai trist, remarcă cei trei autori, este 

că în timp ce ţările anglo-americane încep să renunţe la 
programele comerciale, specilice începutului activităţii de 
televiziune, ţările în curs de dezvoltare le caută, le importă, 
în ciuda faptului că aduc cu ele viziuni stereotipe despre o 
lume ce nu le aparţine sau poate nici nu a aparţinut cuiva. 
Este atragerea unor spectatori spre un domeniu mediocru 
sau submediocru, spre o imitație întirziată şi lipsită de 
discernămiînt. Pericolul este sporit dacă avem în vedere că 
cei care apelează cu deosebire la televiziune şi radio sînt cei 
mai puţini instruiți, cu un simţ critic mai puţin dezvoltat, 
rămînînd adesea numai la aceste mijloace informative şi 
formative. Academicianul Vasile Pavelcu ne dă şi o expli- 
caţie a fenomenului acestei întîrzieri în faţa televizorului 
într-unul din eseurile "Metamorfozelor lumii interioare” 
[206:1976, 31-32]. Pornind de la rapiditatea cu care Nicolae 
Iorga afla în ce constă noutatea unei cărţi, autorul evocă 
perioada în care studentul rămîne zile şi săptămîni asupra 
aceluiaşi volum, conspectind, rezumînd, folosind anevoios 
- bogăţia informaţiei. Este efortul cerut de lipsa de informaţie 
şi de deprinderea de a opera cu aceasta, de a o sistematiza. 
Reducînd la scară, oare nu se petrece acelaşi lucru şi cu 
ascultătorul şi telespectatorul avid de cunoaştere ? Este 
poate aici explicaţia faptului că nu va găsi puterea să se 
despartă uşor de această sursă de noutăţi şi emoţii peniru 
că nu găseşte în el ceva, cel puţin egal. Iată de ce vom afla 
încă şi încă o motivaţie pentru mereu sporita atenţie faţă 
de conţinutul şi valoarea acestor mesaje care pot rămîne 
uneori singurele la care apelează receptorul nostru. Cît de 
mult îl ajută acestea să se cunoască şi să-şi cunoască 
menirea, rolul pentru ziua ce vine ? Aceasta este întrebarea 
adresată continuu producătorului de mesaje. 

Vom descoperi deci că în timp ce mijloacele comunicării 
în masă au o mare influenţă asupra concepţiei despre 
viitor, nu se poate neglija nici influenţa concepţiei despre 

viitor asupra mass media. Am făcut această subliniere 
pentru că, de regulă, se ia în considerare numai prima 
parte a afirmației, [ăcîndu-se studii şi analize, învinuindu- 
se mass media. S-a ajuns la cele mai ciudate concluzii: că 
televiziunea poartă vina guturaiului şi a proastei dentiţii a 
copiilor, că este producător de cancer, stimulind fumatul, 
dar mai rar s-a pus întrebarea, cine este vinovat de ceea ce 
primim în timp ce, stînd întinşi pe covor, uităm că se poate 
răci sau ce va învăţa copilul în timp ce stă hipnotizat cu 
capul în palmă, modificîndu-şi ţinuta de atita nemişcare 
dar privind în neştire spre cutia fermecată ? Cel mai bine 
toate acestea le ştiu, desigur, producătorii. Ei ştiu exact 
cîtă realitate şi cîtă fantezie, cîte cunoştinţe şi cîte emoţii 
vor transmite, căci funcţie de aceste doze, bine calculate - 
spre a-şi atinge scopul - vor construi mesajul. 

În actuala etapă, după ce toate ţările deţinătoare de 
sisteme de televiziune au suferit şi influenţa perioadei 
filmului comercial şi a producţiilor subordonate profitului 
economic - direct sau indirect - va fi necesar de restruc- 
turat (şi aici de la caz la caz se va simţi cit de profund) 
viziunea despre menirea mass media şi să-i învăţăm pe 
oameni "să le utilizeze, nu să fie utilizaţi de ele”. Revenind 
la “obiectul cu privire la învățare", vom găsi sugerată 
necesitatea redistribuirii programelor aşa încît o treime să 
fie consacrate educaţiei, o treime problemelor publice şi 
culturale şi o treime spectacolelor. 

A pregăti viitorul înseamnă a pregăti o abordare din 
acest unghi şi a problemelor globale. La rezolvarea lor pot 
fi egal chemaţi adulţii, tinerii şi copiii care vor fi adulţii 
anului 2000. Este necesar a se învăţa acele "coduri de 
conduită" în vederea unei selectări de calitate. Desigur, vom 
putea vorbi de asemenea de coduri morale în măsura în 
care ele sînt ale noastre, izvorite din principiile noastre de 
viaţă. Importul acestora, indiferent pe ce cale şi din ce loc, 

este justificat numai ca echivalent al exportului. Chiar dacă 
este o exprimare utilizată doar pentru "balanța" economică, 
avem în vedere ideile generale şi generoase, acele valori 
umane la care este necesar să primim acces dar făcîndu-le 
cunoscute şi pe ale noastre. 
Acţiunilor stereotipe din scenariile de mare consum să 
le săsim modelele deschise, integrative, sugerate de studiile 
interdisciplinare, transdisciplinare, capabile să stabilească 
dialogul autentic între producătorul de mesaje şi public. O 
asemenea optică îngăduie a se vorbi despre răspunsuri 
adecvate la problemele globale cum sînt cele privind sursele 
de energie, distribuţia şi orientarea ştiinţei şi tehnologiei, 
precum şi aceea privind roluł deţinut de învăţare. Autorii 
amintitului Proiect, consideră că anticiparea nu a avut nici 
un rol în acest domeniu al învăţării ci, ca urmare, problema 
energiei la această oră nu mai este de ordin tehnic: cum să 
obţii o cantitate mai mare de energie, ori să trăieşti cu mai 
puţină, ci cum să te pregăteşti pentru energii de tip 
regenerabil alese astfel încît să se armonizeze cu moduri 
preferabile şi perfectibile de viaţă. Am luat acest exemplu 
al energiei deoarece revoluţionările ţin de antrenarea 
întregii mase pentru ca iniţiativa siatului să fie susţinută. 
Ne oprim la ceea ce ilustrează responsabilitatea egală atît 
pentru receptor, cît şi pentru emiţător deoarece inovaţia 
înseamnă descentralizare şi largă participare, este singura 
cale în măsură a face ca mass media să păstreze şi totoda- 
tă să cultive simţul identităţii devenit o problemă globală. 
Pericolul uniformizării culturale şi al dezintegrării culturale 
şi psihologice ce ameninţă indivizii şi societăţile supuse 
mass media - ajunsă la scară planetară - aceste pericole 
pot fi înlăturate numai prin păstrarea identităţii la nivel 
naţional şi internaţional. Acestui aspect i s-au consacrat 
rapoarte şi acţiuni toate vizind noua ordine în domeniul 
informaţiei ca manilestare a noii ordini economice şi 

politice care face posibilă afirmarea identităţii culturale, 
sociale şi politice. Identitatea culturală este acel mod 
propriu de a percepe şi a înţelege într-un anume context şi 
după o anume tradiţie multitudinea de relaţii şi valori 
umane. Această înţelegere exclude modelul unic universal 
al oricărui cod de comportament şi de învăţare. Există 
mereu un punct de vedere căruia-i trebuie subordonate 
mesaj ele şi acţiunea. 

În epoca noastră comunicarea de masă (cinematograful, 
radio, televiziunea, presa) apare ca instrumentul principal 
şi mijlocul de realizare a unei culturi noi. Radioul a stabilit 
încă de la apariţia sa legătura cu o veche tradiţie orală 
adresîndu-se pentru întiia oară tuturor oamenilor al- 
fabetizaţi sau nu. El făcea legătura cu acele traditii mult 
mai vechi decit cartea. Televiziunea ne duce spre teairu cu 
primii săi actori în care se regăseau vorbirea şi mişcarea 
îmbinate cu muzica şi dansul, toate subordonate unei idei. 

Singur în faţa acestei "oglinzi" - din cauza distanţei ce o 
creează imaginea plană şi redusă - eul "se zbate fără 
încetare sub ochii noştri”. Se poate spune că asistăm la 
recrearea unei culturi de către audio-vizual aşa cum a fost 
aceasta făcută înaintea apariţiei cărţii, însă cu alte mij- 
loace. Este un nou mod de a cultiva pe această cale la om 
o anume gîndire şi o concepţie despre ceea ce-l încon- 
joară."Telespectatorul, spunea Louis Foucher, afla mai muli 
văzînd cum o inimă vie, care bate, este deschisă apoi 
reînchisă decît citind o lucrare despre chirurgia inimii". 

[110:1976, 96]. Vom regăsi apoi aceste mesaje ocupînd 
timpul liber, completind pe educatorul dintr-o anume 
perioadă a vieţii, le vom găsi prezenie la oră fixă pe ecran 
impuniînd chiar o anume disciplină. De regulă s-a observat 
mereu numai disfunctia acestor instrumente de educaţie şi 
cultură. S-a vorbit şi se vorbeşte de faptul că televiziunea 
îi sustrage pe oameni de la citit, din sălile de spectacol, că-i 

face inactivi, De ce să pierdem însă din vedere că niciodată 
cel obişnuit cu asemenea îndeletniciri nu va renunţa la ele? 
Aşadar, cine este reţinut, fără limite, în faţa radioului ori a 
televizorului ? Mai bine să ne întrebăm de n-ar fi acestea 
atunci unde ar fi telespectatorul acelei clipe ? Dacă vine la 
aceste întilniri nu cumva o face şi din lipsă de altceva ? 
Fiecare realizator speră că pînă la ora emisiunii sale 
ascultătorul sau telespectatorul va fi terminat celelalte 
preocupări ale zilei. Dacă e aşa nu cumva l-am obligat să 
fie la fel de corect cu propriile sarcini, precum este cel ce-i 
pătrunde în casă - la oră fixă pe calea undelor ? Credem că 
există şi un asemenea cîştig. Să ne gindim la gospodinele 
care ar fi găsit încă multă treabă pînă dincolo de ora 
"telecinematecii”, ori a emisiunii consacrate lor, dacă 
această emisiune ar fi consacrată lor cu adevărat. Dacă se 
grăbesc să fie gata pentru întîlnirea de la oră fixă, mai 
rămine o singură grijă din partea realizatorilor: să le 
păstreze prezente şi să se asigure de viitoarele întilniri. 
Subiectul însă este, parcă abia deschis. Ne vom opri şi de 
aici încolo, în destule cazuri, la dialogul cu toţi cei ce se 
apropie de un aparat aducător de mesaje audio-vizuale. 

Să fie oare atit de nocive aceste mesaje pentru copiii 
care rămîn în faţa televizorului şi care înainte să li se 
vorbească de Troia au văzut şi auzit destule scenarii pe 
această temă ? Să fie aşa de răufăcătoare acoperindu-le 
timpul dacă pînă a şti cum se explică o anume lege a fizicii 
ei au urmărit şi dobîndit numeroase aplicaţii ale acesteia? 
Credem dimpotrivă că orice emisiune făcută să-i fie efectiv 
omului de folos va stimula interesul pentru cunoaştere şi 
va facilita cunoaşterea. 

Nu avem în vedere aici doar emisiunile consacrate 
elevilor, ci pentru toate virstele. _ 

Dominația imaginii dată pe de o parte, de faptul că 
mijloacele tehnice înlesnesc circulaţia vizuală a culturii, 

dar mai ales de faptul că imaginea se instituie ca act de 
cultură...., de a deveni echivalentul cărţii însăşi, este un 
fapt ce defineşte epoca. În artele vizuale - de la pictură, 
sculptură, pînă la cinema şi televiziune - prin imagine nu 
sint obţinute doar reproduceri ale unor aspecte exterioare 
ale realităţii, ci ele însele imaginile sînt rezultatul unui act 
intelectual de creaţie avind posibilitatea de a semnifica şi 
nu numai de a transmite semnificaţii. Civilizaţia imaginii 
înseamnă difuzarea imaginii, dar şi crearea ei. Mijloacele 
tehnice au transformat muzeul în muzeu imaginar, iar 
spectacolul teatral într-o scenă adusă în interiorul caselor. 
Acestea îl scutesc, parţial, pe omul epocii noasire nu de 
eforturile de cunoaştere, ci, mai cu seamă, de dificultăţile 
materiale ale cunoaşterii. Cunoscind la televizor arta 
neagră, nu înseamnă că devii doar un "imagofag de fotoliu”, 
la fel cum văzînd galeriile de artă de la Brukental nu 
înseamnă a-ţi steriliza gustul pentru cercetare şi călătorie, 
ci a-l stimula şi a-i da o bază de pornire. Pentru aceasta 
televiziunea trebuie să prezinte valorile într-un anume mod 
aşa încît să se degaje nu ideea că prin intermediul televizo- 
rului se va putea afla orice, ci să păstreze mereu vie 
convingerea că niciodată nu e suficientă o singură cale a 
cunoaşterii; că sînt atitea lucruri şi locuri necunoscute, 
încît apropierea şi contactul direct va aduce mereu sporite 
satisfacţii. Nu fuga de muzeu sau de bibliotecă, de frumu- 
setea naturii, ori a omului, ci căutarea lor va da temeinicie 
cunoaşterii. Este o modalitate specifică a acestor mijloace 
de a lupta ele însele împotriva acelui "hipnotism larvar” al 
televiziunii cum îl numeşte Rene Huygho. Arta, după 
acelaşi autor, ar fi singura în măsură să creeze acel "şoc 
care trezeşte conştiinţa fiecăruia" şi nu o adoarme. Vom 
aminti doar că Abraham Moles vorbind despre doctrinele 
radio-televiziunii le împărțea după scopul consiliilor de 
conducere ale acesteia. Deci producătorii sînt aceia care-şi 

propun să adoarmă sau să stimuleze conştiin! le. Aşadar 
putem conta pe artă numai în măsura în care uceasta este 
subordonată unor asemenea scopuri de a crea gustul 
pentru cunoaşterea directă a valorilor culturale, a frumuse- 
ţilor artistice şi materiale, a esenței umane. Este una dintre 
principalele datorii ale mesajului audio-vizual de a cultiva 
gustul pentru frumos, pentru frumosul fixat în timp şi în 
spaţiu. Este aşadar şi o educaţie patriotică dublată de 
sentimentul tonic al apartenenţei. Ceea ce este frumos, 
valoros şi al nostru este întotdeauna mai apropiat. 
Indiferent cum am numi această epocă - Galaxie sau 
Eră - indiferent ce atribut îi vom aduce, nu-i vom putea 
nega prezenţa comunicării de masă cu ajutorul unor 
mijloace care-l ridică pe om la rangul informaţiei planetare 
şi instantanee. Dacă, de asemenea, nu se poate să nu 
vorbim de limbajul propriu, de particularităţile de expri- 
mare ale canalelor mass media, să vedem atunci şi ce se 
poate în asemenea condiţii reţine, ca fiind confirmat 
valoric, ce se poate ameliora în tot ceea ce mijloacele audio- 
vizuale fac şi ori pot face. Dacă este desigur exagerai a 
pretinde că "sistemul actual al comunicaţiilor a determinat 
- numai el - civilizaţia contemporană", nu este însă o 
exagerare că relaţia, interacţiunea dintre informaţie (de 
orice gen), comunicare de masă şi societate este o condiţie 
a existenţei contemporane. Mass media nu mai sînt obiecte 
"de lux", ele alcătuiesc viaţa de fiecare zi şi determină unii 
parametri ai desfăşurării sale. Găsim adesea exemplul 
tehnicianului de la poşta din Zurich care, supărat pe o 
avansare mai rapidă a colegului, dă foc centralei telefonice. 
Zilele ce au urmat nu au fost zile de "şicane" pentru al său 
coleg, au fost zile în care întreaga populaţie a oraşului, a 
ţării şi a lumii (în măsura în care dorea o legătură cu 
această localitate) se zbătea între un mod de viaţă ce 
devenise obişnuit şi curmarea lui. Trebuiau moditicate 

toate programele. Timpul nu mai ajunge, spaţiile se dilată, 
nu mai pot fi parcurse. Oamenii se rătăcesc între "firele" 
nefuncţionale ale unor relaţii acum încremenite. Si toate 
acestea pentru că un telefon nu funcţionează ! Să-i adău- 
săm pe celelalte mijloace de comunicaţie specifice epocii 
începînd cu stopurile unui mare oraş şi terminînd cu 
radioul, televiziunea. O oră fără informaţie înseamnă 
condamnarea planetei la autodistrugere. Un savant englez 
atrăgea atenţia că în actualele condiţii ale supradimen- 
sionării stocurilor de materiale explozive există pericolul ca 
autodistrugerea planetei să provină dintr-o interpretare 
eronată a unui semnal ce poate avea origine naturală. Un 
cutremur în primele sale clipe are destule elemente ce-l pot 
asemăna cu un atac inamic. Fracţiunea interpretării este 
adesea şi aceea a deciziei. Revenind la afirmaţia noastră, 
nimeni nu ar interpreta fenomenul - scurtcircuitarea 
oricăror căi de informaţie - drept un capriciu al unui 
lucrător dintr-o centrală de informare. Clipele acelea în 
care te-ai simţit izolat de restul lumii, clipele acelea de 
încetare completă a legăturilor prin care informaţia ţi se 
oferă la fiecare pas şi în fiece clipă, ar însemna - la scară şi 
intensitate mărită - ceea ce a constituit noaptea lui 30 
octombrie 1938, care a "zguduit America”. Urmările, dacă 
avem în vedere afirmaţiile făcute în interiorul acestei 
lucrări - ar fi şi mai mari. Dacă a şti ce se întîmplă înseam- 
nã o oarecare "eliberare" deoarece "înlocuieşti o aşteptare 
cu alta”, a nu şti înseamnă condamnare fără judecată. 

Şi totuşi, lumea nu a fost dintotdeauna aşa, se va 
spune. De ce nu s-a petrecut autodistrugerea planetei în 
secolele de tăcere planetară ? Va trebui spus că ceea ce s- 
a produs nu sint reţelele uriaşe ale comunicaţiilor de toi 
felul, ci odată cu ele şi uneori chiar mai repede, s-au 
instalat noi atitudini. Psihologia pieţii (determinată de 
cerere şi ofertă), a funcţionat şi s-a instalat şi aici. Înainte 

de a fi încercat produsul, dacă acesta are o anv ne reclamă, 
oamenii îl vor. Dacă nu se oferă îl şi consideră ca făcînd 
parte din grupa celor necesare. Dacă însă aceste mărfuri 
şi-au dovedit şi utilitatea, situaţia se schimbă în totalitate. 
Să nu uităm exprimarea lui Mc Luhan care considera 
inclusiv hainele o extensie a pielii. Aceste "extensii" au 
revoluţionat mentalităţile prin restructurarea simţurilor, 
cum s-a exprimat profesorul canadian. 

După asemenea incursiuni am putea enumera cîteva 

dintre efectele comunicării de masă şi cu deosebire cele 
determinate de. mijloacele audio-vizuale, considerate 
unanim ca cele mai penetrante şi mai puternice ca influen- 
tā. a) Noile mass media au schimbat relaţiile omului cu 
lumea înconjurătoare, creînd în mediul artificial al am- 
bianţei informaţionale, o` "realitate nemijlocită a omului 
modern". Această nouă realitate va determina şi un nou 
mod de a percepe lumea, obligînd a se opera cu “imagi- 
nea imaginii. b) Sistemul mass media, prin bombar- 
damentul de informaţii transmise, modifică relaţiile 
interpersonale, care erau pină nu demult principala 
structură a comunicării sociale. c) Prin tehnologiile 
electronice de comunicare. omul intră, aproape insian- 
taneu, în contact cu evenimente din cele mai îndepărtate 
zone ale lumii, reducînd spaţiul şi timpul şi întărind 
legăturile şi interdependenţele dintre oameni şi naţiuni, 
generind "conştiinţa planetară". d) Determină extinderea 
şi multiplicarea efectelor sociale ale evenimentelor deose- 
bite petrecute într-o zonă, mass media fiind cel mai 
puternic centru de iradiere, de multiplicare a efectelor. 
e) Permite difuzarea Şi cunoaşterea valorilor culturale în 
rindul maselor şi pe această cale, democratizarea culturii, 
accesul larg la îsuşirea acesteia. f) Propaganda şi opinia 
publică devin factori de prim ordin ai intfluenţării şi contro- 
lului social şi ai practicii sociale. 

Aceste mijloace sînt însoţite de disfuncţionalităţi care 
tin atît de scopul folosirii cît şi de specificul lor de functio- 
nare. Exagerarea disluncţiilor ca şi a funcţiilor e la fel de 
dăunătoare ca şi neglijarea lor. Cel mai bun mod de 
interpretare este acela realist şi atent avînd în vedere 
complexele şi dificilele probleme pe care le implică, precum 
şi consecinţele imediate şi de perspectivă. Mass media 
contribuie la stabilirea ordinii sociale şi politice. Ele aleg, 
organizează, definesc şi amplifică. Ele sugerează sem- 
nificaţii şi perspective, oferă soluţii, asociază anumite 
grupuri şi anumite tipuri de valori şi comportamente, 
creează anxietate, legitimează sau justifică statu-quoul şi 
sistemul social dominant. Ele structurează imaginile despre 
lumea din care provin, putind structura credinţele noastre 
şi modurile posibile de a acţiona. În acest cîmp complex şi 
dificil trebuie examinată influenţa mass media [85:1980]. 

Comunicarea audio-vizuală recurge la un gen sau altul 
de sisteme mecanizate pentru a transmite informaţia, fapt 
ce determină atît la copii, cît şi la adulţi crearea unei 
pseudo-ambianţe prin dispariţia cunoscutelor relaţii 
interpersonale. Oamenii, am observat, renunţă la rapor- 
turile cu vecinii şi reduc relaţiile cu tovarăşii de muncă la 
informaţii strict profesionale, refuză să ştie despre viaţa 
"reală" a semenilor, făcînd din informaţia receptată, 
realitatea nemijlocită a omului modern. 

Criticile se desfăşoară, în general, după paradisma 
elaborată de E. R. Merton şi P. Lazarsfeld care se structura 
pe trei elemente: 1) Teama de "omniprezenţa şi puterea 
potenţială a acestor mijloace”. 2) Îngrijorarea privind 
efectele acestor mijlloace vizind scăderea spiritului critic, 
realizarea conlormismului, ambele presupunînd eliminarea 
gîndirii ca proces de cunoaştere şi 3) Pericolul ca aceste 
instrumente, avansate din punct de vedere tehnic, ale 
comunicărilor de masă să constituie o cale majoră de 

determinare a gusturilor estetice şi a standardelor cul- 
turale. 

într-un articol din "La revue de U. E. R.', nr. 2, 1974, 
Dieter Stolte parafrazează teza lui K. Jaspers’ potrivit 
căreia oamenii ar trebui să înveţe să trăiască cu bomba, 
spunînd că trebuie să învăţăm a convieţui şi cu televiziu- 
nea. Este una dintre aprecieri care stă alături de aceea 
conform căreia ne aflăm în faţa unui "cancer social, 
aprecieri ce au determinat apariţia unor asociaţii ale 
telespectatorilor cu scop de apărare a "propriilor interese". 
Autorul articolului amintit vorbeşte despre "uniunea de 
interese" ale spectatorilor germani pentru care singura cale 
este aceea de a accepta să înveţe a conviețui cu televiziu- 
nea. Aşa după cum ne vom convinge, autorului vest- 
german îi sînt suficiente aceste îndemnuri, căci ce poate fi 
mai grav decît conviețuirea cu bomba! Oamenii au învățat 
să trăiască şi cu cea adevărată, deci vor putea să învețe să 
convieţuiască şi cu televiziunea. 

Dacă asupra acestor aspecte vom reveni, să vedem 
dacă nu se poate totuşi vorbi despre o educaţie peniru a 
înţelege mesajele audio-vizuale. Este o realitate că viaţa 
ajunge cu unele modificări în casele oamenilor datorită 
televiziunii". Dar aceste modificări nu ţin numai de mij- 
loacele de exprimare, ci, aşa cum am mai subliniat, ele ţin 
şi de scopul urmărit. Pe de altă parte, sedentarismul la 
care invită televiziunea înseamnă şi o “retragere pe un 
teritoriu particular” (în casă), care este egală cu o "retragere 
din faţa exigenţelor societăţii". Omul se poate rezuma la 
cunoştinţele transmise indirect şi la exigenţele "de mina a 
doua". De aici concluzia de netăgăduit că pe această cale 


! Este vorba de cartea lui Karl Jaspers, "Bomba atomică şi viitorul 
omului", 

se poate naşte un nou tip de om: obişnuit a lua totul de la 
mijloacele mass media şi să-şi organizeze viaţa funcţie de 
semnalele şi informaţiile primite pe aceste căi. În aceste 
condiţii, Dieter Stolte cerea ca realitatea să fie prezentată 
fără înfrumuseţări, aşa încît omul să ştie că există contra- 
dicţii şi chiar conflicte care nu se rezolvă de la sine. 
Această imagine îi va servi la învăţărea unui anume 
comportament social ca şi la folosirea mijlocului de infor- 
maţie. Prin aceasta se înţelege şi capacitatea de a "verifica" 
justeţea şi competenţa declaraţiilor. Este nevoia permanen- 
tei atitudini critice despre care vorbea Theodor Adorno. 
Pentru această distanţare necesară din partea telespec- 
tatorului, în concepţia criticului german, se impun anumite 
cicluri de emisie care să prezinte mijloacele de realizare a 
emisiunilor. Aceste emisiuni "cu uşile deschise" ar putea 
lămuri ce înseamnă "obiectivitatea", cum se naşte o 
emisiune, un comentariu, cum este manevrată informaţia. 
În felul acesta s-ar modifica radical raportul dintre emiţător 
şi receptor, cerind mai multă autoritate şi obiectivitate 
emiţătorului. 

Desigur, a fost: uşor de sesizat ooiaia noastră î în această 
problemă. Recunoscînd intenţiile lui Dieter Stolte de a-l 
"salva" pe receptor de la încrederea oarbă, de a-i arăta 
exact cît merită crezută şi cît nu sursa informaţiei sale, 
recunoscînd toate acestea, cum se poate să nu revenim la 
ideea că aceasta ar fi o treabă utilă dar numai pe jumătate 
făcută. Important este ca scopul emiţătorului să coincidă 
cu dorinţa de a păstra obiectivitatea informaţiei şi de a 
veghea în fiece clipă la modul de înţelegere al mesajului 
transmis. Nu credem că vom putea feri preşcolarii şi 
şcolarii de acele emisiuni ce cultivă violenţa prin conferinţe 
despre non violenţă. Va fi oare sulicient a spune copilului 
cum se realizează trucajul pentru a-şi aminti, vizionînd 
filmul, că acela e un trucaj şi deci nu trebuie crezut ? Va 

este asigurată de: performanţa televizată (p estanţa la 
televiziune), rolul politic şi social (competenţă şi funcţii 
politice) şi de imaginea personală (farmecul personal care 
poate emoţiona şi impresiona, calităţi umane care atrag 
simpatia). Desigur, în context, accentul se poate muta, cînd 
pe unul, cînd pe altul dintre factori, după cum se poate 
sesiza şi absenţa unor elemente ce au aceeaşi valoare şi 
asupra cărora vom reveni. 

Subliniind că mass media reprezintă principala sursă 
de informare asupre actualităţii şi evenimentelor politice, 
evidenţiem încă unul dintre elementele ce-i asigură loc 
aparte în viața oricărei societăţi: viteza de transmitere a 
radioului şi televiziunii. Intrarea acestor mijloace în viaţa 
societăţii, prin însăşi prezenţa lor, sporesc coelicientul de 
credibilitate în raport cu oricare sursă de informare. Este 
suficient a spune că prin audio-vizual se allă mai mult 
decit se spune, ori se indică. Într-un articol din ziar oricât 
ne vom strădui să "transcriem” fidel cele văzute ori auzite, 
scrierea noastră nu va putea reţine foate multe lucruri 
semnificative pentru ochi şi urechi. Sint culori pentru ale 
căror nuanţe numai ochiul are cod de descifrare, după cum 
intonaţia nici o scriere nu o va fixa exact şi nici sugera 
elicient. 

Calitatea specifică a vocii, timbrul care ne ajută să 
recunoaşiem acea voce, nu pot fi notate în pagină. Există 
deci acea "prezenţă auditivă”, cum o numea într-unul din 
eseurile sale Michel Buior căreia i se adaugă o alta, 
"scenică", sesizată egal şi cu urechea care percepe, nu 
doar textul, nu doar muzica sau zgomotele, ci pe toate care 
Sint şi care intră în aria de observare a ochiului căruia nu 
ì se pot sustrage gesturile, umbrele şi luminile, reacţiile 
filosofice, decorurile, inclusiv asocierile, mai mult sau mai 
puţin directe, între ceea ce se vede şi ceea ce se aude. i 

Există caracterizări ale personajelor literare după 

modul lor de exprimare, după relaţiile în situaţiile tipice, 
dar nici una nu se potriveşte întru totul caracterizărilor 
posibile "eroului" de televiziune sau de radio. (Nu ne sindim 
la lucrările dramatice scrise pentru acestea, lucrări ce sînt 
subordonate unei concepţii regizorale). 

Să ni-l imaginăm pe interlocutorul nostru căruia în 
primele două minute ale întilnirii îi arătăm microfonul, îi 
spunem cu ce fel de gen de emisiune lucrăm (ca şi cum la 
el clasificările acestea sînt bine cristalizate !) şi-i cerem să 
fie cît mai "natural. De regulă îi cerem să vorbească despre 
munca lui, despre ce face el "acum" (cînd de fapt ce face ?). 
Şi îl pindim dacă ceea ce spune degajă o idee anume 
(conformă cu scopul emisiunii). Întrebările dintre paranteze 
vor să evidenţieze că în fapt cerem unui om să facă un 
lucru cu totul şi cu totul nou, îi cerem a vorbi despre ceea 
ce face şi nu a face acel lucru pe care îl ştie mai bine ca 
orice altceva. Dacă-i spunem şi faptul că ne aflăm în 
emisie, ori că această discuţie este "foarte importantă" 
(fiind transmisă într-un anume context) oricare dintre 
argumente nu va avea, de cele mai multe ori, decit o 
valoare inhibitorie sau de a-l transforma într-un actor ce se 
afla, mai mult sau mai puţin, în "rol". 

Pierre Lazareii consideră că televiziunea se impune nu 
doar prin forţa sa de şoc, ci şi prin aceea că acţionează ca 
"un revelator al personalităţii”. Ideea este susţinută pe 
faptul că la televiziune "nu se poate minţi” decît doar prin 
emisiune şi nu prin trucaj. Minciuna se citeşte pe faţa 
omului, căci camera stă mereu pe faţa lui. Este ceea ce nu 
îngăduie prezenţa discursurilor reci şi seci [156:1976]. 

În acelaşi volum al O.R.T.F., din 1961, aflăm opiniile lui 
Louis Foucher, nu mai puţin elogioase, la adresa audio- 
vizualului: "dacă urechile lumii se mai înmulţesc încă, ochii 
lumii s-au deschis şi pămîntul se acoperă rapid de oglinzi 
strălucitoare în care omul îşi va potoli, poate, setea de a se 

cunoaşte. Puterea, era să zic forța de şoc, a rr.dioului, se 
datorează exclusiv sunetului şi numai cuvin:ului: ascul- 
tătorul se întoarce în liniştea sa interioară şi lasă frîu liber 
imaginaţiei sale. Dacă ştie să asculte, el îşi creează singur 
propriile sale imagini şi este prins într-un proces care îl 
poate conduce la evaziunea din viaţa interioară. Apropierea 
vocii care-i vorbeşte sau a muzicii sporeşte prezenţa 
partenerului său invizibil. La televizor vocii i se adaugă 
chipul, ascultării vederea, iar contururile viziunii interne 
(relativ statice în radiofonie) mişcarea imaginii reale care 
antrenează ochiul să o urmărească şi deseori îl constringe, 
căci experienţa demonstrează că nu este uşor să părăseşii 
o imagine mobilă. Persuasiunea cedează în faţa evidenţei, 
prezenţa în faţa prezenţei manifeste, iar imaginaţia se 
risipeşte sub imaginea trăită” [110:1976, 93]. 

Ne vom întoarce o clipă la radio, instrumentul ce 
îngăduie cea mai curată audiție. Este acea audiție a 
"orbilor" care-l face pe ascultător sensibil la aspectele pur 
muzicale ale limbajului şi asupra cărora tehnica are 
posibilitatea de a acţiona direct. Urmărind specificul 
scrierii, Mc Luhan îi remarca liniaritatea dată de faptul că 
fiece cuvînt scris urmează altuia. Sensul celui dintii este 
dat numai de următorul care într-o propoziţie dezvoltată 
poate veni mult mai tirziu. Întreruperea, din anumite 
motive a frazei înseamnă şi obligativitatea de a relua citirea 
ei. Acest lucru nu se întîmplă nici într-o audiție deoarece 
nici una nu este pură succesiune. Într-o piesă de teatru, 
spre exemplu, se află simultan cuvinie ce trebuie spuse de 
actor şi cuvinte scrise pentru a îndruma pe acesta ori pe 
regizor, scenograf etc. Această simultaneitate devine reală 
abia în spectacol, atunci cînd vor funcţiona în paralel văzul 
şi auzul. Simultaneitatea se poate urmări şi stratifica, dacă 
ar fi îngăduit a folosi un asemenea termen. Avem prio 
panul, dar şi fondul, putem avea aceeaşi imagine de fon 


219 


CE Scanned with OKEN Scanner 


Şi în plan, după cum, din clipa aceasta, deschidem drum 
spre transpunerea audio-vizuală a figurilor de exprimare. 

La radio există replicile, fondul muzical sau, mai larg, 
sonor (incluzînd aici şi zgomotele), dar pot exista şi alte 
cuvinte pe acest fond, cuvinte menite a defini contextul dar 
şi a se integra ca replici la dialogul celor din prim-plan. 
Este ceea ce se întîmplă obişnuit, spre exemplu, pe stradă, 
cînd se întîlnesc două cunoştinţe oprindu-se şi discutind 
despre un fenomen atunci sesizat. Dacă pe fondul străzii, 
la un moment dat se aud şi alte comentarii despre acelaşi 
fenomen, ceea ce se aude poate fi o confirmare a celor 
aflate (spuse anterior de cei doi interlocutori), dar poate fi 
şi o informaţie nouă, ori una complet diferită de dialogul 
acestora. Suprapunerile de cuvinte şi imagini devin, 
aşadar, mijloace de exprimare audio-vizuală dictate de 
arhitectura acestor mesaje. 

Un text .ca acela al piesei de teatru se transformă în 
partitură: în mîna ilustratorului de radio sau TV fiindcă în 
el se vor nota nu numai cuvintele şi ordinea succesiunii 
lor, ci şi modul în care se suprapun, viteza, intensitatea, 
înălțimea vocilor şi a sunetelor. Astfel, lui Mallarmee îi era 
cunoscută pasiunea pentru studiul discursului muzical, 
dar şi încercarea de a realiza "o carte partitură”, idee 
reluată ca obiect de studiu de către Michel Butor [48: 1979]. 

S-a putut observa că nu am considerat necesar a 
enumera efectele mesajului auditiv audio-vizual deoarece 
nu acesta este scopul, reținem însă faptul că mass media 
pot crea acea panică generală după cum pot realiza şi o 
anume atmosferă echilibrată, realistă, în vremea în care 
există anumite elemente favorabile panicii. În primul caz 
este uşor de bănuit că vom trimite la scenariul lui Orson 
Welles, în cel de al doilea vom aminti de zilele care au 
urmat evenimentului din 4 martie 1977. Informarea 
permanentă, realistă asupra numărului de victime, asupra 

acţiunilor de salvare, toate au realizat acea unitate a 
forțelor allate în acţiunea generală de salvare a oamenilor 
şi de repunere în funcțiune a obiectivelor avariate, a 
reluării normale a întregii vieţi. 

Se mai impune o precizare şi anume că mijloacele 
audio-vizuale nu se pretează la experimente de genul 
aceluia realizat de Welles. Ascultătorii radio se supun 
vorbelor, iar în filme de televiziune e greu de precizat cînd 
incepe trucajul, după cum, specificul limbajului acestor 
mijloace este de a face din orice o "prezenţă". "Scripta 
manent" are posibilitatea de a se impune şi celor absenţi, 
dar "verba volant" îi dirijează pe cei prezenţi. În cazul 
radioului operăm nu cu vorba, ci cu imagini sonore care 
sint mai greu de contrazis. O. Welles dacă la microfon ar fi 
citit scenariul său nu avea nici o şansă să determine 
reacţiile cunoscute. El a operat însă cu imagini. 

In cazul televiziunii se adaugă imaginea vizuală al- 
cătuită din simbolul vizual care e mai idolatrizabil decit cel 
auditiv. Credincioşii nu vorbesc cu icoanele, ci se roagă la 
ele, după cum supuşii nu vorbesc cu stăpiînii, ci se roagă 
la ei [72:1981]. Aici îşi află rădăcini fenomenul "starurilor", 
cinematograful aducînd în plus un mai mare accent pe 
mişcare ca mijloc de exprimare artisică. Se trece la cea de 
a treia stare de conştiinţă, aceea filmică, pusă “să fabrice 
visuri . Cinematograful inventează starul: "face din acesta 
un om deosebit... cu toate că nu pare deloc să participe la 
esenţa lui" [188:1977, 19]. 

Electului de panică generală i se alătură acela "nar- 
cotizant”, capacitatea de a inocula o anumită opinie fără ca 
subiectul să-şi dea seama. Fenomenul a fost exagerat, 
pornindu-se de la situaţia reală a folosirii radioului de către 
teoreticienii lui Hitler. Este însă cunoscută teoria percepţiei 
selective de confirmare conform căreia - fără a contesta 
întru totul opinia lui P. Lazarsfeld - Elisabath Nolle - 

Neumann, la al IX-lea Congres mondial de sociologie 
(Uppsala, 1978), propune înlocuirea generală a acestui 
concept care ar nega influenţa mass media, cu alte două: 
selectivitate de factor şi evitare selectivă. Influenţa se 
exercită deci datorită: 1) expansiunii televiziunii la care 
percepţia selectivă este mai dificilă decit la tipar; 2) creşterii 
frecvenţei de informare a publicului prin cumularea 
rezultată din multiplicarea mass media; 3) argumentării 
consonante a diferitelor canale. Există aşadar o influenţă 
în condiţii de consonanţă s şi de cumulare $ şi nu una unidi- 


recţională. 


A devenit un fapt unanim i acceptat e că mass media 1 nu 


acţionează la fel asupra tuturor indivizilor sau grupurilor 
sociale, după cum este cunoscut că nici nu este singura 
sursă de informare. pentru individ. Faptul se datorează 
condiţiei obligatorii de a fi prezent în faţa aparatului în 
momentul transmiterii informaţiei, altfel şi într-o formă 
numai aproximativ identică. Ca urmare, numărul celor care 
au aflat ştirea despre moartea lui Kennedy, spre exemplu, 
de la radio sau TV a fost mai mic decît cel care reprezintă 
pe indivizii ce au luat cunoştinţă de eveniment din alte 
surse. Între acestea un loc aparte ocupă relaţiile interper- 

sonale, comunicarea la nivelul grupului. Fenomenul 
confirmă că "un grup social nu există, ca grup, decît în 
măsura în care membrii săi intră între ei în comunicaţie” 


[190;1977, IRh 

CAPITOLUL VII 


CONCLUZII. TEORIA ŞI PRACTICA 
LIMBAJULUI AUDIO-VIZUAL 


Mesajul audio-vizual este al mijloacelor de comunicare 
în masă dintre care atenţia ne-a fost reţinută cu deosebire 
de mesajul ziaristic, de radio, TV şi cinematograf. Reluînd, 
aici, această precizare vom adăuga că, astfel privit, în timp 
ce stilul ziaristic este bazat de fiecare dată pe realitate, 
limbajul cinematografic are ca factor principal fenomenul 
estetic. În ziaristica radio şi TV esteticul este subordonat 
utilului. Cinematografia va face uz de toate elementele 
retoricii, pe cînd radio-televiziunea le va subordona scopu- 
lui concret de a informa în cît mai puţine cuvinte. Deose- 
birea constă apoi în faptul că în ziaristică e mai multă 
naturaleţe, expresivitate şi se observă absenţa per- 
sonalitāții. Deoarece ziaristica se bazează pe realitate şi nu 
pe ficțiune, ea îşi atinge scopul numai dacă interesează 
(ceea ce se spune) şi dacă emoționează. În ce priveşte 
naraţiunea radio şi TV apelează la personajul real, acţiunea 
răminînd un fapt semnificativ din actualitate. Atmosfera 
este dată şi ea de contextul social politic. Descrierea 
izvorăşte din "redarea" acestor factori, avind ca scop a 
reliefa, sublinia sau explica anumite calităţi, trăsături ale 
eroului, ale fenomenului. În ziaristică nu putem veni în 
prim plan cu transmisia de impresii, ci cu reflectarea unor 
realităţi. Dincolo de presa de actualitate şi rubricile de 
acest gen, într-o deschidere mai largă, impresiile pot deveni 
Şi ele atitudini ferme, mereu ancorate în realitate. 

Un element specific stilului gazetăresc este operati- 
vitatea. Aceasta solicită ca verbul să fie la modul indicativ 
avind mai multă afinitate pentru exprimarea acţiunii reale 
şi obiective. Prezentul verbului exprimă acea coexistenţă 
între vorbă şi fapte şi are deschiderea spre devenire. Aceste 
observaţii despre timpul în care se exprimă acţiunea sint 
determinate de faptul că, pentru radio şi televiziune, relata- 
rea înseamnă, de obicei, prezentarea evenimentelor simul- 
tan cu desfăşurarea lor. 

La radio elementele acţiunii, scria F. J. Mansfield, 
trebuie toate redate la fel de amănunţit - dar cu alte mij- 
Joace - ca într-o fotografie detaliile de sunet şi culoare, de 
lumină şi umbră prezente în desfăşurarea evenimentelor 
trebuie să se regăsească toate adecvat în relatare. Operati- 
vitatea acesteia concurează posibiliiatea prozatorului de 
a-şi alege şi şterge mereu cuvintele, în tihnă, pentru a face 
acelaşi lucru. Ziaristica devine în acel moment "ochiul şi 
urechea" ascultătorului pentru care a plecat să vadă şi să 
audă. 

Desigur există şi acele "interioare'",cum le numea 
cunoscutul ziarist britanic Edgar Wallace, pregătite cu 
puţin timp înainte, acele schelete pe care se vor clădi 
adevăratele reportaje, dar menţinem ideea că de cele mai 
multe ori acestea vor fi contrazise de desfăşurarea acţiunii. 
Jon Biberi [22:1972, 155] vorbind despre etapele redactării 
discursului, reține ideea că "incubaţia" poate dura zeci de 
ani, memoria fiind aceea care, la fel precum talentul şi 
buna profesionalizare, se vor dezvălui în momentul potrivit. 
Nu vom pierde din atenţie nici "marele amănunt" al audio- 
vizualului conform căruia "stilul înseamnă inimă . 

Influenţa mass media asupra comportamentului nu are 
loc direct, ci se regăseşte la nivelul atitudinilor în faţa 
anumitor valori. Vom reaminti căile de acţiune eficientă a 
comunicării de masă asupra atitudinii: 1. Pentru a înfăptui 

schimbarea atitudinii, o sugestie de schimbare “rebuie mai 
întîi să fie primită şi acceptată; 2. Sugestia va fi mai uşor 
acceptată dacă întilneşte la ascultător şi telespectator 
necesităţi şi impulsuri existente printre caracteristicile 
personale; 3. Dacă este opusă normelor de grup şi nu celor 
individuale; 4. Dacă se constată că sursa este demnă de 
încredere sau "expertă"; 5. Dacă mesajul respectă anumite 
reguli de retorică specifice anumitor mijloace de comuni- 
care prin care se urmăreşte schimbarea atitudinii; 6. Dacă 
sugestia transmisă de mijloacele de comunicare de masă 
este întărită şi de transmisia de la om la om atunci este 
mai lesne acceptată decît o sugestie transmisă pe o cale 
sau pe cealaltă separat; 7. Dacă sugestia este însoţită de 
shimbarea unor factori care stau la baza convingerii şi 
atitudinii. | 

Efectele totale nu pot fi obţinute deoarece o comunicare 
totală nu se realizează "nici chiar între oamenii care se 
iubesc", cum scria Baudelaire, nici în comunicarea inter- 
personală cînd cei ce comunică ajung să-şi cunoască şi 
gîndurile. Nu putem însă pierde din vedere că şi în comuni- 
carea audio-vizuală există aspecte înţelese cu mintea, dar 
şi cu sufletul, înţelegere ce depăşeşte puterea enunţului 
propriu-zis. De aceea, vom spune că modificările durabile 
sînt cele care se impun prin noutate, prin motivația lor 
rațională şi efectivă, conformă ideilor şi aspirațiilor publicu- 
lui. Este ceea ce găsim subliniat ca fiind latura extemă 
impusă de aspiraţia generală spre progres, spre nou, a 
personalităţii şi latura internă aflată în motivaţia interioară 
a aspirațiilor, antrenind şi factori conştienţi şi inconştienţi. 
Aşadar, pe lingă plăcere, cunoaştere, raportare, asimilare 
efectivă, comunicarea implică şi un factor de convingere 
care va înlesni realizarea tuturor celorlalte. Persuasiunea 
depinde de capacitatea emiţătorului de a influenţa, de 
mediul social şi cultural care sprijină actul de influențare, 

de civilizaţie, de mijloacele de slăbire sistematică a rezisten- 


tei, de repetarea obsesivă a mesajului. Acestor factori li se 
vor opune libertatea individuală, autonomia grupurilor 
receptoare, libertatea şi puterea criticii, 

S-a observat că actul de a persuada depinde de mesaj, 
de procesul de comunicare şi de circuitul informaţiilor. La 
rindul lor un grup de fapte reprezintă o informaţie sau nu, 
funcţie de felul în care faptele- sînt tratate de către redactor. 
Este ştiut că un pîrîu în curgerea sa nu poate constitui un 
eveniment decît pentru un mare poet.ca M. Eminescu 
deoarece, informaţia utilizată de către mass media trebuie 
să fie tratată astfel încît să intereseze un număr mai mare 
de persoane. În modul de tratare a. subiectului vom putea 
descoperi totodată,- atitudinea- redactorului, implicarea 
acestuia. Se poate, acum, întreba în ce constă obiec- 
tivitatea acestuia ? Poate să existe o obiectivitate totală ? 
— În orice formă de expresie putem decoperi o aluzie 
asemănătoare. aceleia din limbajul neverbal. O vom găsi în 
structura enunţului, în accentele sale, în tonalitate, în 
ritmul unui anume segment de discurs. Şi toate au acelaşi 
scop de a convinge. Constrîngeri apar în măsura în care 
acceptăm -opiniile emise. Se operează cu păreri bine 
argumentate care pot a se dovedi veritabile instumente de 
adeziune la ideile acestuia. Vom putea spune, acum, că 
motivaţia psihologică a receptării este dată de necesitatea 


de cunoaştere a mediului social, economic, politic, intern 


„Şi extern, Este nevoie de cunoaştere fără de care omul nu 
ar putea să-şi regleze comportamentul. Spectrul infor- 
maţiilor de care avem nevoie se întinde de la prognozele 
meteo care ne dirijează modul de a ne îmbrăca şi organiza 
timpul liber, la acţiunile din agricultură şi cele de prezen- 
tare a modei - pînă la noile surse de economisire a energiei 
şi la problemele mileniului trei. Necesitatea sentimentului 
de siguranţă este încă o motivaţie a căutării permanente a 

surselor de informație. Am observat că cele mai ziuduitoare 
veşti despre cele mai deosebite evenimente {cataclisme 
naturale ori sociale) sint mai liniştitoare decit zvonurile 
confuze despre acestea. În general vorbind, se poate spune 
că întotdeauna posibilitatea de a şti şi a înţelege au 
favorizat omului cel mai puternic sentiment de încredere, 
Aceste elemente îi dau sentimentul plenitudinii şi îi adaugă 
prestigiul social faţă de cei din jur. Dorinţa de a intreprinde 
acţiuni nedictate decît de plăcerea de a face ceva la alegere, 
această dorinţă şi-o îndeplineşte alegîndu-şi sursele de 
comunicare în masă. Aici va găsi bucuria de a se descoperi 
implicat, direct sau indirect, într-o realizare despre care se 
vorbeşte sau că este contemporanul acesteia, întreţine 
interesul de a şti mai mult despre sine şi despre alţii. 

Năzuinţa de a comunica este specifică omului încît 
ascultînd sau citind despre alţii dobîndeşte sentimentul că 
păstrează atit de vie legătura cu participanţii la acele 
evenimente încit se consideră pe sine participanti. Este 
împlinită totodată dorinţa de a şti despre evenimente şi 
despre oameni, căci aşa cum spuneam, nimic nu prezintă 
mai mult interes pentru un om decit Omul. 

"Ai ascultat la..."?, "ai văzut la...'?, "ai citit în ...'? sînt 
premize pentru a argumenta şi garanta, pentru a trece 
între semeni ca bine informat. Informaţia este dorită, cău- 
tată şi pentru a fi transformată într-un instrument necesar 
în rezolvarea unor probleme personale. Omul află despre o 
lege şi va şti în ce condiţii îi este favorabilă ori cum să se 
ferească de încălcarea ei. Informaţia îi slujeşie la elaborarea 
unei păreri despre situaţia internaţională şi intemă, funcţie 
de care îşi dirijează viitoarele acţiuni (excursiile, spre 
exemplu, într-o anumită zonă a lumii, a ţării). Se poa-te 
spune că întotdeauna vor fi solicitate, cu deosebire infor- 
maţii care ţin de nevoile personale şi de propria experienţă 
a individului şi a grupului căruia aparţine. 

„Nimic nu se învecheşte mai repede decît noutatea ! 
Acest paradox îl determină pe om să fie mereu pregătit a 
depăşi cotidianul. Dar a depăşi înseamnă şi nevoia de a 
pătrunde în imaginar căutînd hrană imaginaţiei sale. 
Dramatizările la care se înscriu, ca participanţi, le an- 
gajează şi trăirile emoţionale. Deznodămîntul este aşteptat 
pe parcursul unei zile sau al mai multora, fiindcă o ştire 
anunţă mai întîi declanşarea şi abia mai tîrziu finalul 
acţiunii. Desigur nu este vorba de scenarii stricte dar o 
arhitectură a mesajului, o tactică a difuzării sale se 
recomandă şi reuşeşte mereu. Nu de mult, o mare per- 
sonalitate a filosofiei româneşti ne-a promis ajutor pentru 
elaborarea anumitor modele de asemenea scenarii. Dispa- 
riţia sa prematură ne-a lipsit însă de posibilitatea de a afla 
mai mult în drumul nostru comun spre aceste căutări. 
Ideea însă, va trebui într-o zi valorificată chiar dacă nu va 
mai putea fi aşa cum a fost gindită de profesorul nostru. 

Vom spune, aşadar, că lucrarea aceasta mai trebuie 
poaie completată de un studiu semiotic concret. Recunos- 
cind virtuțile modelului propus de Gina Stoiciu, pentru 
filmul cinematogafic, nu-l putem însă integra emisiunilor 
de radio şi Tv, domenii în care, după aceste definiri se vor 
putea găsi elemente constituiente. Considerăm că drumul 
ne este deschis pentru a afirma că unei strategii semiotice 
i se va putea alătura, curînd, şi modelul semiotic al 
limbajului audio-vizual. 

Fiecare cititor înţelege după posibilităţile şi motivațiile 
sale un mesaj. Unii înţeleg mai mult sau mai puţin decît 
alţii, mai mult sau mai puţin decît creatorul (redactorul). 
Obiectivarea, subliniază Vasile Pavelcu, rămîne încă în 
mare măsură subiectivistă, egocentrică, căci afectivitatea 
domină şi deformează semnificaţiile obiective, proiectind 
asupra lumii dorinţele şi temerile noastre. Rolul subiectiv 
al sensului domină pe cel obiectiv al semnificației [206: 

1976, 181]. Se consideră, bunăoară, că pentru persoanele 
cu o structură intelectuală complicată citirea şi ascultarea 
informaţiilor este un instrument mai mult folosit decit 
altele. Neliniştea intervine ca factor al lecturii şi ascultării. 
Persoanele cu o mare doză de nelinişte tind să [ie egocen- 
trice, identificindu-se cu subiectul informaţiei, respingîndu- 
le pe cele ce conţin stimuli ai neliniştii. De aici, apare 
necesitatea de echilibrare, ca pondere, a ştirilor deoarece 
nu ştim niciodată, din acest punct de vedere, care este 
proporţia între ascultători. Aceasta este grija emiţătorului. 
Dar credem că am intrat în etapa în care putem să-i 
acordăm mai multă încredere receptorului. Ni se pare că 
nu exagerăm daca spunem că operăm cu o idee asemănă- 
toare aceleia vehiculate de medici în cazul bolilor grave. 
Spunem ori nu spunem pacientului diagnosticul ? În cazul 
medicilor s-au format opinii şi se întîlnesc practici şi de un 
gen şi de altul. Excesele dacă sînt evitate de medici, nu au 
aceleaşi regim între gazetari. Întrebindu-ne însă mereu cui 
foloseşte, vom găsi formula prin care să dăm şi lucrurilor 
grave nume. 

Cum trebuie să fie dispusă argumentarea pentru ca 
receptarea şi asimilarea să fie durabile ? Care este raportul 
dintre emoţional şi rațiune ? Concluzia e oferită ori impli- 
cită, lăsată la dispoziţia receptorului ? Argumentaţia 
pasională poate atrage într-o măsură mai mare, dar 
determină o mai mică influenţă asupra comportamentelor 
şi acţiunii. Este, de asemenea, greu de spus dacă trebuie 
început cu argumentul cel mai puternic sau de procedat 
invers, clădind demonstraţia pas cu pas. În audio-vizual s- 
a observat că unul dintre argumente poate să nu fie recep- 
ționat, ţinîndu-se seama de condiţiile specifice, de contex- 
tul în care are loc recepţionarea. 

Cîteva precizări se impun. Cel mai greu este a respinge: 
l. -Ceea ce are corespondent în realitatea înconjurătoare; 

2. Ceea ce se prezintă ca argument logic; 3. Concluzia 
bazată pe exemple puternice; 4. Afirmația izvorită dintr-o 
cunoaştere temeinică a domeniului. Din contra, ilogicul, 
exagerările (ce pot determina şi ridicolul) sînt uşor de 
combătut, Se poate, aşadar, spune că argumentul în 
comunicarea audio-vizuală trebuie să fie făţiş, deschis şi 
limpede exprimat. Acest mod de prezentare este cerut de 
condiţiile de desfăşurare a dialogului. Acesta are aspectul 
unuia direct în care emițătorul nu se poate ascunde, nu 
poate minţi, cum se exprimă Lazarsfeld. Emiţătorul trebuie 
să-şi exprime pînă la capăt gi inune incit forma explicită 
apare drept cea mai indicată. 

Ceea ce se propune de către emitätor. este însă un punct 
de vedere pe care receptorul îl va îmbrățişa ori nu. Folo- 
sirea imperativului este cu sensul spre vorbitor, mai ales şi 
nu spre cel căruia i se vorbeşte. Este sensul retoric al lui 
"trebuie". Altfel acesta poate produce stresul discrepanţei 
dintre afirmaţie şi ceea ce receptorul a făurit sau a gîndit 


pînă în acel moment. Expunerea argumentată a punctului 


de vedere poate determina prilej de meditaţie şi de schim- 
bare, din proprie iniţiativă a atitudinii. Este, în fapt, scopul 
persuasiunii de a reacţiona ca şi cum interlocutorul ar 
face-o din propria convingere. Dacă ne prezentăm punctul 
„de vedere nu înseamnă să-l ignorăm pe al interlocutorului. 
Respingerile ca şi acceptările se întemeiază pe fapte 


verificabile, pe cî: posibil, pe o bază logică şi convingătoare. 


Aşadar, un număr mare de informaţii, de fapte şi ar- 
gumente pro şi contra sînt elementele pe care se întemeiază 
concluzia noastră ori a grupului căruia îi aparţinem. 
Operînd cu argumentele noastre le implicăm şi pe cele ale 
grupului şi facem trimiteri la ele. Vom obţine astfel atitu- 
dini şi convingeri puternice şi rezistente la influenţa 
exterioară. Prir. audio-vizual (radio şi televiziune) nu se 
poate realiza genul eseist al argumentării, în orice context, 

deoarece acesta poate [i interpretat ca un act de şovăire, de 
nesiguranţă din partea celui ce prezintă argumentul. 
Poziţia fermă trezeşte oarecare uimire, o anume stare 
emoţională adecvată. Este atmosfera de care avem nevoie 
pentru a fi ascultați, este efectul produs de rostirea unui 
paradox tare uimeşte prin sclipire, chiar dacă în prima 
clipă sensul nu a fost reţinut exact. La fiecare revenire la 
conţinutul acestuia se vor descoperi argumente de sus- 
tinere a exprimării şi nu se vor căuta, prioritar, cele de 
respingere. Logica exprimării devine a ascultătorului sau 
telespectatorului, care o împrumută pentru a-şi construi 
argumentul personal şi asemănător. - 

O concluzie "puternică" este aceea susţinută atitudinal, 
nu este reţinută numai pentru a reface drumul identic al 
argumentării, cît mai ales pentru a o reinterpreta şi instala 
între propriile argumente. Cel ce urmăreşte se va întreba 
dacă are suficiente elemente pentru a o întemeia. Faptul 
dovedeşte necesitatea de a alege drept argumente nu 
elemente general valabile sau nu numai cu valabilitate 
generală, ci şi cu o mare concreteţe. Să ne gîndim ce l-ar 
interesa pe un om anume într-o situaţie dată, ce elemente 
i-ar trebui lui în drumul spre o asemenea concluzie. Este 
scopul predominant orientativ şi mai puţin acela de a 
schimba brusc atitudinea. 

Apare în prim plan încă o cerinţă, ce a mai fost dealtfel 
amintită, a şti de fiecare dată cui te adresezi deoarece vrînd 
să cucereşti cit prea mult, nu vei dobîndi nici cât îţi era 
rezervat. 

Un loc aparte şi nu dintre cele neglijabile ocupă 
prestigiul, încrederea inspirată, personalitatea comunicato- 
rului. Ne gîndim desigur la autoritatea lui morală drept 
condiţie esenţială a înlăturării discrepanţelor dintre ceea ce 
spune şi ceea ce face dar şi autoritatea sa intelectuală, la 
capacitatea de a comunica logic şi convingător. Cum 

spuneam, emițătorul nu comunică numai, ci se şi comu- 
nică. O face prin fiece gest şi sunet, prin pauzele şi respira- 
tiile sale. Nici Nicolae Iorga, nici George Călinescu nu au 
fost înzestrați cu cea mai "radiofonică " voce, dar şi unul şi 
altul rămîn aproape de neegalat la "Întilnirile pe întuneric". 
Sclipirea cuvîntului se manifestă în arhitectura frazei, în 
ritmul rostogolitor al acesteia, în scurgerea şi ritmurile 
“proprii gîndirii şi nu în rigoarea stilistică. Oralitatea nu 
înseamnă şablon, nu se reduce la schemele desfăşurării 
povestirii, căci se manifesţă nu la nivelul schemei, ci la 
nivelul stilului povestitorului, al capacităţii acestuia de a-şi 
adecva, mereu, comunicarea. ara 

115. Genette Gerard - Figuri, Ed. Univers, Bucureşti, 1978. 
116. Garvey Daniel, Rivers W., - L'information radiotelevisee, De Boeck Université, 
Paris, 1990. 
117. Golu Mihai, Dicu Aurel - Introducere în psihologie, Bucureşti, 1972. 
118. Georgescu Stefan - Epistemologie, E.D.P. Bucureşti, 1978. 
119. Gordon N, George - The languages af communication. Communication Arts 
Books, Hastings House Publishers, New York. 
120. Grange A. - La dialectique, recit-discours dans la stategie de la persuasion, în 
Strategies discursives, P. U. de Lyon, 1977. 
121. Grant M. Barbara, Grant Henings Dorothy - Mişcările, gestica şi mimica 
profesorului, BE.D.P. București, 1972. 
122. Greimas A.J. - Despre sens, Ed. Univers, Bucureşti, 1975. 
123. Grize Jean-Blaise - Schematisation, representasions et images în Strategies 
discursives, Presses Universitaires de Lyon, 1977. 
124. Groeben Norbert - Psihologia literaturii, Ed. Univers, Bucureşti, 1978. 
125. Groombridge Brian - Televiziunea şi accesul publicului, în Caiet documentar 
“Ziaristica”, vol.5, Bucureşti, 1976. 
126. Grote Heinz - Cele mai importante genuri şi modul lor de realizare publicistică 
| la televiziune, în Caiet documentar "Ziaristica", 1976. 
127. Guery Louis - De la Gutemberg la ordinatoare, în Esprit Nr. 400, Fevr.1971, p. 
331-353, 
128*. Guirand Pierre - Serniology-Rinthdge and Kegan-London, 1975. 
129. Hohenberg John - The Profesional Journalist, Holt, Rinehart and Winston, New 
| York, 1990, 
130. Helbo A., Butor M, - Spre o literatură a semnului, Ed. Dacia, 1978, 
131. Hennequin Emile - Critica Ştiinţifică, Ed. Univers, Bucureşti, 1981. 
132. Herseni Traian - Literatură şi civilizație, Ed. Univers, Bucureşti, 1976. 
133. Hocke Gustav Reve - Manierismul în literatură, Ed. Univers, 1977. 


236 


CE Scanned with OKEN Scanner 


134. 
135. 
136. 
137. 
138. 
139. 
140. 
141. 
142. 
143. 
144. 
145. 
146. 


147. 
148. 
149. 
150. 


151. 


152. 
153. 


154. 


155. 
156. 


157. 


158. 
159. 
160. 
161. 


162. 
163. 
164. 
165, 
166. 
167. 
168. 
169. 
170. 
171. 


Huberman A.M. - Cum se produc schimbările în educaţie, E.D.P.1987. 

Huizinga Johan - Homo ludens, Ed. Univers, Bucureşti, 1977. 

tancu Victor - Limbaj cotidian şi rostire literară, Ed. Facla, 1977, 

lanoşi lon - Estetica filozofică şi ştiinţele artei, E.D.P. 1972, 

Ianoși lon - Hegel şi arta, Ed. Meridiane, 1980. 

loan Petru - Analiza logică a limbajului, Univ. "Al.I.Cuza" laşi, 1973. 

losifescu Silvian - Literatura de frontieră, Ed. Enciclopedică, 1972. 

losifescu Silvian - Analiză şi interpretare, Ed. ştiinţifică, 1972. 

losifescu Silvian - Mobilitatea privirii, Ed. Eminescu, București, 1976. 

losifescu Silvian - Texte şi îndrumări, Ed. Cartea Românească, 1979. 

Jinga lon - Cultură de masă, Ed. Politică, Bucureşti. 1975. 

loja A. - Filozofie și cultură, Ed. Academică, Bucureşti, 1966. 

Jozefine Matuz - Farmecul transmisiei directe, în Caiet documentar "Ziaristica”, 
vol.5; Academia "Şt. Gheorghiu”, Bucureşti. 1976. 

Kagan M. S. - Morfologia artei, Ed. Meridiane, Bucureşti, 1979 

Kotarbinski T. - Tratat despre lucrul bine făcut, Ed. Politică, 1976. 

Kayser Wolfgang - Opera literară, Ed. Univers, Bucureşti, 1979. 

Keshishoglon John E. - Televiziune prin cablu, în Caiet documentar "Ziaristica”, 
vol.5, Academia “Şt. Gheorghiu”, Bucureşti, 1976. 

Kientz Albert - Pour analyzer les media. L'analyse de contenu, Collection 

Medium, Maison Mani, 1971. aie: eg 

Kneller F. George - Logica şi limbajul educaţiei, E.D.P., 1973. i 

Kuszewicz Stanislav - Piese originale şi dramatizări la televiziune, în Radio 
television, nr. 4, 1967. | 

Lauristin M. - Cu privire la unele probleme ale analizei de conținut a presei, în 
Caiet documentar "Ziaristica”, vol.6, Bucureşti, 1979. 

Laulan Thibault, Anne-Maria-Le langage de limage,Ed.Universitaires,Paris, 197 1. 

Lazareff Pierre - Presa în faţa concurentilor săi: televiziunea şi radioul, în Caiet 
documentar "Ziaristica”, vol.5, Bucureşti, 1976. 

Lemaire, Paul-Marcel - Comunication et Culture, Les Presses de L'universite 
Laval, Quebec, 1989. - 

Levi Vladimir - Noi şi Eu, E. D. P., Bucureşti, 1978. 

Lindgren Ernest - Arta filmului, Ed. Meridiane, Bucureşti. 1969. 

Loreau Max, Jean Dubuffet - Strategia creaţiei, Ed. Meridiane, 1978. 

Lovell R.-The newspaper Wadsworth Publishing Company Belmont,California, 
1990. | 

Lowe Hand - Introducere în psihologia învăţării la adulți, E. D. P., 1978. 

Luhan Marshall Mc.-The Medium is the Message,London,Penguin Books, 1967. 

Luhan Marshall Mc. - Galaxia Gutenberg, Ed, Politică, 1975. l 

Luhan Marshall Me. - Pour comprendre les media, Ed. du Seuil, 

Maiorescu Titu - Critice, Ed. pentru literatură, Bucureşti, 1966. 

Malița Mircea - Aurul cenușiu, Ed. Dacia, Cluj, 1971. 

Maltese Corrado - Mesaj şi obiect artistic, Ed. Meridiane, 1976. 

Manu Emil - Arta poetică la români, Ed. |. Creangă, București, 1979. 

Marcus Solomon - Semiotica folclorului, Ed. Academiei, 1975. 

Marcus Herbert - Scrieri filosofice, Ed. politică, Bucureşti, 1977. 


1971. 

171°. Martinet Jeanne - Pour la Semiologie, Editions, 1974. 


172. Mallette Malcolm - Handbook for journalists of central and Eastern Europe, 
World Press, Washington, 1990. 


173. Maşek Ernest Victor - Cuvînt înainte la Galaxia Gutenberg, Ed. Politică, 1975, 
174. Matei Dumitru - Conceptul de realitate în artă, Ed. Meridiane, 1972. 

175. Matras Jean Jaques - L'audio-vizual, P. U. F., Paris, 1974. 

176. Matvejevic Predrag - Poetica evenimentului, Ed. Univers, 1980. 


177. Mauro de Tullio - Introducere în semantică, Ed. Ştiinţifică şi Enciclopedică, 1978. 
178. Mansfield F. J. - Etaloanele stilului, în Caiet documentar "Ziaristica”, vol.6, 
Academia "Şt. Gheorghiu”, Bucureşti, 1979, 


179. Merlin Louis - Adevăratul dosar al televiziunii, în Caiet documentar "Ziaristica”, 
vol.5, Academia "Şt. Gheorghiu", Bucureşti, 1976. 

180. Metz C. - Aude la semiologie, Rev. Communications, no.15/ 1970. 

181. Metz C. - Langage et cinema, Libr. Larousse, Paris, 1971. 

182. Micău Paul - Semiotica lingvistică, Ed. Facla, 1977. 

183. Modorcea G. - Miturile româneşti şi arta filmului, Ed. Meridiane, 1979. 

184. Moles Abraham A. - Sociodinamica culturii, Ed. ştiinţifică, 1974. 

185. Moles Abraham A. - Socioeconomic de mass media; vers une ecologie de la 
communication, în Caiet documentar "Ziaristica", vol.3,- -1974. 

186. Moles Abraham AS: Artă şi ordinator, Ed. Meridiane, 1974: 

187. Le Möenne, C. - L'ère des communicateurs, Rennes 1, 1992. 

188. Marin Edgar - Starurile, Editura Meridiane, Bucureşti, 1977. i 

188%. Mounin Georges - Clefs pour la semantique, Ed. Seghers, Paris, 1972. 


188%. Mounin Georges - Pour une. =-serniologie de image, Rev, Communication et-: 


langage nr. 22/1976. 

189. Năstăşel Eugen şi Ursu loapa - Argumentul sau. ui despre. cuvîntul Bta gindit, Ed. 
Ştiinţifică şi Enciclopedică, Bucureşti, 1980. 

190. Neculau Adrian - Liderii î în dinamica grupurilor, E. S. E., 1977. 

191. Nicolov Liuben - Presa şi. necesităţile psihologice ale cititorului, în Caiet 
documentar “Ziaristica”, vol. 3, 1974. 

192. Nackenheim Gerard - Communication et devenit personnel, Ed. de LEpi, 1969. 

193. Odogescu Simion-Doru - Persoană şi nume, Ed. Albatros, 1981. 

194. Olteanu Tudor - Morfologia romanului european, Ed. Univers, 1977. 

195. Orechioni Kerbrat, Catherine - Deambulation en teritoire alethique, în Strategies 
discursives, Presses Universitaires de Lyon, 1977. 

196. Pamfil,E., Odogescu D. - Psihologie şi Informaţie, Ed. ştiinţifică, 1973. 

197. Pamfil, Ed. şi Odozescu D. - Persoană şi devenire, E. Ş. E., 1976. 

198. Panofsky E. - Artă şi semnificație, Ed. Meridiane, Bucureşti, 1977. 

199. Pareyson Luigi - Estetica - Teoria formativității, Ed. Univers, 1977. 

200, Pascadi lon - De gustibus disputandum, Ed. Academiei R. S. R., 1972. 

20], Pascadi lon - Arta de la A la Z, Ed. Junimea, laşi, 1978. 

202, Pavelcu Vasile - Conştiinja afectelor, Rev. de filosofe, nr. 2, 1936. 

203. Pavelcu Vasile - Despre paradoxe, Rev. Ethos, an I, (1944), nr. 4. 

204. Pavelcu Vasile - Consideraţii cu privire la învățarea afectivă, Rev. de pedagogie 
nr, 8, 1968, 

Pavelcu Vasile - Invitaţie la cunoaşterea de sine, Ed. Ştiinţifică, 1970. 


205. Pavelcu Vasile - Drama psihologiei, Ed. Didactică şi Pedagogică, 1972. 

906. Pavelcu Vasile - Metamorfozele lumii interioare, Ed. Junimea, 1976. 

x xx - Pensée - Mass media, ideologie - nr, 221- 222, 1981. 

207. Pinzaru P. - Condiţia umană din perspectiva vicţii cotidiene, Ed. Albatros, 1981. 

Pirvu Ilie - Semantica şi logica ştiinţei - Ed. Ştiinţifică, 1974. 

Perelman Ch. - Traité de l'argumentation, Ed. de l'Institut de Sociologie de 
l'Universite Libre de Bruxelles, 1970. 

Petrescu Liviu - Romanul condiției umane, Ed. Minerva, 1979. 

Petrovici Virgil - Lumină şi culoare în spectacol, Ed. Albatros, 1974. 

Pisarek Valery - Retorica ziaristică, în Caiet documentar “Ziaristica”, vol.5, 
Academia “Şt. Gheorghiu", Bucureşti, 1979. 

Pirvu N. - Studii de psihologia artei, E. D. P., Bucureşti, 1967. 

Popescu F.C.-Introducere în ziaristica de agenție,Univ.Bucureşti, 1992. 

Presa şi lecţia, Ed. Didactică şi Pedagogică, Bucureşti, 1980. 

xxx- Psihologia generală, Ed.a Il-a, E. D. P., Bucureşti, 1976. 

Queval Jean şi Thevenot Jean - Televiziunea, TRONER social, în Caiet 
documentar “Ziaristica”, vol.5, 1976. 

Quidet Christian - Lumea sistemului audio-vizual, în Caiet documentar 
“Ziaristica", vol.5, 1976. 


Radar Edmond - Invention et meamapno et des signes, Edition Klineksieck., | 


Paris, 1978. 

Radu Nicolae - Dirijarea comportamentului uman, Ed. Albatros, 1981. 

Radu Şimon - Televiziunea în perspectiva antropologică, E.Ş.E., 1981. 

Raicu Lucian - Reflecţii asupra spiritului creator,Ed. Cartea Românească, 1981. 

Ralea Catinca - De vorbă cu Marshall Mc.Luhan, Secolul XX, 6/1966. 

Read Herbert - Originile formei în artă, Ed. Univers, Bucureşti, 1971. 

Richard Jean- Pierre - Poezie şi profunzime, Ed. Univers, 1974. 

Richard J. A. ş.a. - Principii ale criticii literare, Ed. Univers, 1974. 

Rosemberg Jacob - Criteriul calităţii în artă, Ed. Meridiane, 1980. 

Rozenfeld Laurence B. ş. a. - Body Accesibility Revisited, în Nonverbal 

Communication, New-York, 1977. 

Rudică Tiberiu - Eu şi celălalt, Ed. Junimea, laşi, 1979. 

Rusan Romulus - La început n-a fost cuvintul, Ed. Meridiane, 1977. 

Sasu Aurel - Retorica literară românească, Ed. Minerva, 1976. 

Sasu Aurel - În căutarea formei, Ed. Dacia, Cluj-Napoca, 1979. 

Săhleanu Victor - Ştiinţa şi filosofia informaţiei, Ed. Politică, 1972. 


« Săndulescu Iosif - Sisteme informatice, E. Ş. E., Bucureşti, 1981. 
235. 
236. 
237. 


Sbircea George-O stradă cu cintec sau povestea Musicalului, Ed. Muzicală, 1979. 

Schaff Adam - Introducere în semantică, Ed. Științifică, 1966. 

Scwitalla Johannes - Esais pour l'analyse de l'orientation et de la classification 
des dialogues, în Strategie discursive, Presses Universitaires de Lyon, 1977. 

Sergije Lukac - Teoria comunicaţiei şi mijloacele de comunicare în masă, în Caiet 
documentar "Ziaristica", vol, 3, 1976, 

Şoitu Laurenţiu - Arta de a comunica, în vol.'"Comportament şi civilizaţie”, Ed. 
Ştiinţifică şi Enciclopedică, Bucureşti, 1987. 

Şoitu Laurenţiu - Aspecte educaţionale ale limbajului audio-vizual, Ed. Univ. "Al. 
I. Cuza", lasi, 1993. 

Tănase Al. - Introducere în filosofia culturii, Ed. Academiei, 1968. 

Tănase Al. - Cultură şi umanism, Ed. Junimea, laşi, 1973, 

Teodorescu-Branişte, T. - Între proză şi literatură, vol. I, II, Ed. Minerva, 1989. 

Teodorescu Stela - Psihologia conduitei, Ed. ştiinţifică, 1972. 

Tran Duc Thao - Du geste de l'index a limage typique, Revue La Pensée nr.147, 
octobre, 1969. E A 

Toffler Alvin - Şocul viitorului, Ed. politică, Bucureşti, 1973. 

Toynbâe Arnold - Oraşele în mişcare, Ed. politică, Bucureşti, 1979. 

Traian Ilie ş.a. - Presa şi lecţia, E. D. P., Bucureşti, 1980. 

Tundrea |. - Inscripţii pe o bandă de magnetofon, Ed. Eminescu, 1979. 

Udroiu Neagu - Gutemberg sau Marconi ? Ed. Albatros, 1981. 


Vasiliu Emanoil - Elemente de teorie semantică a lumilor naturale, Ed. 


Academiei, Bucureşti, 1970. 


Watzlawick Paul - Une logique de la communication, Editions de Seuil, 1972. 


Wald Henri - Homo significans, Ed.Enciclopedică Română, 1970. 
Wald Henri şi Tănase Al. - Artă şi comunicare, Ed. Meridiane, 1971. 
Wald Henri - Introducere în teoria limbajului, 1978. 

Wald Lucica - Sisteme de comunicare umană, Ed. Ştiinţifică, 1973. 
Wallon Henry - De la act la gindire, Ed. Ştiinţifică, Bucureşti, 1964. 
Văideanu G. - Educaţia la frontiera dintre milenii, Ed. Politică, 1988. 
Vianu Tudor - Postume, E. L. U. Bucureşti, 1966. 

Vieru Anatol - Potrivire cu Mc. Luhan, Secolul XX, nr.6, 1966. 

Vlad lon - Lectura - un eveniment al cunoaşterii, Ed. Eminescu, 1977. 
Volpe Calvano - Critica gustului, Ed. Univers, Bucureşti, 1975. 
Vrabie Gheorghe - Retorica folclorului, Ed. Minerva, Bucureşti, 1978. 

idei şi unitatea limbajelor (noilor limbaje). Aceasta cu atît 
mai mult, acum, cînd observăm cum vechea artă a convin- `- ; 
gerii şi persuasiunii devine o acţiune directă asupra 

